
JL/er bugter sig en Str^m mellem Skovbakker heD, 
og hvergang den har skjult sig, saa blinker den igen; 

og taber sig dens Vande, og synes den at dø, 
> saa kaster den sig ud i den store, store Sø. 

^ Der kom en mødig Sanger og slængte sig ned, 

^ at hvile sig en Stund ved den græsgrønne Bred. 

'^^ Han stiired ned i Strømmen, han lytted til dens 

? Sang. 

"^ »Vi to har dog vist truffet hinanden før engang?* — 

4 - ■ 

— Ej Under, om Du traf mig, thi hvor Du gik 
^ og stod, 

•A. usynlig eller synlig jeg risled for din Fod ; 

r 

din Tale har jeg drukket, din Tanke har jeg hørt, 
din Fod har jeg paa Vejen de hundred Mile ført ; 

tidt har du mig fornægtet, men jeg har fulgt dig tro, 
og det omend Du skifted de hundred Gange Bo; 

jeg risled om din Vugge, jeg brused om dit Spor, 
jeg skyller om din Grav, hvor de blege Roser gror; 

men hvad der ungt og ædelt og evigt i Dig bor, 
det griber mine Bølger og spreder over Jord; 

det bærer jeg til Havet, den store, store Sø; 
saa vender jeg tilbage — thi jeg tan aldrig dø I 


Slægten havde været i Jærn saa langt huskes 
kunde. Maaske først i Skind og Huder, men 
det ligger for langt tilbage. Den roste sig af 
at have boet paa samme Sted i umindelfge 
Tider — paa en Holm, som Aaen dannede ved 
sit Udløb i det salte Hav. Der sprang to Pynter 
frem, en skovbevokset og en nøgen. Mellem 
begge, fornem tilbagetrukket, laa Holmen med 
Borgen paa. Aaen kunde ved Sluser bringes til 
at sætte Engene under Vand. Saa laa Borgen 
midt i Havet. Nu kunde man jo prøve paa at 
komme til den ! Man skulde faa Skud af Sten 
og Pile, og senere Skud af det fremmede Spræng- 

pulver; — Jærn, Jærn slculde man faa i Klumper 
og Kugler dér hvor Sværdet ikke kunde række. 

Udsulte den? Der var ikke Tale derom. 
Borgens og Slægtens Skibe havde, siden Sø- 
haner først for paa Vandet, været iblandt de 
hurtigste og bedst bemandede. De kongelige 
Lehnsherrer havde faaet det at føle, saa ofte 
som de havde villet ransage denne Røverrede. 
Ja, Røverrede: adelige Røvere — Herren være 
lovet! Et er at stjæle en Hornske i en simpel 
Kro — Fy for al Landsens! hæng ham op; 
den Tyveknægt! Et andet er at tage sin Nabos 
Kvægbestand, berende hans Volde, brænde ham 
inde, og tage Sølvtøjet ud af Gruset. Lovet 
være hver Kalenderhelgen! man følte sig sin 
Stand værdig og dens Opgaver voksen. 

Men Vintren? er den ikke barsk dertillands? 
fryser ikke stille og rindende Vande til? 

Heller ingen Nød! Aaen havde den Egen- 
skab — og Slægten kendte den — at dens 
rindende Vand aldrig frøs til. Den kunde Efter- 
aarsdage svulme op til en hel Flod, bruse, syde, 
fare afsted, — det kunde, den, men lægge sig 
træg ned under et Isdække og lade Kongen 
marchere over paa sig for at bringe Borgherren 
i Ulejlighed, det kunde den ikke. Dens Løb 
var som Regel dybt, stort, støt; den drog sin 
Vej ud til det mørkthenruUende Hav som efter 

en Lov, der evig virker. Den spejlede det gamle 
Piletræ, Slusen, Borgens Mure og Volde og den 
uendelige Himmels dragende Skyer i sine Vande, 
indtil disse blandede sig med Havets og kom 
tilbage efter det store Kredsløb som Aa igen. 
Den blev aldrig dorsk i Sommerheden, den 
stivnede aldrig under Vintrens Kulde. Om det 
nu kom af skjulte Kilder, eller .... Ja, hvem 
kan sige, hvor Tingenes Kilder ere? 

Slægtens Mænd ? — det var Jærnmænd til- 
hobe lige fra Begyndelsen, og dens Kvinder 
var frisk Kød og Blod, hvorfra nye smaa Jærn- 
mænd sprang ud. De havde egenlig ikke noget 
Fødeland, de havde et Fødested. Landet, det 
var for dem en Omkreds af ti Mile, indenfor 
hvilke deres Frænder boede, disse Frænder, som 
de engang imellem slog ihjel for en udestaaende 
Trætte, der bedst lod sig ordne paa den Maade. 

Landsherren — om han hed Per eller Povl, 
Erik dit eller Valdemar dat, hvad kom det dem 
ved! Var han bedre end djem? nei! eller .stær- 
kere? nejl Han havde maaske nogle flere Folk 
i sit Brød, men saa havde de det aabne Hav 
tætved, og naar en Sammenrotteise mod Lands- 
herren var mislykkedes, saa kneb de ud tilsøs 
og blæste ham et Stykke. Var de først paa 
Søen, saa var der altid en og anden aaben 
Strand, hvor man kunde tage lidt med fra, og 

en Havn, hvor man kunde faa det omsat til 
Dagens Pris. Saa fik Borgfruen nyt Klæde til 
at drage Storstuen med; man gjorde et Gilde, 
hørte paa en Kæmpevise, der var saa lang som 
Salens Tapet, drak, sloges lidt, sov Rusen ud 
og gik paa Jagt. 

Det var Jærnmaend. 
, Og Fruerne var disse Mænds Fruer; der 
er intet andet at sige om dem. 

Men Kirken kunde ave dem. 

Paa den anden Side af den skovbevoksede 
Pynt, fjærnt fra Aaen, lunt omgivet af Skovene 
og med de fede Marker for sig, laa Klostret. 
En firkantet, vidtløftig Bygning af røde, brændte 
Sten, der hver Kyndelmisse blev overkalket med 
Hvidt. 

Søhanerne paa Borgen syntes i Begyndelsen 
ikke om Naboskabet. Den gamle Lyst til at 
slaa Ring, sætte Ild paa, bryde ind og slæbe 
Sølvtøj med sig vaagnede i hele sin Styrke. 
En Nat tog Lysten Overhaand, et højt Skær 
flammede over Skoven, og Dagen efter stod 
paa Borgens Drikkeborde Bægre af usædvanlig 
Vægt og Form. Der blev tændt Lys i mange- 
armede Kandelabre, og Fruen fik sig en Kjortel 
i et ganske nyt Mynster: et guldbroderet Kors 
paa himmelblaa Fløjelsgrund. 

Men noget uforudset og tillige uangribeligt 
viste sig. Det kom langvejs fra, helt nede fra 
Rom, sagde man. Det kom i Skikkelse af en 
høj, førlemmet Mand, kun ledsaget af to smaa, 
sortsmudsede Medhjælpere. Manden gik lige 
op til Vindebroen, saa' paa Vægtren og paa 
hans Flitsbue, som om det var den tomme 
Luft, og raabte noget med en høj, skarp Stemme, 
der mindede om en Trompetfanfare. Mandens 
Ansigt var broncegult, hans Ører store, hans Haar 
sort og tætafklippet under en Kalot, der lignede 
en omvendt Spølkumme. Han hævede sin Arm, 
saa at det vide Kutteærme faldt helt ned om 
Albuen — en fast, kødfuld Arm — og pegede 
med samlede Fingre mod Borgens Tag, Vinduer 
og Port. 

Og saa gik han. 

Næste Aar ved samme Tid var Klostret 
omtrent opbygget — for Borgens Regning. 
Bægrene var tilbagesendte, og Borgfruen,, der 
i Mellemtiden var nedkommet med et dødfødt 
Barn, baldyrede ivrig paa en ny Messehagel til 
Prioren: et guldvirket Kors, to Alen og en 
Haandsbred langt, paa en himmelblaa Fløjels- 
grund. Der blev anlagt en farbar Adelvej fra 
Holmen igennem Skoven, og der blev et Rykud 
af Borgens Folk til Klosterkirken og et Rykind 
af Munkene paa Borgen. Der var en ustandselig 

Tørst efter Opbyggelse og Syndsforladelse fra 
Borgens Side, og Prior og Brødre fandt Arm- 
stolene bekvemme og Gemyteme modtagelige 
saavel i Storstuen som i Borgestue. 

Jærnmændene var tæmmede. 

Dog ikke saaledes, at de var tamme. De 
lode sig klippe som Kirkens* lydige Lam; — 
det, vidste de, kom igen paa anden Maade. Men 
Sædernes Vildhed skinnede ved mangfoldige 
Lejligheder igennem, ligesom de rødbrændte 
Sten gennem Klostrets hvide Overkalkning. 
Og Tiderne gik. Slægt kom efter Slægt, Her- 
rerne i Staal og Plade, Fruerne i stive Kjortler, 
som kunde staa af sig selv paa Dilen. Hvad 
bankede der indenfor disse Hylstre? Et Hjærte? 
ja naturligvis. Saa længe Uhret gaar, er der 
altid en Pendul, som dikker, om Kassen end 
er nok saa tyk. Det slog: Dik — dik— dik — dik I 
men stedse langsommere, med mindre og mindre 
Metalklang, efterhaanden som Slægtens Arv, 
dens uopløselige Forbund med den hensmulrende 
Kirke dryssede som Støv ned over Laaget. 

Og saa blev Junker Erik født. 

Det var urolige Tider, hvorunder han blev 
født. Og Fødselshjælpersken, der tillige var 
Signekærling, maatte nok baade støbe og læse 
over ham og endda slaa Kors til; det kunde 
gøres Behov. 

Der var slaaet en Revne, en fodbred og 
favnedyb Spalte igennem Sjælene, om end den 
almindeligvis ikke var synlig. Paa den nøgne 
Pynt, modsat Klosterskovens, var en Mand 
kommen, som prækede — Christ bevare os I — 
i et gement Herberge for Bryder og Bønder, 
Trælle og uærligt Folk. ^ 

Og de Folk talte om den »rensede Lære« ! 

De ere Himlens afkastede Utøj, Lus, Skim- 
mel og Midder! sagde Prioren i Skovklostret. 
Og han samlede Brødrene og væbnede dem og 
den tilliggende Ladebygnings Svende, og der 
gik en stor Hob Mænd i Kutter og Mænd i 
Kofter ad Adelvejen til Borgen, hvor Junker 
Eriks Fader forenede sig med dem tilligemed 
sine Folk. 

Ved Aften flammede Skæret fra den bræn- 
dende Landsby ude over Pynten. Bønderne vare 
adsplittede eller nedhuggede. Herberget laa i 
Grus, paa den forkullede Dørstolpe hang Kro- 
værtens Legeme, og Kutterne og Herregaards- 
folkene drog i Triumf tilbage, de første syngende 
af deres Lungers fulde Styrke:^ 

Beati quorum remissæ sunt 

iniquitates, 
et quorum tecta sunt 

peccata. 

De slæbte med sig en bagbunden Mand, 
mager, bleg, i grov Munkedragt, der hang i 
Flænger. Hans Ansigt blødte paa flere Steder, 
hans Fingre under Rebene vare ophovnede, 
mishandlede af Slag, tilsmudsede af Skarn. 
Han stødtes frem med Lanseskafter, Kæppe, 
knyttede Næver. 

Det var ham, som havde præket den rensede 
Lære. 

Udenfor Borgen opstod der Strid om denne 
Fangst. Prioren paastod Kætteren hjemfalden 
Kllosterloven : Brødrene ønskede selv at brænde 
ham. Men Herremanden erklærede Vildtet for 
sit; det var fældet under hans Jagtret. Man 
enedes om, at først skulde Borgens Kælder 
gemme paa Kætteren; siden skulde Brødrene 
have ham. 

Borgherrens Frue var en af disse elskelige, 
bløde Sjæle, hvis Væsen er Melodi, sjældne paa 
de Tider som de ere sjældne til enhver Tid. 
Hvad anede hun eller brød sig om den Kirkes 
Forfald, under hvis Madonnabilled hun var 
opvokset? Som hun sad i det hvælvede Kam- 
mer med sin Dreng paa Skødet, lignede hun 
mest af Alt det Billed, som hun betroede sig 
til i Smaat som i Stort og hvori for hende al 
Mislyd opløste sig. Udenfor dette Kammer var 
en Verden, som hun lidet kendte og aldrig 

forlangte at kende stort til. I denne Verden 
laa en Klosterkirke, og \ denne Kirke var et 
Billed, som omfattede Alt, havde Svar paa alle 
Spørgsmaal. Herfra, og fra Brødrenes Sange, 
hvergarig Monstransens gyldne Sol blev løftet, 
udgik den Musik, som rummede hendes Liv og 
som hun vilde meddele sin Søn — den eneste. 

Hvad agter I saa at gøre med den stakkels 
fangne Mand dernede? spurgte hun sin Ægte- 
herre, idet hun kærtegnede sin Søn, som stod 
op ad hende og havde lagt sin Arm om hen- 
des Liv. 

Herremanden svarede ikke straks men væl- 
tede en stor Hund om paa- Gulvet og kløede 
dens Bug med sin Støvle. 

Hvad, Tyrk? hvad? skal vi lege Tagfat 
med ham derude bag Staldene? Eller skal vi 
lade Utøjet æde ham nede i Hullet? Saa narrer 
vi allenfals Munkene for deres Steg I — 

Hun saa' op; denne Gang med noget Ivrigt 
i Blikket. Herremandens Ord saarede ikke; 
hun havde knap hørt dem, og forøvrigt plejede 
han ikke at føre fin Tale. Hun kendte ham; 
han' var ikke ond; han havde Klosterskolens 
Dannelse, og som Yngling baade læste han 
Latin og spillede paa Luth; men han var som 
en Kriger er, der sidder hjemme og keder sig. 
De Herrer, der kom til Borgen, lignede ham 

Og han dem. Deres Sprog var ens, deres Vaner 
de samme. Desuden — en Kætteri en forløben 
Oprører, en fredløs Træl . . .1 

Kunde Du ikke lade mig faa ham? 
spurgte hun. 

Han lo og gav Tyrken et Spark. 

Hvad i Verden vilde Du med ham? 

Jeg vilde søge at frelse hans Sjæl; lad dem 
saa gøre med Legemet, hvad der er Ret og 
Lov forl — 

Og han blev hentet op. 

Hun saa' paa ham, som — ja vi maa 
tænke os en af vore Herregaardsfruer overfor 
en Mormonpræst, en Apostel i Vandstøvler og 
Vadmelsfrakke. 

Vildfarne Menneske, hvorledes kommer Du 
dog til at udsaae al denne Strid og Tvedragt . . . ? 
og hendes bløde Stemme skælvede af Iver og 
Ængstelse for at gøre Indtryk, for at vække 
hans Barnetro, for at delagtiggøre ham i sin. 

Han stod. dér med uredt Haar og strittende 
Skæg, bleg med det størknede Blod endnu 
rundt omkring i Ansigtet. Kinderne vare frygte- 
ligt indfaldne, den magre, senede Haand famlede 
ved Kuttens Laser. 

Men Øjnen^ vare frygtløse. De laa dybt, 
omgivne med mørke Rande, fremkaldte af Savn 
og Lidelser, og de saa' frem for sig, kramp- 

agtig plirrende mod det uvante Dagslys \ Blikket 
var uforfærdet, saasnart det fik Ro til at antage 

I 

et blivende Udtryk. 

Den skønne, blide Borgfrues Øjne duggedes 
af Taarer, alt eftersom hun talte sig varmere 
og varmere. Det var ikke Medlidenhed med 
Mandens elendige Tilstand, — paa de Tider 
rørtes ingen adelbaaren Frue af et Hundehuls 
levende Genfærd. Det var hans Sjæls Frelse, 
det galdt, — og han syntes at være en For- 
stokket. 

Herren sad dér og gned sig ned ad Skinne- 
benene og tørte Støvlesnuderne med Tyrkens 
Svans; han nikkede til Fangen, som om han 
vilde sige: Nu er det din Tur; gaa paa I 

Fangen fik efterhaanden røde Pletter paa 
Kinderne, og Mundvigene begyndte at røre sig. 

. . . Men hvis nu den hellige Hostie bares 
dig forbi, ja hvis Monstransen løftedes for dig, 
vilde "du da ikke knælende bekende din Gud 
og afsværge Djævelen? spurgte hun stigende i 
Stemmen. 

Monstransen 1 svarede han med hæs, an- 
strengt Røst. Men det er jo Transsubstantia- 
tionen . . . det er Løgnen, Messen . . . missa 
fidelium ... I vasker eders Hænder, I ringer 
med Klokker, I knæler, I udgyder Røgelse . . . 

men jeg siger Eder: Herren vender sig med 
Væmmelse fra Eder; han . . . 

Her afbrød en hul Hoste den Talende, og 
han støttede Skuldren mod Muren for ikke at 
falde om. 

Kom! sagde Herremanden og rakte ind i 
et Hængeskab: Drik dig et Bæger Vin; Du 
har jo ikke mere Vejr i dig end en gennem- 
skudt Hare. Og klem saa paa igen! 

Den ædle og velbyrdige Mand, Junker Eriks 
Fader, syntes at det i Grunden var ret god 
Tidsfordriv dette. Der var idetmindste aldrig 
her paa Borgen sagt saa drabelige Ting, som 
denne blege Kuttemand dér sagde med lynende 
Øjne, medens han næppe kunde holde sig paa 
Benene. Og hvor han saa skar løs paa de 
andre Kuttemænd! Han kendte dem nok. 

Men Husfruen bøjede sig ned over sin 
Dreng, og hendes Taarer faldt paa hans lyse 
Haar, og Drengens Øjne vendte sig imod Man- 
den henne ved Muren; og Barnet blev angst 
og trykkede sig ind til Moderen, halvt for at 
søge Ly, halvt for at værge hende. 

Saa, nu er det nok I sagde Borgherren. 

Fangen blev ført tilbage til sit Hul. Herre- 
manden kyssede sin Frue, gav Drengen et Par 
blanke Staalsporer at lege med, og red dernæst 
ud paa Jagt. 

Han var en rastløs Mand, maatte stedse 
holdes varm ved Et eller Andet; der var hele 
Slægtens urolige Blod i ham, men Sørøver kunde 
man ikke længer være, Krig var han nylig 
hjemkommen fra, en Krig, han ikke huede at 
gentage, thi Herremændenes Hoveder var 
sprungne i Hobetal deri ; og Jagten blev slettere 
og slettere. 

Den næste Dag lod han atter Fangen 
hente op af Kjælderen, for at underholde sig 
med ham inde paa sit eget Kammer. Og saadan 
gik det nogen Tid. Naar Herremanden var 
alene, saa drev han op og ned ad Gulvet i 
Storstuen og trampede i Fliserne: Det kan dog 
være — det kan dog være . . . Fanden staa i 
de Munke 1 naar man skal se til, saa er det en 
Flok arge Skalke tilhobe. Sikken et Hus de 
holder derovre i Skovklostret — og saa alt det 
Jordegods! De har mere Underliggende end 
Borgen her; og alt det har de sunget sig til 
ved deres Messer; og vi har været Narrene, 
som har givet det fra os! 

Og han stampede i Gulvet, og Slægtens 
Blod skød op i Panden, og han ønskede at han 
kunde ryge hele Reden ud derovre. 

Og han faldt i Tanker. 

— Nej, men en Streg kan jeg dog spille dem ! 
Og Aftenen efter, som var mørk og blæsende, 

førte han selv sin Fange ud bagom Ladebyg- 
ningerne, og gav ham Kappe og Hat, og satte 
ham paa en god Hest, og slog Klask i Hæn- 
derne ; og ud over Dæmningen over de side 
Enge, ind langs med Aaen, ad Vejen sydpaa, 
tværs over Pynten gennem den nedbrændte 
Landsby gik det i susende Gallop. Thi denne 
Dommedagsprædikant havde faaet god For- 
tæring de sidste Dage, og han kunde sidde paa 
en Hest. 

Saa kom der Bud fra Klostret om Fangens 
Udlevering. 

Gaa Fanden ivold! sagde Herremanden 
kortfattet. 

Prioren med nogle af Brødrene kom da 
selv ridende over til Holmen. 

Borgherren sad alene ved sin Frokost med 
megen Kødmad paa Bordet, Vildt og Tamt 
samt 01 og Vin. 

Velkommen, Ærværdige. Sid ned og tag 
en Bid med! 

Prioren kendte sin Mand. Han vidste, at 
med Fremfusenhed og Vrede kom man ikke 
langt overfor Borgens Herre. Han havde nu 
engang sit Sind. Man maatte læmpe sig. 

Dér sad de to Mænd, skulderbrede, rød- 
mussede Skikkelser begge; de maalte hinanden 

med Øjnene, — og saa lod Prioren sig paa- 
nøde en lille Agerhøne og et stort Glas Vin. 

Ret saa, Ærværdige; jeg ser at I ikke rent 
er gaaet fra Foderet i disse svære Tider. Ja, 
for svære er del 

Kirkens Tjener smilede og tog et Bæger 
Vin til. 

Sig mig, vedblev Herremanden og bøjede 
sig fortrolig hen over Bordet: hvordan gaar det 
ellers derovre i Skoven? faar I noget Vildt i 
Garnene? 

Prioren lænede sig tilbage og lod den kød- 
fulde Haand med et lidet Slag falde over Kut- 
tens Folder: 

Herren være lovet 1 Krybeskytterne tager 
det ikke altsammen fra os. Vor Jæger bragte 
endnu imorges en dejlig Skuffelhjort 1 . . . 

Skælm 1 sagde Herremanden. Hvem taler 
om Dyrene? 

Hvad mener I? spurgte den Anden og 
skævede til ham. 

De smaa Piger I Ih hvad, se dog ikke saa 
alvorligt. Her rendte nyssens to Fadeburs- 
terner af Gaarden, og vor Jæger vidste deres 
Ærind. 

Jeg forstaar Eder sandfærdig ikke; men 
jeg skulde næsten tænke, at I har drukket for 
meget paa Formiddagen. Vin og 01 løber 

hastig i Blodet, og Blodet spænder for Panden 
og trykker paa Forstanden 1 sagde Prioren, hvis 
Kinder farvedes stærkt. 

Rigtigt! lo Herremanden. Det er Trans- 
sub — sub . . . naa, hvad kalder I det Kram? 

Prioren skubbede Stolen tilbage og rejste sig. 

Her har aldrig været spøget forhen paa den 
Vis. Jeg er kommen for at fordre hin Rebel og 
Kætter af eders Haand. Giv mig ham ! og jeg 
vil glemme hvad jeg har hørt. 

Jeg er bange for, at I vil faa værre Ting 
at høre. Fangen er væk! 

Hvem har ladet ham slippe? 

Det har jeg! 

I? 

Ja I 

De to Mænd maalte atter hinanden; denne 
Gang staaende. 

Prioren var askefarvet og bed sine Læber. 

Sig mig, hvor I har skjult ham. Han er 
vor; han er Kirkens hjemfaldne Mand. 

Saa maa Kirken tage Syvmilestøvler paa. 
Den har gjort saa mange Mirakler . . . 

I er afsindig, I er drukken; I er en Daare, 
Ridder! . . . 

Og I er, — jeg vil ikke sige, hvad I er. 
Men hvis jeg har forstaaet ret i disse Dage, 
saa vil I snart faa det at høret 

Og I skal snart høre fra mig — fra os 
fra Kirken I 


Saaledes var deres Møde, og saaledes 
skiltes de. 

Saasnart Prioren var borte, gav Borgherren 
sig til at tænke over Sagen. Han skød sine 
Øjenbryn op og trak dem sammen; han gik 
til sit Skab, besaa' sine Ryttersporer, sin Kaarde, 
sin Luntebøsse. Han tog et Skrin i Dragkisten, 
tog Guldpenge op deraf, puttede dem i en 
Læderpose og slog et Baand derom. 

Saa gik han ind til sin Frue. 

Jeg vil komme i Ulejlighed efter dette! 
sagde han, da han havde fortalt hende Sammen- 
stødet. 

Hun saa' bedrøvet og bebrejdende paa ham. 

Han lagde sin store, brune Haand paa 
hendes hvide Pande, klappede hende om Kinden 
og sagde: 

Jeg er ikke bange; jeg flygter ikke for 
disse Munke; jeg har paalidelige Folk i mit 
Brød, og en Banstraale er ikke som i gamle 
Dage, — den skyder saavist ikke Bresche i 
mine Mure. Men jeg vil rejse, jeg maa ud og 
have noget at vide. Jeg vil se hvor det Stærkeste 
nu er! 

Hun bad og besvor barn, for hans Sjæls 
Frelses Skyld, at blive — blot trende Døgn. 
Og i disse tre Døgn talte hun med ham saa 
ofte hun kunde faa hans Øre, ved Dag og ved 
Nat, under Maaltideme og efter. Kærtegn, 
Bønner, Besværgelser, et Kvindehjærtes be- 
daarende Musik, Taarer, Anklager: der var 
Intet, som han ikke maatte væbne sig imod. 
Intet, uden at det jo gjorde sit Indtr>'k paa 
ham. Men Uroen var oppe i ham, og dertil 
kom, at denne Varme syntes ham mindre at 
være den ømme Kvindes Frygt for hans Person, 
Hustruens Angst for at skiUes fra sin Ven ved 
I^^g og ved Nat, — det var hans Sjæl, som 
stadig var paa Tale; og han var først nu be- 
gyndt at føle sin Sjæl, og vilde føle og vide 
mere derom, end hun kunde lære ham ved at 
holde ham tilbage. 

Saa rejste han den fjerde Dag. 

Han tog kun en prøvet, gammel Tjener 
med sig. Det var en lys, skinnende Formiddag. 
Hun stod ved Vindebroen med Drengen paa 
Armen. Han gav hende og Drengen det sidste 
Kys, og saa satte han Hatten ned i Panden og 
red i Trav over Dæmningen og svingede bort 
fra Aaen sydpaa. Og Aaens Løb trak sig 
dybt og stort og støt ud imod det mørkt- 
henrullende Hav, spejlende Borgen og Himlens 

Skyer, rolig trods Strømmens Styrke, som den, 
der har sit Maal for Øje i Tingenes umaalelige 
Kredsløb, — medens Herremanden hastede af- 
sted den modsatte Vej, for at faa klaret, hvor 
det Stærkeste i Tiden laa. 

Og saa kom der Bud fra Klostret med 
Stævning til Herremanden: han skulde møde 
for Bisp og Domkapitel. 

Fruen lod svare, at hendes Herre laa syg. 

Men i Egnen vidstes det snart at han var 
draget af Landet. 

Saa red en Dag Prioren i Følge med to 
Domherrer fra den nærmeste Bispestad, ledsagede 
af Lanseknægte, op foran Borgen. 

De forlangte at indlades i Kirkens Navn. 

Borgfruen var raadvild, og derfor blev hendes 
Folk det. Havde det været Fribyttere, om- 
sværmende Soldater eller drukne Herremænd, 
der havde forlangt Foretræde med væbnet 
Haand, saa havde den velbyrdige Dame vidst 
sin Pligt. Kvinderne i Kælderen! Svendene 
paa Muren og Lunterne tændt! — det havde 
hun været med til før, som ung Jomfru der- 
hjemme paa Fædrenegaarden. Men her? . . . 

Hun lukkede sig inde i sit Kammer med 
sin Dreng, den lille Junker, som saa' paa hende 
med store spørgende Øjne. 

Den paalideligste og standhaftigste af 
Tjenerne var borte med sin Herre. Saa lukkede 
Portvægteren — som var rettroende fra Hals 
til ICnæ — Porten op og lod Broen gaa ned. 

Prioren og Domherrerne velsignede med 
Fingerspidserne rundt omkring; de beroligede 
Tyendet og satte Vagt paa. Broen og i den 
indre 'Gaard. De toge to Lansedragere med 
sig op til Fruens Kammerdør, bankede tre 
Gange paa i Kirkens Navn, og lod Døren 
brække ind. 

Den unge Borgfrue laa paa Knæ ved sin 
Bedepult og havde Drengen mellem sine Arme. 

Ved Synet af de høje gejstlige Herrer bøjede 
hun Hovedet. Drengen følte, hvorledes hun 
rystede. 

Prioren traadte straks til, velsignede hende 
og løftede hende op. 

Behjælpelig hermed var den ene af Dom- 
herrerne. Det var en galant, ung Mand i violet 
Talar og Barret, en Adelsmand lige ud i Finger- 
spidserne, og disse hvide, velplejede Fingre med 
de mange spillende Ringe dvælede med udsøgt 
Ærbødighed og Menneskevenlighed under den 
smukke, blege Borgfrues Arm, medens han 
understøttede hende og bad hende være uden 
Frygt. 

Hun frigjorde sig med et svagt Tak og 
satte sig til Sæde i en Stol. Hun syntes endnu 
at kunne mærke denne Haands ærbødige Tryk 
dér hvor Arm og Barm mødes og danne et 
Rim — farligt for saa mangen en Digter, hvis 
Hoved derved er blevet mere kruset end selve 
Domherrens under den klædelige Barret. 

De vilde egenlig intet — i Grunden kun 
ganske lidt. Prioren var maaske lidt strengere, 
men den unge Domherre, som i andre Tilfælde 
plejede at sende sin Vikar, var netop kommen 
i egen Person, for at være den mæglende. Han 
beklagede Herremandens Forløbelse og hans 
Fraværelse; imidlertid, den krænkede Kirke 
fordrede Oprejsning, særlig i disse skøre Tider, 
hvor en Svaghed, en Trykken Øjet til, nemt 
kunde tydes som Afmagt og volde Smitte. Der 
maatte tages Repressalier . . . 

Den smukke blege Frue saa' op. Ordet 
var hende fremmed. 

Bod, Sonebod! nikkede Domherren mildt. 

Bøde I rettede Prioren. 

Hun vidste hverken ud eller ind. Disse 
Mænds Nærværelse fyldte hende med Ærefrygt 
iblandet Angst ; hun følte en Knugen om Hjærtet 
— ikke saaledes som naar hun traadte ind i 
Klosterkirken og hen foran sit Madonnabilled — 
ikke saa sødt, frysende sødt med stærk Ild bag- 

efter og Trang til hede Taarer. De Taarer, 
som vilde frem her, kæmpede hun tilbage; hun 
vilde ikke have følt lindrende Glæde derved — 
nej alt andet. Og saa fulgte disse Øjne under 
den violette Barret hende stedse, som om de 
vilde bede hende om Tilgivelse; — Tilgivelse 
for hvad? 

Og disse Mænd stod Drengen ved Moderens 
Side og saa' paa. Rørte der sig maaske noget 
i Barnets Sind? Ja hvad véd vi om Barnesindets 
Rørelser i det hele? . . . 

Den lille Junkers Øjne veg ikke fra den 
violette Mand. Men den lille Junker var endnu 
Barn. Og Violet kan muligvis tiltrække Børns 
Øjne. 

Prioren lagde et Dokument paa Bordet. 
De tre Mænd forklarede; Fruen saa' derpaa 
som gennem en Taage og hørte efter^ hvad de 
sagde, som paa lang Afstand. Den unge Dom- 
herre tog op af sin Lomme et hult Rør med 
Penne og sort Vædske og skød Pennen ind i 
hendes Haand og Dokumentet ind under Haan- 
den. Og atter følte hun et sagte, ærbødigt 
Tryk af de hvide Fingre, en vejledende Berø- 
relse — Kun syntes at læse noget som: Skøde 

— gammel Ret — Klosterjordens Tilliggende 

— og hun saa' op og mødte Øjnene. 

Hun skrev under. 

Saa modtog hun deres Velsignelse. Alle 
tre lagde de Fingerspidserne mod hendes Pande; 
men der var kun en af dem, som berørte 
hende. 

Og saa var hun alene. 


II. 

'e sang og de røg for det store Kors, 
for hellige Mænd og Kvinder; 
jeg styred min Kurs med mit gode Hors: 
Lad se, hvor vi Vejen finder 1 

De læste det hellige Ord med Fynd 

og streged med Neglen det under; 

ved Læren om Naaden stod Læren om Synd, ■ 
forgæves i Bogen jeg grunder. 

Hvad hvisker Du Strøm i den stille Nat? — 
er Sandheden aldrig funden, 

hvad eller fortæller dit Væld mig, at 

Du gemmer den hos Dig paa Bunden? 


Junker Erik voksede op derhg'emme mellem 
Moderen og Tyendet. Saa kom der Budskab 
og Mælding sønderfra, fra hans Fader. Den 

gamle, trofaste Tjener bragte selv Budskabet. 
Han havde en Kaarde omvundet med sort Flor 
under Armen, og da han halvtknælende , med 
et Ansigt skæmmet af Rejsens Strabadser, af 
Mangel og Sorg, rakte Sværdet frem til sin 
Frue, da blev hun hvid som Taarnkamrets 
kalkede Væg, og med et Skrig sank hun i 
Afmagt. 

Den lille Junker kom løbende ind fra det 
tilstødende Værelse. Han saa* Moderen lig- 
gende paa Gulvet, Tjeneren staaende dér med 
Kaarden i Haanden; og han sprang til, rev den 
nøgne Klinge ud af Skeden og kastede sig ude 
af sig selv imod Tjeneren, idet han raabte: 
Du har dræbt min Mo'r; jeg skal slaa dig 
ihjel 1 

Dette Træk af en saa tidlig udviklet Fø- 
lelse, der saa stærkt bryder igennem, levede 
længe iblandt Tyendet, og den gamle Tjener 
holdt nok af at fortælle derom. 

Men Kaarden blev hængt op paa Væggen 
i den afdøde Herres Kammer; og der hang 
den med Flor omkring sig. Og Borgfruen 
lærte sin Søn at bede hver Dag med foldede 
Hænder foran den. 

At den var kommet alene hjem, det var 
efter den gamle Tjeners Beretning gaaet saa- 
ledes til. 

De havde, Herre og Tjener sammen, be- 
staaet mange Æventyr, døjet mange Farer og 
Strabadser. Verden derude var urolig, og Herre- 
manden ikke mindre. Landene var splittede 
og Sjælene med; der var Disputatser med Ord, 
med Sværd og med tørre Hug, hvorhen man 
kom, og Herren havde taget ærlig Del i Alt. 
Flot Adelsmand var han, og Guldbørsen var 
snart kommen paa Hældingen. Skikke Bud 
hjem efter Forstærkning, det vilde han ikke, 
allerhelst da han saa maatte gjøre Rede for, 
hvorledes det var gaaet ham, — og det Stær- 
keste havde han ikke fundet endnu. Han lod 
sig hværve til at føre en Fane Ryttere langt 
nede sydpaa, hvor Bakkerne er Bjærge, der 
spejle sig i stille, dybe Søer. Tjeneren var 
med ham overalt, i Teltet og i Skærmyslerne ; 
Herren fik snart et godt Lov paa sig; han 
fægtede drabeligt i Marken, og han drak de 
andre Herrer drabeligen under Bordet i Teltet. 

Imidlertid var de kommen i Lag med en 
Munk, som paa Slagmarkerne gik om forat 
opsøge og bringe Trøst til saarede Landsmænd, 
men som ogsaa med Kaarden i Haanden kunde 
værge for sig, naar det gjaldt. Med ham havde 
Herren lange Samtaler, og man fulgte ham 
sluttelig til hans Hjemstavn, hvor han nød et 
stort Ry. 

Tjenerens Forklaring over dette Punkt var 
muligen ikke ganske klar. Saa meget syntes 
imidlertid at fremgaa, at det var en hel ny- 
Omgang, de fik, med en meget forskellig Tone 
fra den, hvortil de var vant. 

Om dette smagte Herren helt, derom vilde 
Tjeneren ikke give Besked, thi Jørgen var for- 
sigtig i sine Ord som i sine Handlinger. Under- 
tiden kunde han dog bryde sin Forbeholden- 
hed. Der var Psalmer og Prædiken, sagde 
han ; Alterens Sakramente og Kommunion hver 
anden Dag, stundom hver Dag. Man spiste 
den kære Herre Christ, og man drak hans 
Blod af Træbægre, ligesom Vilde! 

Det var ogsaa den eneste Drik af Bægre, 
man fik. 

Og naar gamle Jørgen var kommen saa 
vidt, saa kunde det hændes at han mente, det 
var bedre blandt dem, som man før havde 
været i Felten med. Dér faldt dog en Skæmt 
af engang imellem, man sang ikke disse lang- 
sommelige Sange, og Herren var selv meget 
friskere i Hu. Allerbedst var der egenlig der- 
hjemme, hvor Klostret slet ikke tog det saa 
strengt, hvor man kunde passe sit Kram og 
lade Munkene passe deres. Men det turde han 
ikke tale til Herr£n om. 

Og saa kom Fjenden en Dag over os — 
fortsatte han med sine egne Ord — og vi Re- 
formerte, eller hvad vi nu skulde hedde, blev 
sprængt fra hverandre udenfor Byen, hvorfra vi 
var dragen ud, og nogle af os blev dreven bort 
ud over Markerne og ind igennem Skove, op 
og ned ad stejle Bakker, og der var en Skyden 
efter os og en Jagen og en Huggen ned og en 
Skrigen om Pardon — og ingen Pardon blev 
der givet, men Folk blev druknet i Moser og 
kvalt under Hestene og hugget sønder og sam- 
men for den kære Guds Moders Skyld og 
Christi blodige Vunders Skyld. 

Man skulde fast tro, at vi var Hebræer 
eller Morianer, som havde hængt ham paa 
Korset, — medens vi dog sang de lange, 
drøvelige Sange hver Dag om hans Kors og 
Saar og Nagler, og at han havde ladet de 
slemme Mennesker maltraktere sig saadan, blot 
for at kunne befri os. 

Men det kommer der af, naar man skal 
kives om de Ting, som dog nu i saa mange 
hundrede Aar har været i Orden og Redelighed 
under den rigtige gamle Kirke. 

Naa; Jesus Maria I vi gav Bæsterne Tøjlen, 
og dejlige Dyr var det, vi havde under os. 
De Ryttere, som rækkede os, fik deres Iver 
betalt; min Herre hug' til, saa de drattede af 

Sadlerne, og jeg sparede mig heller ikke. Det 
gælder blot om at ha' været rigtig ung engang 
— og saa være opfødt paa god Kost. Vi 
slog os igennem. 

Saa kommer der Noget, som jeg ved min 
Død ikke skal glemme, endda det ikke var 
andet end en Drøm og ovenikøbet ikke min 
egen. 

Vi var begge mødige, og Dyrene med. 
Vi havde redet den hele Dag gennem en stor, 
bakket Skov; og da Maanen sent ud paa Af- 
tenen stod op og vi var kommen ud af Skoven 
og ned i en Dal, og da hverken Dyrene eller 
vi kunde mere, saa tog vi Tøjet af Hestene og 
smed os selv ned ved en rindende Aa. Og vi 
drak længe og begærligt af Vandet — og Dy- 
rene for den Sags Skyld med — og saa vaskede 
vi vore Rifter og Skrammer, og jeg gned Dy- 
rene godt af med en Visk Græs, og de gav 
sig til at æde, men Herren og jeg sad dér ved 
Vandet og hungrede — for Græsset kunde ikke 
nytte os noget. 

Herren mælede ikke et Ord , og jeg tav 
viseligen stille. Men da jeg alligevel kendte 
ham og kunde se paa ham, at han ønskede at 
jeg skulde sige noget, saa begyndte jeg: 

Hvem der var vel hjemme. Herre! 

Stille! sagde han. 

Det var som sagt Maaneskin ; og den kla- 
reste Majnat var det. Jeg sad og saa' paa 
Skyggen, som nogle Træer kastede ud over 
Aaen, og jeg saa' ud imod de blaa Bjærge, 
langt ud over Engene, der laa og dampede 
foran os, og jeg fik en saa ustyrlig Længsel 
efter vore egne Bakker og Enge derhjemme, 
og da jeg vendte mig om mod Skoven bag 
os, hvorfra Aaen kom rindende, saa var det 
som jeg skulde græde derved, saa livagtigt 
kunde jeg se vor egen Skov og Aa. 

Men jeg betvang mig og snød kun min 
Næse, som havde jeg Snuen. 

Min Herre havde lagt sig bagover i Græsset 
og hægtet sit Kaardespænde op og lagt de 
store Læderhandsker under Nakken. 

Jørgen, sagde han, jeg er saa træt som en 
jaget So. Er Du sikker paa at Hestene ikke 
løber ? 

Aa Herre, sagde jeg, de løber ikke langt; 
de har alt smidt sig og er vistnok lige saa 
trætte som vi To — med Forlov 1 

Saa tag her min R)^erkappe og din egen, 
og laeg dem over Bæsterne; thi vi maa stole 
paa at de ere rørige, naar vi skal videre; Men- 
neskene holder dog mere ud end Dyrene, naar 
det kommer til Stykket, og Du kan vel sove, 
svedt i vaadt Græs, saavel som jeg? 

Jo Herre! sagde jeg. 

Nu deler vi Natten i Hold paa et Par 
Timer ad Gangen. Jeg tager den første Lur 
og Du den første Vagt. Skulde Du høre nogen 
Larm inde fra Skoven , saa skubber Du haardt 
til mig og springer straks til Hestene. Søvn 
maa vi ha'e. Skulde vi blive overraskede, saa 
sælger vi Livet saa dyrt som muligt. Har Du 
forstaaet ? 

Jo, Herre I sagde jeg. 

Han sov straks ind og snorkede i Begyn- 
delsen, saa han gerne kunde have kaldt Pa- 
pister til sig i en halv Mils Omkreds. Men jeg 
pirrede lidt ved ham, saa han fik vendt sig om 
paa Siden, og nu laa han rolig. 

Jeg lagde Kapperne over Dyrene og krøb 
tæt hen til dem. De dampede saa dejlig Varme 
fra sig, og saa var jeg desuden ved Haanden, 
om noget skulde komme paa. 

Det tænkte jeg nu endda mindst paa. Vi 
var bleven vant til dette Liv med Søvn, hvor 
vi kunde tage den, lige under Fjendens Haand. 
Jeg stemmede Ryggen op mod min Herres Hest 
og saa' lige ret ned for mig efter mine Støvle- 
snuder og ud i Aaen. 

Maanen stod lige over mig og spejlede sig 
i Vandet. Det løb saa sært dér ind igennem 
Striben og ud igen paa den anden Side, og 


Vandenes Datter, 


37 


borte var det; og saa kom det atter ind igen- 
nem Striben og ud og bort; og det blev ved. 
Jeg tror at jeg tænkte paa, hvor meget Vand 
der saadan kunde løbe forbi mig igennem Stri- 
ben, medens jeg sad og saa' derpaa; og jeg blev 
ganske dum derved. 

Saa tænkte jeg atter paa Hjemmet. Og 
i Begyndelsen var jeg hel lystelig tilmode og 
kunde kun fæste min Hukommelse ved alskens 
Naragtigheder — saasom ved den øverste Fade- 
bursterne, den tykke Boel, som Munkene fra 
Klostret stedse snusede efter, hvad enten de 
nu haabede at faa gode Bider fra Stegerset 
ved hende, naair det var Fastedag i Refectoriet, 
eller de haabede paa noget andet; nok sagt, 
hun randt mig bestandig i Hu, hun og saa 
den lille sortøjede Ane, som hun havde under 
sig og med hvem hun ogsaa tilsidst rendte af 
Gaarde — alle Hellige bevare min Mundl — 
forat betjene de ærværdige Brødre. 

Eller jeg tænkte paa vor rødnæsede Port- 
vægter hjemme, hvordan han læste sine Bønner 
med Fingrene over Flaskehalsen og saa skældte 
os Andre for Ugudelige, naar han selv var 
drukken. 

Naa ja, det var lutter dumme Ting; men 
der er jo lidt af Alt i Hjemmet, og Borgestue- 
snak har sin Gang saa vel som Højenloftstale, 

siger man. Lidt efter lidt blev jeg sørgmodig, 
da jeg ihukom den naadige Frue derhjemme, 
og hvordan hun nu maatte gaa og sørge, me- 
dens Tiden faldt hende lang, og om hun ogsaa 
kunde styre alle Folkene derhjemme; for de 
var saa forskellige, og Rips og Raps fandtes 
der iblandt dem. Men da jeg til Slut gav mig 
til at tænke paa vor egen lille Junker, som jeg 
havde baaret omkring i Stalden og sat op paa 
Hesteryggene, og hvorledes han plejede at sige : 
hyp I — ja saa kom det klare Vand mig i de 
tossede Øjne, og Gu' græd jeg. 

Det er ogsaa bansat, hvor Du er let til- 
vands iafteni sagde jeg til mig selv; det maa 
være Anstrængelsernes og Besværlighedernes 
Skyld — og Alderen, der mælder sig. 

Og jeg satte Albuen ind i Hestens Ryg, 
saa at den spjættede lidt derved ; og jeg lovede 
mig at passe bedre paa mig selv. 

Og snart blev det som en Slibesten for 
mine Øjne af at sidde og glo derned i Vandet; 
— nej, jeg sov ikke, jeg sad bare og døsede 
med aabne Øjne og Ørene vendt mod Skoven. 

Hvor længe véd jeg knap; men med Et 
fornam jeg at Herren tog paa at røre sig; 
Armen kom op ivejret, og han raabte højt: 

Jørgen I . . . Jørgen I 

Tys, Herre; her er jeg jol sagde jeg. 

Naa, det er dig? 

Jo det var mig og ingen Anden. Han 
skulde blot dæmpe sig lidt! 

Saa gned han sine Øjne, sprang op og 
rystede sig, idet han slog Hænderne ind under 
Armene. 

Er, Hestene dér? spurgte han. 

Jo de var. 

Saa satte han sig igen, og efterat have set 
en Stund ned i Vandet, ligesom jeg før, be- 
gyndte han: 

Jørgen, vi sidder nu her alene to, og jeg 
har ingen Anden at tale med. Sig mig, har 
Du ikke set noget nede i Aaen dér?« 

Noget? spurgte jeg. 

Noget eller Nogen, for Djævlen! svar mig 
paa, hvad jeg spørger om, og behold dit Haar- 
kløveri for dig selv. 

Jeg kendte Herren, naar Et eller Andet 
havde voldet ham Hovedbrud; saa blev han 
stedse hidsig. Man skulde da aldrig snakke 
ham efter Munden — saa blev han værre — 
men blot gaa paa med, hvad der nu faldt 
En ind. 

Jeg svarede ham da ganske sindig: 

Jo, nyssens saa' jeg vor tykke Boel der- 
hjemme løbe ind under Striben dernede med 
en af Klosterbrødrene efter sig. Hun var op- 

kiltret og han var ligesaa; men hvem af dem 
der havde de trindeste Lægge, det véd jeg saa 
Skam ikkel 

Han skævede til mig, som om han vilde 
sluge mig raa. Jeg saa' stadig ud i Vandet. 

Saa spændte han Bæltet til sin Kaarde 
fast om sig, saa* atter paa mig og gav sig til 
at le paa saadan besynderlig Vis. 

Tys, Herre . . . husk paa at vi er paa 
Flugten I 

Det er sandt 1 Jørgen, Du er det dum- 
meste Bæst, jeg kjender; værre end Hestene. 
Véd Du, hvad jeg har set — eller drømt — ? 
Den skinbarlige Satan maa stikke i det Vand . . . 

Hys, hys. Herre! sagde jeg. 

Ligemeget. Det er maaske Maanen, der 
har forgjort mig. At sove ved rindende Vand 
og med Maanen lige i Øjnene, det sk^l jo ikke 
være godt. Nu skal Du høre. 

Og han fortalte mig — ja lad mig nu 
samle mig sammen; for det var det særeste 
Tøjeri, jeg længe har hørt. 

Ser Du, sagde han: det begyndte med at 
jeg laa hos min Hustru hjemme paa Borgen. 
Det er nu engang saa, at har man en dydig 
Hustru, som tillige er ung og skøn, saa vil 
man jo ogsaa gerne i Lejet have en Velsig- 
nelse, som det er en Ære og en Pryd. 

Rigtig, Herre I sagde jeg. 

Hold Mund! sagde han og afbryd mig 
ikke. Jeg var hed af Længsel; hun kom mig 
imøde, som anstaar sig en ret Ægteviv; men 
min Ild var ikke hendes. Der var stedse noget 
imellem os, og da jeg skulde se til, saa var 
et Madonnabilled. For det strømmede hendes 
Taarer; det gjaldt hendes Sukke; det var der, 
jeg kunde og turde ikke mane det bort; naar 
jeg favnede hendes snehvide Liv, saa favnede 
hun sit endnu hvidere Billed, og idet hun stedse 
raabte paa den rene, den skære, den ube- 
smittede Gudsmoder, følte jeg mig næsten selv 
som uren. Og Vredens og Skammens Farve 
brændte i mine Kinder, og hun blev kold — 
og jeg sprang op, foragtende mig selv, at jeg 
kunde gløde for en Livløs. 

Gud forlade mig min Synd! jeg tænkte 
ved mig selv: havde det endda været Billedet 
af en Mand, som var imellem os, saa kunde 
jeg have forstaaet det, og min Hjærne var ikke 
bleven lagt øde; thi den Mand maa kjende 
Kvinden daarligt, eller i sin Blindhed sætte sig 
selv højere end hans Støv fortjener, naar han 
han ikke skulde vove den Tanke, at Kvinde- 
lighed ikke er stærkere, renere, ubrydeligere 
end Mandens, og at Dyden ikke er noget, som 
følger af sig selv med et nedslaget Øje, et 

tugtigt Blik og brave Forældres Omhu fra 
Hjemmet af. Nej, Alt hvad der staar i Verden, 
kan falde; enhver Klinge kan ruste, enhver 
Blomst kan plettes; og sker det ikke, da er 
det fordi man fra begge Sider kender Faren 
og bevarer sig selv ved at bevare sig for den 
Anden. — Hold Mund, Jørgen, og glo ikke 
paa mig .... 

Men jeg siger jo intet. Herre! 

Ligemeget; Du tænker, sagde han. Men 
jeg er endnu vild af min Drøm og véd næppe 
hvad jeg siger. Naa, saa hør videre da: 

Jeg sprang op, klædte mig paa, og vandrede 
ned i Borgens Have. Maanen stod og skinnede 
deroppe i Luften, ligesom her; Træerne var tavse 
rundtomkring; ikke et Blad rørte sig; kun mit 
Hjærte slog som en Murbrækker mod en Vold. 

Der var en Lyd til, som jeg fornam. Det 
var Aaens rislende Vand dernede under min 
egen Borgs Mure og Volde. 

Jeg lænede mig ud over Brystværnet, og 
medens jeg stirrede i Vandet, der opfangede 
min Skikkelse, syntes jeg at det brusede og 
steg; en Kuppel som af det klareste Krystal, 
hvori Maanestraalerne brød sig med Regnbue- 
glans, hævede sig paa det dybeste Sted af Aaen, 
og ud af den steg den dejligste Kvinde, jeg 
har set for mine Øjne. Nøgen var hun, og jeg 

var Mand. Og dog saa' jeg ikke hendes Nøgen- 
hed; thi saa saare hun havde hævet sig helt 
op og stod dér paa Kuplens glasklare Tag, 
droges mine Øjne uimodstaaeligt ind i Blikket 
af hendes Øjne. Alt, hvad den roligste, lykke 
ligste Time i Ens Liv, værnet af ydre og indre 
Fred, gemmer paa sin Bund, alt dette, og 
hundrede Gange mere: frejdig Klarhed, Tillids- 
fuldhed, Sjælshøjhed og Sjælsrenhed, Alt lyste 
ud af disse Øjne, der syntes at se igennem 
mig, som de havde set igennem Ting og Væsner 
i uniindelige Tider. 

Hun talte; og hendes Stemme var blød 
og klar, som Vandets egen Tone, ligegyldig 
om det styrter vildt eller ruller langsomt. 

Hvad søger Du? spurgte hun. 

Digl svarede jeg; thi jeg var helt optaget 
af hende, droges kun imod hende og havde 
glemt alt andet. 

Hun smilede stille. 

Hvad søger Du? spurgte hun atter. 

Det Stærkeste I rettede jeg mig; Sandheden, 
Fred, den rette Tro, den .... 

Stands I sagde hun. Du søger mange Ting, 
og dog søger Du kun Et i dem alle; men Du 
søger ad sære Veje, synes mig. Hvorfor ikke 
først hos Dig selv? — da Du dog nødes til at 
søge det sidst dér I 

Hvorledes? spurgte jeg. Det Stærkeste 
hos mig selvl 

Hvor ellers? sagde hun. 

Men Du véd da ikke, hvor urolig, ja hvor 
svag .... 

Du taler, som de Mangel afhrød hun. Tal 
som den Enkelte I Og da jeg tav, vedblev hun : 
Det Stærkeste er dér, hvor man véd, hvad 
man kan, og erkender, hvad man bør. Saml 
dette til Daad, vær stedse paa Højde dermed, 
uden Vaklen, uden Afslag, og hvem er da 
stærkere end Du? Ikke de Ti, de Hundrede, 
der kunne knuse dig; din Daad lever, om den 
saa er aldrig saa ringe; den er levet for Livet, 
og Livet er evigt. 

Jeg grundede og spurgte: 

Hvad bør jeg? og hvem lærer mig det? — 

Livet lærer dig det; Livet, det evige 1 var 
Svaret. 

Du taler om det Hinsides . . . . ? 

Jeg taler om Livet. Nævn mig noget, som 
ikke var deri, noget, som var udenfor. Noget, 
som ikke kom ved Livet, Noget, som er dødt 
og ikke opstaaetl 

Du forfærder mig. Du mener .... 1 

Jeg forfærder dig ikke. Hvis jeg ikke var 
din egen Tanke, hvor kunde jeg da forfærde 
dig? Men Du har kaldt for tidligt paa mig. 

Drag ud, lev, lær, lid, længes; og vi vil mødes 
igen. Og niødes vi To ikke, saa mødes jeg 
med den næste 1 — 

Jeg sprang op paa Brystværnet og rakte 
bedende ud efter hende. Hun begyndte alt at 
synke ned med Kuplen. 

Blivl raabte jeg. Dit Navn blot ... dit 
Navn I 

Hun smilede og hævede sin hvide Arm op 
i Maaneglansen : 

Stedse et Navn? Altid skal I have Navne; 
Nuvel da: kald mig Vandenes Datter; saa 
nævner Du noget af mit. Den store Flok har 
haft saa mange Navne til mig : Nixen, Havfruen, 
Undinen, Sphinxen, der styrtede sig i Søen. 
Ja, man vil vel kalde mig en Hex engang, 
og ... . 

Jeg hørte ikke mere; men som om Livs- 
glæden og Livsmagten, Lysets Glans og Havets 
Friskhed sang alle Dunsters og Taagers Gude- 
navne ned og bort — en saadan klokkeklar 
Tone hilsede mig fra den Forsvundne. 

Og Alt blev stille. 

Og saa vaagnede jeg — og kaldte paa 
dig, Jørgen! 

Javel, Herre, sagde jeg; det var en meget 
underlig Drøm. Gud skal vide, hvad den nu 
kan betyde! 

Men Herren sad dér og saa' hen for sig. 

Jørgen, sagde han saa; har Du forstaaet 
noget af dette? 

Hm! svarede jeg; saa lige vil jeg just ikke 
sige det; men at den Kvinde har været en Hex, 
som har villet forlede Jer, det tør jeg da nok 
sværge paa. 

Jørgen, sagde han atter efter nogen Betænk- 
ning; der er vist slet ikke Hexe til! 

Ih Gud fri og frelse os. Herre; tror I nu 
heller ikke paa Hexe? 

Herren støttede Hovedet i sin Haand. Jeg 
véd snart ikke længer, hvad jeg tror paa, sagde 
han; vi har ikke faaet meget at vide endnu, 
undtagen, som det tykkes mig, at Verden er 
delt i mange Parter, der med Blod og Vold er 
rede til at undertrykke hverandres Tro. Hvad 
er det, man bør? . . . 

Tilgiv mig, Herre, sagde jeg saa, idet jeg 
lettede paa mig; mon vi ikke bør se at komme 
afsted herfra, endnu medens Maanen kan vej- 
lede os. Ser I, der trækker allerede Dunster 
op og hun skinner ikke saa klart, som før. I 
har nu hvilet Jer, Herre, og Bæsterne med, og 
hvad mig angaar, saa behøver mine gamle Aar 
ikke megen Søvn. Lad os komme afsted, førend 
det bliver for silde I 


Vandenes Datter. 


47 


ae: 


e.\ 


I ^ 


. Men han blev siddende dér endnu. Jeg 
havde aldrig set ham saaledes. 

Og han tog Haanden væk fra Kinden og 
vi:: saa' paa mig. 

Tror Du, Jørgen, at Du kan huske, hvad 
jeg her har fortalt dig? — 

Ord til andet, Herre. I véd, at min Hu- 
kommelse er saa grøn som et friskt Bøgeskud. 
Kan I erindre fra Jagterne, naar I havde fortalt 
mig lange Sandsagn, saa kunde jeg gengive 
dem ligesaa bestemt, som jeg havde faaet dem. 
Ak, gid vi vel var hjemmel Taagen bliver 
tættere. Herre. 

Stille! sagde han. VLwis jeg skulde faa 
Forfald undervejs, og hvis Du slipper derfra, 
saa bring min Hustru min Kaarde, om Du 
ellers kan komme til den, og hvis ikke, saa 
bring hende min Hilsen og fortæl Løst og 
Fast, hvad vi har oplevet; — vi har jo intet 
at skamme os over. Men denne min Drøm 
skal Du fortælle til min Søn; det skylder jeg 
ham som et Vink med paa Vejen; Resten maa 
han selv sørge for; han er en Adelsmands Søn I 
Har Du forstaaet mig? 

Til Punkt og Prikkel Men tys, hørte I 
ikke noget — derinde fra Skoven? 

Han blev endda rolig siddende og stirrede 
ned i Aaens eller Flodens Vand. 


aS Vandenes Datter, 


Op, Herre, og tilhest; der er Ryttere i 
Skoven! raabte jeg. 

Han var oppe i et Nu; vi greb hver sit 
Dyr ved Manken og Mulen, rev Kapperne væk, 
fik Tøjet lagt paa, og sad i Sadlen. 

Men det var for sent. Gennem Maanedisen, 
som nu laa over hele Dalen, saa' vi en Deling 
Ryttere komme frem imellem Træerne; de vilde 
aabenbart ned til Vandingsstedet, og mellem 
dette og Skoven holdt vi. 

Mon de har set os? hviskede Herren til 
mig, bøjet frem over Saddelknappen. 

Han behøvede ikke at have spurgt; thi 
med et højt Raab sprængte Rytterne ned 
imod os. 

Ti — tolv — femten! talte Herren. Det er 
for mange. Omkring, og ud i Vandet 1 

Men Fanden stod i Dyrene. De - stejlede 
paa Græsbrinken og truede med at smide baade 
sig selv og os. De vilde ikke ud. 

Saa slaas vil raabte han, med den Stemme, 
jeg kendte. Jørgen, her om paa min højre Side 
— saa har Du Fordel af Hugget; og nu fremad 
for Livet, for Livet, det evige .... raabte han. 

Ja, dette bliver vistnok for Livet! tænkte 
jeg; og saa var vi alt inde imellem dem. 

De havde delt sig i to Hold, da de 
saa' vor Hensigt at hugge os igennem. Den 

første Deling veg; deres Dyr var udmattede, 
og ved et Choc kommer det an paa Hestene. 
Men saa faldt vi i med næste Deling, og den 
var os for haard. 

Herren var magelaå; han og Hesten var 
Et, og aldrig før saa' jeg et lignende Syn. 
Jeg blev trængt ud til Siden og havde kun at 
gøre med et Par Spirrevipper; og de var snart 
fjærdige, for jeg havde hjeihmefra lært mig 
dette Dobbelthug, der ender med et Stød — 
og ingen Tysk eller Vælsk havde endnu kunnet 
døje det. 

S^a sprænger. jeg ind paa den Klump, 
hvOT Herren er miidt i.' Og* jeg hører livagtig 
endnu Lyden af' Klingerne, naar de slaar imod 
hinanden, og denilie Skraben åf Jærntøjet, naar 
der er trang Plads og Hest og Mand vil skaffe 
sig Luft. » 

•Herren brølede, og de andre brølede, men 
hvad 4et var, ^'det kunde ikke længer skelnes. 
For Stemoierne er ikke klare ved en saadan 
Lejlighed. Og i en Fart gaar det, meget hur- 
tigere^ edd^ man kan fortælle. ' 

Saa ser jég min Herre parere sin Hest i 
et Øjeblik, hvor' han netop burde ha' den 
frem. Qg han holder Kaarden ivejret og raaber 
noget. . . 

Men i det samme falder nogle Klinger 
imod og over ham, og han vakler i Sadlen og 
raaber højt: Jørgen .... Venner 1 

Jeg er tæt oppe ved ham og griber ham 
akkurat i min Arm. Og dér omkring os holder 
de fremmede Ryttere, svedige, pustende og blø- 
dende, og en af dem, med Fjær i Jærnhatten 
og Armen dinglende ved Siden, stirrer paa mig 
og siger paa sit Kaudervælsk, at det var Skade 
— det var en Fejltagelse — vi er Kammerater 
fra om Formiddagen I 

Gud naade os, for Fejltagelse! Dér laa 
min gode Herre i Græsset, og vi lænede ham 
op mod et Træstød, og Blodet tapløb ud af 
hans Harnisk som Vin af et Fad. Ogsaa Ho- 
vedet var ilde tilredt, Panden og Læben var 
flækket, og han kunde kun daarlig tale. 

Der var heller ikke lang Tid. Han fim- 
lede med Haanden imod Kaarden, som laa ved 
hans Side, og han saa' paa mig, og ]^g nik- 
kede. Saa raabte han paa Vand, og en af 
Rytterne hentede sin Jærnhue fuld. 

Min Herre drak begærlig og vendte Øjnene 
mod Floden. Saa sank han tilbage og gav 
sig af Smærte; og straks efter brækkede han 
Blod op, og blev derpaa ganske rolig. 

Jeg bøjede mig helt hen over hans Mund. 
Han hviskede : Min Søn .... Pigen fra Aaen 1 

Og saa døde han. 

Rytternes Fører lænede sig ogsaa over 
ham. De var allesammen opsatte paa at høre, 
hvilket Feltraab han døde med. Thi det kom 
nok svært an derpaa. 

Men de fik intet ud deraf ; og jeg var saa 
optaget af min Bedrøvelse, at jeg ikke svarede 
dem. 

Og saa rev vi med Dolke og Kaarder Græs- 
tørven op ved Aaens rindende Vand, og dér 
gravede vi Herrens Grav. Og dér ligger han! 


III. 

J unker Erik til Holmen, saa lyder mit Navn, 
i Slaget jeg mætter den slugneste Ravn, 
jeg slaas med de stærkeste Helte, 
for tre Mands Kræfter jeg allermindst har, 
og dem har jeg arvet efter min Fa' er, — 
jeg bærer hans Dolk i mit Bælte. 

Jeg rider i Dystløb, jeg render til Ring, 

jeg er ikke bange for nogenting, — 

det skulde da være for Døde; 

thi skøndt jeg er Karl nok ved højlys Dag, 

det er dog engang saa sin egen Sag 

om Natten det Troldtøj at møde. 


Saaledes fortalte Tjeneren derhjemme paa 
Borgen om sin Herres Skæbne. 

Han passede nøje paa, hvad han sagde 
overfor Fruen. Hun fik kun det Halve, maaske 
ikke engang det, fortalt; Junker Erik nød til 
Grengæld den hele Beretning ubeskaaren. Kun 
Drømmen blev gemt til senere. 

Da Drengen første Gang hørte Kamp 
scenen med Rytterne i den taagede Maanenat, 
da flammede hans store, blaa Øjne, han knyt- 
tede sine Hænder, og da endelig den korte 
Forklaring kom om Faderens Død, kastede han 
sig ned paa Gulvet og blev liggende stiv som 
i Krampe. 

Den bestyrtede Jørgen slog en Skaal Vand 
over ham; Drengen blev bragt til sig selv 
igen, og dér stod han, ligbleg, i en truende 
Stilling og sagde til Tjeneren: 

Vil Du love mig, saasnart jeg bliver stor, 
at Du vil ride med mig forat finde de Mænd 
og straflTe dem? 

Jamen, de vidste jo ikke, hvem de havde 
for sig ... I 

Det er ikke muligt; for naar min Fader 
var en saadan Mand, som Alle siger, saa maatte 
de kunne se det! 

Tjeneren gned den ene Haand i den anden 
og rystede paa Hovedet: 

De fleste af de Ryttere saa' jeg falde paa 
Tilbagevejen; for vi blev skrapt forfulgt Dagen 
efter. Og fra den sidste skiltes jeg i et Her- 
berge, hvor han laa syg af Koldfeberen. 

Tror Du at han er død? 

Jeg tænker det! 

Og jeg haaber det I sagde Drengen. — 

Den første Tid maatte Tjeneren atter og 
atter gentage Slagscenerne, Æventyrene paa 
Marcherne og i Lejren, alt det Bevægelige og 
Omskiftende i de mindste Enkeltheder. Saa 
kunde Junkeren dem udenad allesammen, havde 
leget dem saa tidt, og havde endogsaa nu og 
da stjaalet sig til at tage den floromvundne 
Kaarde ned fra Væggen og udført store Be- 
drifter med den blandt Ukrudtet i Borgens 
Have og mellem Grisene bag Staldlængen. Da 
en af disse sidste havde mistet Livet ved ufri- 
villig at løbe imod den dragne Klinge, saa var 
Sværdet med en streng Formaning taget fra 
den unge Helt. 

Paa Trods, og forat holde sig skadesløs, 
havde han samme Eftermiddag med Tjeneren 
begivet sig ud i den store Skov, hvor et Stykke 
Vildt skulde spores. De havde haft daarligt 
Held paa Jagten og sad nu trætte paa en 
Plads i Skoven ved Aaen, som bugtede sig 
imellem Træerne. Det var en stille, mild Høst- 
aften, og Maanen stod bag et let Slør af Skyer 
ovenover Kronerne og kastede sin Stribe ned 
i det rindende Vand. 

Drengen var træt og søvnig. Tjeneren 
maatte fortælle noget. 

Saa fortalte Jørgen Faderens Drøm om 
Pigen fra Aaen. 

Den unge Junker spidsede Ører, Søvnig- 
heden og Trætheden forsvandt; her havde han 
det Hele for sig, Træerne, det rindende Vand, 
Maanen og Striben, hvorigennem Strømmen 
skød sit Løb ustandseligt med en egen dæmpet, 
fremadbølgende Musik. 

I hans Barnehjærne begyndte Tjenerens 
enstonige Fortælling, med disse Spørgsmaal og 
disse Svar, gengivne i deres tørre Nøjagtighed 
ligesom en Ramse, en Prædiken, at vække 
dæmrende Forestillinger om noget, som laa ud 
over, rimeligvis langt højere end Slagsmaals- 
scenerne. 

Drengen begyndte at ane noget, men fore- 
løbig var det ligesaa usikkert som Maanelyset 
derinde mellem Stammerne eller oppe igennem 
de svagt drivende Høstskyer, oppe over den 
umaadelige Hvælving. 

Dertil kom, at Barnefrygten betog ham og 
næsten øjeblikkelig føjede sit Slør til Aftnens 
og Skyggernes rundt omkring. 

Sagnene og Sangene fra Borgestuen, Trolde, 
Spøgelser, Hexe og gloende Drager krydsede 
den vaagnende Begrebstrang, og den Kile Junker 
rejste sig med en let Gysen: 

Kom! sagde han; lad os gaa hjem; jeg 
er ræd I 

Han gjorde Tjeneren næsten ligesaa angst 
ved den Stemme, hvormed han sagde dette og 
ved idelig at dreje sig om og trykke Jørgens 
Haand , naar et Blad faldt til Jorden eller et 
og andet af Skovens Dyr rørte sig derinde i 
Tykningen. 

Thi dette er den Stund, hvor Dyrenes 
natlige Liv og Færden begynder. Dyrene, der 
kun have Frygt for Mennesket, men ikke Men- 
neskets Frygt for sig selv. Naar Ræven og 
Uglen, Pindsvinet og Grævlingen, den vilde So 
og den vilde Hjort vide Fjenden borte, saa 
hengive de sig ganske til deres Elskov og 
deres Krig, deres Kamp for Livet og deres 
Deling af Føden, medens Mennesket overalt 
bærer Fjenden med sig, og selv ikke under den 
dødlignende Søvn kan ryste ham af sig: Ang- 
sten for sin egen Tanke. 

Voksne paastaar, at de i Mørke ville kunne 
gaa overalt, selv paa Steder, der ere indviede 
til Døden, naar de blot holde et Barn ved 
Haanden. 

Det kunde dog være , at de Voksne tog 
fejl. Thi Barnet hører og ser meget mere i 
Mørket, end den Voksne selv tror at høre eller se. 

Og dér gik disse to Børn, det ældre og 
det yngre Barn, og gjorde hinanden bange 
igennem Skoven. 

Du skal ikke tale herom til Fruen I sagde 
Tjeneren, da de endelig gennem Skovbrynet 
kom ud paa aaben Mark, hvor Aaen skrev den 
store Bue, og hvor Borgen og Engene laa ly- 
sende i Maaneskæret og Havet derude sov den 
dybe Søvn med de hørlige Aandedrag. 

Stol paa mig! sagde Junker Erik, som 
følte sig hel stolt over at have noget at skjule. 

Moderen modtog ham med Bebrejdelser. 

Hun sad i sit Kammer med Bedepulten; 
paa den hvidkalkede Væg hang en Gave fra 
Domherren, en Gentagelse af Madonnabilledet 
i Klostret. Paa Bordet foran hende brændte 
LySi og en rigtsmykket Messebog laa opslaget 
— ogsaa en Gave fra Domherren,' Drengens 
Præceptor, Moderens Raadgiver og Ven, Bor- 
gens vanlige Gæst og dens ivrige Beskytter. 

. Den unge Frue sad foran Bogen med Hæn- 
derne foldede over Knæet, en mere tankefuld 
end andægtig Stilling, og Øjnene fæstede i 
svømmende Glans paa Døren, hvorigennem 
Domherren nylig var gaaet. 

Drengen kom ind; hun tog sig sammen 
og foreholdt ham hans lange Udeblivelse. 

Den unge Junker rynkede de fine Øjen- 
bryn ganske let, men straks efter løb han hen, 
slog Armene om Moderens Hals og kyssede 
hende. 

Derpaa spurgte han, om Domherren havde 
været der — om han var gaaet — om han 
ikke var der endnu? 

Hun lod til at undres over hans Vide- 
begærlighed ; han spurgte sjeldent saa deltagende 
til sin strenge Præceptors Gaaen og Kommen. 

Han var her nyligt, mit Barn; .... hvor- 
for ellers det? vilde Du vor ærværdige Ven 
noget? 

Drengen tav. P'or ham var Betegnelsen 
»ærværdig« muligvis ikke den rette. Børn ser 
skarpt; den elegante gejstlige Adelsmand med 
de hvide, ringbesatte Fingre, den fastdragne 
Mund, det kolde Smil i Øjnene og den hyp- 
pige Skiften mellem den violette Talar og den 
mere profane Ridedragt i fuldstændig Hofsnit 
— det var yderst respektindgydende Altsammen, 
men ærværdigt kunde den lille Junker ikke 
finde det. 

Prioren var ærværdig; men han var ogsaa 
en førere Mand, kom altid i Ornat, ridende 
paa en Pasgænger, og sad aldrig tilhest paa 
denne udfordrende Maade med Haanden i Si- 
den, højpuUet Fløjelshat uden Skygge, en kruset 
Kniplingskrave op over Ørene, en kort, sort 
Kappe ligesom en Skolepeblings over Skuldrene, 
tætsluttende Fløjelstrøje og snevre, kaningraa 
Hoser — kort sagt Domherren, hvergang han 


Vandenes Datter. dg 


havde ladet Kirken blive liggende i Dom- 
kapitlet, som den gamle Jørgen sagde. 

Ærværdig var den anden Domherre, han, 
som første Gang var kommen i Anledning af 
Trætten, der skulde udjævnes. Han var altid 
violet, endogsaa det svære Ansigt bar denne 
Farve, og han mindede forsaavidt om Port- 
vægteren, der flere Gange om Aaret gjorde sig 
stiv og stram, naar han havde den Ære at 
lukke op for de tre Herrer, som havde vigtige 
Forretninger med Dokumenter og sligt oppe 
hos Fruen. 

Betegnelsen »Ven« om Moderens Raad- 
giver smagte heller ikke den fremtidige Borg- 
herre. Han fik i Reglen ikke Adgang til de 
Forhandlin'ger , der førtes med Dokumenterne 
i Fruens Kammer. Det forekom ham, at Mo- 
deren var raadvild og bevæget efter saadanne 
Møder. Undtagelsesvis hørte han, at det 
drejede sig om Faderens Sjæl, om Messer, om 
Penge til Paven, den store, hellige Fader i 
Rom , som trængtes af Kættere og Forbrydere, 
om Jordlodder, der for Afrundingens Skyld, for 
Vandløbs Skyld, og muligvis ogsaa uden nogen 
Skyld, blev lagt ind under Klostergodset fra 
Borgen. 

Den unge Borgherre forstod ikke mere 
deraf, end af Stjernerne paa Himlen, naar de 

blev tændt om Aftenen og forvirrede ham ved 
deres Mængde og deres forskellige Lys, Han 
opfangede kun, at der var en gammel, hellig 
og uhyre stor Mand langt borte, som trængte 
til Penge. Og saa var der hans stakkels Faders 
Sjæl, som ogsaa kostede mange Penge, mange 
smukke Jordlodder .... 

Ved en saadan Lejlighed, hvor han var 
sluppet ind i Kammeret, medens man forhand- 
lede om Faderens vildfarne Sjæl, saa' han end- 
ogsaa Taarer i den slankej elegante Domherres 
Øjne, Taarer i Præceptorens haarde Øjne, der 
kunde vendes som* Staalskiver og udstraale 
Smil, som Drengen vidste med sig selv, at han 
frygtede og hadede under Et. 

Det var ikke første Gang, at- han over- 
raskede disse Øjne i at løbe 6ver. Junker Erik 
havde nu og da iagttaget Moderen og hendes 
raadgivende Sjælesørger, naar de havde læst 
sammen i den store Messebog eller forhandlet 
et Æmne om Bønnens styrkende Kraft imod 
Fristelser og Vildfarelser. Moderens Kinder 
vare da blussende, Domherrens blege; begges 
Blikke vare duggede, Moderens af en drøm- 
mende Glædes søde Glans , Domherrens af en 
endnu mere tindrende Fugtighed. 

Difise Vennens fugtige Blikke, disse Perler, 
der stundom gled over Staalskiverne og knustes 

ved en Blinken med Øjelaaget, spøgede stedse* 
i Drengens Tanker. Hvor kunde en Mand, en 
saadan fuldendt Kavaler, græde? og hvad græd 
de To over? de enedes jo saa godt! 

Han ytrede sig herom til sin Ven og For- 
trolige: Jørgen. Men den gamle Tjener var for- 
s^S^'S- Han anbefalede sit unge Herskab at 
bede, bede rigtig med Fynd og Klem, og for- 
resten være meget flittig hos sin nye Lærer 
og ikke give sig til at spekulere over frugtes- 
løse Ting: thi det var dog sligt, som havde 
bragt den stakkels Herre i Fortræd. 

Jørgen havde ved sin Hjemkomst — vej- 
ledet af sine Erfaringer — fuldstændig slaaet 
sig til Ro i den herskende Mening paa Borgen ; 
og den herskende Mening var vedblivende 
Klostrets. 

Nu stod den unge Junker i Moderens Kam 
mer og spurgte efter Domherren. 

Hvad vilde Du ham da? frittede hun. 

Erik stak Knoen af sin Pegefinger i Mun- 
den, men som om denne Bevægelse forekom 
ham selv for barnagtig, rev han den rask til 
sig og raabte: 

Mo'r, jeg vilde spørge, om der var Hexe 
til, og om det er sandt, at . . . at . . . 

Han holdt inde; han havde jo lige nær 
røbet sig. 

Hun saa' paa ham, drog ham til sig, fol- 
dede hans Hænder, holdt dem indesluttede i 
sine og vendte de smukke Øjne op mod Loftet; 
og saaledes stod han i nogen Tid hos hende. 

Det blev ham for langvarigt; hun mær- 
kede i sin egen Hensynken ikke, at Drengen 
havde frigjort sig; men da han hæftig slyngede 
Armene om hendes Liv, for hun sammen med 
et lille Udraab, rødmede helt op til Panden — 
og skændte paa ham. 

Hvor Du skræmmer mig, Erik. Javist er 
der Hexe til og onde Magter, som kunne for- 
lokke os svage Mennesker; men der er ogsaa 
alle de Hellige, som ville skærme os, naar vi 
ret inderligt .... 

Bede! sagde Drengen drillende. 

Han blev selv forfærdet over sin Uartig- 
hed; men det kom saaledes, uden at han kunde 
standse det. 

Han kastede sig paa Knæ og saa' bønligt 
med sine gode Øjne op paa Moderen. 

Du vil ikke sige det til Domherren, vel? 

Hun drog et dybt Suk, løftede Drengen 
op, kyssede ham og lovede at bære over med 
ham. 

Han blev indsmigrende og kælede for den 
bløde Haand og lagde sin Kind op til hendes: 

Hør MoV, jeg skal aldrig spørge om Hexe 
mer og heller aldrig falde dig i Talen, men 
maa jeg saa . . . . aa, jeg fandt igaar inde i 
Rustkammeret en Dolk; jamen den kan slet 
ikke gaa ud — den er rustet fast i Skeden. 
Jørgen prøvede selv, men han kan heller ikke 
faa den ud, Maa jeg ikke nok gaa med den 
i Bæltet? Jeg er jo Adelsmand I 

Og her løftede han sig paa Tæerne og saa' 
knejsende for sig til Siden. 

Hun maatte smile, om end dette Fund 
foruroligede hende. Hun havde troet Rust- 
kammeret tilbørlig aflaaset for længe siden. 

Drengen maatte helst holdes fra Vaaben; 
thi dette var den Plan, som hun gik og bar 
paa, og hvori hun bestyrkedes af sin Skrifte- 
fader, at faa den unge Junker opdraget til Kir- 
kens Tjeneste; — Kirken kunde saa vist be- 
høve alle Klræfter nu. 

Hun smilede; og naar man smiler overfor 
et Barn, saa har man allerede tabt. 

Desuden — den kunde jo ikke gaa ud at 
Skeden; og dernæst: man maatte ikke tage 
håm for pludseligt; hun kendte Faderens, Slæg- 
tens Blod i Sønnen. 

Næste Eftermiddag laa Junker Erik i en 
af Borghavens fjærneste og mest tilgroede Kroge 
og bankede med en liden Hammer paa Dolken. 

Han saa' hvert øjeblik op fra sit Arbejd; 
han frygtede for, at Lyden skulde høres. 

Men han beroligede sig. Vinden førte 
Larm af Hestehove hid fra Borggaarden. Der 
kom nok Besøg. 

Han fortsatte med en udbrydende Fanges 
Udholdenhed, og endelig — Allehelgene 1 dér 
gik Klingen ud af Skeden — 

Den var svært rusten, denne Klinge. Men 
der var Raad for det; Drengen fandt i Bryst- 
værnet ud imod Aaen en Sandstensbrokke, 
hvorpaa et eller andet Dyr plumpt var ud- 
hugget, og nu gik det løs med Spyt og med 
Slibning, medens Eftermiddagen hældede mere 
og mere. 

Og da Lyset i Luften ikke længer var saa 
klart, og da Slibningen fortsattes, saa skinnede 
Klingen omsider blank nok til at være en virke- 
lig Dolk, et Slagsværd, en Ridder i Rustning, 
en hel Deling Ryttere, som sprængte dundrende 
afsted med anlagte Lanser, vajende Fj ær, afsted 
i Gallop, saa Sandet stod i store Skyer og 
Fjenderne flygtede, hvor man kom frem. 

Han var nu en vældig, uimodstaaelig Fører 
for en hel Skare jærnklædte Mænd. Nu afsted 
til Skoven, til Stedet ved Aaen, hvor han havde 
været igaar; nu var han ikke længer bange. Nu 

skulde man se, hvad Hexen dernede i Vandet 
vilde sige I Nu kunde hun blot komme! . . . 

Jamen, man behøvede jo ikke at søge 
hende i Skoven. Her paa Stedet, her i Haven, 
oppe fra Brystværnet var det jo, at Faderen 
havde set denne Pige nede i Strømmen! . . . 

Snak om en Ting. Her var Haven, ja; 
men her drev man omkring og legede hele 
Dagen; her hængte Ternerne Tøj til Tørre — 
skøndt de ikke maatte; her var kun de gamle, 
krogede Æbletræer, men ikke de store, under- 
lige Træer derinde i Skoven, som Maanen gik 
bétg ved og som blev dobbelt store og tykke 
og truende. Og dernede i Aaen, dér havde 
han jo lært at svømme af Jørgen, som ikke 
gad gaa den længere Vej ud til Stranden, og 
som sagde, at den, der først kunde flyde i 
fersk Vand, han kunde sagtens svømme i salt 
— men ikke omvendt. 

Her kunde da umuligt være nogen Pige i 
Aaen. Selv Ternerne paa Gaarden valgte jo 
at gaa tilskovs for at bade sig. 

Altsaa tilskovs! 

Og han lod sig glide ned ad Brystværnet, 
listede sig under Volden og Muren langsmed 
Aaen til Broen, klatrede behændig uden om 
Pallisaderne, der støttede Portværket, løb over 
Dæmningen, dukkende sig stadig som om han 

gik paa Sporjagt, og skulde just svinge fra 
Vejen langs Aaen ind over Engene, da han 
hørte Vindebroen pibe i Kæderne og straks 
derefter Hestetrampen bag sig paa Broplankerne. 

Han tænkte ikke paa at det rimeligvis var 
den Besøgende, der nu red bort. 

Han tænkte, som alle Flygtninge, at det 
var ham, man satte efter. Og han sprang uden 
lang Betænkning ud imellem Pilebuskene og^ 
de høje Rør ved Aabredden, saaledes at han 
kunde overse Vejen uden selv at ses. 

Over Dæmningen kom, med to bevæbnede 
Tjenere efter sig, en Rytter af en paafaldende 
høj og anselig Bygning. 

Det for igennem den unge Junker; han 
syntes at se sin Faders Skikkelse for sig. 

Det var ikke Faderens Genfærd eller Aand. 
Det var den afdøde Borgherres Fætter, Fa'rbror^ 
som Drengen kaldte ham. 

Junker Erik havde ikke set ham, siden han 
straks efter Rygtet om Fætterens Død var 
kommen til Borgen i et ligesaa kort Besøg som 
idag, for at bevidne Enken sin Deltagelse. 
Dengang havde han nok tillige, efter Jørgens 
Sigende, anmodet om at faa Drengen hjem 
hos sig. Men det var blevet afslaaet. 

Moderen led ham ikke vel. Han havde 
næppe værre Ry paa sig, end de andre Herre- 

mænd i Omegnen, men han var ugift, havde 
tumlet sig om i fremmed Fyrstetjeneste og 
syntes at have bragt visse Anskuelser hjem 
med sig, som stred mod Skik og Vedtægt 
idetmindste dér paa Egnen. Og har man 
visse Anskuelser, som strider mod Egnens, 
og holder man dem ikke for sig selv, saa bliver 
Ens Liv og Sæder hurtig grumme fordærvet. 

Dér red han. 

Hvad mon han havde bestilt paa Borgen? 
og skulde han monstro hjem nu? Hvorfor var 
han ikke bleven til Kvældsmaden? — 

Erik løftede sig ivejret og tænkte allerede 
paa at give sig tilkende. Men hurtig fik han 
Hovedet til sig. 

Dér kom Præceptoren, Domherren, ridende 
den modsatte Vej fra, i sit sædvanlige Aften- 
besøg ude paa Holmen. 

De to Herrer kunde ikke undgaa at passere 
hinanden. Men Vejen var snever her i Svinget ; 
hvem skulde vige? 

Domherren var i Ridedragt, Kaarde ved 
Siden, en sort, smækker Fløjeismand paa den 
høje Skimmel. 

Farbror red til; han spærrede næsten Vejen 
alene med sit Dyr, der i Corpus svarede til 
Rytteren. 

Domherren parerede sin Hest og tvang den 
derpaa med Schenklen sidelængs helt ned til 
Buskene, hvor Myndlingen stod skjult. 

Erik saa', at han var bleg og bed sig i 
Læben. 

Farbror mindskede sit Trav og førte Haan- 
den med Ridesvøben hilsende op til Hatte- 
skyggen. 

Eders Eminense gaar i Grøften 1 raabte han 
spottende. Det er Synd for den gode Skimmel 1 
og han lo højt. 

Dom herren førte Haanden til Kaarden. 

Træk for Guds Skyld ikke, Ærværdige. 
I skræmmer Livet af mine Tjenere dér bag- 
ved, og jeg har deres Bistand nødig, om Kloster- 
bierne sværmer ud og vil stikke mig, fordi jeg 
har taget deres Honningkage i Øjesyn herude. 
Jeg anbefaler mig i eders Bønner — saafremt 
I husker dem endnu. Fremad, Folk I 

Og derpaa dundrede de forbi, medens 
Domherrens Skimmel stejlede og nær var gaaet 
avet om og ned igennem Buskene, hvor Jun- 
keren stod med bankende Hjærte. 

Han saa' sin strenge Præceptor med fuld- 
endt Rytterkunst tæmme og berolige Dyret, 
Han saa' tillige det Blik, som Domherren 
sendte efter Ridderen. Og Barnehjærtet skæl- 
vede. 

Saa red den sorte Fløjeismand ind over 
Dæmningen til Borgen. 

Drengen kom frem. 

Han var endnu under Indflydelse af dette 
Blik. Men han rystede det af sig. Hvad var 
det for Ord, de havde vekslet? Honningkage! 
Det var jo noget Tosseri 1 Ja, Fa'rbro'ren skulde 
være en lystig Herre . . . det sagde de Alle .... 
Alligevel — hvor turde han fornærme den Anden 
saaledes ? 

Og hint Blik var der igen ; og Drengen gøs. 

Da for Blodet ham med Et til Kinderne. 
Den unge Borgherre rev Dolken op og knugede 
Skæftet i Haanden. Det blev som klar Lue 
for hans Øjne med mange mørke, farende Prik- 
ker i. Hvad om man nu sad overskrævs paa 
en dygtig Hest .... og saa afsted ind over 
Dæmningen, inden hin havde naaet Porten . . . 
og saa raaber man noget til ham .... og saa 
vender han sig i . Sadlen .... og saa .... 
tjul . . . . Dolken foran i Brystet paa ham — 
lige i til Skaftet ... og saa? Intet mer . . . 
men saa .... 

Drengen stod der med Kniven i Haanden 
og kunde ikke faa Vejret, og Sveden stod ham 
paa Panden. 

Og nu afsted til Skoven, til Aaen derinde 

imellem Træerne. For om lidt vil Maanen 
staa op. 

Han løb ind over Engene, som dampede 
og røg; han blev vaad baade om Sko og Hoser, 
men hvad agtede han derpaa? Han holdt 
stadig den lille Dolk i Haanden, og han glemte 
snart Optrinet paa Vejen, og det var atter 
som han selv var en hel Hærskare. Hvad 
havde han da at frygte for derinde mellem 
Træerne? 

Han saa* Maanen stige op bag Dunsterne, 
stor og rød, som stod den ham ganske nær. 
Og nu gik den ind i Skoven, thi han havde 
selv gjort en Svingning bort fra Engenes Morads. 

Og nu var han derinde. Hvor der var 
vildsomt; ingen Vej, knap en Sti, som Brænde- 
huggerne havde traadt. Og hvor der var en- 
somt og stille! Han havde aldrig før været 
her alene paa denne Tid. 

Der var køligt ude over de side Enge, men 
her var ganske lunt. Han standsede og tør- 
rede sin Pande med sin Hue. 

Da han atter begyndte at gaa, var det 
næsten værre end før. Disse tørre Grene knæk- 
kede og knasede hvert Øjeblik under hans Fod. 
Blot her dog havde været blødt Græs at 
træde paa! 

Det aargamle Løv, der laa i store Dynger^ 
var endnu værre end Grenene. Hvor det lar- 
mede, naar man gik igennem det. Thi hen 
over det kunde man ikke gaa, uden at man 
skulde trippe som en Hane; og en Helt kan 
ikke gaa som en Hane. 

Nej; rask til og lige frem . . . bums I der 
løb han mod en Træstamme. 

Stødet var stærkt, men det æggede ham. 
Og nu stod Maanen ogsaa en Kende højere. 
Snart kunde man se helt godt frem for sig. 

Heller ikke nogen Fordel. Thi selv om 
man kunde undgaa at løbe imod Stammer, 
Vindfælder og Stubbe, saa kom der nu noget 
andet til. Det var disse strejfende Lys, hvide, 
graa, grønlige; stundom saa' det ud, som om 
der stod Dødninger gemte bag Træerne — og 
saa maatte han standse og trække Vejret og 
klemme den lille, senede Haand om Knivskaftet. 

Alle Hellige staa mig bi! og Du, Guds- 
moder! og Du, den lille Dreng, som hun holder 
paa Armen derhjemme i Moders Bedekammer! 

Saa kom han til Korsvejen, dér hvor Klo- 
strets og Borgens fælles Forbindelseslinje skar 
en anden Vej, som nok skulde løbe i en Bue 
gennem den store Skov og ud, hvor Fa'r- 
brorens Jorder begyndte. 

Han standsede ; han tænkte paa Mødet med 
sin Slægtning. Han vilde nødig tilstaa det for 
sig selv, men han regnede ud, at han havde 
skudt en betydelig Genvej til dette Punkt; hvis 
han nu blev staaende, maatte han upaatvivlelig 
træffe Fa'rbroren her paa dennes Ridt igennem 
Skoven. 

Det var dog i Grunden ikke galt at have 
lidt Følgeskab; thi rent ud sagt, det begyndte 
at blive uhyggeligt. 

Men han var paa den anden Side sin Faders 
Søn, den tilkommende Borgherre; og han var 
bevæbnet, og han vilde nu se denne over- 
naturlige Kvinde og tvinge hende til at give 
sig Besked om Faderens Sjæl. Thi Jørgen 
havde vel igaar ikke sagt det med rene Ord, 
men det var dog tydeligt, at Tjeneren mente 
dette: at hun havde ført hans Herre i Ulykke 
og voldet hans bratte Død, og maaske endda 
havde Magt over ham efter Døden. 

Hul det var næsten for meget dette: Død 
og Sjæl og Trolddom — for meget paa dette 
ensomme Sted og for meget for hans unge 
Aar og hans unge Tanker. 

Men han var Slægtens Barn ; og han vilde. 

Saa gik han rask til, tværs over Vejen, 
atter ind i Tykningen. Nu maatte han snart 
møde Aaen igen. 

Og dér kom den, krummende sig igennem 
Træerne, skydende sine Vande frem, med Maane- 
glimt hist og her legende hen over sig, dragende 
sine Vande efter sig ud af Mørket, som om 
den var omhyggelig for, at alle fik deres Del 
af Maanekysset og at alle kom med paa den 
store Fart ud til Havet. 

Den kom dér bugtende sig frem, som om 
den lededes af visse underligt gribende Musik- 
stykkers Trang til at sno og slynge de lydende 
Bølger frem, istedetfor at sende dem lige ud 
ad en slagen og ensformig Linje. 

Og saa rislede og skyllede den nærmest 
inde mod Bredden med smaa, undertrykte Kluk 
af en glad Latter, der dog ikke ønsker at for- 
styrre Aftnens Stilhed. Men midt ude skød 
Strømmen bort, dyb, alvorlig, tankefuld, uden 
Lyd, og kun de svage Hvirvler, der kom og 
svandt og kom igen som Smilehuller paa en 
bevægelig Kind, viste, at ogsaa her havde det 
Frejdige og Tillidsfulde hjemme, og at ingen 
Rædsler skjulte sig i Dybet. 

Junker Erik beroligedes, jo mere han saa' 
paa Aaen og fængsledes af dens Løb. Han 
gik endnu et Stykke frem imod Strømmen, 
vendte sig derpaa og betragtede Omgivelserne. 

Om det just var paa dette Sted, de To 
havde siddet igaar, det lod sig vanskeligt sige. 

Men her var allenfals Vandet, Træerne, som 
bøjede sig ned og kastede deres Skygger over 
det, Maanen, som nu stod netop dér over de 
mørke Kroner og sænkede sin Guldstribe ned 
over og delte Srømmen 

Og han følte sit unge Hjærte svulme og 
banke, som havde han noget meget urigtigt for. 
Men nu skulde det være. 

Han tog sin Hue af med den lille Hejre- 
fjær i, trykkede Dolken op til sit Bryst, satte 
den højre Fod frem, skiftede og satte den venstre 
frem, rakte den venstre Haand ud og sagde 
med høj Stemme, medens han knap turde se 
paa Vandet: 

Du, Fe eller Nixe, hvad Du nu er; vil Du 
ikke nok vise dig for mig? — 

Strømmen løb frem til Striben, dukkede 
under, kom op og løb videre. 

Han saa* anelsesfuld ned i Vandet. Intet. 

Atter og med højere Røst gentog han sine 
Ord. 

Intet. 

Da grebes han — først nu ret — af Stil- 
heden, Ensomheden, af dette, at der aldeles 
Intet viste sig, ikke saa meget som en hvid 
Haand, ikke en lille Finger engang 

Han havde dog idetmindste haabet paa en 
lille Finger. 


Vandenes Datter. 


75 


Han havde stemt Alt indeni sig op mec 
Kunst. Han vilde have kunnet udholde end- 
ogsaa et hæsligt Ansigt; selv en runket Hex 
vilde han have turdet se paa og adspørge. Han 
havde drevet sin Vilje op til en Mands Styrke. 
Nu, da Styrken intet mødte at kæmpe med, 
faldt den* sammen og blev til et Barns Rædsel 
for sig selv, for den uhørte Dristighed, at have 
villet fremkalde de overnaturlige Magter; og i 
denne sin Rædsel raabte han højt, ligesom for 
at bedøve sig ved Trods: 

Du Hex, Du modbydelige, væmmelige 

kom, hvis Du tør! kom og bring mig Besked 
om min stakkels Fa'r, som Du har trukket ned 
til dig! 

Og han kylede i sin Lidenskabelighed 
Dolken ud i Aaen. 

Men Vandene lukkede sig om Barnets 
Legetøj, og Strømmen skød videre, ustandset 
og udeltagende, videre paa sin store, støtte Vej. 

En skræmmet Ugle fløj ivejret fra en Gren 
og udstødte sit skarpe Skrig. 

Det var Alt. 

Men det var ogsaa nok. Dette enkelte 
Skrig, som han igaar Aftes ved Tjenerens Haand 
havde hørt gentagne Gange og med klar Fore- 
stilling om, hvorfra det kom, at det var en 

Natfugls Vagtsignal, dette Skrig gennemisnede 
ham nu. 

Var det Aanderne, der blev varet ad, om 
at rejse sig og gribe den Dumdristige? Kom 
nu alle Spøgelser fra Ammestuen, fra Ternernes 
Sange i de lange Vinteraftner, fra den fordrukne 
Portvægters vildsomme Hjærne? .... 

Tys, jal der var de allesammen: Troldene, 
Alferne, Gengangerne, Vampyrerne, stimende 
igennem Skoven ind paa ham 

Dér var de med vrikkende Hoveder, med 
svævende Ben, med den grinende Pandeskal 
under Armen, med de vaade Flaggermusevinger 
viftende ham om Ørene 

Jesus Maria 1 afsted! 

Men de var efter ham. Dødningerne kla- 
prede og raslede dér bagved, Dragerne for 
ivejret med glimtende Haler under hans Fødder, 
og hør! dér var Helhesten, den forfærdelige 
Helhest paa de tre Ben, som dundrede i Grav- 
gallop gennem Skoven 

Alle Hellige, hjælp! Hjjpip, frels mig! 

Han styrtede afsted, sprang som en jaget 
Dyrekalv gennem Underskoven, tørnede mod 
en Gren, faldt, rejste sig, vaklede frem, følte 
at han kom ned i en Grøft og op paa en Vej, 
i hvis dybe Hjulspor han væltede om — forat 
blive liggende 

Der var Ryttere omkrig ham. 

Holla, hvem har vi dér? — 

Han følte sig blive løftet ivejret; og da 
han saa op, mødte han i Maanens Strejflys 
Fa'rbrorens Skikkelse, som bøjede sig frem 
over Saddelknappen og talte til sine Folk. 

Fa'rbror .... hjælp! stønnede han. 

Hvad i den kronede Uskyldigheds Navn I 
hvem giver mig en saa skøn Titel? 

Det er mig .... Junker Erik I 

Ih, Godaften, min Faarekylling; jeg tænkte 
dig snarere i din Moders Skørter. Hvor kommer 
Du fra? 

Hun er efter mig, Fa'rbror; hjælp I 

Hvad? allerede Fruentimmer! Det er godt 
begyndt. Hvem, maa jeg ellers spørge? 

Hexen, Nixen, Havfruen, Helhesten .... I 

Der blev en ustandselig Latter. 

Stop! raabte Ridderen. Du tager Munden 
for fuld. Men sid nu op foran hos mig, saa 
klarer vel nok dit Æventyr sig. Blot Et: kan 
Du følge med hjem til Vort og blive dér 
inat? 

Spørgsmaalet bragte Drengen fuldstændig 
til sig selv. 

Jeg tør ikke, hvor gerne jeg vilde. Mo'r 
venter mig, og . . . og . . . 

Naa ja, jeg tænkte det I mumlede den 
Anden. Saa faar vi ride dig ud af Skoven 
den næreste Vej. Hvad har Du saa bedrevet ? 

Drengen tav. 

Fortæl mig blot! jeg skal saavist ikke 
sladre af Skole, og forresten kommer jeg ikke 
paa jeres Enemærker længer. ]^q^ har set nok 
idagl 

Erik vilde alligevel ikke. 

Hør nu, Dreng, jeg kan lide at man tier^ 
naar man vil tie. Nu skal Du slippe for iaften, 
men da jeg har set, hvad for en rask Knægt 
Du er vokset op til, saa lov mig, sit Du vil 
besøge mig. Du kan vel nok stjæle dig en 
Rallik ud af Stalden en Dag, naar Gaarden er 
til Skrifte hos Munkene; — det gaar jo dog 
paa undertiden, efter hvad jeg har spurgt. Og 
jeg kunde ønske at snakke med dig om Et og 
Andet. Vil Du? 

Ja, Fa'rbror, jeg skal gøre mit Bedste. 
Men hør .... jeg kom nu nylig af med min 
Dolk derinde i Tykningen: Vil Du love mig 
at skænke mig en ny, naar jeg besøger dig? 

Det skal jeg, min unge Hanekylling 1 lo 
Ridderen. Du kan ogsaa faa den straks 

Og han spændte sin Dolk fra Bæltet og 
gav sin unge Slægtning den med den passende 
Formaning, ikke at gøre sig selv Fortræd med 

den, og bruge den eftertrykkelig, naar han vilde 
gøre en Anden Fortræd. 

Og saa tog de Afsked ved Skovhegnet. 
Og ud over de maanebeskinnede Marker og 
Enge sprang Junkeren hjemad til Borgen. Han 
havde ingen synderlig god Samvittighed, men 
han havde bragt en Skat hjem med sig, og 
han lovede sig selv at gemme den godt for 
aarvaagne Øjne. 


IV. 

J a lær mig kun Syllogismer, 
og spær mig bag Ramser ind: 

i tusind straalende Prismer 

bryder sig St)lens Skin; 

den kalder mig ud, 

den bringer mig Bud 
om Livet, som jubler og sukker. 

Kirken bestandig den kære Gud 

fra Dagslyset udelukker. 

De Helgenben mugner i Skrin og i Lagen, — 

der er dog Martyrer hver Time paa Dagen; 
naar Munken blot ser over Verden hen, 

han finder vel ensomme Kvinder og Mænd. 

Kirken blev grundlagt en Kvæld i en Stald; 

naar den bliver for kunstig, saa staar den for Fald. 


Han erindrede sig at have hørt Domme- 

dagsprædikanten, der sad i Borgens Hundehul. 

En Dommedagsprædiken ventede ham nu. 

Man afbrød øjeblikkelig Samtalen, da han 
traadte ind i Kammeret til Moderen og hendes 
Raadgiver. 

Saa meget hørte han dog i Døren, at Fa'r- 
brorens Navn blev nævnet. Det slog ham, at 
Domherren, i Moderens Nærværelse, brugte 
Benævnelser og førte sin Stemme saaledes, som 
han aldrig forhen havde gjort. 

Og saa kom Prædiken. 

Den var ledsaget af Minespil og Bevæ- 
gelser, der kuede og lammede Drengen fuld- 
stændig. Ærekærhedens og Trodsens Spænd- 
fjæder indeni ham fik end ikke Tid til at 
virke ; hint Blik fra Vejen var over hans 
Hoved, og da han vilde bede om Skaansel 
og Bistand hos Moderen, fandt han til sin fuld- 
stændige Haabløshed, at hun var fuldt saa for- 
knyt som han selv; og det gik op for ham med 
den Hastighed i Iagttagelsen, som Barnets 
Gemyt ejer, at de begge vare i denne Mands 
Magt. 

Ulydighed, Vanartighed, Omstrejfen trods 
Forbud, Alt straffes fra nu af paa det stræn- 
geste. Hvor har Du gjort af Dolken, som Du 
fik din svage Moder narret fra? 

Under Inkvisitorblikket indviklede Drengen 
sig i et Næt af Modsigelser. Han gav kun halv 

Besked; Mødet med Fa'rbroren og Optrinet 
ved Aaen vilde han for ingen Pris tilstaa. 

Du lyver! 

Junker Erik blev ildrød, og han sagde 
tænderskærende : 

I vor Slægt har man aldrig løjet! 

Svaret herpaa var et Slag i Ansigtet af 
den hvide Haand med de mange Ringe. Mo- 
deren hulkede højt, Drengen blev kastet udenfor 
og derpaa spærret inde. 

I to Døgn varede hans Trods. Han fik 
ingen Føde, kun en Skaal med Vand. 

Saa lukkede de op for ham; hans Blik var 
sløvt, han bad om Tilgivelse og kyssede den 
hvide Haand. 

Der skulde nu tages fat fra Grunden. Dom- 
herren bragte en Lærer med sig fra Klostret 
til ham. Den hele Dag sad Junkeren indelukket 
med Munken og med store Folianter, Skrive- 
materialer, musikalske Instrumenter og sligt. 
Han hørte om Sommeren Fuglene synge der- 
udenfor, om* Vintren saa' han Solens Glans 
over de hvide Enge, han sukkede, han forsøgte 
Oprør, men da blev Overpræceptor tilkaldt, en 
Revselse paafulgte, ny Underkastelse, Sløvhed. 

Han blev holdt stramt til Latinen ; Kirke- 
fædrene, Legendarier og senere Scholastikerne 
maatte han pløje. Han vandrede med Aristo- 

teles op og ned i det uhyre Kirkerums Øde 
og maatte dreje sig omkring sin Tap i Rummet 
prøecis som efter et Uhrværk, uden at ane eller 
forstaa hvad det drejede sig om. Han lærte 
at gøre en Syllogisme trods nogen Anselmus, 
han lærte endeløse Bønner og Ritualet paa 
Fingrene. 

Ogsaa Musiken ; paa samme Maade og efter 
samme Opskrift. Om man gav ham en Luth 
eller en Viola di Gamba, det kom ud paa Et. 
Han var lærenem og han lærte, Greb for Greb, 
Sats efter Sats, Canon og Fuga, og han instru- 
menterede, messede og sang det hele Litani 
fra Kyrie eleison til Agnus Dei' og Miserere med. 

Klosterbroderen, som her skulde lægge 
Grunden til den unge Vildes Indtrædelse i Kir- 
ken, var en bedaget Mand, der havde et usæd- 
vanligt godt Lov paa sig, fremfor de andre 
Brødre. Han forrettede sin Gerning med samme 
Regelmæssighed som Hammeren i en Stampe- 
mølle. Han var halvdøv og næsten blind, og 
brugte Glarøjne, hvad der i Begyndelsen fængs- 
lede Elevens Nysgerrighed og bragte en liden 
Afveksling i de lange Timer. 

Junker Erik fandt ham uendelig hæslig, 

naragtig og urenlig. Det sidste var det værste. 

Det lange Skæg, hvori Hvidt, Gult og Rødt 

stredes om Hovedfarven, bar skiftevis Mærke 

af Refec tonets og Borgens Søbemad. De 
nøgne Fødder svedte stærkt i Sommervarmen, 
og Hoserne om Vintren var næppe at foretrække. 
Skøndt gammel Skolasticus og en lærd Mand, 
holdt den ærværdige Broder sig ikke for ringe 
til paa sine Vandringer frem og tilbage mellem 
Klostret og Borgen at indsamle milde Gaver. 
Hans store grove Kutte havde i sine mange 
Lommer Plads til Alt efter Aarstiderne, Fjerkræ 
og Pølser, Bagværk, Æbler eller Løg. De 
sidste fortærede han daglig i Timerne hele 
Aaret rundt. Han havde stedse Snue, og er- 
klærede, at det var som Lægedom herimod, 
at han brugte de stærktlugtende Midler. Stun- 
dom gned han Næsetippen ind dermed, saa at 
den skinnede som Portvægtrens; og endda var 
han en sober Mand. 

Junker Erik var i Begyndelsen ofte nær 
ved at faa ondt. Men man kan vænne sig til 
en Del. 

Hvad han derimod aldrig fik vænnet sig 
til, og hvad der især foraarsagede ham Lede 
og Ækelhed, det var en vis stram Lugt, saa- 
ledes som man ofte træffer den hos ældre Skalde- 
pander, hvis Hud er tør med Ansats til Skæl. 

Og saaledes sled han Tiden til ind i Yng- 
lingealderen. 

Han havde gentagne Gange prøvet paa at 
afkaste Aaget. Men det var blevet straffiat 
ubønhørligt, og han var faldet til Føje, lydigere 
og sløvere end før. Moderen saa' paa ham, 
tav, sukkede, vendte de smukke Øjne mod 
Himlen og nedbad dens Vesignelse over ham. 
Da han var bleven ganske lydig og spag, kæ- 
lede hun for ham i Smug, men saasnart han, 
i Tillid til at hun vilde tale hans Sag, vovede 
sig frem med en Bøn om lidt mere Frihed, 
om at laane en Hest og sligt, blev hun ængstlig 
og henviste til al den Lykke, der vilde følge 
for dem begge, naar han nu efter Prøvetid 
kunde blive en lighende from og nidkær Mand 
som Domherren. 

Han gøs, vendte sig om og gik slukøret 
tilbage til sine Pensa; og saasnart Overpræceptor 
kom, ramsede han disse op med nedslaaet Blik, 
og fik et smukt indbundet og forsiret Breviar 
i Flidsbelønning. 

Da Hagen begyndte at dunes, opdagede 
han med sig selv, at han var bleg, ranglet, 
ingen Kræfter havde, men derimod Tilbøjelighed 
til at dukke forover, og at han hyppig led af 
Susen for Øren og Svimlen for Øjnene. 

Han klagede sig til Moderen, og hun blev 
bekymret og talte med hans Formynder. Denne 
tog i Førstningen Sagen med stor Ro og 

erklærede, at det genstridige Kød netop i den 
Alder kunde taale meget. Senere mente han 
dog, at nu, da Aanden var gjort spag, maatte 
man støtte Legemet i dets Gerning at trælle 
for Aanden. 

Saa fik Jørgen Tilladelse til, under strænge 
Forskrifter om Vejens Længde og Turenes Ud- 
strækning, at ride med den unge Herre. Men 
da Maalet en Dag blev overskredet, forandredes 
Rideturene til Legems- og Vaabenøvelser i 
Borgens Have. Dér kunde man have Opsigt 
med begge. 

Jørgen var forsigtig. Junkeren forsøgte 
baade at true og underkøbe ham til at give 
sig mere Frihed ; men den gamle Tjener havde 
for længe siden sat sig ind i Tingenes Gang. 
Han vidste, at en Domherre, der overtager Le- 
delsen af et Gods og Opdragelsen af dettes 
Arving, har bestemte Planer; at han ikke vil 
krydses i disse Planer, at han med sit store 
Tilhæng i Bispestad og Kloster er Egnens 
mægtigste Mand, og Gud trøste den usle Tje- 
ner, der vilde handle paa egen Haand. Han 
vidste, hvad Gejstlighed var, hvorledes den ene 
Haand stedse greb i den anden og dannede en 
Jærnring .... han vidste meget ; Borgens Brød 
var godt at æde, hvorfor skulde han, Jørgen, 

lade sig smide paa Porten, maaske ovenikøbet 
piskes, saa gammel han var? 

Vilde Nogen tage imod ham, hvis dette 
skete? Ja maaske Fa'rbroren, som Junker Erik 
hemmeligt gik og hviskede om; men der førte 
man jo et Liv, som enhver rettroende Tjener 
maatte korse sig ved. 

Nej, den gamle Tro og det gamle Brød, 
det var og blev dog det bedstel Hvorledes 
var det ikke gaaet den salig Herre, som stod 
op imod den rette Kirke? 

Den gamle Tjener sænkede sit buskede 
Bryn og kneb Øjet tæt sammen derunder: 

Naar vor Junker — hviskede han for sig 
selv — først bliver Domherre og faar sig et 
smukt Kanonikat i Præbende, saa lad dem 
ogsaa have opspist Borgen her til den Tid. 

« 

Saa er jeg jo snart død og borte; og den unge 
Herre .... ja man kan igrunden tage sig 
større Friheder indenfor Domkapitlet og den 
lange Kjole, end man kan som slet og ret 
Herremand. 

Og dette nøs Jørgen paa, og saa raabte han : 

Kom an, Junker! fald ud igen og saa dæk 

Jer for mit Dobbelthug med Stød mod Struben . . ! 

Borgens Hjulmand havde forfærdiget et 

Par smukke Rapirer af Egetræ med Kurve- 

fæste og omviklet med tynde Jærnbaand. 

Disse brugtes ved Øvelserne. Blanke Vaa- 
ben vare strengt forbudte. 

Og Jørgen, som fra sin Ryttertjeneste med 
Stolthed erklærede at kende »hele Monsuren«, 
underviste daglig Junkeren, og snart begyndte 
Rødmen at vende tilbage i dennes Kinder, og 
Ben og Arme syntes atter at kende deres rette 
Brug og. understøtte Kroppen, istedetfor at 
slænge eller dingle ved Siden af og under den. 

Ogsaa blev der løbet, sprunget og klatret 
— at sige af den Unge, medens Læreren med 
stram Alvor saa' til og nikkede. 

Saadan stod de en smuk Eftermiddag, da 
Timerne i Taarnkammeret var endt, nede i 
Haven paa en liden Græsplet, beskygget af 
Buske. 

Da saa' Jørgen Domherren komme ved 
Fruens Side langsomt ned imod dem gennem 
de snørklede Gange. 

Læreren vilde have holdt op, indtil Parret 
var gaaet forbi, men Eleven var i Hede og 
agtede ikke hans Vink. 

Kom an, kom an I dæk dig, Jørgen .... 
Ser Dul det traf .... 

Domherren standsede, Fruen ligesaa. Hun 
saa' sky fra sin Ledsager over paa sin Søn, 
som havde kastet Kofte og Hue og som ikke 
havde Syn eller Sans for andet end Legen. 

Domherren rynkede Panden. Denne Iver 
var ham lidt for stærk; han vilde træde til, 
men betænkte sig .... 

Han var Adelsmand. Da han var Yng- 
ling, spillede Kaarden ligesaa vigtig en Rolle 
blandt de unge Kanniker som Breviaret, ja 
muligvis en større. Muligvis var der andre 
Ting, som sammen med Kaarden havde gjort 
Kirkefædrene og Messen Rangen stridig; hvor- 
om Alting er, saa var her to Personer, der 
fægtede 

De fægtede jammerligt. 

Den hvide Haand med Ringene fornam en 
saa underlig Kløe. Denne Haand havde i Ud- 
landet og hjemme været blandt de dueligste. 
Fingrene begyndte at krumme sig, og Haand- 
leddet drejede sig ud og ind .... 

Hvilke Brændehuggere! og de uskønne 
Stillinger af Benene! . . . 

Det var simple Soldater, Trosknægte, som 
sloges. 

Holdt! raabte han og traadte til. 

Eleven f6r øjeblikkelig sammen ved denne 
Stemme og sænkede Rapiren.' 

Giv hid! befalede Domherren. Saaledes 
lægger man sig i Dæk .... 'Og saaledes .... 
men Du mangler jo Dolk . ! . . en Adelsmand 
træder aldrig i Mensuren uden Dolk; den tager 

han Paraden med, naar Vaabnet er saa stort 

som spansk Rapir Fransk Stødkaarde, 

eller den liden italienske, kan afgøre det uden 
Dolk .... dog er det bedst at have den ved 
Haanden; man er altid sikrere I 

Her saa' han smilende til sin Dame. 

Frue, I undres, som jeg ser. Men Kirken 
bør kunne føre Sværdet — og ikke føre det 
forgæves. Hvis I altsaa tillader ? 

Han gjorde et høfligt Buk og vendte sig 
atter til sin Myndling, som ikke ret vidste, hvad 
Ansigt han skulde sætte op til denne Meta- 
morphose. Jørgen havde valgt at se ligesaa 
udeltagende ud, som det Pæretræ, hvorpaa han 
havde hængt sin udskaarne Trøje. 

Nu, hvad nøler Du efter? raabte Præceptor, 
som havde indtaget sin Plads i Jørgens Sted. 
Bryd en Gren af Busken, tre Haandsbreder 
lang, og tag den i venstre Haand; ser Du . . .! 

Han brød selv en Gren af og stillede sig op. 

Junker Erik blev rød op over Tindingen. 
Han var lige paa Nippet til at raabe, at han 
nok skulde skaffe en Daggert; han havde jo 
Fa'rbrorens endnu i omhyggelig Forvaring. 
Men han besindede sig itide, kastede et trium- 
ferende Blik til sin afsatte Lærer og et straa- 
lende til Moderen, og saa stod han dér parat 
med Dolk og Sværd. 

Lektionen begyndte. Eleven gjorde nogle 
Fejl, Læreren rettede, blev hidsig og førte et 
ublidt Stød mod det blottede Sted. 

Junker Erik blev bleg af Harme over at 
føle sig saa kejtet. Hans Øjne begyndte at 
lysne, han svor ved sig selv at ville passe paa; 
han opfangede hurtig de givne Vink og ctn- 
vendte dem baadé i Parader og Stød; hans 
slanke, endnu næppe synietrisk udviklede Le- 
geme fik den legende Leopards Bevægelser; 
han klemte Munden sammen for ikke ved et 
Skrig at røbe den Glæde, som Vaabenlegen 
indgød ham; hans Blik blev som en Fægters, 
aarvaageht og stivt paa samme Tid. 

Djævel til Unge I mumlede hans Lærer 
mellem Tænderne. 

Der fulgte nu hurtigere og hurtigere oven- 
paa hinanden de mere sammensatte Stød og 
Finter. Læreren glemte næsten at han havde 
en Begynder for sig, og Begynderen gjorde 
sig den optænkeligste Umage for at han 
skulde glemme det. Det var ikke Aristoteles, 
dette. 

Domherren havde vist sit Stød og trukket 
sig tilbage uden Dækning, i den Mening at 
ville gjentage det endnu en Gang for Eleven, 
førend han lod følge Ripost. 

Men Junker Erik havde allerede opfattet 
baade Finte, Stød, Spring, Parade og Ripost; 
hurtig som Lynet gjennemløb han den hele 
Scala, Domherren formaaede akkurat at afbøde 
det Voldsomste i Udfaldet, Elevens Træsværd 
knak midt over, og den splintrede Stump borede 
sig med Kraft ind i Lærerens Skulder, oprev 
Silkekraven og løb rundt oni Halsen, ridsende 
Huden helt op mod Øret. 

Moderen og Jørgen styrtede til. Junkeren 
laa paa Knæ, Domherren vilde have kastet sig 
over ham, men Kvindearmen var dennegang 
mellem ham og Sønnen. 

Du faar ikke Lov . . . Kære . . . slip ham 
. . . hører Du . . . jeg bønfalder! ... for min 
Skyld ... for din egen . . . ! 

Hun havde flænget et lidet Tørklæde i 
Stykker og standsede dermed Blodet, som 
piblede frem af Domherrens hvide, smukke 
Hals. Han bed sig i Læberne, tog hende hæf- 
tigt om Haandledet og trak hende bort med 
sig, idet han talte hende haardt til. 

Stakkel I hviskede Jørgen og saa' med et 
langt Blik efter Parret. 

Han havde hørt hendes Ord, disse Ord, 
der sagde saa meget. 

Men Junker Erik havde intet hørt. 

Han laa endnu knælende paa samme Plet, 
og ventede , bedøvet af sit Uheld , lammet af 
Frygten, at modtage et Slag, som maaske 
vilde blive dræbende. 

Kom nu, Junker; han er væk. Lad os gaa 
ned bagom Stalden ved Grisene ; dér søger han 
os næppe for det førstel sagde den gamle 
Tjener. 

Tiden gik; atter var der Foraar derude. 

Det blev bestemt, at Junker Erik skulde 
følge med Domherren ind til Bispestaden, for 
dér i Klosterskolens Quadrivium at faa samlet 
sine Kundskaber, og saa afgives til umiddelbar 
Tjeneste ved Domkirken under en Kanniks 
Opsyn. 

Men førend dette kunde bringes i Ud- 
førelse, kaldte en almindelig Forsamling af den 
højere Klerus Domherren bort fra Borgens Nær- 
hed. Højere oppe i Landet, nordpaa, skulde 
der varetages vigtige Sager Adel og Gejstlig- 
hed imellem til fælles Optræden mod den fælles 
Fjende. 

Det var Alt, hvad Moder og Søn fik at 
vide; men det var tilstrækkeligt for den sidste. 
Et Frihedsbrev udstædt for flere Dage, inden 
det Værste kom: Afrejsen fra Hjemmet og Op- 
slugningen af Kirken ~ det maatte nydes. 

Saa Stod han dér midt i Foraaret, pludse- 
lig fri — uden at vide, hvad han skulde bruge 
Friheden til. 

Den gamle Scholasticus havde allerede 
faaet Afsked og pakket sig. Domherren var 
borte, og Moderen — ja den stakkels Moder! 
hun var begyndt at blive saa bleg, og hun gik 
kun sjelden udenfor sin Kammerdør, men til- 
bragte største Delen af Dagen ved sin Bedepult. 

Hvorledes dette var muligt , kunde han 
allermindst nu begribe. 

Dér stod han selv, aandende lutter For- 
aarsluft, for første Gang i flere Aar fri, sin 
egen Herre, Borgens Herre. 

Farbrorens Dolk var nu taget frem og 
hægtet i en Sølvkæde, som omsluttede Jun- 
kerens fine Klædeskofte med de smaa Puffer 
for Skulder og Albu. En grøn Fløjels Hue, 
prydet med en gylden Kvast, sad over hans 
lyse Haar, der laa langt og glat ned ad Nak- 
ken men foran til var skaaret kort og lige af 
over Panden. Han havde lange Hoser, vævede 
af blød Silkeuld , der sad stramt over Benene, 
og paa Fødderne havde han sin Faders Jagt- 
støvler, der kunde snøres op langs Siderne. 
Han havde efter indstændig Anmodning faaet 
Moderen til at give sig dem; og passede de 
-^nd ikke ganske, saa var det for det første 

Faderens, for det andet kunde man hjælpe lidt 
paa dem ved at stikke Blaar i Snuderne, og 
endelig saa var det Jagtstøvler. 

Jagtstøvler ! 

Selve Navnet lo Foraaret lige op i de dej- 
lige Øjne. Jagt, Foraar! Der er intet at jage, 
intet af Betydning. Men man jager uden noget 
Øjemed, blot afsted over de sivende Enge, der 
nu spættes med Blomster, gennem de under- 
lige Skove, hvor der ingen grønne Blade endnu 
er, men hvor det Hele staar bristefærdigt, lige 
paa Nippet til at plapre ud med Historien: 
Gud I Tænk I inat var 'et at . . . 

Dejlige Foraar I Ikke dette Foraar med 
alle grønne Kyser og Huer svungne for Vin- 
den, med et fra Millioner Munde udraabt: 
Leve, Leve højt! Ikke Foraaret, hvor hvert 
Blad er en Triumffane, et Silkebanner, flosset, 
spindelvævsflimrende i Kanten, saa blødt, saa 
indbydende fint, som Dunene over en svulmende 
Piges Mund, naar man med den lykkelige El- 
skers kække Greb om Nakken drejer det glade 
Ansigt lige mod Dagslyset og Solen, førend 
man kysser. 

Dejlige Foraar 1 langt dejligere end Kyssets 
Foraar I 

Foraar, som ingen Tid er, som har Tid 
til Alt, Tid til at erobre en Verden, der endnu 

ikke er men blot stikker den første, lille Spids 
af en nikkende Nissehue over Jorden og raaber : 
Her er jeg alligevel! 

Dejlige Foraar, som ikke kysser men som 
længes efter at kysse! 

Han stod dér rank og slank; Skuldrene 
begyndte at strække sig udefter, Lænderne at 
tættes og fæstnes. Benene var elegante, fine i 
Linjen, som en ung Hjorts. 

Jørgen ! raabte han med Haanden ved Dolke- 
fæstet; fortæl mig noget om Egnen; i disse 
lange Aar har jeg jo levet som et Murmeldyr. 
Jørgen I 

Der var Borgherre-Betoning i den Stemme, 
hvormed han kaldte. 

Jørgen kom springende. Han saa' paa 
Junkeren, og strøg Huen af sig. 

Vilde den unge Herre noget? 

Jeg vil have, at Du skal fortælle Løst og 
Fast, hvad der er sket her paa Gaarden og 
Egnen i de sidste Aarl 

Jørgen svingede sin Hue frem og tilbage 
og satte den sluttelig paa Hovedet. Det var 
en betydelig Opgave, men han tog fat. , 

Vor gamle Vægter — ja det véd Junkeren 
forresten selv — han døde nu nyssens; det 
var Fluer, der var gaaet i Hovedet, sagde de. 

Det véd jeg I 

Men saa er der ham, Mads Somikkel, 
Krybeskytten, som Junkeren nok kan huske? 

Javel, hvad han? 

Han faldt da paa sine Gerninger. Klostrets 
Jæger stak ham igennem med sin Kniv — lad 
mig se, akkurat som igaar for fjorten Dage 
siden.« 

Nej virkelig! hvor tog de ham? 

Oppe i den gamle Grusgrav tæt udenfor 
Skovhegnet ved en død Buk, som han just 
havde givet Fangsten; han fik selv Kniven i 
sig her lige ved Lysken, men Jægeren havde et 
slemt Slag over Øjet. Nu stjæler Mads ikke 
længer, hverken fra os eller fra Munkene! 

Det Skarn; ham er sket hans Ret! sagde 
Junker Erik uden Betænkning. Men sig mig, 
Jørgen, siden Du taler om Mads, der var en 
anden Mads, en skikkelig Mand, ham Kul- 
svieren i Vesterskoven med den syge Kvinde 
og alle de mange Børn; kan Du erindre, at vi 
ofte saa' ind til ham, naar han passede Milerne, 
og at vi havde Brød og Flæsk og Gryn ud til 
ham, naar Vintren stod for Døren? Er der 
Nogen, som har betænkt ham, medens jeg har 
været i den latinske Klemmehærke? 

Med Skam at tale om. Herre, saa er han 
nok slaaet i Glemmebogen. Nu i Vinter hørte 
jeg at Konen skulde være saa meget ussel, og 

han har vel havt sit Stræv med alle Ungerne. 
De gemene Folk faar dem ogsaa ude over al 
Maade — hartad som Svinene, Herre I 

Junkeren stampede i Jorden. 

I gemene Folk er altid værst mod hin- 
anden ! Du gaar straks til Fadeburet og faar den 
gamle Rævebælgspose stoppet med saa megen 
Fetalje, som den kan rumme. Og saa sadler 
Du op to Heste, at vi kan komme afsted til 
Kulsvierens. 

Tjeneren tøvede. 

Junkeren faar tilgive, men jeg har strænge 
Ordrer . . . 

Hvad? 

Fra — fra Domherren. Ikke en Hest ud 
af Stalden, uden hvis Fruen skulde behøve det 
for sin egen Person I 

For Djævlen I bandede den vordende Kannik. 

Ja, Herre, det er Fanden til Regimente 
her, men . . . tag det ikke fortrydeligt . . . 
naar det nu engang er saaledes . . . Betænk, 
Herre — det er rart nok at ride, men . . . 
naar vi nu begge To skulle i saa megen Ulej- 
lighed derfor siden . . . ? 

Du har Ret, Jørgen 1 Altsaa tager vi Posen 
paa Nakken og marcherer afsted, ligesom den 
hellige Laurentius; kun med den Forskel, at 
han tog endog fra Tiggere for at gi' til en 

Kirke, medens vi tager fra vor Borg for at gi' 
til en Tigger; ikkesandt? — 

Og den unge Vismand lo og bragte sig 
selv og den Gamle i frisk Humør. 

Og saa kom de til Mads Kulsviers. 

Det var i en lille Indhegning af kantsatte 
Græstørv tæt op imod Skoven, at den usle 
Hytte laa. Den syrlige Lugt af Kullene spo- 
redes allerede i Afstand. Rundt omkring Hyt- 
ten saa's de toppede Miler ligesom kæmpestore 
Muldvarpeskud, og fra tvende af disse svedte 
Røgen ud og trak sig i den stille Foraars- 
eftermiddag spm lange, krøllede Baandstrimler 
ind i den brune Skov. 

Et Par halvvoksne Drenge, magre, blege 
og med gammelagtige Ansigter gik i Tavshed 
og klappede paa Milen med en halvforkullet 
Skovl, andre, mindre Børn, Drenge og Smaa- 
piger, laa i Laser omkring de rygende Jord- 
ovne, varmende sig ligesom et Kuld Grise; et 
Par enkelte stod, næsten nøgne, med Fingrene 
langt inde i Munden ved Hyttens Dør, hvorfra 
de ved de Fremmedes Komme forsvandt saa 
sporløst som Dyrekid i Skoven. 

Her ser i Sandhed kun lidet ud, som om 
der kom Besøg af andre end Hunger og Død I 
bemærkede Junkeren. Min Moder plejede dog 

tidligere, véd jeg, at sørge for Staklerne her 
paa Egnen, saavidt hun formaaede, men . . . 

Den naadige Frue har valgt det, som er 
bedre endnu, end at sørge for Tiggerfolk og 
Trælle; hun sørger for sin Sjæl — og for den 
salig Herresi sagde Jørgen. 

Junker Erik kastede et Sideblik paa ham. 
Men Tjenerens Ansigt forblev stramt og uigennem- 
trængeligt. 

Saa stødte de Døren op og traadte ind. 

Junkeren maatte staa krum. Dér sad Kul- 
svieren paa en Brændeknude, sløvet, stirrende 
stivt hen for sig mod et Leje af Lyngris og 
muggen Halm. Paa Lejet under nogle Pjalter 
laa hans Kvinde; et gult Ansigt, med over- 
vættes store Øjne under mørke Haartjavser, 
stak frem fra de smudsige Pjalter, og en Arm, 
det bare Skind og Ben, famlede mod en Bylt 
over Brystet, som efter en Klynken at dømme 
maatte være et Pattebarn. 

Junkeren hilste Gudsfred, men Vejret for- 
gik ham næsten. 

Mads saa' op uden at rejse sig. 

Først da han i nogen Tid havde betragtet 
Ynglingen og fra ham set over paa Jørgen, gik 
der et Glimt over hans sværtede Pande; han 
trak Lemmerne til sig, lettede paa sig og 
stod op. 

Jeg véd ikke, om mine Øjne er bleven 
dumme eller jeg ser Genfærd, men er dette 
ikke Herskabet derude fra Holmen? 

Jeg er Junker Erik I var Svaret. 

Ak, naadige Herre, tilgiv en ussel Stodder, 
men er I virkelig ikke Jer Fader? — Er I kan- 
ske den lille, naadige Junker . . . ? 

Erik maatte smile imod sin Vilje. 

Naa, min gode Mads, lad nu det være 
godt. Jeg er kommen med nogle Sager til 
dig; her er en Potte, her er Gryn, Malt, Flæsk, 
Brød -— og Honning til din syge Kvinde dér. 
Nu kan I siraks begynde at koge nogen 
Kvældsmad I 

Han havde søgt at tale saa oplivende som 
muligt. Men da de store, stumme Øjne der- 
henne fra Pjalterne begyndte at blive talende 
og stirre paa ham, slog den spøgende Tone 
Klik. 

Jørgen pakkede ud af Ranslen. Kulsvieren 
saa' paa ham, paa Varerne, en efter en, paa 
Ranslen, paa Lerpotten og paa Jørgen igen. 
Det var et Blik som fra en Skibbrudden, der 
er taget op af Havet og er kommen paa et 
Dæk. 

Han gav sig til at beføle Sagerne. Jørgen 
nikkede til ham. 

Tag for dig af Retterne, Mads! 

Er det ... er det til os, dette? Saa lønne 
Himlen dig, Jørgen, at Du tænker paa os Us- 
linger! 

Jørgen tog med stor Sindsro imod Takken, 
men da han mente, at hans unge Herskab og- 
saa burde have sin Del, saa skubbede han til 
Mads og pegede paa Junkeren, der stod og 
betragtede den stakkels Kvinde, i hvis Øje 
Feber og Sult tindrede omkap med en næsten 
rædselsfuld Anstrengelse for at kunne begribe 
det sidste Mirakel: dette, at der var Nogen, 
som vilde give dem Mad I 

Med et Hyl som af en Hund sank Kul- 
svieren ned paa Jordgulvet og kyssede Sømmen 
af Eriks Kofte: 

Sant Kristoffer og Guds Moder og alle 
Hellige gengælde Eder det, Herre. Ak, det er 
ligesom den salig Herre; han var ogsaa god 
mod os, endda vi ikke var fuldt saa usle paa 
den Tid; og den naadige Frue var ogsaa god 
mod os — saa længe hun kunde, saa længe hun 
kunde. Herre. Gud tilgive mig, jeg siger jo 
intet paa den naadige Frue, men denne Vin- 
ter . . . aa, det er rædsomt at sulte saa- 
dan . . . ! 

Naa Mads I sagde Jørgen med sin tørre 
Stemme; se nu at faa Potten over Ilden og 
noget i Skrutten paa Jer allesammen. Det er 

bedre end at klage sig, nu da I dog har 
Føden. 

Imidlertid var Døren bleven spærret af de 
sammenstimlede Børn. Paa et Vink af Fa- 
deren sprang en Dreng afsted for at fylde 
Krukken med Vand, medens en halvvoksen 
Tøs, der ikke havde andet paa end en stumpet 
Særk og en Klud om Lænderne, gav sig til 
at gøre Ild med Kvas paa den Arne, der saa 
længe havde været kold. 

Junker Erik stod og saa' til. Jørgen var 
utaalmodig. 

Som det gaar hos Fattigfolk, naar den 
uventede Hjælp kommer, saa strømmer Ordene 
over Læberne, som før vare fast lukkede i 
forpint Haabløshed. 

Mads lod Munden løbe. 

Erik afbrød ham. Pattebarnet henne paa 
Pjaltelejet skreg højt. Moderen mælede endnu 
ikke en Stavelse; kun naar hun forsøgte at 
løfte Hovedet, undslap en hul Stønnen hende, 
og hun trykkede Barnet ind til sit nøgne Bryst, 
der var saa goldt, saa vissent, at Herregaardens 
Søn tog Øjnene til sig. 

Ikkedestomindre pegede han derhen: 

Men din Kvinde, Mads, og Barnet . . . ? 

Ja I sagde Mads, medens han skar Flæsket 
i Skiver, og nu og da graadig tog en Mund- 

fuld af Sværet: det er kun grumme ringe med 
hende og Noret; nu har der ikke været Mælk 
i Brysterne i de sidste fire Døgn . . .' 

Men Barnet da? hvad har Barnet faaet? — 

Ja , hvad véd jeg. Den maa vel og kre- 
pere! 

Giv den Mælk, Mælk af en Ko I raabte 
Junkeren. 

En Ko? sagde Mads med Munden fuld. 
Vor eneste tog de i Høst fra os, da de kom 
forat inddrive Klosterskatten. Vi maa love for 
Aaen herinde i Skoven, hvorfra Børnene kan 
bringe en Ret Fisk hjem med sig; thi ellers 
var vi kreperede alle af Sult. Kullene er der 
Ingen, som giver noget for; det betaler sig 
knap at holde to Miler i Brand nu, mod alle 
elleve i forrige Tider. Nej, uden Aaen var vi 
kreperede ... I 

Nok, nok! afbrød Erik; men hvad er det 
Du taler om Klosterskat? Kommer Munkene 
her ikke med milde Gaver? ser ikke Broder 
Andreas, som er lægekyndig, til din syge 
Kvinde? — 

Milde Gaver? . . . syge Kvinde? ... nej. 
Skatter og Tynger ser de Godtfolk efter, og 
jeg faar endda love, at hun derhenne er saa 
ringe, som hun er, for ellers saa' de vel efter 


Vandenes Datter. 


105 


hende med, og lokkede hende, som de gør 
ved Fruentimmeret overalt paa Egnen! 

Erik blev rød: 

Jeg forstaar dig ikke; hvor kan I svare 
Afgift til Klostret, naar Hytten her ligger paa 
Borgens Grund? 

Jørgen gav sig til at blinke til Kulsvieren, 
men denne saa' det ikke. 

Men, Herre I sagde Mads; denne vestre 
Del af Skoven ind til Aaen og de to Dages 
Pløjeland, som støder til Hegnet udenfor, er jo 
lagt ind under Klostret, efter at den naadige 
Herre er død. 

Erik saa' forvirret hen til Jørgen. Den 
gamle Tjener rystede ivrigt paa Hovedet. 

Bryd Eder ikke om, hvad han siger, Jun- 
ker. Sulten har gjort Mads skørhovedet! . . . 

Og dermed tyssede Jørgen paa Kulsvieren 
og vilde drage sit Herskab med sig. Men nu 
udstødte Konen henne paa Lejet et Skrig og 
holdt det spæde Barn ud fra Brystet med et 
kranipagtigt Tag. 

Erik saa' derhen. Der flød Blod fra Bryst- 
vorten. Barnet havde som en Vampyr suget 
sin Moder. 

Nej, brød han ud; dette raaber mod Him- 
len. Tag Honningkrukken, Jørgen, og giv 
Barnet . . . det vil ikke ... nu saa giv Mode- 

ren. Ak, Jørgen, dette er forskrækkeligt; Mælk 
maa vi ha'e; lad Drengen dér springe hjem til 
Holmen og sige fra mig i Fadebur og Stald, 
at de flyer ham en Spand. Og kom saa hver 
Morgen og hent Mælk og Fødevarer saa 
længe . . . saa længe . . . ja, det er sandt, 
jeg skal jo bort. Jørgen, kan vi ikke købe 
dem en Ko? 

Jørgen rystede afvisende paa Hovedet. 

Herre, lad os gaa! 

Nuvel da, jeg mægter heller ikke mere; 
se Barnet, Jørgen, det er jo et levende Lig, og 
hvor gammelt det ser udi Nej, en Ko skal de 
have. Kom her, Mads ; tag dette og dette, og 
gaa til Landsbyen til Bissekræmmeren, han 
køber vel nok slige Sager af dig ; Du kan hilse 
fra mig, ifald han tror Du er en Tyv! — 

Han havde ilsomt hægtet Dolken fra Sølv- 
kæden. Vaabnet stak han ind paa Brystet, 
Kæden gav han den af Taknemlighed næsten 
fjollede Kulsvier tilligemed sin Fløjels Barret 
med Guldkvasten. Han forklarede Staklen 
disse Tings Værdi, rev sin Kofte og sit Ben 
til sig, som den Anden, krybende lig en Hund 
henad Jorden, stadig vilde kysse, og sprang 
saa ud i det Fri med Jørgen, der sindig havde 
stukket den tomme Rævebælg under Armen 
for dog at bjærge noget ud af Ødelæggelsen. 

De gik en Stund, uden at Erik lagde 
Mærke til, hvad Vej de tog. Tilsidst sagde han : 

Hvad siger Du til dette, Jørgen? 

Jeg siger, at det er godt, at I ikke er 
Herre til Borgen straks, thi saa solgte I vel 
baade Folk og Fæ dér for at holde Liv i 
Fattigdommens Unger I sagde Jørgen gnaven. 

Erik tav atter en lille Stund, saa ytrede han: 

Véd Du, hvad jeg tænker paa? Jeg tænker, 
at det dog maaske er godt for noget, at de 
vil gøre mig til en gejstlig Mand. Saadanne 
Folk kunne virke meget mere omkring iblandt 
Menneskene, end en lille Herremand nu om 
Tider; og Kirken har vistnok megen Uret at 
gøre god? 

Det har den vist I sagde Jørgen tørt. 

Og atter gik de i Tavshed. Den svale 
Luft i Skoven begyndte at køle lidt paa Jun- 
kerens bare Hoved. Han sagde: 

Fattigdom er dog en skrækkelig Ting, 
Jørgen? . . . 

Ja nok! det er især de mange Børn. 

Ak ja, Jørgen; men Børn er nu engang 
Vorherres Gave! .... 

Saamæn! sagde Jørgen og brød en Kvist 
af, hvormed han gav sig til at tromme paa 
Rævebælgen. 

Atter gik de lidt. 

Saa standsede Junker Erik, knyttede sine 
Hænder og stødte Foden i Faderens Støvler 
haardt mod Jorden: 

Jørgen, jeg kunde hade Gud den Almæg- 
tige, fordi han tillader at der lever saa mange 
Mennesker i Elendighed, uden at de vistnok 
have forskyldt det mere end vi andre. Jeg kan 
ikke fatte, ikke begribe det; og jeg kan ikke 
taale at se disse Folk lide saaledes ; og jeg kan 
især ikke taale at se de ganske smaa Børn . . . 
de idetmindste lide dog vel uskyldig I 

Hør nu. Junker I sagde Jørgen, det kommer 
i Alt an paa, hvorfra man ser de Ting. I ser 
dem oppe fra, jeg ser dem nede fra. I har 
ligget i en Vugge med Bolstre og Blaar, jeg 
har ligget — omtrent i et Hul, som vi nu kom 
fra. Vi var et Dusin halvnøgne Stykker, som 
daglig raabte paa Brød; jeg har vænnet mig 
til den Ottesang. Min Fa'er var ovenikøbet 
ikke et skikkeligt Skrog, som denne Mads. 
Han huggede til os og til Mo'er med, naar 
han fandt for godt. Min Tvillingbror skulde 
stedse klyve i Træer; saa faldt han ned og 
slog Ryggen. Han var da paa ellevte Aar; 
han døde af sin Skade, da han var sexten. I 
fem Aar passede jeg ham, trods Fa'er stundom 
vilde smide ham paa Møddingen. Jeg delte 
mit Vand og mit Brød med ham; Stakkel, 


Vandenes Datter, iqq 


han aad ikke sin Halvpart. Jeg delte hver 
Nat Leje med ham paa nogle gamle Ærteris 
med Klude over. Over Lænden var der gaaet 
Hul, og Skaden aad sig videre og videre; 
Ædder og Urenhed løb i Et væk af Saaret; 
han stank som et Aadsel, og han saa' ud som 
en Benrangel — meget værre end som Konen 
derinde og Patteglutten. Men han var min 
Tvillingbror, og hans Øjne fulgte mig stadig, 
endog da jeg havde betænkt at løbe min 
Vej. Jeg kunde ikke, jeg maatte tilbage og 
pleje ham; og jeg lukkede hans Øjne; — de 
andre havde tabt Taalmodigheden. 

Ser I, Junker Erik, I kan ikke taale at se 
paa den Elendighed. Nej, vistnok, de havde 
det som i en Svinesti derinde hos Mads. Men 
naar man selv er kommen fra Mosehullet, saa 
er man ikke saa øm over de andre fra Mosen. 

Men glem nu ikke, naar I er bleven saa- 
dan stor Kanonikus og Domherre, ja maaske 
Domprovst og Bisp, at Manden i Mosen hed- 
der Mads og Mikkel og Morten, og at han 
altid er at træffe hjemme! — 

Den gamle Tjener gav sig herved til at 
fløjte, hvilket var ganske usædvanligt for ham 
i sit Herskabs Nærværelse. Erik agtede ikke 
derpaa, han gik med sænket Hoved, og Vinden 

legede med det lange, glatte, lyse Haar, som 
var smukt nok til ikke at behøve Fløjelshylster. 

Ellers kunde jeg forresten nok sige Eder 
noget andet, fortsatte Jørgen med en lidt god- 
modigere Klang i Stemmen. I vilde derhjemme 
vide Besked om Folk paa Egnen, gamle Ven- 
ner og Kendinger. Jeg kommer da, siden vi 
taler om al denne Jammer og Besværlighed, til 
at tænke paa vor gamle, tykke Boel, som 
igrunden saa' mig til bedste paa Gaarden ved 
saa mangen Lejlighed. I véd vel, at hun rejste 
til Munkene og tog den lille, sortøjede Taske, 
Ane, med sig? Nuvel, jeg saa' hende forleden 
paa Klostret, hvor jeg var redet i Ærind for 
Domherren. De havde smidt hende ud i et 
Udhus paa noget Tørvesmul, hvor hun laa og 
skulde af med Livet formedelst den slemme 
Syge. Hun var ikke lystelig at se til, og 
Ingen vilde gaa til hende, al den Stund hun 
dog havde betjent saa mange af de ærværdige 
Brødre i sine Velmagtsdage. Jeg gik derud 
og gav hende en Skaal Vand med Æddike i 
og slog tre Kors for hende, og saa rejste 
Djævlen af med hendes Sjæl. Men Tak fik 
jeg dog og hendes Velsignelse med — skøndt 
hun vel næppe havde megen at gi'e af. Naal 
Skælm giver mer, end han har. 

Se, det var nu den tykke Boel! — 

Hvad er det, Du snakker? sagde Erik for- 
trydelig. Du blander Alt imellem hinanden; 
man mærker, Du ikke er stiv hverken i Dialek- 
tik eller Rhetorikl 

Herren fri mig! sagde Tjeneren. 

Erik smilede: 

Men sig mig, Jørgen: den slemme Syge, 
er det da saa farlig en Syge den? 

Tjeneren saa' forskende paa Ynglingen. 
Saa plirrede han med Øjet: 

Allehelgene fri Eder derfra, saa langt et 
Liv, der er Eder beredt I Det er en Syge, som 
ellers skriver sig fra de høje Herrer, Konger, 
Kardinaler, Riddere og slige; det blev idet- 
mindste sagt i Felten. Munkene har vel ind- 
forskrevet den derfra, og nu lader den til at 
kaste sig over de ganske gemeoe Folk, Fade- 
bursterner og Vaskekvinder . . . Prosit Mahlzeit ! 

Junker Erik saa' paa Tjeneren med tro- 
skyldige Øjne og strøg det bløde, tunge Haar 
med Haanden; derpaa vendte han Blikket ad- 
spredt omkring. 

Men, Jørgen! raabte han. Vi gaar forkert. 
Hist har vi Aaen igen gennem Træerne, og 
dér ligger den gamle Vandmølle .... 

Rigtig, Klostermøllen! sagde Jørgen. 
* Nej, Skovmøllen, vor. Borgens Mølle! 
raabte den Unge. 

Ja saa maa Klostret have købt den af den 
naadige Frue, rettede Jørgen sig hurtig; thi 
Møllen dér maler de hellige Fædres Mel, og 
Møllerkonen er ingen anden end netop den 
sortøjede Ane, som løb væk med Boel, og som 
man siger at Prioren fik taget ud af Refecto- 
riets Stegers, førend det gik helt galt, og gif- 
tet hende med deres egen gamle Vandmøller. > 
Han er forøvrig fordrukken, og hun . . . naa, , 
Gud bevare min Mund, jeg siger ikke Ondt < 
om Nogen, allerhelst ikke om Nogen, som jeg 
har tjent i Gaarde med I 

Skal vi gaa ind og besøge Ane? spurgte 
Erik. 

Man kan jo prøve det! sagde Jørgen nø- 
lende. 

Saa gik de ind. 


V. 

I eg kaster mig ud i Vaaren, 
at se, om dens Bølger vil bære; 

fyndig og. ubeskaaren 

prækes dens lyse Lære. 
Frygtsomme Hjærte, du tøver endda I 
Stemmer jeg hører, hvor kommer de fra? 
der er Toner, som vækker et Blus i mit Sind, 
der er Øjne, som dækker med Purpur min Kind. 

Du Lille skal vide, at Vaaren er stor, 
dens Lære rummer den ganske Jord, 
de laveste Drifter, den højeste Flugt, — 
intet, slet intet er udelukt. 


Der var Ingen hjemme i Møllen. 

En søvnig, klatøjet Dreng i melede Klæ- 
der stod udenfor Indgangen til Kværnrummet 
og saa' paa en Andrik og en Kat, som sloges. 
Solen gik ned bag de høje Træer over den 

stille Dam, og denne laa som et blankt Kobber- 

skjold med en skinnende Guldaare tværs- 
igennem. 

Overfaldshjulet dybt nede paa den mos- 
grønne Træ gavl var standset; Vandet sivede 
gennem Dæmningens Stigbord og faldt Draabe 
for Draabe med smaa Plump ned mellem Ste- 
nene, hvorfra Fugtighedens friske Lugt steg 
op og blandede sig i Melets tørre. 

Mange gule og hvide Blomster, meget 
Ukrudt, meget Grønt idetheletaget var ud- 
sprunget her omkring MøUedammen, hvor 
Solen rigtig kunde staa og bage hele Dagen, 
og der var en stærk, betagende Duft af vaag- 
nende Liv omkring den sovende Mølle. 

Den søvnige Dreng forklarede, at Manden 
sov — derinde i Alkoven. 

Rusen ud, formodenlig! bemærkede Jørgen. 

Hvor er Ane, Konen? spurgte Junkeren. 

Hun var gaaet til Klosteret, lød Svaret. — 

Saa gik Erik barhovedet med Tjeneren 
hjem langs Aaen. Jørgen tilbød sin Hue, men 
Erik afslog det; han syntes ved sig selv, at 
han dog vilde føle lidt, hvorledes det var at 
være fattig. 

De talte ikke videre sammen. Junkeren 
tænkte mest paa Besøget i Hytten; men efter- 
haanden som de gik dér i Tavshed langs den 

blinkende Aas bugtede Løb, vendte hans Tan- 
ker sig til denne Aa. 

Underligt nok, man kunde ikke komme 
nogensteds paa Egnen i Miles Omkreds, uden 
at denne Aa var der og greb ind i Tingenes 
Gang. Snart drev den en Mølle, snart rakte 
den Elendigheden en Ret Fisk, snart var den 
blot som et blankt Baand, der holdt sammen 
paa Træer og Lunde, paa Skovene og Agrene ; 
snart var den .... han tænkte paa Drøm- 
men, paa hende dernede, paa 

Aa, det var lutter Barnagtigheder! 

Junker Erik følte sig ude over dem. 

Saa lukkedes disse Tanker pludselig af 
det meget Alvorlige: Domherren, Bispestaden, 
Fremtiden 1 

Men Ungdommen har nu den Fordel at 
være ung. Naar man ikke længer formaar at 
blæse det Alvorlige bort med et Puh! saa er 
det Bevis paa, at man ikke mere er ung 

Saa kom de hjem. 

Denne Nat drømte Junker Erik, at han 

var bleven gammel, hele tredve Aar, og at 

han var Ærkebisp. Han ejede Indtægten af 

alle Landets Vandmøller og alle dets Skove og 

alle Jagtherligheder. Der flød stadig klingende 

Guld i hans vide Lommer, og han lod Bud 

udgaa, at alle Fattige skulde komme sammen 
udenfor hans Bispesæde forat modtage Gaver. 

Der kom saa mange, at han blev trængt 
fra Stue til Stue, fra Kælder til Loft af lutter 
blege, gule Ansigter, af magre Arme, i hun- 
dred, i tusind, i titusindvis. De stimede ind 
paa ham, uden Raab, men med Sultens talende 
Begær i de skinnende Øjne. 

Han slog Kors for sig; det hjalp ikke; j 

han vendte sine dybe Lommer og viste, at der | 

var intet mere at give af. Man skreg: det er 
Løgn; Du lyver, din Præstepjalt; din Ærke- 
skurk; giv hid, det' er vort Guld, vor Sæd, 
vor Ret fra Arilds Tid, da vi levede af Van- 
det, af Skovene, af Jorden ! 

Han skreg højt i Søvne. 

Da gav Væggen bag ham efter; han styr- 
tede ned, dybt ned, hvor Vandet sivede og 
hvor Draaberne faldt med smaa Plump. Strøm- 
men førte ham lige hen imod Møllehjulet; han 
saa' Skovlene gribe efter hans grønne Fløjels- 
hue, som var drevet iforvejen .... 

Og en Kvinde, hvid og klar som Skum- 
met, uden Legeme og dog med Legeme, Øjne, 
som hans Moders, men langt, langt mildere, 
dybere, klogere og kærligere, greb ham i sine 
Arme. 

Aa, hvor var de bløde; han sank ligesom 
igennem hendes Legeme, og dog bar hun 
ham, svømmede med ham igennem det kolde 
Vand, ret op imod den stride Strøm, og lagde 
ham paa Bredden af MøUedammen, mellem de 
stærktlugtende Blomster, og sagde til ham: 

Lev og lærl . . . 

Og saa kyssede hun ham og forsvandt. 

Men hvilket Kys I 

Straks da han vaagnede, stod det Drømte 
for ham som noget saa rimeligt, saa ganske i 
sin Orden. Han rakte Armene ud : Kys mig . . . 
kys mig igen, Du dejlige Dame! Og han luk- 
kede Øjnene og følte vaade Læbers Berøring, 
følte de bløde Arme, der gav efter og dog 
holdt ham, hørte Vandets Brusen, der hvirvlede 
ham forbi med Bækkeners og Fløjters Larm; 
og han slog Øjnene op og saa' lige ind i dette 
usigelig beroligende og beskærmende, vand- 
blaa Blik .... og han for sammen og raabte : 

For Pokker er det dig, Jørgen 1 

Han kunde gerne have slaaet den gamle 
Tjener lige i Ansigtet. 

Undskyld, at jeg vækkede . . . men jeg 
mente, at Junkeren vilde tidlig op idag, des- 
formedelst at Junkeren sagde igaar, at Tiden 
maatte benyttes, til han kom hjem igenl 

Erik var fortrædelig den hele Morgenstund. 
Og dog var Vejret, da han kom ned i Gaar- 
den og ud i Haven, sin Tur rundt om Vol- 
dene og igennem Staldene, saa livsalig dejligt. 

Solen skinnede og kaldte paa Græsset, 
Græsset stod dér viftende i den kaade Vind 
og kaldte paa Fuglene, Fuglene f6r i Sværme 
over Haven, hvirvlede rundt om Taarnene og 
slog sig ned i et Træ, hvis Knopper svedte 
længselsfuld Frihedstrang efter at komme ud. 

Saa maatte han endelig selv ud. Men 
hvorhen ? 

Det var samme Spørgsmaal, som igaar. 
Nu vidste han imidlertid, at han havde et Maal. 

Har der været Bud fra Mads Kulsviers 
om Mælk og andet? spurgte han gamle Jørgen, 
som drev over Gaarden. 

Ikke det jeg véd. Befaler Junkeren at vi 
skal . . . ? 

Skaf mig en Spand med Mælk; jeg vil 
selvl 

Vil Junkeren selv . . . . ? 

Gjør som jeg siger dig, og snak ikkel 

Jørgen trak paa Skuldrene. Erik gik selv 
over Broen med en Mælkespand. 

Folkene saa' efter ham. 

Han havde taget sin dagligdags Hue paa 
med en lang Høgetjær. Et simpelt Bælte med 

Staalspændet fra hans Barndoms Lege stram- 
mede hans Kofte sammen over Lænderne. 
Istedetfor Støvlerne havde han magelige Sko. 
Det er dog ikke bekvemt ved Foraarstider at 
være for tungfodet. I Bæltet hang Daggerten 
og en lille Lædertaske, hvori han havde nogle 
sammensparede Guldstykker og Smaapenninger. 

Moderen havde han saa godt som ikke 
set. Det var altid bedst at skyde en Forkla- 
ring ud om Kæden og Huen. 

Han opdagede, jo længere han gik paa 
sin menneskekærlige Vandring, at en betydelig 
Vejlængde over ubanet Grund med en fuld 
Mælkespand, og allerhelst under en straalende 
Vaarsol, ikke falder ind iblandt Behagelig- 
hederne for en Uvant. 

Han vilde gerne have brugt sine unge 
Kræfter til mange andre, langt større Fore- 
tagender — kun ikke gaa og slæbe sig hed 
paa en Mælkespand. 

Det hjalp noget, da han først kom op 
under Skoven; men hvor var han varm og 
tørstig! Drikke af Mælken vilde han ikke: det 
var jo at tage fra Fattigfolket, og han kendte 
med sig selv, at begyndte han først at sætte 
Munden til Spanden, saa nøjedes han ikke med 
blot at væde Ganen. Nej, men man kunde jo 

lægge Vejen om ad Vandmøllen og dér faa 
sig en Drik Vand og tillige hvile lidt .... 

Men saa skulde jo Kulsvierens vente I 

Det var Synd. Hvad man havde taget 
sig paa, det skulde føres til Ende. 

Han kæmpede sig til det. Og derved 
skete det, at han næsten med Uvilje og saa 
smaat bandende traadte ind i Hytten, hvor 
hans Hjærte igaar havde rummet en Verden 
af Medfølelse. 

Folkene mærkede næppe noget. Mads var 
atter straks nede paa Jorden og gav sig til at 
krybe. Konen sad nu halvt oprejst paa Lejet; 
hun strøg Haartjavserne tilbage og saa' paa 
ham med en syg Hunds tungsindig-takkende 
Blik. Barnet laa ved Brystet. 

Han spurgte Mads, om der saa var hentet 
Mælk igaar derhjemmefra? 

Jo, det var der! 

Om Koen saa var købt? 

Mads gloede paa ham 

Om Sagerne var solgt? om Koen var 
købt? 

Nej, de dejlige Sager laa der endnu, der- 
henne, gemt godt ned i Sengen. Mads havde 
ikke kunnet komme afsted igaar; det var Fest- 
dag, Alle skulde bespises. Men idag . . . 
tænkte han nok. 

Erik var for utaalmodig til ret at sætte 
sig i Staklernes Sted. Kæden og Huen skulde 
helst have været solgt, væk, bort, det Hele i 
Orden, Koen tøjret udenfor. Hyttens Beboere 
betrygget mod Nød. 

Det spejlede sig i hans Ansigt. 

Mads saa' op til ham med Hovedet paaskraa. 

Herskabet maatte da ikke vredes ; Herska- 
bet maatte tro, at han gerne straks gik til 
Landsbyen ; men Glæden havde været saa stor, 
og nu havde de jo ogsaa Føde til to Dage, ja 
til tre ... ! 

Fattigdommens Sprog, Øjeblikkets Børn, 
det evige Et og det Samme. 

Men Junkeren fra Borgen forstod det ikke. 

Som al Ungdom trættedes han hurtig, og 
som al Ungdom fra høje Steder følte han, til- 
trods for sit bløde Hjærte, det svælgende Dyb 
mellem ham og disse Lazarus'er, et Dyb, man 
ikke saadan i en Fart hopper over, men som 
man møjsommelig, Sten paa Sten, Jordlæs paa 
Jordlæs, bygger den forstandige Gavmildheds 
solide Dæmning over. 

Han længtes bort igen fra dette mørke 
Skur, ud til Solen og Varmen og Livet der- 
ude. Og som forat undskylde sig selv, greb 
han i Tasken og uddelte nogle af Penningerne 
til Børnene, der flokkedes omkring og fulgte 

ham, faldende over hverandre, berørende hans 
Klæder med de yderste Fingerspidser, et Stykke 
igennem Skoven, indtil han med et Magtsprog 
bød dem gaa hjem. 

Han var utilfreds med sig selv, og selv- 
følgelig med Alt omkring sig. 

Et var han kun ubetinget glad over, at 
han var den Spand kvit. 

Nu kunde man dog bruge Arme og Ben. 
Ah I løbe, springe gennem Skoven som en ung 
Hjort. Og han sprang fremad og afsted. Det 
lange, lyse Haar flød efter ham; det var som 
bares han af Bølger, Luftens Bølger, Skovduf- 
tens, Foraarets hidsende Strømme. 

Hvad skulde man igrunden bryde sig saa 
meget om de Andre? Om man saa ejede Al- 
verdens Rigdomme, saa kunde man dog ikke 
hjælpe dem allesammen, naar de kom stimende 
i tætte Skarer. Hvor mange var der ikke, som 
vilde fødes af hans Godhed, naar man først 
kastede Ordet ud til dem: Kom! 

Hvorledes var det, han havde drømt? Hu, 
han saa' alle disse gule Ansigter og magre 
Arme 

Han standsede og tørrede sin Pande. Han 
gik langsommere ; hvorhen? naturligvis til Vand- 
møllen. Hans Tunge klæbede ham mod Ga- 

nen, han maatte have noget at drikke; og han 
saa' snart Aaen blinke mellem Træerne. 

Hvorledes var det saa, han videre havde 
drømt? — Ah, denne dejlige Duft af Skovsy- 
rer, fugtigt Løv, bristende Knopper, muldnende 
Bark ... denne solvarme Luft med Fugle- 
stemmer, som sang sig gennem Luften alle- 
vegne fra; og nu Aaen, som kom glidende 
dér med Forestillingen om Kølighed i hans 
hede Blod. Dér laa den lave Vandmølle, dér 
borte, i blaalig Dis, med Røgen op igennem 
Taget, de mørkviolette Kroner bag sig, med 
Solen skinnende paa Mølledammens Spejl. 

Han syntes allerede nu at høre Vandets 
Siven gennem det nedladte Stigbord, Draaber- 
nes plumpende Klokkefald ned imellem de 
fugtige, mossede Stene. Hvorledes var det, 
han havde drømt . . . ? 

At hun bar ham gennem Vandet op imod 
den rivende Strøm, at hun kyssede ham, saa- 
ledes. Læber imod bløde, vaade Læber, hun, 
Hexen, Nixen, Pigen dernede i Aaen .... 

Barnevrøvl I 

Han kunde ligesaa megen Latin som en 
Magister, kunde dreje en Syllogisme ud paa 
staaende Fod, kunde Litaniet fra Ende til 
anden, og syvogtyve Themaer i den aristote- 
liske Rhetorik. — 

Goddag, Ane I 

Ih nej . . . Kors, det er jo Junker Erik 
til Holmen. Og jeg staar her, om jeg maa 
sige, nøgen og i Vandet; og I er bleven helt 
karlvoksen siden sidsti . . . 

Den dydsirede Møllerkone stod noget op- 
kiltret i okkerfarvet Hvergarnsskørt og en grov, 
hvid Særk, hvis Ærmer vare højt opsmøgede, 
ude i det flade Vand ved Bredden af Dammen 
og var ifærd med at mangle Tøj over en 
Træbuk. 

Ved hendes eget Udraab faldt det ham 
først ind at se nærmere paa hende; og han 
lagde da Mærke til den forhenværende smækre 
og vevre Fadebursternes fyldige Ben og Arme 
samt Hals, der slog en lille Fold bag i Nak- 
ken, da hun løftede Hovedet rask ivejret. 

Han standsede og vidste ikke ret, hvad 
han videre skulde sige, men efter en kort For- 
legenhed fandt han dog frem med, at han var 
varm og gerne vilde have en Drik Vand. 

I skal faa Vand og Most og hvad ellers 
Huset formaar, om I vil gjøre os til Ære og 
trine ind. Jeg skal blot gaa og hæge mig en 
Smule; stig I kun ind. Junker. Manden ligger 
altid og sover paa denne Tid; han tager 
Middagshvilen forud, saa ham behøver I ikke 
at gjøre nogle Kredentser for. Kan jeg 

glemme, at I er bleven saa stor og køn en 
Karl. Jeg faar nok sige: Herre! 

Erik følte egentlig ikke synderlig Lyst til 
at efterkomme Opfordringen. 

Hun saa' med et stærkt Udtryk af Appe- 
tit paa ham ud af de sorte, blanke Øjne, de 
eneste uforandrede Kendemærker fra hendes 
første Ungdoms Dage. Munden var stor, blod- 
røde, brede Læber, som vare sprukne lidt, især 
Underlæben. Haaret var imidlertid ordnet 
pynteligt i to glatte Vandkæmninger under den 
blaa Hue, og var Munden stor, saa var Tæn- 
derne hvide, og de smilede til ham med en 
langt godmodigere Indbyden end Øjnene, og 
de mindede ham om Barndommens Tider, da 
hun havde leget med ham og sprunget elle- 
vild omkring i Hø og Halm og tidt givet ham 
Bagværk og Frugter. Og Barndomsminderne 
ere tidt de stærkeste Drivkræfter i en Af- 
gørelse. 

Han gik ind. 

Hun var dog i alle Fald lysteligere at se 
paa, end Mads Kulsviers Kvinde. Og han 
drog et Suk, idet han satte sig paa den rød- 
malede Træbænk foran Egebordet. 

Han sukkede. Han skulde selv have Ondt 
for at forklare dette. Antageligt var det, at 
et af hine skære, fine Skud i Barndomsmin- 

dernes mylrende Flor her fik sit Knæk. Hvem 
véd, hvornaar den første Illusion brister? Hvad 
vide vi om de fineste og derfor skøreste Tan- 
ker i Sjælen? Vor egen Hæl træder haardt til, 
og dér hvor den ikke træder, dér har Livet 
alt trampet forinden. 

En smuk, ung, frisk Fadebursterne — og 
en sværlemmet Møllerkone med glubsk Appe- 
tit i Øjnene. Og dog aner det uskyldige 
Hjærte ikke, hvad der ligger imellem. 

Han saa' sig omkring. Husgeraadet var 
som hos simple Bønder. Fire hvidkalkede 
Vægge med et Madonnabilled af Træ, orm- 
gnavet, bedækket af Spindel og med en fal- 
met Krans af forrige Vaars Skovmærker om 
Halsen; lerstampet Gulv, Træbordet, Bænken 
og et Par Stole, flettede af Siv. Møllen stod 
stille; det gjorde den nok jævnlig; en Kat sad 
paa Tærsklen og slikkede sin Pote, og Høns 
gik forbi den med smaa, sky Hop ind og ud 
af Stuen. 

Saa kom Ane tilbage. 

Hun havde virkelig hæget sig. Den svul- 
mende Overkrop var presset ned i et stramt 
Livstykkes Fangebur, hvorfra Barmen truede 
med hvert Øjeblik at bryde ud. Halsen havde 
hun ærbart betænkt med et korslagt Tørklæde, 

Armene vare nøgne, Skørtet stumpede over 
Anklen. 

Munden var et eneste stort Smil, Øjnene 
skinnede, det glatte Haar skinnede, og hun 
bredte en skinnende hvid, grov Dug paa 
Bordet. 

Junkeren begyndte at føle sin Frygt 
mindre. Der kom en Bøtte Mælk, Simlekager, 
Honning, kolde Kødskiver og uendelig mange 
Æg ind paa Bordet, samt Ost og en Træ- 
kande med Laag. 

Hun skubbede ivrig frem til ham af Ret- 
terne, og hældte op i et Krus af Trækanden. 
Det var Most. 

Et saa ungt Blod maa da have Madlyst, 
mente hun. 

Skal jeg spise Alt det? spurgte han smi- 
lende. 

Saa meget I aarker. Junker. Vaarluften 
tærer, og Æg lægger Tælle om Nyrerne og 
gi'er Marv i Knoglerne; det siger de allenfals 
i Klosteret! Og hun lo højt. 

Havde Du det godt hos Munkene, Ane? 
spurgte han. 

Hun saa' paa Tiam og slog sig med begge 
Hænder i Siderne: 

Jeg ser da ikke ud til, at de har sultet mig I 

Aa nej ; Du er færdig ved at kunne maale 
dig med Boel I 

Stakkels Boel! sagde hun og satte den 
kløftede Hage ind efter, som om hun sank en 
stor Mundfuld. Hun maatte da til det! . . . 

Ja, den Vej skal vi jo Allel sagde han 
uden at tænke over det. 

Hun lo højt og slog ud efter ham med 
Haanden : 

Sik'en Snak, lille Junker! 

Ja, jeg mener! ... og han blev rød i 
Hovedet. 

Hør, Junker Erik I jeg kan ikke glemme, 
hvor I er bleven stor og køn, siden da jeg 
tjente for Herskabet. Er det sandt, man siger, 
at I skal være Abbed? 

Man siger saa meget, Ane. Din Most er 
virkelig god. Ja, jeg skal ind til Staden med 
Domherren og være Præst. 

Jøsses, med Domherren, ham, som . . . 
som . . . ! Og hun vendte sig halvt bort og 
fnisede. 

Hvad ler Du af, Ane? spurgte han lidt 
stødt. 

Aa, intet . . . tilgiv Herre . . . men jeg 
har altid haft saa let ved det! 

Man spøger ikke med saadanne Sager! 
sagde han. 

Hun lagde Ansigtet i alvorlige Folder. 
Saa spurgte hun med en stor Ild i hvert Øje: 

Men, sig mig . . . naar I nu bliver Præst 
og Prior . . . saa maa I jo ikke gifte Eder? 

Det overraskede ham lidt. Han tænkte 
sig om: 

Hvem siger, at jeg har Lyst til nogen 
Kone? - 

, Da kunde der være Koner, som havde 
Lyst til Jer I — 

Han saa' op paa hende: 

Lad dem det, Ane; jeg kender ingen 1 

Uskyldighedens Stemme betuttede hende 
noget. Saa lo hun atter: 

I er en stor Skælm, Junker Erik! 

Jeg er færdig! sagde han og rejste sig. 

Han vilde nu se Manden og hilse paa ham. 

Aa, lad ham ligge og snue, den Gamle; 
det passer ham bedst. Vil I ikke se Møllen? 
den staar rigtignok stille, Drengene have Lov 
idag, men det kunde dog kanske fornøje Jer 
alligevel? 

De gik rundt i Kværnkammer og paa 
Loft, besaa' Drev og Sigter, Skraakister og 
Melkasser; han dyppede i de sidste og stæn- 
kede paa hende ; Barnet var oppe i ham fra tid- 
ligere Dage, og han sluttede, at det var lige- 
saa hos hende. 

't 9 

Hun magede det saaledes, at hun stedse 
gik først op af Trapperne og sidst ned. Han 
greb hende engang i Overgivenhed omkring 
Skoen og holdt den fast; hun vendte sig hur- 
tig og saa' paa ham med disse Øjne; han lo 
med en frisk, overgiven Latter. 

Han var fuldstændig Barn. 

Saa vilde han gaa. Og hun vilde følge 
ham paa Vej; det var altfor stor en Ære, hun 
havde nydt, og hvem vidste, hvornaar den 
kom igen? 

Men først skulde han se den Løkke højere 
oppe ved Aaen, som Prioren nylig havde 
skænket Møllerens til Græsning for Kreaturet. 

Prioren var en saa godgørende Mand. 

De fulgtes ad langs Aakanten. Han pluk- 
kede nogle Blomster, hun bad ham lidt utaal- 
modig smide det Narreri. 

Hellere gantes med Jer, kønne Menneske, 
I er I sagde hun og saa kælent paa ham. 

Han blev pludselig angst, saa underlig 
varm om Hj ærtet og kold igen; men han 
skammede sig: 

Det var jo Ane! 

Og dog, da han saa' paa hende, var det 
ikke Ane, Legekammeraten fra Haven og Stal- 
dene. Det var et fremmed Ansigt med sorte, 

graadige Øjne, som slugte ham; og nu tog 
hun ham om Armen. 

Jeg traadte akavet paa min Fod I raabte 
hun og satte sig tungt ned paa Jorden. 
Sid hos I 

Han manglede Ord. Han satte sig; men 
han rystede og følte sig ilde. 

Jeg har spist for hastig I sagde han. 

Sniksnak, Junker. I er jo dog intet Barn, 
véd jeg! 

Han stirrede ud i det hastig forbiilende 
Vand; det saa* hastigere ud end ellers; eller 
var det hans Puls, som slog saa ilfærdigt? 

De sad dér ved Aabredden under nogle 
Pile. Det dryssede fra Træerne med disse 
underlige Blomster, uldne, vævre Orme; en af 
dem faldt tæt ved hans Haand, han greb den 
men slap den øjeblikkelig: den var som 
levende. 

I er et Barn alligevel I lo hun. Kys mig! 

Han saa' angst og bedende paa hende. 

Hun ruskede i hans Arm: 

Tosse ! 

Saa greb hun om hans Taske, som hang 
i ■ Bæltet : 

Hvad gemmer I dér? 

Han følte sig lettet; han fik et Indfald: 

Hvad om jeg købte mig fri! 

9* 

Tag dem, tag dem allesammen I raabte 
han ivrig. Der er tre store og nogle smaa. 

Hun lo og rystede Tasken ud i sit Skød. 

Guldstykker ! 

Hun rev Tørklædet bort fra Halsen og i 

et Nu var Guidet forsvundet ned paa Barmen. 

. De Smaa kan I selv beholde I hviskede 

hun og puttede Penningerne tilbage paa deres 

Sted. 

Saa trykkede hun ham op til sig. Han 
stræbte imod men følte paa samme Tid, at 
han lidt efter lidt blev svag. Det begyndte at 
dreje sig med en hed Taage for hans Øjne, 
og han aandede med Besvær. 

Da saa' han ned i Vandet for sin Fod. 
Umuligt! . . . 

Under det klare Vanddække drev en 
bleg, skøn Kvinde med store, dybe, spørgende 
Øjne. Og disse Øjne fæstede sig paa ham ad- 
varende, raadende, inderligt sørgmodige i deres 
stumme Sprog; og Skyggen af en hvid Haand 
syntes at vinke, medens Aaens Vande mum- 
lede en utydelig Sang . . . 

Han fik atter Stemmen i sin Magt. Hjælp I 
raabte han. 

Der lød Hestetrav, skarpt Ridt: 

HoUa, hvem har vi dér? 

Og en Piskesnært susede tæt forbi ham, og 
han hørte en høj, vred Stemme: Forbandede 
Tøjte I pak sig hjem og forgift sine Munke 1 . . . 

Han sprang op. Han saa' sig fortumlet 
om. Den sorte Ane for afsted ind i Krattet, 
efterfulgt af Hunde — Fa'rbrorens Støvere. 
Fa'rbroren selv holdt dér tilhest, bandende, 
fløjtende : 

Diana heri Pluto tilbage! 

Junker Erik stirrede, endnu som gennem 
én Taage, paa Ridderen. Hundene kom til- 
bage. Farbroren vendte sig mod den Unge: 

Ved alle Sakramenter I Du er jo en ren 
Djævel, Erik. At jage paa Priorens Ene- 
mærker ... 1 

Han betragtede alvorligere og forskende 
sin vidtløftige Neveu: 

Du er vokset godt til, siden vi sidst saa's. 
Dun paa Hagen, runde Skuldre; naa ja: puber- 
tas, pubertatis; som Skoleramsen lød. løvrigt 
skal Du helst lægge Vejen udenom Møllen paa 
dine Jagtpartier. Det er ikke sundt at male 
sit Mel dér, og det er ikke hver Gang, at jeg 
kommer denne Vej om, saa belejligt som idag. 
Eller var det dig maaske ubelejligt . . . ? 

Erik stod dér saa rød som en Pæon og 
med nedslagne øjne. 

Jeg gav hende jo mine Dukater for at hun 
skulde slippe mig! stammede han. 

Det var for meget for den lystige Ridder. 

Han sendte en Latter, i Hop som et stort 
Vandfald, ind mod Skoven; Hesten stejlede og 
Hundene halsede. 

Nej, jeg kan ikke . . . jeg kan ikke mere ! 
O Du^ Josefs inkarnerede Aand, Dyden i Billed- 
bogen, St. Antonii Overmand; gav Du den 
Munkedeje Penge tilfor at blive fri? Det bliver 
en herlig Historie for Broder Sebastian, den 
store Skumler. Opus supererogationis, ved 
min syndige Krop! Tænk, hvor mange brun- 
stige Sjæle Du idag har kunnet sende igennem 
Skærsilden. Vi maa kanonisere Dig hjemme 
hos os, Dreng. Følg med! 

Erik saa' fuldkommen forvirret paa ham. 

Jeg forstaar Jer aldeles ikke, Farbror! 

Troligt nok, min Spurv. Du trænger til 
Skolegang hjemme hos os. Sid op her bag- 
paa . . . eller nej, det er ikke standsmæssigt 
for en Helgen . . . ser Du Jægerstien her 
gennem Skoven ? nuvel, følg den 1 jeg selv rider 
forud og sender dig Tjener og Hest imøde 
hisset op ved Hegnet. Farvel saalængel 

Og dermed sprængte den velbyrdige Mand 
afsted. 

Junker Erik slog ind* paa den omtalte Sti. 
Den var lang; der var Tid nok til at tænke 
sig om. 

Hvad var dog alt dette, som brød i hans 
Hjærne? Han tog Huen af og lod Luftningen 
køle den hede Pande. Her var saa stille ad 
denne Sti; kun i det Fjærne paa Skovvejen 
Lyden af den gallopperende Hest og de glam- 
mende Hiinde. Denne Lyd tabte sig snart; 
Fuglestemmerne kom frem, og naar de et Øje- 
blik tav, saa var der en Spætte, som pikkede 
mod en hul Stamme. 

Det ordenlig gav Genlyd i Skoven, saa 
stille var der. 

Og for saa ganske kort tilbage havde han 
siddet dér med det lede Kvindemenneske, og 
det havde suset og bruset for hans Ører. 

Ja, hvor var hun led, fæl, paatrængende . . 
og disse Læber ... dem kunde man da ikke 
have Lyst at kysse. 

Han følte, hvor rød han blev, medens han 
tænkte herpaa. 

Og hvor underligt : han havde nu netop — 
først nu ved den samme, sorte Anes saa løjer- 
lige Glubskhed — faaet Lyst til at kysse 
Nogen. Hvor var dette nruligt? Han vilde ikke 
for Alverden være vendt om — nej fy. Og 
dog længtes han! 


136 


Vandenes Datter. 


Og Drømmen om den Anden, hende der- 
nede i Vandet . . . hendes Læber, hendes 
Kys . . . ? 

Han gik ad Stien, under Skovens høje 
Træer, og saa' op igennem Kronerne med de 
store, svulmende Knopper; hist og her var en 
enkelt Gren grøn; en eneste lille, beskeden Ris- 
bøg var saa godt som udsprunget. Den tog 
sig besynderlig ud mellem de store, alvorlige 
Træer^ der hovedrystende syntes at se ned paa 
den : Utilstædeligt, min Ven ; man venter smukt, 
til Ens Tur kommer I 

Han fik Taarer i Øjnene. Det gik op for 
ham, at han længtes saa usigeligt mod Nogens 
Kærlighed. Men hvem? hvor? . 

Og der blev et hedt Væld indeni ham, 
som fyldte ham ganske og ligesom glødede 
hans Forstand op til at kunne se og begribe: 

At der var noget, som hed Ane i Verden, 
noget, som, skøndt det var. lavt og urent, op- 
kiltret og gloende med begærlige Blikke, allige- 
vel fordrede sin Ret og netop fordrede den 
dér, hvor Kjærtet var bristefærdigt af Længsel . . . 

Han standsede og saa' sig sky tilbage. 
Godt for ham, at Mødet med Ane var over- 
staaet — førend han var bleven saa seende. 

Han tvang sig til , at gaå videre. 

. . . Og saa var der hende dernede i Van- 
det, den dejlige Kvinde, som ihat havde kysset 
ham og idag advaret ham; hende, som havde 
vist sig for hans Fader og sagt ham, at Livet 
var evigt, at der var noget, man burde, og 
at det var derpaa, det kom an ... . 

Han begyndte med Ynglingens vaagnende 
Erkendelse at begribe en Sammenhæng mellem 
dette saa Usammenhængende, Drift og Pligt; 
han anede, som ethvert Menneske aner paa et 
Tidspunkt i sit endnu uberørte Følelsesliv, at 
der er. faa Veje i Livet, som ikke maa igen- 
nem Dalens Sump for at kunne række Bj ær- 
gene. Og da han . saa gjorde dette klart for 
sig selv, dette med ^Sumpen«, saa var det, at 
han blev angst og kastede sig over Moderens 
Madonnabilled ... Ja, hun og Skriftefaderen, 
den fornemme, kloge, erfarne Mand, havde Ret : 
Præst, Coelibat, ingen Kone, ingen Fristelser 
. . . dig, dig, Guds rene Moder, og dig, fromme 
Herre Christ, Eder vil jeg alene tilhøre, uberørt, 
som I selv ere, uden Pletter, uden Samvittig- 
hedsnag . . . Og han gik grædende igennem 
Skoven ad Jægerstien, vridende sine Hænder, 
seende, tiltrods for sine Bønner, igennem Taa- 
rerne den dejlige Kvinde for sig dernede i det 
evigt rislende Vand. 

Hun vinkede ham, saa sørgmodig, saa 
bedende: Kast dig 4kke ud i noget, som Du 
ikke føler Bund i; kom til mig; jeg skal bære 
dig imod den stride Strøm I 

Og han gav sig til at rende, fare, springe ' 
som et jaget Vildt henad Jægerstien. 

Det var jo Hexeri, Trolddom, Ondt for 
de Hellige. Det var Afgudsdyrkelse, Omgang 
med Mørkets Magter, Krænkelse af alle Love, 
menneskelige og guddommelige I 

Og da han kom til Hegnet og endnu var 
alene, saa lod han sig falde forover med An- 
sigtet ned imod Græsset og Hænderne for 
JØjnene og bad og bad alle de Bønner, som 
han kunde udenad, og en Mængde, som han 
selv i dette Øjemed opfandt. 

Og dér blev han funden af Tjeneren, som 
var udsendt med Haandhesten, og som rolig 
ventede paa ham, indtil han rejste sig. 

Det var ikke saa usædvanligt i de Tider 
at finde et Menneske, der laa med Ansigtet 
fladt mod Jorden; hvad enten nu Mennesket 
var dødt eller overvældet af sine Følelser. 


VI. 


H 


vem staar dér for Borgen? 

saa lad ham dog ind; 

hans Blik er som Duggen, 

som Aske hans Kind. 
Hvor kom Du? hvor var Du til Skole, du Smaa? 
og hvem har vel skaferet din Kappe saa graa? — 

»Min Kappe blev gjort over Kirkevævs Spind, 
den staar vel i Lødden til Øje og Kind, 
min Amme hed Faste, min Lærer hed Bøn, 
jeg sang for Gudsmoders enbaarne Søn 

Miserere I« — 

Lys op dér i Salen; 

bring Bægrene fréml 

Ecclesia vagans 

skal være dit Hjem; 
og trænger Du Hymner og trænger Du Bud: 
Du staar for Apollo, den kronede Gudl — 

»Og søger Apollo jer Lov og jer Bøn, 
saa vil jeg og være hans fostrede Søn, 

saa dier, Natur, jeg dit svulmende Bryst 
og priser i Sang Dig, de Saliges Lyst, 
Fru Cytherel« 


Intet virker saa gavnligt mod en indre 
Bevægelse, som et langt Ridt i bakkede Om- 
givelser, hvor Krat og Skov skifter med Lyng 
, og Ager. 

Saa kom han da til Farbrorens Hjem. 

Straks blev han skuffet. 

Men , han havde ogsaa tænkt sig denne 
Borg som noget saa aldeles fremmedartet og 
vidunderligt. 

Af alle gamle Sange, Feæventyr, Trold- 
domshistorier og sligt havde han lavet sig et 
Forbilled for Farbrorens Opholdssted, som paa 
langt nær ikke havde med Virkeligheden at 
gøre. Sladderen i Borgestuen, som er en lydig 
Terne af Omegnens store Sladderfrue, havde 
haft saa travlt med det Liv, der førtes her, 
og nu, da han red over Broen, ind igennem 
Gaarden og op for Stentrappen til Hoveddøren, 
var hans første Fornemmelse en grundig Skuf- 
felse. 

Ingen fangen Prinsesse med Guldkrone paa 

.stak Hovedet ud af Taarnvinduet hist, og ingen 

Trold med røde Øjne skelede op fra Kælder- 

gluggen her; Forskellen mellem Slottet her og 
Borgen hjemme var nok egenlig kun den, at 
medens der hjemme var et sædvanligt Søle 
over Gaardspladsen , saa var denne her lagt 
med store, brede Flisestene helt op til Hoved- 
trappen. 

Denne Trappe var bred og bekvem , og 
over Døren var en Portal af kunstig udhugne 
Sten. 

Men her var øde ; Døren gik ikke op \ Ingen 
stod dér og tog imod Gæsten. Junkeren vendte 
sig spørgende til Tjeneren. 

Herskabets Vej er her omme igennem Ha- 
ven! forklarede denne med et Buk. 

Erik steg altsaa af Hesten og gik i den 
anviste Retning. 

Muligvis hørte dette med til »Livet, som 
her førtes«. 

Haven var vidtløftig, vel vedligeholdt, med 
mange og store Træer, navnlig mange Alleer 
med lange, stive Rader af knejsende Popler. 
Overalt blinkede Knopperne i Solskinnet, Fugle 
sang, og bag Buxbom- og Lindehækker saa' 
han til sin Overraskelse et mylrende Flor af 
Tulipaner, Krokus, Aurikler, afdelt med saftig- 
grønne Græsrabatter; og der var paa en lang 
Strækning den ene Mistbænk ved Siden af den 
anden med en saadan Luxus af dobbelte, i 

Solen brændte, Glasruder over sig, at han 
ganske overvældet af dette usædvanlige Skue 
standsede og tænkte ved sig selv: det maatte 
dog have noget paa sig, disse Fortællinger om 
Farbrorens Rigdomme, som han skulde have 
ført hjem med sig fra sine udenrigske Krigs- 
bedrifter. 

Saa førte en slig buxbomindhegnet Gang 
ham lige op mod en endnu bredere Trappe^ 
end den i Gaarden, og her studsede han atter. 

Paa hver Side af Trappen forneden 
stod en høj Støtte: en Marmoryngling og en 
Marmorkvinde. 

Nøgne I tænkte han ved sig selv og saa' 
sig om, for at erfare, om Ingen iagttog ham. 

Mon de ogsaa staar her om Vinteren? . . : 

Fodstykkerne vare omslyngede af Grønt, 
som just var udsprunget, og der var lang- 
stilkede, hvide, røde og blaa Blomster, der duf- 
tede ... ah ! Her var i det Hele en Frodighed, 
en Yppighed, som han ikke kendte derhjemme 
fra. Hans Fædreneborg laa jo i Havets Nær- 
hed. Her var man alt et godt Stykke oppe i 
Landet. 

Øverst oppe paa Afsatsen dannede to 
mærkelige Uhyrer Gelænderet. To liggende . . . 
ja hvad var det? Kvindehoveder og Kvinde- 

bryster, som forneden og bagtil havde stærke 
Poter med krumme, skarpe Kløer. 

Han tog formelig Benene til sig, da han 
gik ind ad Døren, som en Tjener i gul Kofte 
med røde Ærmfer aabnede for ham. 

Herskabet klædte sig just. Den naadige 
Junker bades at opholde sig lidet her i Salen. 

Han følte sig helt. Kun ærgrede det ham, 
at han idag ikke havde sin grønne Fløjelshue 
og Kæden om Livet. 

Han saa' sig om. 

Gulvet var Fliser, lagte i hvide, sorte og 
røde Firkanter. Væggene i den langagtige Sal 
vare i Mandshøjde klædte med mørke Træ- 
paneler og oven over dragne med virkede 
Stoffer. Loftet halvt hvælvet; i hver af de 
fire Hjørner var et Felt, og fra dettes hvide 
Grund sprang forskellige Dyr, Hjorte og Vild- 
basser, frem med Overkrop og Ben og viste 
deres forgyldte Takker og Tænder. 

Men midterst i Loftet var et større Felt 
med malede Figurer, og da han saa' op imod 
disse, gjorde han uvilkaarlig en Bevægelse for 
at springe tilside, saa livagtig forekom det ham, 
at disse nøgne Mennesker der oppe. Mænd og 
Kvinder i broget Blanding, maatte styrte ned 
paa ham. 

De styrtede dog ikke. De blev, hvor de 
var, og syntes ogsaa at befinde sig overmaade 
vel i deres himmelske Bolig, saa at der vente- 
lig skulde et helt Jordskælv for at ryste dem 
ud af deres Sysselsættelse. Der var en Glæde 
og en Pokuleren og en Sidden paa hinandens 
Skød; og de strakte Arme og Ben fra sig, 
rækkede over og efter hinanden, lo og viste 
Ryg og Barm og Lænder frem, og var i det 
Hele taget i deres vældige Former saa sorgløs 
blottede, at han fik det beskæmmende Indtryk : 
disse Mennesker maa være salige — salige i 
en stor, evig Rus. 

Væggene vare behængte med malede Tav- 
ler og Duge i gyldne Rammer. Han betragtede 
først dem tilhøjre og fik øjeblikkelig sine Hæn- 
der foran paa Brystet foldede i Andagt. Dette 
var jo en Bedesal. Her var hele Passions- 
historien: Christ forhaanet, pisket, slaget paa 
Korset og gravlagt. Ved Siden af var Kvin- 
der, stundom en, stundom tre sammen, nøgne 
og halvnøgne. Men alle Figurerne paa denne 
Side af Salen vare magre, som havde de ikke 
faaet at spise i mange Dage; og Nøgenheden 
bar overalt et frastødende Præg. Han rødmede 
ikke, han kom snarere til at mindes Mads Kul- 
sviers Hytte. 

Anderledes , da han vendte sig og tog 
Væggen tilvenstre. 

Billeder ud af Legenden, hellige Mænd og 
Kvinder; men han foldede ikke Hænderne; han 
glemte det. Saaledes var altsaa Helgenernes 
Fristelser og de bodfærdige Magdalener. Og 
her var Madonna; hele tre forskellige. Hvor 
var de dog sunde og skønne, blussende af Liv 
og Ynde; her knælende^ modtagende med tin- 
drende Øje Bebudelsen af Englen, en vidunder- 
lig indtagende Yngling med en Lilje i Haan- 
den; hist siddende med det dejlige Barn paa 
Skødet, frydende sig ved dette Naadens kraf- 
tige Underpant, som kun en menneskelig Mo- 
der formaar det ; og- endelig her staaende med 
Frelseren som legende Dreng ved Haanden, 
med Trøstens milde Ord til Josef, Tømmer- 
manden, der spørger, hvor da hans Plads er? 

Han kunde næppe løsrive sig. 

'Det Kirkerum, som kunde optage disse 
Billeder i sig, maatte dog ikke væfe saa øde, 
som Kirkefædrene og Scholastiken havde gjort 
det for ham. Han begyndte her i denne sæl- 
somme Forening af en Bede- og en Banketsal 
med Varme at tænke sig sin tilstundende Præste- 
gerning. 

Saa var der den store, stensatte Kamin, 
et helt Rum for sig selv, hvor man kunde 

sætte sig ind med ^en Stol, lægge Fødderne op 
paa de kobberne Fyrbukke og have det rigtig 
behageligt; thi her brændte — ogsaa i Mod- 
sætning til derhjemme — endnu trods Foraaret 
en knitrende Ild af Fagotter. 

Og saa var der den kolossale Skænk i 
Salens modsatte Ende. 

Hans Øjne bleve alt paa Afstand tildragne 
af de straalende Sølv- og Broncefade , op- 
stillede paa Kant ligesom Skjolde langs en 
Vaabenhylde. Der var ligeledes Kummer, 
Bægre, Kander, Kandelabre, og han kiggede 
ind iblandt dem, befølte dem og opdagede til 
sin Bestyrtelse, idet han drejede dem rundt, 
at denne Skænk, som burde have været et Al- 
ter i Bedesalen, igrunden stillede de mest over- 
givne, ja ligeud drukne Optrin tilskue af Trolde 
og Djævle med Horn i Panden og Bukkefødder, 
baade voksne Djævle og ganske smaa, der med 
Drikkeskaaler i Hænderne ravede omkring en 
Kandelaberfod efter en blottet, sværlemmet 
Hex — en formelig Ane — eller opførte en 
hvirvlende Runddans omkring Bunden af et 
Sølvfad, hvor en fin Havfrue hvilede sig paa 
Bølgerne og heldigvis sov fra det Alt sammen. 

Her gik en Dør op til den næste Stue, og 
hans Slægtning stod selv paa Tærsklen i kar- 
moisinrød Fløj eisdragt og sorte Silkehoser. 

Aha, Uskyldigheden er alt ifærd med Skov- 
guderne! Velkommen, Fætter, og trin saa her 
ind til os, medens Bordet dækkes i Havesalen. 
Vi ynder altid at spise dér — i godt Selskab, 
forstaar Du! og den lystige Ridder pegede 
rundt paa Tavlerne. 

Haltende Gengivelser 1 fortsatte han; men 
der skulde en Fortunati Pung til for at eje 
Originalerne; man skulde have været en langt 
værre Satan af en Condottiere, end man 
gøres til herhjemme. Var jeg bleven fem Aar 
til dernede i det Vælske, og havde jeg ikke 
haft denne dumme Godmodighed i mig, saa 
skulde jeg have vist Dig et Galleri. Dog, Et 
og Andet taaler at ses. Hvad siger Du til 
denne gamle Fyr? 

Han var traadt med raske Skridt hen til 
Skænken og havde grebet en Pokal, hvis ægge- 
formede Skaal bares af en tykmavet Gubbe 
med spidse Ører, smaa knoppede Horn i Pan» 
den, Hagen sænket ned mod Brystet, laskede 
Kinder, Øjnene halvt tillukkede, "medens Lystig- 
hed, ifærd med at overvældes af Søvn^ spillede 
om Øjnenes og den brede Munds lidt opad- 
trukne Kroge. 

Eriks Ansigt udtrykte alt andet end^ Be- 
undring. Han skammede * sig i Værtens Nær- 


10* 


jaS Vandenes Datter. 


værelse for at korse sig, men svarede uden Be- 
tænkning : 

Det var en hæslig, gammel Djævel, denl 

Ridderen sendte sin mægtige Latter igen- 
nem Salen. Med disse raske, elastiske Skridt, 
trods hans Førhed, gik han tilbage ind i Væ- 
relset, hvor han kom fra; og Erik fulgte 
tøvende efter. ^ 

Dér stod Farbroren midt paa Gulvet med 
Bægret i Haanden. Han pegede paa dette og 
paa den indtrædende Junker, der straks slog 
Øjnene ned, da han opdagede Fremmede sid- 
dende omkring Bordet i Stuens Midte. 

Se her. Damer 1 lyt, ærværdige Sebastian I 
Uskyldigheden er fra nu af i Huset. Intet vil 
længer blive skjult for hans skarpe Blik; han 
har i Fader Silenus gættet Satanas selv; han 
vil snart opdage hos Eder, Sebastian, en Rem 
af Huden; mig vil han kalde et gammelt Æsel, 
som Ærkefjenden undertiden riders og vore 
Damer . . . maa jeg forestille: Junker Erik af 
Holmen, senest fra MøUeaaen; Fru Mætte van 
Geldern, Dronning af Saba og Herskerinde 
over alle ærbare Hjærter; og Datter, Jomfru 
Karina, dame d'atour ved dette Hof, ugift, 
forsaavidt som hun endnu ikke . . . 

I glemmer Gejstligheden 1 afbrød den sidst- 
nævnte. 

Tilgiv, Fætter. Her ser Du vor Borg- 
kapellan , Sacristan , Bibliothekar , Refectorie- 
forstander, Doktor i den kanoniske Ret, i Me- 
dicinen, i Græsk og alle andre forbudte skønne 
Kunster, Mester Sebastian; han er Pater, for- 
saavidt som han længst har aflagt sit Kysk- 
hedsløfte, og han er Frater, Broder, god Kamme- 
rat med al Verden, undtagen med sine gamle 
Kalds- og Standsfæller. Og da jeg ser, at 
Uskyldigheden ikke forstaar et Muk heraf, saa 
gaa hen og kys Sømmen af hans Kappe og 
Damerne paa Haanden — men ikke merel 

' Junker Erik stod usikker og forlegen ved 
Døren. Fru Mætte vinkede ad ham, og han 
tog Mod til sig og gik rødmende over Gulvet, 
bøjede Knæ for Damen og satte Spidsen af 
Læberne til hendes hvide, fyldige Haand. 

Han nærniede sig Jomfruen i samme Hen- 
sigt, men hun drog med en hurtig Bevægelse 
Haanden til sig og raabte overgiven: 

Han bider; se blot, hvilken krum Læbe! 

De lo. Han var blussende rød og dækkede 
sig bag Farbroren. 

Man lod ham foreløbig i Fred dér. 

Paa Afstand stod han ilu og betragtede 
disse Personer. De forekom ham med et 
fælles Særkende at være drøjere bygget, at 
have en stærkere Stemme og at le mere, end 

Folk, som han sædvanlig havde for Øje. 
Naturligvis var der en Forskel i saa Henseende 
mellem de to Mænd og de to Damer, og lige- 
ledes indbyrdes mellem de sidste. Moderen 
var endogsaa meget fyldig, men da hun et Øje- 
blik rejste sig af Stolen, viste hun ved sit 
Legemes Højde og Maade at føre sig paa, at 

hun ret vel kunde bære alt dette Kød. Noget 

* 

simpelt eller plumpt var her i ingen ?*laade 
Tale om. 

Bred over Skuldrene — og de saa' s oven over 
Livstykket i hele deres hvide Fylde — bar hun 
sit Hoved med en Knejsning som en Hest. 
Ansigtstrækkene vare, trods Fedmen, ikke ud- 
viskede, men dog maaske alligevel over Skøn- 
hedsgrænsen; de maatte oprindelig have været 
af en fin og indtagende Form; nu vare Øjen- 
laagene noget vel tunge, med Tilbøjelighed til 
magelig Sænken, ligesom Munden var bleven 
for lille og Hagen for stor. Imidlertid, naar 
hun lo, eller hun ivredes under Noget i Sam- 
talen, saa skød disse Øjne Blikke fra sig, og 
disse smalle, stærkt røde Læber Smil, som 
bragte Luften omkring hende til at lyse og 
aflokkede de to Mænd yderligere Anstrængelser 
for at behage, for at underholde med Latter 
og Skæmt af en Art, ligefra den drøjeste, mest 
tungfodede, til en saa vippende og let, at den 

syntes at flagre over deres Hoveder som en 
vild Skovens Fugl. Dette Ansigt mindede Jun- 
ker Erik om visse store Træer' hjemme paa 
Grodset. I deres Stamme havde den fo'regaaende 
Slægts Ungdom indskrevet Kærlighedsnavne og 
Tegn; disse vare nu voksede ud i Bredden, 
sommesteds uformelige, men Kærlighedens Navn 
og Tegn stod d^r lige godt. 

Hun var Centrum for Kredsen. Vel be- 
herskede hun den ikke med sin Samtale; men 
en Latter, en Haandbevægelse , et Blink med 
Øjet, et hurtigt Ord, ofte i et fremmed eller 
i fremmede Tungemaal, og derpaa, naar Talen 
truede med at forstumme, en pludselig djærv 
Bemærkning ligesom et Slag i Bordet og saa 
tilbagelænet i Stolen med de hvide, fyldige 
Arme i Siden, den lille Mund aaben og en 
klokkeren, stærk, udholdende Latter lige op 
imod Loftet — Alt dette og med en mageløs 
Sikkerhed, en i det meget Kød baaret og 
skaaret Anstand, der turde vove det Dristigste 
— Alt gjorde, at hun blev Lederen og Bæreren 
af Underholdningen, hvori Datteren, saa ung 
som hun var, truede med at gøre Moderen 
Forrangen stridig. 

Og dette var det Utrolige og det Nye for 
Junkeren ude fra Holmen, at en saa ung Per- 
son, som Datteren, vidste saa meget og sagde 

saa meget, kunde tale med og gjorde det 
overfor to ældre Mænd og en Dame af 
Erfaring. 

De tog Hensyn til hende, og de var nok 
nødt dertil. Hun drillede og æggede dem, op- 
fangede Pilene, der fløj forbi eller imod hende, 
uden at agte paa, hvor skarpe Spidserne vare, 
ofte sendende dem tilbage igen omviklede med 
brændende Blaar. 

Du vil blive ligesom din Moder! tænkte 
han i Stilhed , betragtende den skønne unge 
Jomfru med en Blanding af stigende Hyldest 
og stigende Bestyrtelse. 

Rund, ligesom støbt i det snevre Korset, 
der lod se saa meget af Barmen,' som han i 
det Hele vovede at tilstaa for sig selv, besad 
hun Moderens Utvungenhed i Miner og Bevæ- 
gelser, uden at besværes af det meget Kød. 
Fra to store Øjne under letdragne, mørke 
Bryn kastede hun disse idelig slagfærdige Blikke 
omkring sig, fra de to Mænd til Moderen, ja 
til Stole, Paneler og Loft med, som om hun 
sagde: Naa,, hvor bliver I af? jeg vil have 
Eders Beundring, og saa vil jeg drille Eder I . . . 

Erik fik i Begyndelsen nogle Blikke med; 
men da han vedblivende holdt sig tilbage, op- 
gav hun ham med en let Skuldertrækning: 

Barn ! ^ 

\ 

\ 

Begge Damer talte Landets Sprog til 
Fuldkommenhed; kun Tonefaldet røbede dem 
som Udlændige. De benyttede i Samtalens 
Løb forskellige Tungeninal ; de forstod Latinen 
til Fuldkommenhed og disputerede med Broder 
Sebastian om noget saa vidtløftigt som græske 
Forfattere ; senere hen paa Aftenen lagde de 
yderligere Kunster og Videnskaber for Dagen. 

Og Farbroren, den lystige Ridder! han 
havde nok brugt sin Tid i Udlandet til andet, 
end til udelukkende at slaa Folk af Hesten. 
Den unge vordende Lærde fra Holmen fik den 
dybeste Respekt saavel for hans Kundskaber, 
som for hans Lune; han spredte begge Dele 
omkring sig, som en Ødeland sine Dukater; — 
men det forstaar sig, Junkeren var jo ogsaa 
saa ganske grøn, og førte muligvis ikke den 
allerstørste Maalestok med sig. 

Broder Sebastian, Borgkapellanen som han 
benævntes, var dog maaske den mærkeligste i 
Selskabet, og Erik maatte bryde sit Hoved 
meget, for blot at faa en lille Del af Forstaaelse 
paa denne Mand og hans Stilling her iblandt 
de andre: om virkelig Omfanget af hans Viden 
stod i Forhold til Omfanget af hans Bryst og 
Stemme og til den Ild fra de bevægelige, brune 
jØjne, som stadig var paafærde, og som syntes 
at hente Næring fra den Mængde Smaaskælmer 

Og Smaadjævle, der havde Reder i Rynkerne 
fra Øjenlaaget og udefter, i den mægtige glat- 
ragede Kinds dybe Smilehuller, i de utallige 
Gemmesteder, som Mundvigens skiftende Mine- 
spil frembragte, og endelig i Dobbelthagens 
uransagelige Kløft. 

Gejstlig var han vel. Baade Tonsuren og 
den mørke, folderige Talar bekræftede det. 
Hans Tale benægtede det strengt taget ikke; 
thi brugte han end sine Indsigter i alle andre 
Materier til idelig at skære løs paa Kieresiet, 
saa tog han paa den anden Side, naar hans 
Spøg gik ud over de profane Ting, hovedsage- 
lig sine Vaaben til disse Angreb fra selve Kir- 
kens rummelige Arsenal. 

Stakkels Junker Erik! det blev til Slutning 
som en stor Slibesten for ham, det Hele, og 
han kunde kun med trøstesløs Selverkendelse 
beklage to Ting: at han var saa meget ung, 
og at han savnede saa uendelig mange Forud- 
sætninger til en blot stum Samværen med disse 
fremmede Fugle, hvoriblandt han her var ge- 
raadet. 

Men ét almindeligt Indtryk havde han 
faaet samlet, førend det begyndte at blive bro- 
get for ham, og det var, at disse Mennesker 
vare i Besiddelse af en utrolig Livlighed, der 
syntes at strømme fra en Sluse af Sundhed og 

Rørighed, stærke Drifter til at nyde og mange- 
artede Kundskaber til alle • de Ting i Livet, 
der forskønne, glæde, pirre og holde alt 
ubelejligt nede og borte. 

Hvor himmelvidt forskelligt fra Livet der- 
hjemme paa Holmen! 

Og saa gik man tilbords. 

Hvilken bugnende Anretning! og hvad 
formaaede ikke disse Personer at tage til sig 
baade af Spise og Drikkel 

Han havde selv det unge. kraftige Menne-, 
skes gode Appetit, og han foresatte sig at vise, 
at han idetmindste paa dette Punkt var de 
Andre jævnbyrdig. 

Men han forregnede sig. 

Man begyndte med de smaa Pølser og tog 
dernæst til sig af Ørred, saa Lærker, saa Kal- 
kun, og saa standsede man et Øjeblik, for at 
Tjeneren kunde fylde den store Pokal ved en- 
hvers Side. Den tømte man, idet man nikkede 
over Bordet til hverandre, hvorpaa et stort, 
herlig slebet Glas fyldtes enhver med en ædlere 
Vin. Vildsvineskinke , Kalvenyre, Svinemør- 
brad, Oxesteg og BedekøUe, hvorefter Glasset 
tømtes tvende Gange itræk; saa kom Ost, Bag- 
værk, Honning, Syltetøj og Postejer med Hane- 
kamme, og dertil iskænkedes i* endnu præg- 
tigere Glas hede og funklende Vine. Saa var 

man paa Højden af Samtale, og Bægre, Poka- 
ler og Glas med allehaande Vine imellem 
hverandre tømtes, og Øjnene begyndte at 
lysne og Kinderne at gløde. Og endelig kom 
Hare, Dyrebove, Dyrerygge og tilsidst Fasa- 
ner, og hertil iskænkedes en stærk krydret Vin, 
som syntes at smage dem Alle fortræffeligt. 
Og herved sad man en god Stund, saaledes at 
dog af og til En rejste sig, gik ud og kom 
tilbage, hvadenten det nu var en af Herrerne 
eller en af Damerne. Og da man tilsidst havde 
nikket rundt til hinanden og for sig selv og 
tømt den store Slutskaal, saa rejste man sig. 

Maaltidet var forbi; men det stod Enhver 
frit for at lade bære efter sig den Vinsort med 
tilsvarende Bæger, som havde smagt bedst 
ved Bordet. 

Junker Erik var kommen til Bagværket og 
Postejerne; saa lagde han Kniven fra sig med 
den bestemte Følelse af at være færdig for 
Madens Vedkommende. Han saa', at Jomfru 
Karina lidt efter gjorde ligesaa men ikke op- 
hørte at røre sit Glas. Da han ikke vilde 
staa tilbage, gjorde han hende og de andre 
Besked lige til Maaltidets Slutning. 

Han tilhørte Slægten, som ikke blot Havde 
været i Jærn fra Begyndelsen af, men som havde 
hævdet sit Ry ved Drikkebordet ligesaa fuldt 

som paa Slagmarken. Han stolede paa sine 
Forfædre, men da han rejste sig, kunde han ikke 
ret afgøre, om han traadte paa Gulvet eller 
han svævede hen over det. 

Der sporedes intet tilsvarende hos de 
andre ; deres Øjne vare en Kende livligere, end 
før Bordet; deres Bevægelser var det ikke. 

Han bestemte sig da for at beholde sin 
Opdagelse hos sig selv og saavidt muHgt gøre 
og lade som de Øvrige. En betydelig Del af 
hans Forsagthed var allerede veget, og jo mere 
han saa' paa Jomfru Karinas dejlige Person, 
jo mere fik han Lyst til at tækkes hende ved 
en kæk og rask Optræden. 

Kun var det mærkeligt, at disse Menne- 
sker, leende, samtalende, staaende eller sid- 
dende, stedse var som i en Afstand fra ham, 
ligesom bag et Flors Forhæng; han hørte 
tydeligt Alt -hvad de sagde, saa' tydeligt deres 
ringeste Minespil, men de var indenfor en ma- 
gisk Kreds, og han selv var udenfor. 

Ogsaa denne Opdagelse besluttede han at 
gemme for sig selv. 

Saa mærkede han sig pludselig tiltalt, og 
han stirrede ind i Broder Sebastians bevæge- 
lige brune Øjne med alle de smaa Djævle og 
Skælmer omkring. 

Altsaa, Junkeren vil vie sin Fremtid til 
Kirken, til Præstestanden? 

Munden, som udtalte Ordene, var fuldkom- 
men alvorlig. 

Erik nikkede; det smigrede ham, at den 
store Mand endelig gjorde ham et Spørgsrfiaal 
i Alvor. 

Ja, lød det igen fra den ærværdige Ka- 
pellan: den store Moderkirke kan i Tider, som 
disse, bruge alle sine Sønner. Hvis jeg ikke 
havde sat mine Studier over Alt, og særligt 
søgte at trænge saa dybt som muligt ned i 
den længe stedmoderlig behandlede græske 
Aand, saa tjente jeg Dagen idag i de Striden- 
des Rækker paa den ene saliggørende Side. 
Som en stille Lærd kan jeg nu kun give Eder, 
unge Ven, et og andet Vink med paa 
Vejen .... 

Det kunde sikkert være godt for os Alle 
at høre sligt 1 sagde Jomfru Karina. Hvis I 
derfor. Mester Sebastian, ikke udelukkende vil 
beholde eders ny Adept for Eder selv, saa lad 
os være delagtige i Undervisningen! — 

De To vekslede et Blik og et Smil ; saa 
vedblev Kapellanen som før: 

Modstræbende deler jeg Omsorgen for 
denne Yngling med vor skønne dame d'atour. 
Thi Kvinden har stedse været det ubefæstede 

Gemyt ^xi Hindring mere paa Vejen imod 
Mandighedens Storværk, hvilket, ligesom det 
daglig kan ses iblandt de almindelige Menne- 
sker, særlig fremgaar af saa lysende Exempler 
som den store Kong Davids og den store Helt, 
Ridder Heracles' Fejl og Overtrædelser. Me* 
dens hin nemlig . . . 

I vil da ikke for Alvor udmale Fru Bathze- 
bas og Dronning Omphales lidet passende Hi- 
storie? spurgte Fru Mætte, der havde sat sig 
tilrette i Stolen, hvorover Værten bøjede sig. 
Hvad os Damer angaar, da interesserer For- 
tællinger om vort eget Køn os kun, forsaavidt 
som deri forekommer noget ganske nyt eller 
fremmed, tjenligt til Afsløring af Mændenes 
Karakter og Væsen; men vi ser, at baadeKong 
David og Ridder Heracles var ganske, som vi 
kender vore Kavalerer; den ene begaår en 
Overtrædelse for sin Lidenskabs Skyld og for- 
tryder det paa mandlig Vis ganske artigt bag- 
efter; hos den anden bringer Lidenskaben for hans 
Dame ham til at glemme sin Mandighed i endnu 
højere Grad, eller man kunde sige lavere; thi 
medens f Ex. der gives Kavalerer i vore 
Dage, som bevise Graden af deres Sansers Be- 
tagelse ved at gøre sig til Slaver, ja til Hunde 
for deres Herskerinde, saa dalede denne be- 
rømmehge Ridder til det dybeste Trin, idet 

han gjorde sig til Opvartningsterne og Tjeneste- 
kvinde for sit Hjærtes Herskab. 

1 Sandhed! lo Jomfru Karina; hvis dette 
er Virkelighed, da er det en plat Virkelighed; 
men hvis det er en Fabel, da maa man vel 
raadspørge hos den store Digterinde Sappho 
for at faa den rette Forklaring paa slig Ytring 
af en fremmed Lidenskab! 

Véd I nok om Sapphos Fakulteter til at 
give en fyldestgørende Forklaring i saa Hen- 
seende? spurgte Broder Sebastian, idet han 
strøg sig om Hagen og saa' fra Junker Erik 
hen paa Jomfruen. 

Jeg véd Intet eller Altl skarede hun uden 
at betænke sig; eftersom jeg paa vor stakkels 
halvlærde Vis maa holde mig til det sædvan- 
lige »man siger«. Vil I maaske give mig For- 
klaringen fuldtud, ærværdige Bibliothek? 

Han tog den kødfulde Haand fra Hagen 
og anbragte to af Fingrene oppe om Ørelappen, 
som han langsomt trak i. Han tav. 

Ser I! raabte hun leende. Dér sidder I 
med hele eders græske Viden, og véd ikke, 
om I ikke tør eller ikke vil eller muligvis ikke 
kan anbringe den nogensteds. Men jeg vil 
ikke spænde Eder paa den Pinebænk længer. 
Jeg tager min Opfordring tilbage og beder paa 

Junker Eriks Vegne om det Vink, I lovede ham 
med paa Vejen ind i den sorte Kappel 

I er hastig, Jomfru; det er altid den halve 
Viden. Den hele betaenker sigl sagde han. 

Det gør ogsaa iJformaaenheden I svarede 
Fru Mætte. 

Damerne kan sagtens I raabte Ridderen 
bag hendes Stol. Vi ere stedse de ydende; 
og standser vi forat trække Vejret, saa besvæ- 
rer man sig over os! 

Ridderne nu og Ridderne i yngre Dage 
ere ikke de samme! var Svaret. 

Nej, Moder har Ret! lo Karina. Idet- 
mindste hed det sig om selve denne Heracles, 

Stop I bød Broder Sebastian og pegede 
over mod Junker Erik. Uskyldigheden er til- 
huse iaften, efter hvad vor Vært sagde, og da 
maa Jomfru Karina tiel 

Og Fader Sebastian prædike. Juste et pie 
vivamus; Gloria tibi, Dominel sagde hun. 

Hys, stille dog! raabte Kapellanen og slog 
ud med Haanden. Om Sapphos Art og Maade 
at opfatte Tilbedelsen paa taler hendes Oder 
og tier jeg. Jeg er ikke hendes Præst, og hun 
har ikke gjort mig til sin Skriftefader. Men 
idet jeg gaar ud fra, at Forestillingen om 
Noget, som ligger En fjærnt eller endog ikke 

behager En, kan vinde Anskuelighed ved Fore- 
stiUingen oni noget Andet og Jævnsides, der i 
alle Fald ikke stiller sig som det absolut 
Ubegribelige for En, saa vil jeg fortfare med 
selve den nævnte, berømmelige Ridder Herac- 
les' videre Skæbne, og beder da mit Selskab 
erindre sig, hvorledes han, optagen som Halv- 
gud iblandt de særlig Udødelige, faar Gudinden 
Hebe til Borddame i den evige Banket. Som 
Borddame er hun imidlertid ikke meget for sin 
Kavaler, da hun har den Bestilling at gaa 
rundt imellem de Siddende . og stadig holde 
Bægrene fulde — saaledes som vi daglig have 
for Øje ovenover vore egne Hoveder derinde i 
Salen. Da snubler hun; — man vil vide, at 
hendes ensomme Ridder har villet give hende 
«t hemmeligt Kærtegn — hun falder med den 
store Kande og spilder den guddommelige 
Nektar. Og som dette er utilgiveligt i sig 
selv, saa er dog den Omstændighed det værste 
herved, at hun for alle Saliges Øjne i sit Fald 
ophøjer hos sig selv, hvad ellers ikke plejer at 
være ophøjet. Dette støder et saa udvalgt 
Selskabs fine Sans for Skønhed og Ynde, og 
den stakkels Ridder maa for Fremtiden sidde 
fuldstændig ene. Damen forvises fra Hoffet. 
Da bemærker Jupiter i Salens yderste Ende en 
udmærket skøn Yngling, Ganymedes, og 

denne faar* den ledigblevne Plads som Mund- 
skænk, idet ikke blot Kroniden selv skænker 
ham sin højeste Naade, men alle Guder og 
Halvguder Salen rundt kappes om at vise ham 
Venlighed, kærtegne ham i Forbigaaende og 
udtale sig i de mest smigrende Udtryk om 
hans herlige Vækst og Aasyn. Og ikke alene 
savnes Hebe ikke, men i den olympiske Sal 
føler endog Cythere sig tilovers, for ikke at 
tale om de øvrige Damer af mindre fængslende 
Kvaliteter. Fra den Dag af mødte Olympens 
kvindelige Personale i Skørt og Korset, idet 
de opgav en ulige Kappestrid med den skønne 
Mundskænk saaledes som han var udgaaet af 
Naturens Haand, Naturen, der, efter den græske 
Forestilling, skaber Mandens Form langt mere 
fuldendt end selv den fuldendteste Kvinde 1 — 

Stakkels Gudinder 1 raabte den lystige 
Ridder. 

Stakkels Guder I sukkede Fru Mætte med 
undertrykt Latter. 

Stakkels Ganymedl sagde Jomfru Karina 
og saa' Fortælleren ind i Øjnene. 

Og derpaa udbrød disse glade Olympiere 
— Fortælleren indbefattet — i en samtonende 
Latter. 

Men hvor bliver det Vink af, som I lovede 

Uskyldigheden dér? raabte Jomfru Karina og 

II* 


l^A Vandenes Datter. 


pegede paa Junker Erik, der gjorde sit bedste 
for at stemme i med, ihvorvel han skulde have 
svært ved at forklare, hvoraf han lo. 

Nu kommer det! sagde Broder Sebastian. 
Lyt opmærksomt efter, unge Mand, thi ikke 
altid vanker Parablen saa ubesmykket omkring 
mellem Menneskene, som her i dette udvalgte 
Selskab. En Fader altsaa — det var i den 
graa Oldtid, langt paa den anden Side af Con- 
ciliernes Tid — havde fire Sønner, hvem han 
ved sin Død intet andet efterlod end 
Sundhed og mere eller mindre god Forstand. 
Den ældste, den stærkeste, skaffede sig Vaa- 
ben, drog ud, kæmpede, vandt som oftest, og 
kom hjem med sine overvundne Modstanderes 
Gods og Guld. Den næstældste forsøgte sig i 
lignende Retning, men da han ikke besad 
Broderens Kræfter eller Øvelse, og da han 
oftere havde hentet sig et garvet Skind end et 
gyldent, saa opgav han det krigerske Haand- 
værk for et fredeligere. Han skaffede sig Red- 
skaber, hvormed han frembragte gode Vaaben, 
Husgeraad, mange baade nyttige og skønne 
Sager. De Omkringboende, der vare Ager- 
brugere eller Kvægopdrættere, tuskede med 
ham, og da en Strid opstod og de vilde over 
falde ham, skænkede han Broderen et godt 
Sværd for at han skulde værge ham nu og i 

Fremtiden. Den tredje Broder, som ikke havde 
den førstes Styrke og ikke den andens Haande- 
lag, spildte ikke unyttig Tid med at forsøge 
hverken den enes eller den andens Gerning, 
men overbeviste den næstældste i mange for- 
nuftige og smukke Ord om, at det vilde være 
en Gevinst for dennes Tid, om han, den tredje, 
overtog og ledede Tuskhandelen med Naboerne, 
saaledes at han selv tilkendte sig en liden Er- 
statning for sin Mellemkomst. Dette syntes 
hin at være et godt Ord, og snart var ogsaa 
Sagen ordnet dem imellem, og det varede ikke 
længe, inden denne tredje Broder, hvis For- 
stand ikke syntes at være den ringeste, baade 
vidste at benytte den førstes Hjælp og runde- 
li gen og gladeligen at leve af den andens 
Flid, hvortil dog kom, at han selv maatte 
springe meget frem og tilbage og lægge sit 
Hoved meget i Blød; men da var ogsaa begge 
Brødre og Naboer og Genboer geraadet saa- 
ledes ind i hans Mellemhandel, at de ikke 
vidste paa nogen Maade at komme ud 
deraf : . . . 

Men Vinket, Vinket? spurgte Jomfru Ka- 
rina utaalmodig og pegede med det samme 
over imod Junker Erik, der vaklende holdt 
sig ved en Stoleryg og med svævende Blikke 
iagttog Fortælleren. 

Nu kommer vi, skønne damed'atour. Dog 
burde I, førend I afbryder mig, vide at i en- 
hver vellagt Parabel, som i enhver opbyggelig 
eller underholdende Fortælling, spiller den 
rette Indledning med Klimax og Apostrofe en 
næsten ligesaa væsenlig Rolle som selve punc- 
tum fabulæ. Jeg fortsætter: Den fjerde Broder 
var, hvad Lemmer og Rørighed angaar, den, 
der havde arvet mindst. Rigtignok havde han 
heller intet gjort for at udvikle disse Dele; 
hvad Sundheden ellers betræffer, havde han 
intet at klappe; hans Appetit var god, han sov 
længe uden Afbrydelser, kunde rose sig af en 
smuk, hvid Haand, rigelig Haar vækst, fine An- 
sigtstræk, og havde iøvTig alle andre Funktioner 
i Orden. En eneste Mangel besad han, men 
denne ogsaa i høj Grad: han havde en uover- 
vindelig Ulyst til at tage sig noget besværligt 
for. Han forsøgte i Begyndelsen at have sit 
Tilhold hos de andre Brødre, men de bleve 
snart kede deraf, da han intet Vederlag vilde 
give for Kost og Husly, end ikke i den ringeste 
Hjælp ved deres Beskæftigelser. Han ^av sig 
da til at spekulere; thi han havde en ikke 
ringe Forstand, ja stod i denne Retning over 
alle tre og over Naboer og Genboer med. 
Han lagde Mærke til, at naar visse Ting ind- 
traf, Torden, Lyn, Skybrud, Storm, Tørke og 

andet, som hæmmede de Andre i deres Virk- 
somhed, saa bleve de — hvad rimeligt var — 
meget bedrøvede, ængstelige eller modfaldne. 
Og paa den anden Side, naar en passende 
Regn, passende Vind, Solskin eller sligt ind- 
traadte og fortnede deres Gerning, saa kuride 
selv disse alvorlige Mænd være tilbøjelige til 
at springe og danse og falde hinanden i 
Armene, ja til Tider havde de endog i en saa- 
dan Glædesrus givet den yngste, som de ellers 
saa' over Hovedet, Gaver af større og mindre 
Værdi. Begge Dele, og især det sidste, skrev 
han sig bag Øret og indrettede sin Fremgangs- 
maade derefter. Han fandt ude i Skoven et gam- 
melt Egetræ, ganske hult af Ælde, hvis knudrede 
Grene gav det Lighed med en Kæmpe, der strakte 
sine Arme fra sig, og syntes, stum og uud- 
forskelig, med Myndighedens og Magtens 
Kendemærke at herske over hele den øvrige 
Skov. 

Han stjal sig nu en Skinke og andre gode 
Sager, som han opbevarede i Træets Hulhed, 
hvorefter han en lang Tid gemte sig dér og 
forøvrig, medens han fortærede af sine Levnets- 
midler, gav nøje Agt paa Himlens Skyer, paa 
Fugletrækket, paa Luftens Køhghed og Varme, 
paa hele Naturen. 

Saa indfandt han sig en Dag mellem Brø- 
drene og de andre. Han havde lavet sig en 
lang, fodsid Skinddragt af Dyr, som han havde 
lagt Fælder for i al Magelighed; han havde 
om sit lange Haar et Bastbaand, hvori han 
havde indridset allehaande Krimskrams og 
Dyrebilleder, og i Haanden holdt han en Kæp, 
hvis Bark han havde afskrællet paa en besynderlig 
Maade. Hans Stemme var bleven dyb og ru 
af den megen Naturtilstand, hvori han havde 
levet, og hans Blik havde af samme Grund 
faaet en Glans og en Skarphed, som det ikke 
forhen havde. 

Man saa' paa ham, man lo, og tilsidst 
spurgte man ham, hvad denne Fremtræden 
skulde betyde. 

Han svarede med sin dybeste Stemme, at 
han efter utrættelig Fasten, efter at have spæ- 
get sit Kød, saa at der kun blev Tanken til- 
bage deri, havde opdaget den store Aand og 
var traadt i hans Tjeneste! 

Den store Aand? hvem er det? spurgte de. 

Han slog Hænderne sammen og rakte dem 
op over sit Hoved, som i den dyt^este Bestyr- 
telse, og vendte Øjnene mod Skyerne, der 
umærkeligt begyndte at samle sig i de højeste 
Luftlag : 

Kom ud til mig i Skoven ved den gamle 
Eg, raabte han og maalte dem med Øjnene; 
dér skal jeg kundgøre Eder, hvem den store 
Aand er, — og hvem jeg, hans Tjener, er! 

De fulgte efter ham ud til Egen. Allerede 
nu syntes de, at den gamle Kæmpe dér saa^ 
helt mystisk ud og maaske kunde være istand 
til alt muligt. 

Han stillede sig frem foran Træet. Han 
var ligbleg,* og der var en spændt Sitren i hans 
Træk. Øjeblikket var afgørende. Han løftede 
Kæppen og stirrede op igennem Bladene: 

Den store Aand, den, som holder eders 
Skæbne i sine Hænder, og overfor hvem I kun 
er afmægtige Myrer, han har opslaaet sin Bo- 
lig i dette Træ og gjort mig til Fortolkeren af 
sin Vilje. Og til Tegn paa, at det er saaledes 
som jeg sigpr, skal der komme et Tordenslag 
inden hint visne Blad deroppe er faldet til 
Jorden I 

Alle stirrede paa ham og dernæst paa 
Bladet, som langsomt dalede ned igennem den 
lumre Luft. Solen skinnede. Fuglene sang; 
Bladet var næsten lige ved Græsstraaenes 
øverste Spidser, og Alle havde de allerede løf- 
tet deres Blikke med Foragt paa denne Be- 
drager — 


1 70 


Vandenes Datter, 


Da rullede et mægtigt Skrald hen over 
deres Hoveder og bragte alle Blade pg alle 
Hjærter til at skælve. De kastede sig ned for 
ham; han alene stod oprejst og trak Vejret 
dybt, idet han betragtede dem med et spot- 
tende Smil. Det sidste saa' de ikke. 

Kom herud med Skinker, med Fjærkræ, 
med Æg, med en hel Okse I raabte han. Den 
store Aand vil have Offer, fordi I tvivlede paa 
hans Magt og mit Ord I 

De rejste sig og spurgte, om de ogsaa 
maatte tage Klæder med til ham; men han af- 
slog det; han foretrak at beholde dem, som 
anstod sig hans Tjeneste. 

Saa bragte de, hvad han forlangte, ja mere 
end det. De byggede ham en Hytte paa Ste- 
det, de raadspurgte ham om Vejr og Vind, og 
naar hans Forkyndelser ikke slog til, saa bragte 
de dobbelte Gaver til Aanden, som var bleven 
vred. Og da Lynet engang havde splintret 
Egen og kun en Bul var bleven levnet, saa 
blev denne Bul til den store Aand, og den kom 
under Tag, fik sit eget Hus, et meget stort 
Hus,, hvori dens Tjener ogsaa rummedes, og 
Gaver strømmede rigelig ind til begge, thi man 
kunde ikke forbigaa den ene uden at fornærme 
den anden. Og der gik ikke lang Tid, inden 
'et kendtes, hvem af de fire Brødre der var 

den mægtigste; men mindre kendtes det, hvem 
af dem der havde mindst Ulejlighed ved sin 
Bestilling. — 

Broder Sebastian holdt in'de, men syntes 
tilbøjelig til endnu en Tilføjelse, da man pludse- 
lig saa' Junker Erik vakle frem fra sin Plads 
og løfte sin Arm, raabende: 

Skammeligt — skændigt. I er en Be- 
spotter I 

Og derpaa sank han om paa Gulvet. 

Alle sprang op, og der blev en høj Lat- 
ter; Jomfru Karinas var ikke den laveste. Men 
den muntre Ridder tyssede paa dem og løf- 
tede sin unge Slægtning op i sine stærke Arme, 
for, i Procession med Lys, blanke Vinkander, 
raslende Dameslæb og et af Kapellanen kraftig 
sunget: De profundis, at bære ham igennem 
Salen og ovenpaa til et af Gæstekamrene. 

Den unge Junker vaagnede tidligt om Mor- 
genen ved at Solen skinnede ham i Øjnene. 
Han f6r op, saa* sig omkring og fandt sig lig- 
gende fuldt paaklædt paa en Løjbænk i et 
fremmed Kammer. Han tumlede hen til Vand- 
kummen, og nu begyndte han at erindre Alt. 

Det var afskyeligt ; Stedet var farligt, van- 
helligt; han maatte bort I 

Efterat have ordnet sine Klæder, sneg han 
sig ud af Deren, kom igennem flere Gange, 
fandt en Trappe, der forte ned i Borggaarden, 
og listede sig langs Murene over til Stalden. 

Ingen syntes at være oppe endnu, uden 
en søvndrukken Karl, hvem han snart fik be- 
tydet, at det gjaldt for ham om at komme 
hjem hurtigst muligt; han skulde have en Hest, 
det behøvede endda ikke at være en iblandt 
de bedste, tilføjede han beskeden. 

Medens han saaledes stod og indaandede 
Morgenfriskheden, der tilligemed Fuglestern- 
merne strøg hid over til ham fra Haven, og 
medens hans Hoved endnu værkede og alle 
hans Pulse bankede af den sydende Vin, blev 
en fast Haand bagfra lagt paa hans Skulder. 
Det var Farbro' ren, der med et Smil spurgte 
ham, hvorfor han havde dette Hastværk: 

Jeg haabede, at Du idetmindste* havde 
taget vor Davre med, inden Du drog hjem til 
din Ottesang og dine Pensa. Trykker dit 
Klosterløfte dig saa meget? 

Junker Erik vilde give et mindre ærbødigt 
Svar, men nu rynkede den muntre Ridder 
Panden og drog ham over i en Krog. 

For syv Satan, Dreng; jeg vil tale Alvor 
med Dig. Er Du et saglende Diebarn, hvem 


Vandenes Datter. 


173 


din blindfødte Mo'r og hendes kronragede Ga- 
lan kan løbe med, eller er Du . . . ? 

Erik skreg højt, idet han knyttede Haan- 
den om sit Dolk^greb: 

Farbror, lal ikke ud; sig, at Du er druk- 
ken endnu; hører Du I 

Det gav et Sæt i Ridderen. 

Naa; nu kom Knægten i Flamme. Altsaa, 
Du aner ingenting? Saa hør da! . . . 

Og han bøjede sig ned og hviskede sin 
unge Slægtning ind i Øret. 

Junker Erik blev saa bleg som en Død; 
hans Haand rystede, og Taarerne traadte ham 
i Øjnene: 

Farbror, husk paa, at det er min Moder. 
Er Du ogsaa sikker i din Sag? 

Gør mig ondt, min Dreng. Din Fa'r lig- 
ger som en — nok sagt — i sin Grav. Du 
har mit Ord som Adelsmand for, at jeg ikke 
farer med løs Tale. Jeg har allerede længe 
tænkt paa, at jeg skulde spørge dig om den 
Ting, og hvis Du nu vil have, at jeg skal ride 
over og udfordre . . . 

Ved disse Ord sprang den unge Junker som 
et Lyn hen til Staldkarlen, rev ham Tøjlen af 
Haanden og svang sig op paa Hesten: 

Han er min Mand først, Farbror. Hvis 

Du ikke hører Bud fra mig inden Midnat, saa 
rid over og søg mig med . dine Folk og ud- 
før da, hvad jeg ikke har formaaet! 

Dermed sprængte han afsted. Ridderen 
drejede sit Mundskæg, saa' efter ham og 
nikkede. 


vn. 

vad er saa let, som Skyen, 
der svæver under Himlens Blaa 
og smiler ned til hver en Vraa 
og drysser Morgnens Roser paa 

den Vej, Du lyster træde? 
hvad er saa tungt, som Tordenluft, 
der under Vægt af Opiumsduft 

faar Hjærtet til at græde? — 
hvad er som saadan Sommerdag, 
hvor Skyen under Himlens Tag 
sig løfted let i Morgnens Gry 
og siden blev saa tung som Bly 

og fured Jorden under Taarestrømme? 
ja sig kun frem, om Du det véd, 
mit unge Hjærte, giv Besked: 

det er den første Kærlighed, 
der søger Ord for sine svundne Drømme. 


Skumringen var faldet, da Ridderen red 
fuldtvæbnet ud paa Vejen udenfor sin Borg. 

Han havde givet sine Folk Ordre til at holde 
sig færdige til Opbrud en Time før Midnat. 

Han bøjede sig frem over Saddelknappen 
og saa* skarpt ud imod den tætte Skov; der- 
paa satte han Hesten i Gallop. 

Der kom en Rytter imod haip med slappe 
Tøjler; det var alt, at han formaaede at standse 
Dyret, da Ridderen raabte ham an. 

Erik! 

Det var Junkeren. De to holdt stille, Dy- 
rene dampede i den kølige Aften, og den ene 
Gangers Aande hørtes som en Blæsebælgs 
Stønnen efter det voldsomme Ridt. 

Guderne være lovet I Du traf ham altsaa? 

Ja I lød det tonløst. 

Var han alt hjemvendt? Sloges I? Eller. . . 
men saa tal dog I raabte den Ældre. 

Junker Erik sad med bøjet Hoved uden at 
svare. 

Farbroren trykkede sin Hest tæt op mod 
hans og sænkede Stemmen: 

Er Du saaret? — Er han saaret? 

Han er død! 

Christ og Sakramenter I Dér er min Haand, 
Erik; Du er en Mand I 

Junker Erik brød ud i en Hulken og ka- 
stede sig til Ridderens Bryst. 

Saa, saa, min Kylling! trøstede den anden 
ham. Det er første Gang, jeg véd det vel; 
det tager Vejret fra En, og man ser ham længe 
efter for sig. Men hvad, den Kvindekarl for- 
tjente det. Kom, kom! 

Ak, Farbror, det er ikke ham, det er Mo- 
der, som . . . 

Han kunde ikke fuldføre. Den anden tog 
ham angst og hæftig i Armene. 

Erik, Du har da ikke lagt Haand paa . . ? 
Nej, det vidste jeg nok. Hun daanede, siger 
Du, da Du forlangte din Far's Kaarde? Ja 
naturligvis. Og da Du saa kom igen, siger 
Du, efter at det var sket, saa havde hun lukket 
sig inde, og Pigerne sagde, at hun laa i Krampe. 
Hm I Kvinderne synde paa deres Maade, og 
angre paa deres Maade. Naar hun blot ikke 
var din Mor — men det er just Ulykken den, 
at hun er det — saa vilde Du ikke tage dig 
dette saa nær. Du er grøn, er Du, meget 
grøn endnu; men en Mand er Du tillige, og 
lad os nu tænke paa dine egne Sager I — 

Saaledes trøstede den gode Ridder efter 
Evne sin Neveu, som han herved højtidelig 
kaldte for Fætter. De holdt stadig dér paa 
Vejen, og Skumringen faldt stærkere og stær- 
kere over Bakker og Skov. 

12 

Ridderen trak en Pistol op af sit Saddel- 
hylster. Det var en svær, uhåndterlig en, men 
man skulde heller ikke skyde Spurve med den I 
som han smilende sagde sin Fætter. 

Tag denne til dig I Rid tilbage ind i Sko- 
ven gennem den Lysning, som Du kan skimte 
dér. Sno dig gennem Tykningen, saa godt 
Du kan, nogle hundred Skridt. Du træffer da 
Vejen, som fører sydpaa. Straks ved Siden 
vil Du se Ellemosen med et blankt Kær. Rid 
ud saa langt, som Træstøddene rækker. Spring 
saa af Hesten og jag den en Kugle ind bag 
Øret, men pas paa at den ikke river dig med 
sig, naar den vælter om i Dyndet. Kast saa 
din Hue fra dig, og se at Du selv finder til- 
bage. Mørket vil da være stort nok til at 
skjule dig for Andre. Du skal liste dig hid 
over til Borgen og ned bag den østre Side af 
Graven, hvor den er smallest. Kan Du svømme? 
— godt! Jeg venter dig med en Stige ved Have- 
muren. Du har Hjærtet paa rette Sted; se nu 
' blot til, at Du har Øjnene ligesaa. Nu er din 
Skole endt hos Munkene; nu begynder den hos 
Mændene! 

De skiltes. 

Ridderen drog hjem, hvor han gav sine 
Folk Ordre til at sadle af igen. Han svarede 

ikke paa noget Spørgetnaal af Damerne, men 
bad dem holde sig paa deres Værelser. 

Omtrent ved Midnat kom han igennem 
Haven med en Fremmed, som han ledte ved 
Haanden. Der var en sjaskende Lyd ved deres 
Trin, som af Vand, der drev fra vaade Klæder. 

Borgherren tændte Lys i sit eget Kammer, 
hvor han omarmede sin unge Fætter og bød 
ham Velkommen. 

Han tog Pistolen fra ham og Kaarden. 
Den sidste trak han ud af Skeden, aftørrede 
begge omhyggeligt, befølte Klingens Spids og 
saa' over paa Junkeren. 

Men Erik havde sine Øjne paa Gulvet. 

Du har ført den Klinge med Ære; nu 
hænger vi den, med din Tilladelse, foreløbig i 
Skabet dér. Ligesaa gør vi med Dolken, — 
min gamle Staabi, hvad? — Sagde Du ikke, 
at Du parerede hans første Stød af med denne 
her, saaledes som han selv havde lært dig? 
Ha, ha; og det næste afgjorde Legen. Hvilket 
Stød I jeg gad sét det! Men træk nu Klæderne 
af. Naa; en Adelsmand var han, og en køn 
Karl; jeg fortænker ham ikke . . . tys nej I 
Hvad vil Adelen lade sig kronrage? saa bliver 
dens Synder dobbelt store. Ej, Du er jo skabt 
.som en ung Diomedes ! Nu maa Du en Stund 
finde dig i at blive et Kvindfolk. Hvad jeg 

mener? — Ingen Snak; her ligger min første 
Fadebursternes Stadsklæder; og en dejlig Krop 
har hun, paa min Ære. Stir ikke saå for- 
trædelig paa mig; det er ikke for Løjers Skyld, 
at vi opfører denne Maskerade. Det gælder 
at dække dig den første Stund. Hvis Bispe- 
folkene sender deres Bøsseskytter ud at génnem- 
snuse Skovene, saa finder de vel baade Hest 
og Hue, og Sporet er foreløbig tabt. Din Mo'r 
gaar naturligvis i et Kloster; hvad skulde hun 
andet? Om de da strækker deres krumme Fingre 
ud efter Holmen og de Herligheder, som endnu 
er tilbage, da rider jeg selv til Bispething med 
saa meget Følge, jeg kan overkomme. Du 
tog vel Vidner paa Tvekampen? Jørgen og En 
til; det er godt! Fuldmagt kan jeg tage med 
fra dig selv, og lade forstaa, at Du er i Sikker- 
hed udenfor Landegrænsen. Det er en haard 
Tid nok, denne Tid for Munkene; og Dom- 
herrens Forhold til din Mo'r ... nej, tilgiv, 
jeg vilde ikke saare dig; men stol kun paa mig. 
Det klarer sig Alt, naar vi først vinder Tid. 
Og nu har jeg talt saa længe, til min Hals er 
saa tør som et overgemt Vinteræble; og nu er 
Du den nydeligste Terne, som nogen Slyngel 
af en Staldknægt kan forlibe sig i. Lad kun 
Lyset brænde, hvis Du muligvis ikke ønsker at 
lægge dig i Mørke. Din Haand, min Gut, — 

min smukke Pige. Sov kun i Klæderne; de 
varmer dig og saa vænner Du dig til Stadsen. 
Og frygt ikke, fordi et Mandfolk har ligget i 
Sengen førend Du. Godnat I . 

Efter denne oplysende og trøstende Tale, 
gik den muntre Ridder ovenpaa, at søge sig 
selv et Gæstekammer for Natten. 

Næste Formiddag blev den ny Terne ind- 
ført ved Ridderens Haand i den store Sal, hvor 
Damerne, Broder Sebastian og det hele Tyende 
var tilsagt til Møde af Borgherren. 

Han førte den høje, smukke Pige, hvis 
Øjne stadig søgte Gulvet, frem for dem alle, 
og idet han trykkede Pigens Haand og tvang 
hende til at neje sig, anbefalede han hende til 
Damernes Overbærenhed, eftersom hun var saa 
ny i sin Bestilling. 

Derpaa vendte han sig med et alvorligt 
Ansigt til Tjenerskabet: 

Denne unge Pige har alt i en Maaned 
været i mit Brød; forstaar I? Og hvis en og 
anden iblandt Jer, det være sig Fruentimmer 
eller Karlfolk, skulde drage mine Ord i Tvivl, 
saa bliver saadant at eftersone i mit Hundehul 
to Maaneskifter over; i slemmeste Fald i Bolt 
og Jærn paa ubestemt Tid. Har I forstaaet mig? 

En bejaende Mumlen hørtes, og Folkene gik. 

Da Herskabet var blevet alene, traadte 
Fru Mætte og Jfr. Karina over til Junker Erik, 
den første med et Par deltagende Ord, den 
sidste i Tavshed. Derpaa holdt Broder Se- 
bastian paa Latin en kort Tale, der endte med 
en Haandspaalæggelse, som Junkeren dog søgte 
at undvige. Og saa førte Ridderen sin Fætter 
ovenpaa i et Par Værelser, hvori han uforstyrret 
kunde blive uden at tage noget Hensyn til 
andre, saa længe det maatte behage ham. 

Det behagede ham ogsaa at holde sig saa 
godt som indesluttet her den første Ugestid 
Han trængte til at være alene ovenpaa alt dette, 
og han havde kun til Selskab de Bøger, som 
man paa hans Begæring bragte ham. 

En Aften sildig kom Ridderen op til ham: 

Den gamle Jørgen er nys gaaet. Han bad 
saa bønlig om at maatte komme herop til dig, 
men jeg ansaa' det for bedst, at han ikke gjorde 
det. Dig vilde det dog have været en Pine, 
og han kan da nu sværge sig Fanden ivold 
paa, at han intet har set til dig. Din Moder 
er ganske rigtig taget til Sanct Clara Klostret 
inde i Bispereden. Hvepsene have summet 
artig omkring i Skovene i disse Dage, og de 
have da ogsaa fundet, hvad de søgte og hvad 
de skulde finde. Gamle Jørgen siger forøvrig, 
at der er dem iblandt Jægerne, der ere ligesaa 

kloge som han. Du bør derfor endnu stadig 
holde dig gemt heri 

Giv mig blot mine egne Klædningsstykker! 
sagde Junker Erik modfalden. Du aner ikke, 
Farbror, hvor denne Maskerade her i min En- 
somhed, for hver Tanke, jeg vil tænke til Ende, 
for hvert Skridt, jeg blot vil gøre over Gulvet, 
ægger og ydmyger mig I 

Kan ikke hjælpe, min Dreng! Xhi vel tror 
ingen af mine Folk paa denne Krønike, men 
denne Dragt gør, at de vedblivende holdes i 
Bevidstheden om at de skulle bevare Husets 
Hemmelighed. Men tror Du ikke selv, at Tiden 
er kommen, da Du havde mere Gavn af at te 
dig imellem os fornøjelige Menneskebørn, end 
at sidde her og ruge som en Ugle? Lad de 
Døde være døde! Dét et Livet, hvorpaa det 
kommer an; det korte, det raske Liv! 

Erik sukkede: 

Det er ikke den Døde ; han ligger paa sine 
Gerninger. Men det er den, der nu er levende 
indespgerret med al sin Anger og sin Angst: 
det er hende, som mine Tanker og Bønner 
gælde. Ak, Farbror, det er svært at leve Livet ! 

Ridderen trak paa Skuldrene og gik. 

- Naar Junker Erik beklagede sig over sit 
Kostume, saa havde denne Sag to Sider. Oven- 

paa en stor Sindsbevægelse ville vi. naar det 
første naturlige Udbrud er gaaet forbi, saa gerne 
føle os selv i vor Sorg: vi ville kæle for den. 
Vor Junker sad i sine dybe Tanker, og naar 
han da saa' ne^^åd sig, kom han næsten til at 
smile. Dette Smil tillod ham ikke at holde 
fast ved den Sorg, som han dog var begyndt 
at elske. Det kastede ligesom et Strejflys ind 
over Livets store Aasyn og viste ham for første 
Gang dettes to Masker, den alvorsfulde og den 
lystige i skiftende Forening. Han skulde 
tvinges til at føle, hvor svært det er at fast- 
holde endog en meget stor Sorg. Nogle til- 
fældige Klædningsstykker — og straks er Kæden 
brudt ! 

Men værre end dette, var dog Forholdet 
til hans Tro. Havde han nogen mere? Var 
den ikke bleven dræbt med dette Ks^ardestød? 
Laa den ikke knust under Moderens Brøde, 
nede i Støvet med alle de Billeder af Gud- 
dommen, som Moderens rene Billed havde be- 
varet for ham langt dybere inde, end Præceptors 
strænge Ramselære, med Ris og Svøbe, for- 
maaede at række? En herlig Præceptor, denne! 
og hvilken Gud, at han lod sine Herligheder 
her paa Jorden bevogte af saa utro Tjenere! 

Dette ene Kaardestød havde gjort ham fra 
Yngling til Mand, uden at dog Verden og 

Livet endnu havde sat sit Segl under Avance- 
mentet. Men Kaarden — hans Faders Kaarde 
— havde gennemboret' noget mere, end en let- 
færdig Prælats Fløjelsbryst. Overgangen fra 
Yngling til Mand fører andre Overgange med 
sig. Hvad den moderne Tid vilde kalde Kri- 
tiken, Analysen, var vaagnet hos den frigjorte 
Skolar. Og hvor megen Bårnetro staar for 
Analysen? 

Og saa bestemte han sig til at gaa neden- 
under og søge de andres Selskab i sin Pigedragt. 

Man var meget hensynsfuld imod ham; 
det vilde være Synd at sige andet. Denne 
Spøg havde jo en alvorlig Baggrund; Junkerens 
Incognito maatte ikke brydes, thi begyndte 
man først at slaa Gækken løs, naar man var 
alene, saa kunde man ikke altid træffe Tonen 
i Tjenerskabets Nærværelse. Den unge Mands 
Sorg var desuden saa frisk; der maatte ogsaa 
af den Grund ikke les. Alligevel dæmrede 
Munterheden bag den kunstige Paapassenhed. 
Intet er muligvis saa fristende for Damer som 
en saadan lille Komedie. Dertil kom, at det 
klædte Junker Erik allerkærest at gaa omkring 
i disse Klæder; enhver Kejtethed var kun en 
Ynde mere. Begge Damer spillede da ogsaa 
Komedien ret con amore; og Jomfru Karina 
var, efter nogle faa Dages Tilbageholdenhed, 

den, der egenlig kunde siges at nyde sin Rolle. 
Hvilken herlig Tidsfordriv 1 hvor talrige Skælme- 
rier, hvilke næsten dæmonisk fine Traade vidste 
ikke den unge Kvinde at lege med i sin Haand 
overfor sin quasi Terne, uden at en eneste af 
Traadene brast — i det mindste ikke ved 
nogen Uagtsomhed fra Jomfruens Side. 

Junker Erik gik omkring mellem de glade 
Olympiere i disse Klæder. Det stadige Tryk, 
hvorunder han var, den stadige Paapassenhed, 
som han maatte underkaste sig, bidrog mægtig 
til, at de nylig vakte Storme i hans Sjæl sagtnedes. 
Ungdommens naturlige Sorgløshed begyndte at 
bryde frem og fordre sin Ret; og saa op- 
dagede han pludselig en ny Sorg ifærd med at 
danne sig. 

Jomfru Karina. 

Hun gik der omkring med sit skønne 
Legeme og sin allestedsnærværende Aand, 
der attraaede at beherske. Hun var stadig i 
Baghold for, benyttende et svagt Øjeblik hos 
de andre, at kaste sig over dem med sit Vid 
eller sin slagfærdige Tunge. Undertiden blev 
det kun Tungen alene, men der var Dage, hvor 
en Sikkerhedens Majestæt opfyldte hende med 
en dyb Strøms uimodstaaelige Bølgeslag, og 
hun kastede da hensynsløst Alt tilside under 
Udfoldelsen af sit Legems Ynde og en næsten 

unaturlig spændt indre Oprømthed, der aldrig 
vragrede Ord, aldrig veg tilbage hverken for 
Udtrykkets Adel eller Ligefremhed ; og paa saa- 
danne Dage behøvede man blot at se hende 
ind i Øjnene, for at vide, at hun var farlig. 

Hun spillede, som sagt, denne lille lette 
Komedie med den unge Junker. Hun havde 
ikke med et Ord hentydet til, hvad der var 
foregaaet i hans Hjem paa den skæbnesvangre 
Dag, men han læste sig det straks til af hendes 
øjne, at hun ikke ansaa' ham for Barnet længer 
— i det mindste ikke, naar han stod overfor 
Mænd. 

Rollen som Terne blev vanskelig for den 
unge Mand 

Der var ikke de smaa kvindelige Opmærk- 
somheder, som hun ikke fordrede sig vist af 
den stedse forlegne og rødmende Terne, og 
uden at trættes hjalp Jomfruen hende med at 
finde sig til Rette i sin Kammerpigegerning. 
Paa dette Punkt var det, at de nye Sorger be- 
gyndte for Junkeren. 

Han blev kaldet op paa Jomfruens Kammer 
noget efter at hun var staaet op og selv havde 
gjort sit første, væsenlige Toilette. Ved det 
senere maatte han være behjælpelig; og da 
han en Dag med fri Forsæt faldt ud af sin 
Rolle og bad om at maatte trække sig tilbage, 

vendte hun de mørke, forskende Øjne mod 
ham og sagde rolig, med Eftertryk paa Ordene : 

Hvad er det, hun fabler om? Er hun syg 
eller forrykt? Sæt mig den Naal, som jeg har 
befalet, men stik mig ikke ind i Kødet, som 
sidst. Idag er jeg oplagt til at give Kind- 
heste I 

Og Ternen hæftede Naalen og skælvede 
derved; — men det var ikke af Frygt for 
Kindhesten. 

Da Junker Erik denne Aften kom paa sit 
Værelse, kastede han disse farlige Klæder med 
Raseri fra sig, drog sin egen Underklædhing 
paa og svor, at Komedien skulde være tilende. 

Næste Morgen overhørte han de gentagne 
Befalinger, der blev bragt ham, om at komme 
til Jomfruens Kammer. Først ved F^rokost 
fremstillede han sig nede i Salen. 

Man saa' med' Bestyrtelse paa ham. 

Han havde af sin egen tarvelige og af 
Borgherrens vidtløftige Garderobe gjort et skøn- 
somt Valg. Sit Haar bar han ikke længer 
skjult under den lille Nakkehue; det faldt ned 
over den brede Kniplingskrave, der laa tæt til 
Trøjen, som han omhyggelig havde børstet. 
Paa Ryggen, saaledes at Armene var fri, havde 
han en af Farbrors korteste Kapper ; om Lænden 
Havde han spændt sin Faders Kaarde, og foran 

paa Underlivet havde han Dolken hængende 
med Grebet lidt nedefter tilvenstre. 

Han traadte frem med Anstand, lagde den 
højre Haand over Brystet og hilsede Selskabet. 

Men Erik dog I raabte Ridderen. Betænk . . 

Jeg har alt betænkt, var Svaret; og med 
din forventede Tilladelse har jeg kaldt Folkene 
herhid for at tale til dem. Dér er de! 

Døren gik op og Tjenerskabet stod atter 
for Herskabet. 

Jeg er Junker Erik fra Holmen! sagde den 
unge Mand med høj og klar Stemme, knej- 
sende maaske lidt mere i Skoene end sædvan- 
lig. Hvad der har ført mig hid under dette 
Tags Beskyttelse, det vide I naturligvis; I have 
ogsaa hørt, hvad min Slægtning har lovet Jer, 
om I ikke bevarede min Hemmelighed. Men 
jeg véd, at jeg bedre kan betro mig til brave 
og paalidelige Folks Tavshed, naar jeg viser 
mig som den, jeg er, end naar jeg gaar maske- 
ret omkring og dog er kendt af Alle. Hvis 
Lykken er med mig, og jeg atter, som jeg haaber, 
kan sætte Fod under eget Bord, da skal ingen 
af Jer have staaet mig bi omsonst. Vor ædle 
Ridder level 

Tyendet raabte et højt Leve, og Borgens 
Herre jog dem derpaa ud, idet han indskær- 
pede Folkene sine Formaninger. 

Han kom tilbage og sluttede Erik i sine 
Arme. 

Du er en Perle, Fætter, men Du spiller 
som al Ungdom paa de høje Strænge og be- 
regner ikke den menneskelige Svaghed. Hel- 
digt var det da, at Du stillede disse »brave og 
paalidelige« Folk Kdt Vederlag i Udsigt. Men 
nu maa Broder Sebastian og jeg gjøre os rede 
og drage til Bispestaden, jo før jo heller, for 
at se hvorledes dine Sager staar. Hvorfor 
kunde Du dog ikke lade det blive beroende i 
det Køn, som Du udfyldte saa smukt? 

Jeg havde mine Grunde I svarede Junker 
Erik. 

Jomfru Karina talte ikke til ham. Den 
eneste, der synlig lagde sin Tilfredshed med 
Forvandlingen for Dagen, var Borgkapellanen. 
Den ærværdige Sebastian omkredsede den unge 
Mand, som en Kavaler kan sno sig for sin 
Dame, underholdt ham med sine Fortællinger, 
afbrændte sit ejendommelige Lunes Fyrværke- 
rier for ham, hvori Guder og Mennesker stode 
i den mest brogede Belysning med dristige 
Linjer, udfordrende Stillinger, bragte ham Læs- 
ning og viste ham en Opmærksomhed, der 
smigrede det unge Gemyt og vakte Lyst hos 
den forhenværende Præstediscipel til ret af 
Hjærte at slaa løs paa alt det Gamle, som 

han endnu af al sin Tankes Trang hang fast- 
knuget ved. Ja, saa vidt gik Kapellanen i sin 
Opmærksomhed mod den unge Mand, at han 
forærede denne en kostelig Dolk, hvis Sølv- 
greb var udarbejdet som en Faun, der trækker 
Mundvigene lystent ivejret, — et sandt Kunst- 
værk af en florentinsk Mester, hvis Værdi den 
fine Kender selv ikke nok som kunde frem- 
hæve. 

Saa drog Ridderen og Broder Sebastian 
afsted. 

Tiden gik trægt for Erik, medens de var 
borte. Han var i Unaade hos Jomfru Karina, 
og derfor ogsaa hos Moderen. Begge Damer 
vilde øjensynlig mores, og han var traadt dem 
for hastig og selvstændig op. 

Herrerne kom tilbage. Det stod nok ikke 
videre godt med hans Sager. Domherren havde 
mægtige og indflydelsesrige Slægtninge i den 
højere Gejstlighed, og de vilde Junkeren tillivs. 
De forkastede Vidnerne ved Tvekampen; det 
havde været et lumpent Overfald, et Mord, og 
sligt krævede Blod eller Bøder. Paa den anden 
Side støttedes den Fraværendes Sag af den 
Frygt og Splittelse, der raadede mellem de 
gejstlige Herrer selv. Den ny Lære laa i Luf- 
ten og hidsede alle Gemyter. Det gjaldt for 
Bisp og Domkapitel at holde sammen paa 

Kludene — som Ridderen udtrykte sig — og 
ikke at øve nogen forhastet Gerning. 

Og ~ Moder? spurgte Erik tøvende. 

Hvad der engang har begivet sig til Klo- 
stret, det er begravet dér' lød Svaret. De 
kunde vel formaa den stakkels Kvinde til at 
fraskrive sig de sidste Rester af jordisk Gods, 
men for det første er Du da i Live endnu, og 
dernæst er Tiderne svære for de Kronragede. 
Der er kommen en Ulv herop til Landet, og 
den vil tidligere eller senere æde de hellige 
Ræve. De store Ting udenomkring er dit 
bedste Værn, min Gut. Slaa dig til Ro og se 
Tingene an, som vi Andre gørl 

Erik trykkede hans Haand, og Ridderen 
mældte ved Bordet sin Fætter som højtidelig 
optaget i Familjekredsen — paa ubestemt Tid. 

Og Tiden gik Saa kom der en Dag, 
hvor han sagde sig selv, at han fordærvedes 
blandt disse Mennesker. 

Her var ingen Bund, ingen Rod i det alt. 
Hvad vilde disse Mennesker? lege! Hvem vilde 
de gavne? ingen! Selv deres Løjer vare hule; 
de kedede sig, og de kedede hinanden; de 
sagde det blot ikke, men smurte et nyt Lag 
broget Farve ovenpaa det gamle. Hvis disse 
Mennesker blev syge, hvad saa? . . . 

De blev ikke syge, men Erik var syg — 
af haabløs Længsel, utilfredsstillet Lidenskab. 

Han følte, at han burde rejse. Men selv 
om han ' havde haft aldrig saa frit et Lejde 
udenfor Borgen, saa formaaede han ikke at 
rive sig løs. Han blev, og han lod sin Sjæl 
langsomt fortæres af al denne lystige Spot 
uden Maal og Med, og han lod sit Hjærte 
langsomt forbløde under sin Kærlighed til 
denne skønne unge Kvinde, hvis Væsen var 
ham. den dybeste og den mest tillokkende 
Gaade; — han havde jo ingen anden Kvinde 
kendt. 

I samme Forhold, som hun voksede for 
hans Øjne og indhylledes i disse bølgende Skyer 
af Uigennemtrængelighed, hvorfra kun glimtvis 
Lyn brød frem, i samme Forhold sank de 
andre ned fra deres olympiske Stader og blev 
til skrøbelige, endog meget skrøbelige Dødelige. 

Med Broder Sebastian havde han ligefrem 
brudt og givet ham den ciselerede Dolk til- 
bage, efterat den Ærværdiges Paatrængenhed 
var bleven saa stor, at endog den uerfarne 
Junker maatte sige sig selv, hvor Faren fra 
denne Kant var at imødegaa. 

Bag Ridderens larmende og rastløse God- 
modighed fandt han en Tomhed, der stadig 
trængte til Adspredelse; en dagligdags Aand, 

der saa længe havde haft Logis i et yppigt 
Rum. at den tilsidst havde faaet Skin af at 
være stor. 

I Fru Mætte saa' han en Moder, der var 
beflittet paa at faa sin Datter anbragt dér, 
hvor hun muligvis selv havde gjort resultatløse 
Forsøg. 

Han havde vendt disse Gudebilleder om 
paa Vrangen. Det skal man ikke gøre, naar 
man vil have. nogen Fornøjelse ud af Livet. 

Tilbage blev Karina, Genstanden for hans 
Tilbedelse. 

Ja, han tilbad hende. I hende vaagnede 
hans Fantasi og laante ham alle sine stærke 
Farver; han blev Kunstner ved hende, og det 
er altid en liden Erstatning at kunne forme i 
sin Tanke Billedet af den Lykke, som i Virke- 
ligheden er En nægtet. 

Da hun opdagede det — hun brugte ikke 
lang Tid dertil — bar hun sig ad, som unge 
Kvinder gøre overfor jævnaldrende Ynglinge. 
Hun gav ham til Pris for de andre. Hun viste 
ham frem for Selskabet i alle hans troskyldige 
Ubehjælpsomheder og udtænkte Snildheder. 
Hun morede sig selv og de andre ved at vise, 
hvor dybt et saa uerfarent og uegennyttigt 
Hjærte kan give sig i en andens Vold, blot 
fordi denne anden er ung, har dejlige Arme, 

en skøn Hals og Øjne, der love tusind Gange 
mere, end de agte at holde. 

Da man saa havde let sig mæt heraf, og 
hun mente, at nu var dette lille forlystende 
Optrin forbi, saa opdagede hun, at det var 
akkurat som om hun slet ikke havde vist ham 
frem og forlystet sig ved ham. 

Hun studsede. Hun rørtes, og viste sig 
god og blød imod ham. Og da hun følte, 
hvor blød hun blev overfor ham, trak hun sig 
atter tilbage 

Men han havde set et Glimt, og han tog 
det for det hele forjættede Land. Hans svævende 
Barnetro var bleven ham berøvet, men Kærlig- 
heden skulde være ham i Troens Sted; thi 
tro maatte han. 

Han nærmede sig, beskeden og varsom; 
og atter tildroges hun af dette Barn, der daar- 
ligt kunde værge sig imod hendes Spot, og 
som helt underkastede sig hendes Blidhed. 

Han var jo kun et Barn. Hun havde vel 
ingen Aar forud for ham, men hun havde set 
den store Verden, og hun var Kvinde. Hun 
vilde lære ham Venskabet at kende ; det kunde 
ogsaa bøde paa hendes eget Væsens Hæftig- 
hed. Og de sang sammen, og hun underviste 
ham paa Luth i baade Skæmteviser og 
Elskovssange; og han viste sig at være 

lærenem. De vandrede sammen om Aftnerne 
i den store, stille Have, langs den blanke 
Dam i Midten med Poplerne i Krans omkring 
og nied stærktduftende Blomster i snoede Bælter. 
Hun fandt, at hans Stemme, der var blød og 
dyb, klang godt herude, og hun lod ham synge 
for sig. Snart opdagede hun, at der undertiden 
i hvad han saaledes foredrog indflettedes Ting, 
som skyldtes hans egen Digtning, men hun 
lod sig ikke mærke med denne Opdagelse. 

Saaledes sad de en Aften sammen, 
da han med Et spurgte hende, hvad hun syn- 
tes om Ridderen, deres fælles Beskytter? 

Godt — naturligvis! svarede hun efter et 
Øjebliks Betænkning. 

Ja naturhgvisl gent6g han som et Ekko. 

Lidt efter bragte han samme Genstand 
paa Tale. 

Hun sagde: 

Min Moder lærte ham at kende i Udlandet 
allerede for flere Aar tilbage, da jeg var en 
lille Pige. Min Fader var dengang nylig død, 
omkommet, dræbt — hvad véd jeg — der 
dræbes saamange Mænd. Uden Ridderens 
Hjælp havde det vist set sørgeligt ud for os, 
og vi skylder ham begge stor Tak. Han er 
ogsaa en stadselig Mand. Men hvad snakker 
vi herom? Syng noget I Somhieren er kort, og 

her bliver vi dog ikke evig sammen. Jeg vil 
forøvrig mindes eders Stemme, naar vi ikke 
længer er sammen. 

Vil I? spurgte han hastig og tog hendes 
Haand. 

Hun lagde med en let Spøg hans Haand 
tilbage over Luthen, som han sad med paa 
Skødet. 

Dér passer den bedre! sagde hun. 

Han sad noget i Tavshed. Maanen var 
imedens staaet op og skinnede ned paa dem 
begge. Han tog Luthen og sang: 

Vorherre skabte den klare Nat 

med de tindrende Stjerner, der slukkes saa brat, 

og Musiken, der løfter og knuger et Sind, 

og de Blikke, der trænger i Sjælen sig ind 

med en gysende Fryd i vort Hjærte, 

og de Læber, der ikke tør skille sig ad, 

og som skælver lig Duggen, der perler paa 

Blad, 
og den Mund, der vil sige — den véd ikke 

hvad — : 
Alt kun til Ungdommens Smærte. 

Men havde han gjort os som Træet, der gror 
og rolig kan høre paa Fuglenes Sang 
og drager sin nærende Saft fra den Jord, 
der ej blev for blød under Kildernes Klang, 

ja havde han givet vort Væsen sin Rod 
i Styrken; der taaler en Overflod 

af alle Naturlivets Lyde, — 
saa havde vor Ungdom ham priset i Sang, 
som gemmer ej Tvivl eller Trods i sin Klang 

og som ej vi skal siden fortryde. 

Den stakkels Ungdom I sagde hun tørt og 
rejste sig Den er ogsaa altid at beklage; 
og gør ingen anden det for den, saa véd den 
at gøre det selv. 

Dermed hilste hun og bød Godnat. 

Han sad paa Bænken og saa' efter hende. 
Bag ham rislede en Kilde, hvis skjulte Løb 
faldt ud i Dammen, der laa spejlblank under 
de høje, mørke Træer og lod Maanen skinne 
ned i sig — saa rolig, som et klart, indhegnet 
Vand kan være. Han gav sig hen til sine 
Tanker, og disse havde en kredsende Flugt, 
ligesom afrettede Fugle bestandig om det 
samme Punkt. Han saa' efter hende, til han 
ikke øjnede den ranke Skikkelse mere, og da 
saa' han. hende under siddende, staaende, 
løbende, talende Skikkelser, med vekslende, saa 
ubarmhjærtig vekslende Miner; og han lukkede 
Øjnene og pressede Læberne sammen og syn- 
tes, at Natten burde have Medlidenhed med 
ham og lade ham dø nu. 

Men Natten havde kun sit Maaneskin i det 
blanke Vand, sine mørke, tavse Træer og saa 
en Blomsterduft, der vel var stærk, men dog 
ikke stærk nok til at gøre det af med en sund 
og ufordærvet Yngling, der første Gang elskede 
en smuk Pige. 

Han kom til at berøre Luthens Strænge 
og for sammen. Derpaa lod han Fingrene 
famlende søge sig Vej for den Musik, der rejste 
sig inden i ham, og idet han smæltede et Ind- 
tryk fra Gaarsdagen sammen med de Tanker, 
der nu bevægede hans Bryst, sang han hen 
for sig: 

Du saa' mod Loftet: alle Blomsters Duft 
slog op fra dette Blik mod Himmelbuen; 
Du saa' paa mig: jeg var den tomme Luft, 
og intet uden den, for Dig i Stuen. 

Vi vandred sammen: sødt Du lo, 
mens Maanen skød i Dammen ned sin Stribe; 

det er kun Barnet, som kan tro, 
at Luna lader sig med Haanden gribe. 

Jeg sad alene; Nattens Fred drog hen 
med sit Forsikrings Tys! langs tavse Stier: 
Du lyver, Nat; hos hver en Ungersvend 
den evig vaagne Længsel Du fortier. 
Hun sover, gør hun, længes ej: 

forbande kunde jeg den Jomfrus Drømme, 

mens over Nattens Sti og Vej 
min Læbe lod Velsignelserne strømme. 

Den næste Aften sad de atter sammen 
paa Bænken. Det var, som om de virkelig 
følte, at Sommeren var kort. Hun havde først 
ladet sin Uvilje gaa ud over Maanen, der 
gjorde Menneskene længselsfulde, halvt syge, 
og i Grunden til store Taaber. Hvad længtes 
man efter? naar man ikke netop som Børnene 
vilde løbe ud i Dammen og plukke den store 
gule Aakande! Og hvad savnede man? naar 
det dog kom an paa En selv, om man vilde 
have sine Ønsker opfyldte 1 

Kommer det kun an paa En selv? spurgte 
Erik. 

Tys ! sagde hun og tog hans Haand. Lad 
os sidde her ganske stille og lade, som om vi 
ingen Savn og Længsler havde, som om vi 
selv kunde være vor Skæbne, og som om 
Skæbnen bød os, intet at ønske, for at vi 
intet skulde savne. 

Hans Haand laa i hendes, og hans egen 
skælvede. Hun sad som i Drømme, og han 
saa' endog, at hun havde lukket Øjnene. At 
sidde saaledes, det var jo, hvad han i sine 
dristigste Tanker havde attraaet. Det var ham 

da heller ikke engang bevidst, at han nu over- 
skred sine Tankers Maal. Den Arm, som han 
havde fri, skød han læmpelig ind bag hendes 
Liv. Han aandede knap. Var det muligt? 

Dér sad hun virkelig i hans Arm, lidt til- 
bagelænet, stedse med Øjnene lukkede. Hun 
trykkede endog hans Haand, men det var saa 
svagt, at han ikke engang vovede at tilstaa 
det for sig selv. Han stirrede frem for sig, 
indtil Maaneglansen paa Græsset - og over 
Buskene foran ham begyndte at bølge op og 
ned. Hans Væsen forekom ham at opløse sig 
og atter at sammensmælte med Naturen rundt 
omkring. Hun og han droges i luftige Lege- 
mer bort fra denne Bænk ind i Nat, Tavshed, 
Maaneskin, glødende Tilbedelse, knælende, af- 
sindig Beundring. Han gav sig uvilkaarlig til 
at synge. 

Hun togHaanden til sig med et Ryk, saa* 
paa ham, og fér derpaa med Haanden over 
Panden : 

Ak, det er sandt! 

Syng noget for mig; syng, jeg beder 1 
sagde hun blødt og frigjorde sig læmpelig for 
hans Arm. 

Den skønne Verden var svundet for ham, 
men en Afglans bølgede endnu indeni og udenom 
ham. Han svarede hende ikke, men tog Luthen, 

Og just som han berørte dens Greb og hørte 
dens Strænge klinge, skød denne Verden med 
sine Syner billedlig frem igen. 
Han sang: 

Jeg gik i dunkle Haver, 

og hvor jeg saa' 

paa Blad og Straa, 
strøet de rigeste Gaver 

i yppigste Mængde laa; 
der glimted de Kæder paa Gren og Kvist, 
der lyned de hundrede Spange vist, 

og hviskende lød 

e'n Stemme saa sød: 
Endymion, sover Du nu? 

I Skovens Vellugt badet 

jeg aanded ind 

den Duft saa lind 
af Duggen, der drev fra Bladet . 

og væded min Feberkind; 
jeg følte, som gik jeg paa Tyvens Vej, 
jeg lytted, jeg mægted at modstaa ej; 

det spurgte saa mildt, 

det hvisked saa vildt: 
Endymion, sover Du end? 

Og Løvet veg tilside; 

af Sølvermor 

et Bølgeflor 
saa' for mit Øje jeg glide 

og falde foran mig til Jord; 
jeg følte mig, svimlende, favnet tyst, 
jeg laa som et Barn ved Gudindens Bryst; 

hun knuged mig vildt, 

jeg hvisked saa mildt: 
Endymion sover ej merl 

Hun rejste sig. 

Kom; Duggen falder. Lad os gaa op I 

Erik stillede sig foran hende og greb 
efter hendes Haand. 

Lov mig en Ting blot! bad han. Kom 
hid imorgen Aften; — kun den ene Gang 
endnu? 

Ja ! hviskede hun efter et Øjebliks Betænk- 
ning. Imorgen — den ene Gang endnu. 

Den næste Dag saa' han kun lidet til Da- 
merne. Men da han gik igennem en Stue, 
hvor en Dør stod aaben, hørte han deres 
Stemmer. De vare hæftige begge. Moderen 
imod Sædvane formanende. Datterens Svar 
vare haarde, korte, skarpe. Han hørte Far- 
brorens og sit eget Navn blive nævnt i For- 

bindelse med Ord som: glemme hvad vi skyl- 
der — letsindig — ikke forspilde — en fattig 
Fredløs — en Dreng. 

Junker Erik skyndte sig blussende bort. 

Fællesmaaltidet var mere trykket, end det 
længe havde været. Værten tømte gentagne 
Gange Pokalen med Jomfru Karina under 
mindre muntre Paaskud og med mere frittende 
Blikke, end sædvanlig. Fruen gjorde sig den 
yderste Umag med Mæglerens Rolle; hun saa' 
knap paa Junkeren, der sad som paa Gløder 
og blev skarpt fixeret af Broder Sebastian. 
Farbroren maatte øjensynlig tvinge sig for ikke 
at vise nogen paafaldende Mangel paa Hensyn 
overfor sin Slægtning og Gæst. Alligevel an- 
tog hans Træk ofte et Udtryk af selvbevidst 
Overlegenhed, der maatte føles dobbelt af den 
Unge og Værgeløse. Noget var der, som 
maatte afgøres, det var klart for alle. Om det 
saa var deroppe blandt de Udødelige ved den 
glade Banket i Loftet, syntes det for Junker 
Erik, da han i sin Forlegenhed gav sig til at 
skotte derop, som om en Gud, der holdt en 
yppig Kvinde omsluttet med sin ene Arm, 
spørgende nikkede ned til ham: Naa, hvad 
bliver det saa til, min lille Ven? Du maa vel 
fortrække ? 

Saa sad han alene paa Bænken om Aftnen, 
ventende paa at Maanen skulde komme frem. 
Det var hans første Stævnemøde, og han var 
ikke engang sikker paa, om han skulde faa 
nogen anden at se, end Maanen. 

Den kom omsider frem, og det var altid 
en Trøst. Han sad stille og lod det blide Lys 
strømme over sig, men det beroligede ham 
ikke. Han havde sin Luth under Armen og 
legede med dens Baand; han vovede ikke at 
berøre Strængene; de kunde røbe for Borgens 
Folk, hvor han var. Det var jo et Stævne- 
møde. 

Han havde ikke frygtet igaar og de andre 
Dage. Men idag var Mødet aftalt. Alligevel 
havde han taget denne Luth med, som var 
blevet ham saa kær, siden hun havde under- 
vist ham paa den. Han burde vel netop spille, 
forat vise, at han intet ondt havde til Hensigt. 
Han skulde kun se hende denne sidste Gang. 

Han forstod, at det maatte blive den 
sidste. 

Hvorledes skulde noget sligt kunne gen- 
tages fra igaar, uden at blive mindre sødt — 
eller mere farligt? Angaaende det sidste Punkt 
svævede han i Uerfarenhedens hele Taage, men 
han havde dog sin Anelse, der laa i Nærheden 
af Frygten. 

Og saa hørte han de hurtige, raslende 
Slag af en Damekjole langt nede i Gangen. 

Alt Blodet stemmede for hans Bryst. Han 
sad ganske stille og rejste sig ikke, selv da hun 
stod lige foran ham. 

Naa? spurgte hun med sin haarde Stemme- 
klang. 

Hin Frygt fra før, der havde været om- 
givet af en saa sød Varme, isnede sammen 
ved dette ene lille Ord; 

I svarer ikke, Junker. Vil I maaske ved- 
blive at tale til mig, ligesom Hinilens Fugle 
og Markens Hyrder, gennem Sang? Serenader- 
nes Timer er endte, kan jeg sige Jer I 

Hun gik hæftig frem og tilbage foran 
Bænken og førte sin Tale afvekslende til sig 
selv, til ham, og til en hel Forsamling af 
unævnte dér foran hende, 

Ikke se ham! raabte hun haanlig. Aa jo, 
jeg skal nok passe paa mig selv. Som om jeg 
havde gjort andet de sidste Aar, hvor vi er 
trukket omkring ligesom mærkelige Dyr fra 
Marked til Marked, beset, befølt og — ha, ha, 
nu endelig ogsaa besunget. Det er det mindst 
farlige, ikkesandt Hr. Troubadour? I forfører 
mig saavist ikke; snarere kunde jeg forføre 
Dig, mit stakkels Barn. Dog, det vil snart 
andre paatage sig. Ræk mig din Haand, Erik; 

Og føl hvor min brænder. Det er Is, skal jeg 
sige Dig. Naar en Ting er rigtig kold, saa 
gløder den. Hvad det var, jeg vilde sige — 
tag din Tingest dér og syng og spil. De skal 
netop høre os. Nej, Du synger for kælent, 
som en Kattekilling. Gør Plads dér, lad mig 
sidde. Ja Du ser paa mig. Jeg er i Aande 
iaften, ikkesandt? Glæden staar mig ud af Hal- 
sen som Røg af en Ovn, og mine Øjne rinder 
i Vand derved. Nu sk^l Du høre min Vise; 
jeg vædder. Du mindes den længe. 
Hun sang: 

Paa Højen jeg sad med Guld i mit Skød, 

mit Bryst var nøgent og nøgen min Arm, 
Haaret i Bølger om Skuldrene flød, 
hej dal hvor blev der om Højen en Larm. 
Maurer og Jøder og Riddersmænd gode 
trygled og trued og faldt mig for Fode, 
svor mig Skæppen fuld, 
vilde øge mit Guld; — 
jeg lo og bedækked min lokkende Barm. 

Paa Marken jeg vandred, at sanke mig Ax, 
jeg sanked mig krum under Solens Brand; 

der kom de og skotted og vendte sig straks: 
Saa jag dog den Kvind hjem til Tiggernes 

Land 1 

Bonde og Bryder og Junker og Herre 
haaned den Stakkel fra Hest og fra Kærre, 

grined under Skæg: 

Se den magre Læg! — 
Jeg takked min Gud for jeg havde Forstand. 

Paa Højen jeg sidder og kaster med Guld, 
jeg kaster med Nakken og blotter mit 

Bryst : 
Og havde Du, Dronning af Saba, saa fuld 
en Barm, da Du vækked Kong Salomos 

Lyst ? 
Sulamith, Terne, paa Knæ for din Frue I 
var dine Lænder saa skønne at skue? 
Kom, hver lysten Gæk, 
jeg sparker Jer væk. — 
Der er Is i mit Hjærte og Brand i min 

Røst. 

Hendes Ophidselse syntes udtømt, da hun 
havde sunget. 

Naturligvis! hviskede hun og tog ham i 
Haanden. Her skilles vi. Det kan Du jo for- 
staa, ikkesandt? 

Men atter rejste hun sig og kastede hans 
Haand bort: 

Som om jeg behøvede at spørge Dig 
derom I Tror Du maaske, at jeg rendte med 

dig af Landet forat blive dit Lastdyr, eller 
Marketender, naar det kom højt. Eller sidde 
med dig derude paa Holmen og banke Tør- 
fisk og synge Hymner? Nej I raabte hun og 
løftede sig i Skoene, saa Brystet spændtes og 
man hørte Silken give sig i Kjolelivet. Fløjel 
og fint Klæde vil jeg slide; i store, lyse Rum 
vil jeg dreje mig; stouteMænd vil jeg beværte, 
og Verden vil jeg se for min Fod, naar jeg 
dog skal sælge mig til Den, der byder højt 
for at have en Stadsfrue. Hvad er Kærlighed? 
En Faarehyrde, der blæser paa Skalmeje og 
binder Hoser til sin Hjærtenskær. Jeg véd, 
hvad jeg har at byde paa, og jeg sætter selv 
Prisen paa den Vare. Havde jeg ikke sat den 
saa højt, da havde jeg nu rendt som Markeds- 
tøjte eller staaet i Kramboden og holdt min 
Mand med Selskab ved en Lysepraas og en 
Kande tyndt 01 . . . 

Hun afbrød sig atter selv og satte sig paa 
Bænken. Erik mælede ikke et Ord. Hun tog 
hans Haand; han lod hende tage den. 

Skal jeg sige Dig noget? hviskede hun. 
Véd Du, hvad jeg kunde ønske mig? Saadan 
en lille En, et Barn; ikke til at lege med — 
Jesus Maria, nej — - men til at elske, hører Du? 
Et Barn kan man elske, og ære sig selv i sin 
Kærlighed. Dér er ingen Smiger, ingen Øjne, 

14 


2IO Vandenes Datter, 


som forlanger det, som alle jeres Øjne forlan- 
ger. I et Barn kunde jeg blive god igen. 
Kom, skal jeg sige dig: For at faa et Barn, 
kunde jeg tage dig til min Elsker — nej, tys, 
jeg véd ikke hvad jeg siger; jeg har intet sagt. 
De har pint mig derinde idag og bestandig, 
saa at jeg er halvt forrykt. 

Hun rejste sig for sidste Gang, skød Haa- 
ret tilbage fra Panden og tog ham fast om 
Haandledet : 

Se saa; nu har vi talt sammen, og nu 
gaar vi hver til sit. Imorgen beder Du ham 
om Hest og Tjenere til Eskorte. Han vil — 
her smilede hun sørgmodig — ikke afslaa dig 
det. Du skal ud i Verden. Der findes vel 
nok den Sag, som man kan kæmpe for. Der 
er jo den ny Lære; de siger at den er god, 
uanset hvad de — . hvad vi — siger her. Ak, 
hvad siger vi? 

Hun stod med bøjet Hoved. Han havde 
rejst sig og spurgte hende med lav, besværlig 
Stemme : 

Jomfru Karina, I gifter Eder altsaa med — 
ham? 

Maaske! hviskede hun. 

Efter et Ophold spurgte han: 

Vil I give mig et Kys med ud i Verden? 

Hun traadte tilbage og rakte ham Haanden. 

Hvis jeg gav dig et Kys anderledes, end 
jeg nu rækker dig Haanden, saa vilde det 
angre dig, * at Du var rejst, og Du vilde maaske 
vende om. Jeg frygter Kærlighed, hvis den er, 
hvad jeg har følt overfor dig, og jeg giver dig 
ikke nogen Forskrivning med paa Vejen. Levvel I 

Levvel I sagde han tankeløst, som et Ekko. 
Han kunde ligesaa gerne have sagt: God Mor- 
geni eller Hvad behager? 

Han saa* hende dreje om ad Gangen, og 
saa lod han sig falde ned paa Bænken med 
Armen tungt imod Ryglænet. 

Det gav en høj, klagende eller jamrende 
Lyd. Han havde med Albuen knust Luthen. 

Han tog den frem, endnu halvt i Døs, og 
besaa' den ved Maanelyset. Det var et meget 
fint, skørt Instrument, rigt indlagt med sarte 
Perlemorsforsiringer, slyngede i Blomster og 
Kranse. Lydkassen var trykket ind. Grebet 
knækket, Strængene hang slappe ned. 

Han tog det un)^ge Instrument i sin 
Haand og kastede det ud i den spejlblanke 
Dam, hvor det et Øjeblik efter forsvandt fra 
Overfladen, medens Træernes mørke Skygger 
sugede de Ringe til sig, som Bølgebevægelsen 
fra Faldet havde frembragt. 

Saaledes sang det rundt omkring fra til 
den Mand, der en stille Juliaften laa ved Aaens 
Bred et Sted inde i Skoven, hvorfra man kunde 
se Havet i det Fjærne og Borgen ude paa 
Holmen. 

Den Liggende hørte intet uden den ganske 
svage Bevægelse i Bladene over hans Hoved, 
enkelte Fugles dæmpede Stemmer og Aaens 
utydelige Mumlen, Aaen, som netop her sagdes 
at have sin største Dybde og Brede. 

Den Liggende , som hvilede paa sin 
Albu, trillede i tankeløs Leg en liden Kvist 
mellem sine Fingre, kastede den ud i Van- 
det og saa' den nogle Øjeblikke hvirvjes 
rundt i de smaa Malstrømme, der kom og 
svandt nærmest inde under Land, og derpaa 
skyde ud i det store Løb midt ude og føres 
bort. 

Han nikkede for sig, som om han allige- 
vel forbandt en Tanke med denne Leg. Væk, 
— borte! 

Unægtelig, det lille Fartøj var ikke til at 
øjne mere; men hvad saa? 

Et eller andet Sted bliver, det vel af; — 
intet forgaar. 

Det var ikke Mandens Tmnker. Han tænkte 
tungt; han var træt. 

Saa' man til hans smukke Vækst, som den 
snevre Dragt fremhævede, hans Ansigt, der 
var ungt endnu,- om end mærket af Aarene ud 
over den første Ungdom, saa vilde man næppe 
tro paa Træthed allerede. Men Træthed kan 
jo vaere noget forbigaaende , noget, som kom- 
mer efter hæftige Bevægelser, Erfaringer, Kamp, 
og som kan lægge sig, naar Hvilen falder paa. 

Han hvilede og tænkte tilbage, og hans 
Udtryk var træt. 

Han var nylig hjemkommen fra den store 
Verden derude, og Hjemmet havde, hvad oftest 
hænder, forekomixnet ham dobbelt snevert, endda 
her var Plads nok for ham. Han levede alene 
paa Borgen, havde kun sin gamle Tjener om 
sig og det allernødtørftigste Folkehold til at 
besørge Gaardens Drift. Halvt forfalden var 
den bleven 1 hans Fraværelse, stærkt behæftet 
med Fordringer, Udsigt til uafviklelige Rets- 
trætter. Borgens Herre — Junker Erik — 
kunde endnu ikke bekvemme sig til at lægge 
nogen fast Plan , hvorefter han vilde drive 
Fædrenegaarden og møde Retsfordringerne. 
Han drev omkring tilhest og tilfods , tillod 
Fiskere at nedsætte sig i et Leje paa den 
yderste Holm, sejlede med dem i deres fattige 
Skuder, fik ikke *Raad til selv at udruste Far- 
tøj, lukkede sig inde Dage lange, læste, trak- 

terede allehaande Instrumenter, og drev slutte- 
lig » givende efter for sin første og yngste Til- 
bøjelighed, ud i Skoven. 

Her laa han ved Aaen. 

Og han tænkte denne stille Aften paa,. 
hvor meget der skilte ham fra dette Hjem^ 
som han dog saa hedt havde ønsket sig til- 
bage til. 

Men der var ogsaa sket saa meget i 
Mellemtiden. 

Lad os nu se — gentog han for sig selv 
— hvad jeg har fundet derude og hvad der er 
vundet ved at jeg er kommen tilbage! Og han 
plukkede sit mellemliggende Liv op i alle dets 
fineste Trævler, ligesom man plukker Linned 
op for at lægge paa Saar, Hug- Stik- Skudsaar, 
Saar fra alle Kvæstninger, fra Fald, Knusninger, 
kort Saar af alle de Flænger, som Haanden 
kan forbinde, — men ak, ikke de dybe, indre 
Forblødninger. De spotte den Lægekunst, som 
kun véd at ramme Overfladen. 

Da han var kommen ud , havde han 
fundet Verden endnu mere ophidset, end 
han selv havde tænkt sig. Det virker i 
Begyndelsen ansporende paa det unge Sind. 
Man føler sine Kræfter dobbelt, hvor alle 
Kræfter tages dobbelt i Beslag. En ung 
Adelsmand, som endnu har nogle Guldstykker 

i sin Pung, som fører sin Kaarde, som har hele 
Uerfarenhedens Mod til at gaa paa og hele 
Uegennyttens Underkastelse til at lade sig bruge 
som Redskab, , han er velkommen i det store 
péle-méle. 

Men hvis han kun besidder disse tvivl- 
somme Egenskaber, og ikke er en ren Lykke- 
fugl, saa opsluges han hurtig i Hvirvlen. 

Junker Erik havde sit friske Saar at drage 
ud med i Verden. Et meget ungdommeligt, 
vil man sige; ja, men det var der, det holdtes 
aabent, det smærtede stadig, og en saadan 
Smærte — hvor lidet dødelig den er — af- 
holder det unge Sind fra letfærdig at give sig 
de første, bedste Indtryk ivold. En tidlig Kær- 
ligheds Skuffelser kan senere forekomme den 
modne Mand komisk, men han nedværdiges 
ikke ved Mindet derom. Det er der andre 
Erindringer, som besørge. 

Der var noget andet end hin Kærlighed, 
noget, som stod i Forbindelse med hin barn- 
lige Sorg. Han var ikke blot en saaret Trou- 
badour, der flyede fra sit Hjærtes Dame, han 
var en ung Korsfarer, der drog ud. 

Junker Erik var stedse søgende. Faderens 
Exempel, hans egen Opdragelse med Kirken 
for Øje, de voldsomme Begivenheder, der ka- 
stede ham bort fra Kirkestien, Opholdet i den 

muntre Ridders Hus, hvor baade den grove og 
den fine Spøg ætsede hans barnlige Fore- 
stillinger, alle disse Traade, der saa at sige 
blev lagt i den unge Piges Haand og som hun 
selv knækkede over med et Ryk, Alt dette 
fulgte ham paa hans første jagende Ridt ud i 
Verden, og drev ham uophørlig til at tage 
Parti for og imod dér, hvor Troen med blodige 
Ziffre skreves op paa det store Regnebræt. 
Usammenhængende og uforenelige som disse 
hans Følelser vare, oversanselig Længsel, jor- 
disk Kærlighed, Tvivl, som den første Skuffelse 
skærpede, gjorde de, at han stedse dreves fra 
Velvilje til Uvilje, fra Vedhæng til Frafald, og 
medens Samvittighed sagde ham fri for et- 
hvert bevidst Forræderi, maatte han indrømme 
sig selv, at netop denne hans Søgen havde 
bragt ham i vanskelige og tvivlsomme For- 
hold, ud af hvilke kun hans Karakters Renhed, 
hans gode Lykke og — Kvinderne havde 
reddet ham. 

Efterhaanden som han med Kaarden i 
Haanden tjente sig op igennem Rækkerne, 
efterhaanden som han voksede i sine Kamme- 
raters Anseelse og muligvis i sin egen, fik han 
ogsaa voksende Styrke til at gøre sig de store 
Forhold klar, hvori han som den forsvindende, 

men aldrig som den ligegyldige tog sin egen 
lille Del. 

Og hvad saa* han da i denne sælsomme 
Verden, der kæmpede som rasende omkring 
Slagord og Faner, bagved hvilke der stod Per- 
soner og Ideer, der aldrig ville forenes og al- 
drig kunne forsones? 

Ja, han saa' de store af disse Mænd; 
endog de allerstørste kom han i personlig Be- 
røring med. Han beundredQ den begejstrede 
Kraft, den Utrættelighed, de rige Evner, hvor- 
med de kæmpede, disse »den rensede Læres« 
altid slagfærdige Apostle, der allerede nu var 
over de første Hindringer og som kunde væbne 
Tusinder med andet, end det blotte Ord. Han 
saa' dem sende Tusinder af væbnede Mænd i 
Døden paa dette Ord, paa den Bog, som inde- 
holdt alle de befriede Ord og som de selv 
havde været rede til at besegle med deres 
Blod. Han anskaffede sig og studerede denne 
Bog, om Dagen i Teltet, om Nætterne ved 
Vagtblusset, og han begejstredes og drog ud 
og stred, som Hebræerne havde stridt under 
store Mænd for deres hellige Overbevisning. 

Men i Mellemrummene mellem Fejderne 
og Skærmyslerne , da saa' han Ting, og fik 
Anfægtelser , som Kamptumlen ikke længer 
overdøvede. Der laa en Dragesæd i disse Ord, 

som alt var vokset de store Mænd over Ho- 
vedet. Han oplevede at se N41de Horder, stak- 
kels forkuede Trælle, drage frem under Bræn- 
den og Skænden mod de forrige Undertrykkere, 
raabende paa Frihed, saaledes som Bogens Ord 
raabte. Og han var Vidne til, at vanvittige 
Fanatikere, i en Hvirvel af Vin og opkiltrede 
Kvinder, under Lovsange til Jehova og den 
babyloniske Skøge, gjorde en hél By til et 
Galehus og et Lupanar. 

Dette var ikke alt, og ikke det værste. 
Udskejelsernes Brand kunde slukkes, og han 
var selv med til at slukke — i Blod. Men der 
foregik en Forandring med selve de Store, 
Lederne. De syntes at frygte deres eget 
Værk , som havde staaet saa lyst befriende 
op imod de i Røgelseskyer indhyllede Kutte- 
mænd. Der blev mørkt omkring Lederne. 
Det var idelig og idelig Djævlen, hans Ger- 
ninger, hans Forførelser, hans Allestedsnær- 
værelse, hvorom Talen kom til at staa. Bogen 
blev paany taget frem; det var ikke Munke- 
legender om hellige Mænd og Kvinder, der 
blev udrensede. Der blev Ord fremdragne og 
understregede, Ord af en haard, tør Klang, 
med Skolestuens Spindelvæv over sig, bag 
hvilke Riset lurede. Baal og Brand, Ris og 

Slag til Troldmænd og Troldkvinder, Bespottere, 
ja selv til Lunkne og Ligegyldige I 

Den søgende Junker Erik begyndte alt at 
se, hvorledes Bogstavtyranniet stundede til, og 
han drog sig lidt efter lidt ud af Rækkerne og 
gik til Ridderne, til disse »frie og frelse Mænd«, 
der talede de løftende Ord om den store 
Menneskeheds Sag, uanset gifte eller ugifte 
Munke, det Skønnes Sag, de klassiske Viden- 
skabers og Kunsters Sag. 

Han kendte det hjemme fra Farbrorens 
Hus. Kun at det her blev lært i større og 
rigere Træk, støttet af større Evner. Og han 
havde jo ikke her nogen Lidenskab at befrygte, 
der kunde træde ham spredende og hæmmende 
ivejen I 

Ak, det Skønne ligger altid under i saa- 
danne Splittelsens og Gæringens Tider. Ustraffet 
vender man ikke tilbage og søger at løfte en 
svunden Æra, der alt har overlevet sig, ud af 
Historiens Fuger, Han saa' herlige Evner, 
stolte Sjæle, stønne under Anstrengelsen for at 
stemme Tidens Strøm og falde, lammede paa 
Legemet af Nydelsens hæsligste Svøbe, for at 
give Mørket og Forfølgelsen saa meget friere 
Spillerum. 

Han begyndte at ængstes for, at han 
dog slet ikke skulde finde, hvad han søgte. 

Da forekom det ham, at den store Moderkirke, 
hvortil han oprindelig var viet og mod hvis 
Brøstfældighed . han senest havde rettet sine 
Slag, at denne Kirke dog muligvis dybest i sit 
Skød gemte' Gaadernes Løsning og Freden der- 
ved. Det gjaldt at søge med større Modenhed, 
med mindre Lidenskabelighed; havde han i 
Grunden søgt ret tilbunds dér? 

Fremfor Alt maatte man sky de store Byer, 
hvor Fordærvelsen i Kirken indadtil stod i 
Højde med Ophidselsen udadtil. Han drog 
omkring som en farende Skolar, stedse søgende 
og idelig skuffet. Moderkirken syntes virkelig 
at være bleven en uhyre Hvælving over en 
Grav. 

Det var ikke Gøglet, det ydre Maskineri, 
som skulde tiltrække Mængden, der stødte ham 
bort; han havde vænnet sig til at se paa de 
menneskelige Vilkaar, og han fordrede ikke det 
umulige. Det var den fuldstændige Tomhed 
der bagved, som skrækkede ham. Han spurgte; 
ingen vidste ud eller ind; scholastiske Spids- 
findigheder, Ritualet, den evige Ramse paa 
Fingrene: alt dette kunde han fra sin Børne- 
lærdom. Han spurgte, hvor Troen, den første 
oprindelige Idé, var bleven af under alt dette. 
Man trak paa Skuldrene og henviste ham til 
at søge Paven. En, der kom saa langvejs fra 

Og spurgte om saa meget, haa maatte henvises 
til den hellige Fader selv. 

Han gik ikke til den hellige Fader. Han 
kastede sig ind mellem vilde, uvejsomme Bjærge, 
og i en saadan Egn traf han paa et halvt for- 
ladt Kloster, hvis lille Rest af fromme Brødre 
levede saa fjæmt fra Verden, som vel idethele 
menneskelige Væsner kunne leve. Han frem- 
stillede sig som en træt og vildfarende Van- 
dringsmand. Han var i Virkeligheden begge 
Dele. 

Maaneder lange omgikkes han disse Asketer. 
Saa havde han fundet, hvad han søgte. I deres 
Tanke- og Levevis laa, tydeligt for ham, den 
store Kirkes Kærne, Begyndelsen, hvorfra disse 
indbyrdes stridende Retninger var udgaaet. 
Saaledes stod det for ham: i de uudgrunde- 
ligste Tiders straalende Fjærnhed havde den 
skabende Verdensmagt, ligesom svømmende i 
et Lyshav, sat sig til Hvile i Beskuelsen af sit 
Værk. Mesteren hvilede; Alt var jo fuldkom- 
ment, hvad han havde gjort; han kunde ikke 
rette paa sig selv. Men Værket arbejdede 
umærkeligt. Det ligesom gled bort — i unævne- 
lige Tiders dragende Gang — fra det oprinde- 
lige Lys. Hvad der var i Verden, var ikke 
længer fuldkomment godt, og tilsidst stod Ver- 
den, som noget Ondt, overfor Ophavet, som det 

Gode. Denne Deling fortsattes gennem hver 
enkelt Skabning, og da saa' man Legemet, som 
tilhørende Verden, i Strid med Sjælen, som 
Udspring af det Gode. Derfor: ned med Le- 
gemet forat Sjælen kan blive bevaret I 

Han drog bort. Han var for ung, for 
sund, for selvstændig til at klæbe ved denne 
Klippe og dens forfærdelige Lære. Brødrene 
sagde ham ikke Farvel, men en iblandt dem 
missede med sine dybtliggende, næsten ud- 
slukte Øjne og rakte de to magre Fingre ud 
imod ham: 

Du vil komme igen, min Sønl sagde han 
med hæs, anstrengt Røst. 

Junker Erik slog uvilkaarlig et Kors for 
sig; og da han nede fra Dalen saa' op mod 
den nøgne Klippe, hvor Eneboernes halvfor- 
vitrede Rede syntes at svæve i den graablege 
Høstluft, saa rakte han sin senestærke, knyttede 
Haand frem, rystede den og raabte: Nej, nej, 
saa heller tilbunds derude i Hvirvlen 1 . . . 


Junker Erik laa som sagt i Skoven ved 
Bredden af Aaen, der løb igennem hans Føde- 
egn. Han saa' den lille Kvist hvirvles rundt 
og derpaa drive væk i det store, brede Løb, 
^ om hans Læber lagde sig et bittert Smil. 

Han fortsatte sine Selvbetragtninger over 
de svundne Aar. 

Han var ikke gaaet tilbunds, skøndt denne 
Tid med dens vekslende Psalmer og Orgier, Bøn- 
ner og Kaardestød, Strabadser og Triumfer 
tilbød Anledning nok til at tabe sig i Hvirvlen 
for Enhver, der havde sluppet sit faste Tag. 

Om han end stod paa den blotte Mark 
uden Ly og Læ for Tanke og Fod, medens 
Verden stormede ham forbi og tilraabte ham 
de skiftende Slagord i Farten, saa var han dog 
stedse den higende og søgende. Var det ham 
umuligt at indrullere sig mere under den be- 
stemte Fane, saa holdt han i det mindste Fane- 
æren fast: han havde været Soldat, han skulde 
ikke som en Marodør ende i en Grøft eller i en 
Kippe. 

Og for en saadan higende^ der staar paa 
et Vendepunkt, indfinder sig altid i rette Tid 
Kvinderne. 

De indfinde sig: han kalder ikke paa dem. 
De komme, fordi han tiltrækker dem. Der er 
noget ved disse søgende unge Mænd, ude af 
Stand til at finde deres Plads iblandt Rækkerne, 
som i højeste Grad sysselsætter Kvindens Fan- 
tasi. Hvorfor staar han dér saa alene? Hvor- 
for er han ikke med i det store Slagsmaal? 
Er han bange? Han ser ikke ud dertil. Venter 

han paa os? paa mig? Naturligvis venter han 
paa mig; de andre ere dumme, eller grimme, 
maaske onde. Jeg er den personificerte God- 
hed — og saa ser han saa smuk og bedrøvet 
ud. Det er vistnok et Fruentinimer, der har 
været i Lag med ham, den Stakkel; han er 
sikkert meget uerfaren; men jeg skal trøste 
ham 1 

Og de trøstede ham. 

Naar man hører til dem iblandt Mændene^ 
der ikke eftertragte Kvinderne, men hvis dunkle 
Attraa hidkalder dem, som Blomstens Duft den 
honningsøgende Bi, saa opnaar man hurtigere 
end de virkelige Forførere at kende det hele 
Køn gennem de enkelte. Man bruger ikke 
Overskuddet af sine Evner til at vinde dem; 
man glider, de opfange En i Armene. Man 
giver sig hæftigt og uegennyttigt hen de første 
Gange; man holder ikke til Maade med noget, 
da man ingen Hensigt har bagved, og jo mere 
de betages, jo mere ødsler de med Forsikringer 
og Kærtegn, da de mærke, at man tager det 
med Alvor. De røbe sig, da de vinde Sejren 
saa let; de frygte ikke for at lægge hele deres 
Væsen for Dagen, da de næsten betragte deres 
Elsker som et Barn. 

Saa dør Barnet i ham. Han har ment det 
for alvorligt, og i ni Tilfælde af ti er han kun 

Kvinden en Adspredelse, noget Sukkergodt, som 
skal nydes. Han begynder at lægge Mærke 
til Gentagelserne: disse Ord, disse Kærtegn 
gør ham mistroisk. Det ender med, at han 
ser den samme Kvinde i dem alle. Og denne 
Kvinde elsker han ikke. 

r 

Han er kommen bort fra sin Tro; det 
ender med, at Kærligheden bliver berøvet ham. 
Det vil sige: den trækker sig sørgende og dybt 
tvivlende ind i Mandens uransagelige Dybde, 
hvor intet Kvindeøje endnu har set ind, et 
snevert Carcer, hvor der sidder to Fanger, 
Spotten, som skærer Alt over én Kam, ved 
Siden af Haabet , som en Mand beholder 
længere end nogen Kvinde, fordi hans Attraa, 
baade den sjælelige og den legemlige, er større 
end Kvindens. 

Hans Spot gaar yderst sjælden ud over 
Kvinden. Hvor meget en Mand end kan be- 
tragte sig som forurettet, og hvor dybt han 
kan føle sia Nedværdigelse igennem en Kvinde: 
der bliver stedse noget af Ridderen i ham. 
Han kan hade den Kvinde, der har mishandlet 
ham , han kan udslynge Forbandelser over 
hende, men hans Spot rammer kun Mændene. 

Og først gaar det ud over ham selv. Hvor 
kender han sig ikke! hvor ynkværdig og latter- 
lig er han ikke i sine egne Øjne; og hvad maa 

han ikke være i de Andres? Med Troen har 
han ikke kunnet komme paa det Rette her i 
Verden, og han har tænkt at kunne være kom- 
met det med Kærligheden! 

Daare ! 

Og saa er' der de andre Mænd. 

Vogt Jer, I andre Mænd, for den, der har 
kendt Eders Kvinder nøje. Han kender Eder 
igennem dent.* 

Junker Erik, den unge, smukke Nordbo 
med det let modtagelige Sind, let til at vredes, 
hurtig stemt for Godhed, hurtig i Opfattelsen 
af det Enkelte, baaret af Minutens Bølge, uden 
Overblik over de sammenkædede Begivenheder, 
men med den evige Længsel imod det Højeste 
og Bedste som mod et Hav, der skyller sin 
Frihed , sin Klarhed og Styrke hen over 
Millionernes smægtende Sandskorn — Junker 
Erik havde elsket disse Kvinder, Zigeunerpigen 
paa Marchen , Ridderens Frue paa Borgen, 
Bondens Datter og Præstens Konkubine. Og 
han havde lært Mændene at kende gennem 
Kvinderne. Enhver lærer paa sin Maade, i 
sin Skole. 

Brutale Tølpere, godmodige Tosser, ind- 
bildske Moralister, kolde Ærgerrige, udmarvede 
Vellystninge, Narre, der løb efter Berømmelse, 
selvtillidsfulde Retfærdige, Mænd, der stolede 

paa deres Erfaringer, deres Styrke, deres Skøn- 
hed: alle havde han som gennem et Hulspejl 
set dem karrikerede af Forholdet til deres 
Kvinder, hvem de forsømte, forkælede, for- 
kuede eller forkvaklede, stedse med »Retten« 
paa deres Side som Mændene, som de Over- 
legne; ak denne Overlegenhed var paa Kvin- 
dernes Side. Og Mændene saa' det ikke, 
blinde, som de vare. De overholdt ikke det 
første menneskelige Bud: at ære sig selv igen- 
nem dem, som de vare satte til at vaage 
overl . . . 

Han bøjede Hovedet og saa' ned i Vandet, 
viftende med Haanden for sig, som for at bort- 
jage disse forfængelige og forgængelige Skygger. 

Saa var han kommen hjem. 

Gamle Jørgen var den eneste, som havde 
taget bjærtelig imod ham. Af næsten Alle 
var han saa godt som glemt. Man behøver 
endda ikke saa mange Aars Fraværelse for at 
glemmes dér, hvor man hører hjemme. 

Meget var 'forandret. Paa Borgen saa der 
sørgeligt ud. Budskabet om Moderens Død i 
Klostret var allerede truffet ham i Udlandet. 
Det havde grebet ham stærkt dengang; nu 
kom de opvakte Erindringer i Hjemmet og 
drog Billederne frem paany: Moderen, Dom- 
herren, Drabet. Men Tiden havde udslettet 

de mest skrigende af disse Farver; Tiden har 
en stor og blød Haand og bruger den be- 
standig. 

Omegnen havde længst ophørt at beskæf- 
tige sig med ham. Der var større Ting kom- 
men imellem. Kætteriet var trængt sejrrig 
frem; det hed allerede nu »Befrielsenc Skov- 
klostret var lukket og Brødrene spredt ad; 
nogle faa af dem tiggede endnu omkring påa 
Veje og ved Markeder, men Almuen var dem 
paa Nakken; de luskede afsted med slunkne 
Lommer og dukkede Nakker; nogle levede af 
at være Kvaksalvere, Kursmede, Kortkunstnere; 
det var de heldigst stillede af dem; en lille 
Rest havde endnu lavere Haandteringer , ja 
man vilde endog paastaa, at en af de forhen- 
værende Skovbrødre drev omkring paa Mar- 
kederne med en Trup løse Kvindfolk — for at 
indsamle milde Gaver til de Hospitaler, hvis 
Patroner vare faldne fra. 

Bispen i den nærliggende By havde været 
en klog Mand. Da Bølgekastene ikke længer 
kom stødvis, men havde vist en Lov bagved 
Bevægelsen, saa havde han endnu i rette Tid 
underkastet sig denne Lov, hvorved hans Bispe- 
sæde var blevet ham sikret og hans tidligere 
Husholderske rykket op til en Hustrus Pligter 
og Rettigheder. Andre højere Gejstlige trodsede 

endnu; de mente, at Bevægelsen dog kun var 
€n foreløbig, og de holdt hemmelig Udkig efter 
Begivenhederne sydpaa, medens de læmpede 
deres Vandel og Optræden efter Tidens skær- 
pede Fordringer. Mindst af Alt faldt nogen 
paa at bekymre sig om den unge, halvt for- 
armede Herremands Person .derude paa Holmen. 

Junker Erik vilde maaske have foretrukket 
mere Modstand, mere Virksomhed. Han havde 
svævende Retsspørgsmaal om Jordlodder at af- 
gøre med Klostret og med Bispestaden. Men 
dette var endeløst under saa forviklede For- 
hold. Hvad Klostret havde faaet for meget i 
sin Tid, det gav Staten ikke Slip paa nu. Hvor 
var de Mægtige, der beskyttede ham og vare- 
tog hans Tarv? Fordi Staten forandrer Tros- 
bekendelse, river den ikke. gamle Gældsbeviser 
itu, og ligesaa lidt gør Bispen. Et er Tro, et 
andet er Jordegods. 

Desuden: han tabte Lysten til at frem- 
sætte sine Besværinger. Moderens Billed kom 
imellem. Døden forsoner. Hvorfor røre ved 
disse Sager? Der var Sorg og Synd og Blod 
over dem, og han havde haft nok af Sorg og 
Synd og Blod ude i Verden. 

Han gjorde ingen Besøg hos Omegnens 
Junkere. Han havde set Svaghederne hos store 

Mennesker i Udlandet; han skøttede ikke om 
at se Lyderne hos Smaafolkene i Hjemmet. 

Et Besøg, det første og det sidste, havde 
han gjort paa Farbrorens Borg. Det var alle- 
rede Aar og Dag siden, at den muntre Ridder 
var dragen af Landet. Rygtet vilde vide, at 
han dernede i det Fremmede havde ægtet sia 
skønne unge Myndling. Fru Mætte skulde være 
død, paastod Andre, og det var da i hvert Fald 
ikke umuligt. Borte var nu Ridderen, med Da- 
mer, Huskapellan, Tjenestefolk og et Utal af 
Kasser og Kister; i en af de sidste skulde 
den skinbarlige Djævel være ført med til hele 
Egnens blandede Gru, Forargelse og Lettelse. 

Den unge Herremand fra Holmen var redet 
derover en smuk Dag og havde hos et efter- 
ladt gammelt Tyende hørt Bekræftelsen paa 
det Væsenlige af, hvad man iforvejen havde 
fortalt ham. 

Han lagde ingen synlig Interesse for Dagen 
ved Meddelelsen. Han bad blot om Forlov til 
at se Haven og de tomme Værelser, men af- 
slog Følgeskab. Kort efter kom han tilbage 
til sin Hest, og den gamle Portner saa* 
efter den tavse, stadselige Junker, hvis An- 
sigt havde været saa blegt, og hvis Udtryk 
havde lignet en Søvngængers. 

Ak ja, hm! Ungdom — Ungdom. Vi 
Gamle har det i Grunden bedst; især naar man 
kan faa Lov at beholde Jomfru Maria til Søn- 
dagene og et Par af de hellige Mænd for Gigt 
og Tandværk. Resten faar de vel saa tage og 
lægge paa Ovnhylden I mumlede han og slog 
Skodden for Porten. 

Det var ikke mange Dage siden, og nu 
laa Junker Erik ved Aaen og bøjede sig frem 
over dens Vande. 

Han var træt af at trævle alt dette op,, 
træt af det Unyttige deri, og dog stadig til- 
bøjelig til at spejle sig selv i Fortiden, ligesom 
han nu spejlede sit Ansigt i Vandet. 

Ogsaa det indeholdt jo Fortiden, Barnets 
Alder. Hvor fjærnt laa den tilbage med sine 
Drømme, sine Sagn! 

Og idet han bøjede sig dybere og dybere 
ned over de smaa krusede Vandhvirvler og 
hørte det risle og mumle og hviske saa for- 
troligt op til ham dernede fra en anden, 
roligere, dybere og køligere Verden, saa be- 
gyndte Hjærtet at svulme hæftigt i hans 
Bryst, det gamle Sagn fra Barnealderen om 
Faderens Syn blev med Et saa levende og nær- 
værende for ham, han anede, hvor forladt Fa- 
deren havde følt sig hin Nat i det fremmede 

Land; han vidste af sit eget Livs Erfaring, 
hvor forladt man kan føle sig paa Jorden. 

Og hede, tunge Taarer randt ned åd 
hans Kinder og faldt i Aaens forbiglidende 
Vande. 

Da hævede en Kvinde sig op imod ham, 
to hvide Arme lagde sig blødt om hans Nakke 
og drog ham til sig. 

Vandet slog sammen over ham. Paa det 
Sted, hvor Junker Erik havde hvilet, saa's kun 
Aftrykket af hans Lemmer i det fugtiggrønne, 
stærktduftende Græs. 


IX 


H 


vorfor er dit Øje saa sørgmodigt nu, 
kæreste Du? 
hvorfor kan din Sjæl ej finde Hvile? 
ængstes du for Jorden og dens jagende Savn: 
se, du har jo fundet underjorden dig en Favn, 

hvortil du fra Forfølgerne kan ile. 

Hører Du ej Strømmen, som skyller om Land, 

fagreste Mand! 
lærer dig ej Bølgen sine Love? 
sødt er det at vugges af den levende Strøm, 
vide Verden virker i en fortvarig Drøm 
og øges, mens den synes kun at sove. 

Nej, Du lyster Striden, den gror i din Hu; 

kæreste Du, 
nævn den Sag, hvorfor Du ønsker falde! 
Kampen hist er Tvivlen i forvirrende Skift, 
Støvet skjuler Fanen og den store. Bedrift : — 
gør den mindste Gerning af dem alle! 

Da skal jeg paa Strømmen, som skyller om Land, 

dyreste Mand, 
nære ved mit Bryst dit bedste Minde; 
højt jeg bærer Mindet i Velsignelsens Daab, 
lyst for fjæme Slægter et Fornyelsens Haab, 
som slukkes og forgaar ej n9gensindel 


Her var saa svalt og lunt tillige. Luften, 
hvorigennem Blæstens ru Aande aldrig var 
gaaet, forfriskede som i en evig Morgen. En 
hvælvet, uhyre Hal, et kolossalt hult Rør, der 
tabte sig i det blaa, blaa Fjærne. Saa' man 
op ivejret, derop hvor Loftet skulde være, fik 
man atter det samme blaa Farveskær over sig, 
og stirrede man noget derpaa, saa' s det at 
strømme jævnt glidende bort med lysere og 
mørkere Prikker, omtrent som naar man er ved 
at sove ind, og tusinde Tanker uden Navne og 
Ord bølge iforvejen paa Sjælens Fart ind i 
Drømmenes umaalelige Dybder. 

Hallens buede Vægge løftede sig — hvor- 
fra saa' man ikke; Begyndelsen var ligesom 
skjult af Dis og Dæmring. Men dér, hvor 
Øjet traf paa kendelige Former, viste Væggen 
sig delt i bølgelinjede, skraa eller vandrette 
Lag, isprængt sælsomme Tegn, en hei Billed- 
"Wift. Lavest nede saa' disse Tegn ud, som 

om Børn havde kradset Figurer hen i Leg. 
Efterhaanden steg de i kunstfærdig Anskuelig- 
hed, og opefter og ud til Siderne drog de sig 
i fattelig Klarhed, indtil Øjet ikke fulgte dem 
længer, overbevist som det var om, at Alt gik 
den fuldendte Form i Møde. 

Og imellem dette Næt af Billeder trak 
finere og bredere Aarer sig, hvorigennem Van- 
det sivede, trængte sig, sugedes, for afsted 
ligesom med Ilbud til alle Kanter. Saa' man 
paa en saadan enkelt Aare, da var Bevægelsen 
utrolig hastende, men samlede man i sit Blik 
en større Mængde, da var Indtrykket det 
samme som af Bevægelsen ovenover Ens Ho- 
ved: den jævne, støtte Strøm, saaledes som 
Evigheden kun kan tænkes, uden at man har 
Navn til sin Tanke derom. 

Og det var, som om man igennem Lagene, 
igennem Figurerne og igennem Aarerne saa' 
Rødderne til hele den levende Verden deroven- 
for; man syntes endogsaa, naar man holdt sit 
Aandedræt, at høre denne Verden gro, alle 
disse Stene, Planter og Dyr, til Vandets svagt 
rislende Musik: 

Stedse glide, stedse flyde 
frem og frem og Baner bryde 
for det Spor, der følger vort; — 

ud at nytte, frem at fryde 
til unævnelige Lyde, 
som det Hele kun kan tyde, 
skynder hver en Del sig bort. 

Hvad er herligt, hvad er ringe, 
hvad er hæsligt, hvad er skønt? 
Middens Bug og Hestens Bringe, 
Stenens Lav og Træets Grønt: 
mod den store Skønheds Love 
falmer Regnbuglans paa Vove, 
fej rest Træ i Vaarens Skove 
bliver fattigt, sygt og frønt. 

Kloder kredse. Poler svinge, 
Verdner fødes og forgaar: 
i det Aller-lavest-ringe 
Guddomsstemplet evigt staar; 
vil en Gud af Ler Du gøre: 
støb ham om i Kød og Blod 
og slaa op hans Tempeldøre 
imod Evighedens Flod. 

Dér Du ser, hvor Bølger bryde 
frem og Ring paa Ringe skyde 
vidt mod Disens fjærne Luft, 
over i hinanden flyde. 


Vandenes Datter. 2 30 


krydses, skilles, samles, fryde 
sig i Frihed, mens de lyde 
Lovens evige Fornuft. 


De hvilede sammen, de To, paa et Leje, 
der var ophængt i en Grotte, og som holdtes 
i en sagte, vuggende Bevægelse, ligesom i Takt 
til Strømmens Løb. Omkring dem duftede det 
af frisk Muld, af den nyslaaede Engs Grøde, 
af Roser, der bryder frem fra Knop, af Havet, 
naar Morgenbrisen stryger hen over det og 
suger dets Salt med sin Aande. 

Saa fjærnt var de fra hin Overfladens Ver- 
den, hvorfra Suk, Klager, Forbandelser og 
Bønner stige op til Skyerne og træflfe de tomme 
Boliger for livstrætte Guder, fjærnt fra hin 
Verden, hvorfra Lidenskaber og Forbrydelser, 
Sorg og Smærter ikke formaaede at sive ned 
og tilsmudse den klare Strøm for dem. 

Hendes Ansigt var at se i, som ind i 
Klogskaben og Godheden selv. Klogskaben, der 
altid er god, hvor ikke Egennytten parrer sig 
med Beregningen. 

Selv under deres ømmeste Omfavnelser 
reves hun ikke hen til disse Drifternes Krampe- 
trækninger, hvorunder Historiens Pen har skre- 

vet saa mange af sine Sider, og hvorunder Dig- 
terne lide, medens de udsynge deres skønneste 
Sange. 

Og idet hun nød hans Kærlighed og del- 
agtiggjorde ham i sin, lærte hun ham af sin 
Erfaring, hvoraf hun øste som af en Kilde, der 
forfrisker uden at hidse, stiller Tørsten uden 
at rejse Begær og Svimmel. 


Han følte sig lykkelig, som han endnu 
aldrig havde følt sig. Hun ledede ham i hans 
Tænkning ; men saa blød og varsom var Haan- 
den, at han forekom sig selv som den, der 
vidste Alt og meddelte hende af sin Rigdom. 
Hun smilede ad ham, som man kunde smile 
ad det Barn, hvis Vid og Indfald man be- 
undrer, fordi det kun er et Barn. Og naar 
Utaalmodigheden kom over ham, naar Vrede 
og Nag og Fortrydelse og Tvivl fra forrige 
Tider begyndte deres slidende Kamp i ham, 
^aa hørte hun taalmodig paa hans Klager, uden 
at røbe, hvor tidt de saarede hende; og hun 
henvendte sig til det bedste og varigste i ham 
og viste ham. hvorledes Dyret og Barnet begge 
skæmmer Manden, der stilledes i Spidsen for 
Udviklingen. 

Og da han fandt sig elsket for sin egen 
Skyld, og da han havde følt sig beskæmmet 
og opløftet,, belært og styrket ved denne Kær- 
lighed, saa begyndte Længslen i ham mod 
Livet deroppe. 


Hun modsatte sig ikke. Hun fandt, at 
hans Natur krævede sin Ret. De havde jo dog 
ikke en fælles. Hun vilde gøre ham Følgeskab. 


Han forskrækkedes. Hun smilede, og lagde 
sit Hoved op til ham: Lad mig raade; hører 
Du? Jeg vil komme til dig, naar nogen Tid er 
gaaet, men i Mellemtiden vil jeg føde dig vort 
Barn! 

Kære! sagde han og knugede hende tilsig. 


De aftalte, at hun skulde komme til ham 
ude fra Søen. Han skulde sige hjemme, at 
han havde en Hustru dernede i det fremmede 
Land. De gik til Hvile. Han følte sig lykke- 
lig. Han vuggedes af de hvide, bli&de Arme, 

og det var, som om Alt var dødt dér bag 

16 

ham, og som op af Graven skød sig en fin og 
skær Blomst, der tiltog i Frodighed, og i hvis 
Duft han tabte sig. 


Han slog Øjnene op, og fandt sig liggende 
i Skoven ved Aaens Bred. X)et var Morgen 
nu; han saa' det paa Solen og følte det paa 
Duggen. Med et stort og lyst Haabs Frisk- 
hed i sin Sjæl kom han hjem til Borgen. 
Den gamle Jørgen tog lidt bekymret imod sit 
Herskab. 

I flere Døgn har vi søgt Eder, Herre ... 1 

Hvad; kun nogle Døgn? spurgte Herren 
smilende. Og jeg, som mindst havde; tænkt 
mig en Evighed 1 

Gamle Jørgen rystede paa Hovedet, men 
var dog mere tilfreds med Junkerens Ansigt 
nu, end før den sidste Udflugt. 


Der blev taget rask fat fra Herrens Side 
paa den gamle Borg, baade ude og inde. 
Jørgen forundredes endnu mere. 

Jeg skal betro dig noget, Jørgen 1 sagde 
^unkeren smilende. Jeg har en Hustru dér 

borte, langt nede i det fremmede Land, og jeg 
venter hende herhid, naar Forholdene tillade 
hende at komme. 

Jørgen tabte den Vinkande, som han po- 
lerede. 

Herren faar tilgive mig, men — hun er 
da ikke sort? hun er da ingen Morian? 

Junker Erik lo og slog- den Gamle paa 
Skuldren. 

Hun er saa hvid, som den skæreste Sne, 
og dertil klogere end vi alle tilsammen her- 
hjemmel 

Jørgen rystede alligevel paa Hovedet. Den 
unge Herre havde vistnok været meget vidt 
omkring paa sine Farter. Dette kom saa 
pludseligt. Blot Herren ikke havde været 
uforsigtig ? 


Junker Erik levede Tiden hen i en Drøm, 
men denne Drøm var lys og klar, og han var 
virksom, havde meget at gøre. I en sød 
Erindring og i en kærkommen Forventning kan 
der leves højt, uden at man gør sig mange og 
ufornødne Spørgsmaal. Tilsidst kommer dog 
Spørgsmaalene. 

i6» 

Hvad var Drømmen her? og vilde der 
gro noget virkeligt ud deraf? 

Ja hvad er det virkelige?' 

Junker Erik lo hen for sig med denne 
stille Overbevisningens Latter, som aller egen- 
ligst hører Ungdommen til, og som er vel- 
gørende, uden Braad, uden Anfægtelser. 

Var han ikke opdragen i en Tro, ifølge 
hvilken en Gud, en Aand, var steget ned til 
Menneskene, kundgørende sin Vilje at lev« med 
dem og lide under dem, for atter, dragende 
bort fra dem, at indstifte et varigt Samkvem 
mellem Aander og Mennesker? Var det ikke 
herfor, at Sværdet droges indbyrdes mellem 
Menneskene den Dag idag? Hvorfor da ikke 
en Aand stige op til et Menneske og leve med 
ham, indtil . . . 

Her afbrød han sig, og i Stedet for at 
fuldføre sin Tanke, satte han et Ord ind fra 
sin Boglærdom: 

Indtil Dagenes Endel 

Han smilede og jog dette bort. Og han 
gav sig til at længes; han følte, hvorledes han 
trængte til denne Støtte, og han savnede 
Kærlighed. 

Men gamle Jørgen gik stadig og rystede 
paa Hovedet. 

Tiden drog sig hen, Vintren gik, Vaaren 
kom, og med den kom Fugle, Græs, Blomster, 
Træer, men hun udeblev. Borgens Herre be- 
gyndte at tvivle. Han havde i Grunden tviv- 
let Vintren igennem. Hvad er den nordiske 
Vinter andet, end en lang, fortsat Tvivl, hvor- 
under vi vaander os, men som vi underkaster 
os som en Nødvendighed? Alligevel over- 
vintrer vi i vort Hjærte et lille lønligt Haab, 
men naar dets Opfyldelse udebliver med Vaa- 
ren, saa . begynder vi at anstille vore Be- 
tragtninger. Hvad kommer Fuglene og Plan- 
terne og de rislende Vande os ved? Kunne 
de trøste os? Nej, vi staar jo i intet Forhold 
til dem. Deres Liv er deres, og vort Liv er 
vort. Vi have ingen Meddelelsesmidler fælles. 
Lykkelig Kærlighed eller overordenlig Visdom 
ere de eneste menneskelige Betingelser for at 
forstaa og tilegne sig Naturen udenfor os. 

Hvad der var hændet ham, slog han hen 
som en Drøm. Hans Hoved .bøjedes, han talte 
ikke meget med sine Omgivelser, og naar han 
talte til dem, var hans Tone kold, overlegen, 
den fine Spot, som følger en Adelsmand, der 
har forsøgt sig i Verden. 

Saa modtog han en Dag et Besøg af en 
Mand med tilspidset Skæg, en høj, bred Pande, 
haarde Træk, en hvid, udslaaet Krave over en 

lang, sort, tilknappet Kjole, der naaede Fød- 
derne. Det svære Haar var tilbagestrøget bag 
Ørene, Øjnene vare iagttagende og med et by- 
dende Blik som en Dommers. Holdningen var 
vaklende, delt imellem Ydmyghed og Selv- 
bevidsthed. 

Han fremstillede sig som det nærliggende 
Sogns Præst og Læsemester, Magister i den 
hellige Theologi. 

Hvad skylder jeg Æren? spurgte Junker 
Erik høflig men kølig. 

Man har sagt mig . . . begyndte Præsten 
lidt nølende. 

Borgherren afbrød ham: 

Tillad mig: mine Folk have ingen Ordre; 
tværtimod I 

I har, min naadige Junker, en gammel, 
tro Tjener . . . ! 

Ja saa; gamle Jørgen. Nuvel? 

Denne tro Tjener, som er bleven graa i 
Borgens Brød, har i den senere Tid søgt vor 
Kirke. Vi beflitte os paa at udstrække Naa- 
dens Lys til saa mange hidtil forvildede som 
det forundes os gennem Styrken fraoven; det 
skyldes mig, en ringe Tjener for Herren, at 
have kunnet meddele den genopvakte Læres 
Trøst ogsaa til denne vidtomtumlede Sjæl, og 
I nu selv ... 

Da jeg nu selv har tumlet mig vidt om I . . . 
faldt Junker Erik ind og pegede paa en Stol 
med Opfordring til at tage Plads. 

Den Ærværdige satte sig og saa' forskende 
paa sin Vært, hvem han ikke syntes at kunne 
faa det rette Ram paa. 

Junker Erik vedblev: 

I er øjensynlig kommen, Hr. Magister, 
forat tale med mig om Troens Sager. Jeg er 
til eders Tjeneste! 

Præsten tog ikke sit Blik fra ham; han 
sagde : 

I har dog i de fremmede Lahde kæmpet 
for den nye Lære? 

Det har jegl var Svaret. 

Men I synes tillige, efter hvad jeg kan 
dømme og efter hvad eders tro Tjener . . . 

Jeg beder: lad os holde min Tjener 
udenfor! 

Som I ønsker, Hr. Junker. Det er en 
svær Tid, Anfægtelserne ere mange; Djævlen 
gaar om som en brølende Løve . . . 

Og søger, hvem han kan opsluge! fort- 
satte Junker Erik. Dersom det lyster Eder at 
tale om Djævlen, da er han just min Mand; 
— nej, jeg beder, at I ikke misforstaar mig: 
jeg har saavel i som udenfor Felten haft Lej- 
lighed til at granske med Lærde og Læge 

denne Materie, og, som sagt, lader os i en 
alvorlig Samtale udveksle vore Tanker om 
dette store Æmne! 

Og de samtalede om Djævlen. 

Magistren var en duelig Fægter, men Bor- 
gens Herre indrømmede ham ikke en Fods 
Brede. Præsten rejste sig omsider med store 
Svedperler over Panden. 

I er stærk, Hr. Junker, og mere forfaren 
udi Skriften, end jeg havde ventet mig. Her- 
for gør jeg Eder min Reverens. Men hvad 
Troen angaar . . . ! 

Den er noget usynligt og noget uhaand- 
gribeligt: Aahdernes indbyrdes Samfund; ikke- 
sandt, Ærværdige? — 

Og dermed bukkede Junkeren for sin Gæst 
og fulgte ham til Døren. 

Saasnart han var bleven alene, raabte han : 

Jørgen, et Bæger Vinl 

Og efter at han havde drukket det, sagde 
han: 

Du kan for mig tro, hvad Du vil; det 
bliver din egen Sag. Enhver utidig Omsorg 
for mine Sager vil jeg være fritaget for! 

Da Manden i den sorte, tilknappede Kjole 
var kommen udenfor Borgen, vendte han sig 
og tilkastede den et langt Blik. Hans Læber 
bevægede sig i en Mumlen, men om det var 
en Velsignelse, eller hvad det var, han lyste 
over Holmen, det lod sig ikke høre. 


Saa var det en Morgen tidlig, at en usæd- 
vanlig Bevægelse sporedes blandt de Fiskere, 
som Junkeren havde tilladt at nedsætte sig 
yderst ved Havbredden. Et Ubud blev sendt 
op paa Gaaxden, at Herren maatte komme til 
Stranden : et fremmed Skib af ukendt Bygning, 
der syntes at sejle ret op imod Vind og Strøm, 
havde vist sig gennem Morgentaagen og kastet 
Anker i nogen Afstand fra Land. 

Blatidede Følelser af Tvivl, Haab og 
Længsel bemægtigede sig Borgens Herre. Han 
kastede sig paa en Hest, beordrede den agende 
Karm til straks at følge efter, og var snart 
ved Havets Bred. 

Solen brød igennem Taagen og beskin- 
nede en Baad, der rask nærmede sig til Land. 
Oprejst i den stod en Kvinde med en dejlig 
Dreng paa Armen. Morgensolen syntes at om- 
give dem begge med en Krans af Straaler. 


2SO 

Barnet rakte sine smaa Arme frem imod Jun- 
ker Erik, som sporede sin Hest ud i Vandet 
og drog begge, Moder og Søn, op til sig i 
Favnen, for selv at landsætte dem. 

Saa roede Baaden, hvis Besætning man 
knap havde faaet Tid at lægge Mærke til, ud 
til Skibet igen, og Skib og Baad var snart 
forsvundet i den gyldne Taage. 

Fiskerne tabte sig i allehaande Gisninger, 
men deres Opmærksomhed var dog fornemlig 
henvendt paa det Tog, der nu ad den dybe 
Sandvej langs Aaen bevægede sig op til 
Borgen. 

Hvis dette er vor Junkers den fremmede 
Frue, sagde cje og skuttede sig i de halwaade 
Klæder, saa vil vi ikke faa noget ondt Her- 
skab. Drengen lignede ellers sin Mo'erl 

Det skal ogsaa Drenge gøre! sagde en 
Fiskerkone, som vidste Besked om dén Slags 
Ting. 


Fred og Velsignelse med dig! sagde om 
Aftnen Junker Erik, idet de sammen traadte 
over Tærsklen ind i Sengekammeret, hvor 
Drengen allerede sov paa sit lille Leje af skin- 

nende hvide Bolstre. Jeg har savnet min Hu- 
stru og — tvivlet pa«, at hun kom! 

Du svage Mand. Men netop som den, 
Du er, elsker Vandenes Datter digl 

Og hun saa' sig om med et lyst Smil: 

Altsaa her? 

Han havde ladet Kammeret drage med 
blaat Klæde; blaat var det folderige Senge- 
omhæng, og Gulvet var dækket med bløde 
Tæpper af dunkelblaa og ubestemte Farver. 
I Kaminen brændte en Ild, foran hvilken store 
Kummer med vellugtende Vand lod deres 
Dampe langsomt stige, op mod Loftet og 
sprede sig ud i Rummet. 

Hun lagde sin Arm om hans Liv og saa' 
ham ind i Øjnene: 

Er Du nu lykkelig? spurgte hun. 

Han knælede ned og kyssede til Svar 
hendes hvide, skære Haand med de synlige 
Aarer under denne Hud, der var blød som 
Bølgens Skum. 

Han løste hendes lange, lyse Haar og lod 
sig næsten begrave derunder. Hun havde sat 
sig paa en lav Skammel og lod sin Haand 
stryge hen over hans Pande, medens hun smi- 
lede ad hans Leg. Gløderne fra Kaminen og 
nu og då et opblussende Skær af Veddet 
spillede i fortrolige Farvetoner hen over den 

Siddende og den Knælende. Det svagt bob- 
lende Vands Vellugt trængte sig mellem hen- 
des friske, rene Aande og hans letvakte San- 
ser. Han havde ikke før set denne Hengiven- 
heds ømme Glans i hendes Blik fange et saa 
straalende Liv. Hans Haand gled fra Haarets 
Silke hen paa Skuldrens Marmor, hvor Kjort- 
len fastholdtes af et glimtende Spænde. Dette 
Marmor var ikke koldt; det levede, det ind- 
sugede mild Varme fra Ildens Nærhed og fra 
hans Nærhed. Spændet og Kjortelfligen faldt. 
Veddet blussede op; hun lænede sig tæt- 
tere op til ham forat skjule ham ganske under 
Haarets løste Strøm. 

Gud! sagde han og rejste sig pludselig. 
Hvad fattes dig, Dyrebare? spurgte hun 

deltagende. 

Han støttede sig mod Kaminen og saa' 
hen for sig. 

Intet, intet! mumlede han, men pressede 
samtidig Haanden hæftig mod Brystet. Det 
er de gamle Vunder; de vide altid at vælge 
Øjeblikket ... I 

1 Stedet for Svar tændte hun en Kærte 
ved Ilden og drog ham blidt med sig. 

De stod begge bøjede over Bolstrene, hvor- 
paa Drengen hvilede. Dér laa han og drog 
sit Aandepust saa rolig, saa uberørt, saa rød- 

musset som den fine Junirose, saa sund som 
en Brise hen over Søen, saa klog i sin Uerfaren- 
heds Søvn, som havde Aartusinders skiftende 
Billeder draget forbi hans Øje under dette 
spæde Laag, hvis dpnlette Vipper næppe for- 
maaede at kaste Skygge. 

Junker Erik foldede uvilkaarlig sine Hæn- 
der. Derpaa trykkede han hende fast ind til 
sig, medens han vedblev at se paa Barnet. 

Ja Du har Ret; sagde han. Her stilles 
alle Vunder! 

Han er din Kærlighed I svarede hun. 

Men Junker Erik forstod hende ikke ganske. 


Han vaagnede ud paa Natten helt forvir- 
ret og stirrede ud mgd Kærtens svage Skær. 
Forunderligt 1 Han havde drømt, at han var 
Yngling igen og sad paa Bænken i Maane- 
skinnet hos Karina, som tiltalte hamhaardt, og 
som paa hans Besværinger herover svarede: 

Ja, jeg er et Menneske, forstaar Du! 

Og han saa* hende ind i disse Øjne, fulde 
af Trods og Tilstaaelser, men turde ikke ved- 
blive at se derind. 

Han drejede sit Hoved til Siden: — dér 
hvilede hans Hustru, ligesom en Havets Bølge, 

der lægger sit lyse, kransede Hoved op mod 
en forreven Klippe. Hun aabnede Øjnene, 
kærtegnede hans Haand og sagde smilende: 
Menneske. Urolige 1 


Gamle Jørgen paastod, at det var Trold- 
dom altsammen, Djævlens Kunster, og i hvert 
Fald aldeles uhørte Omvæltninger. 

Hvorfra kom denne Frugtbarhed over 
Borgens Jorder, denne rigelige Vildtbestand i 
Skovene, ja selv Fiskeriets Opblomstren paa 
Kysten, naar det ikke var ved hemmelige 
Kunster, som Fruen raadede over? — denne 
Fremmede, som holdt Alt i sin Haand. 

Ganske vist var der nu flere nyttige og 
færre unyttige Hænder i Arbejde paa Gaar- 
den, end tidligere. Fruen styrede Alt med 
mild Fasthed og forudseende Kløgt, idet hun 
syntes at øse af en uudtømmelig Kundskabs- 
kilde ved enhver Anledning , men alligevel 
kunde det ikke gaa rigtig til. 

Og hvad skulde alle disse nye Indretnin- 
ger? Ikke at maatte hænge en fordømt Vildt- 
tyv op paa Gerningsstedet eller i det mindste 
trække ham til nærmeste Thingpæl og faa hans 
Øje udstukket 1 Det var jo imod al sund Sans 

og gammel Hævd. Ubegribeligt at ikke Vild- 
tet selv kom og klagede I Og saa blev der kre- 
denset for enhver Træl af en Bonde og ussel 
Fæster, — som om de kunde have været rig- 
tige Mennesker! De fik Lov til selv at eje 
deres Jord og sælge deres Korn og deres Øksne — 
ganske som en Herremand. Det blev dem for- 
ment at bo i en Mose* eller en Grøft, — lige- 
som om de ikke hørte hjemme saadanne Ste- 
der I Ja den naadige og velbyrdige Frue gik 
saa vidt, at hun tog sig af hele Mads Kul- 
sviers Yngel, som nu var groet op, og be- 
virkede naturligvis derved, at Mads slog sig 
til at drikke, da han nu havde Hænderne fri. 
Og saa lidet holdt Fruen over sin Værdighed, 
at hun tidlig og silde var paa Farten for at 
se til Syge og Vanføre; ja selv i Vandmøllen 
skulde hun have sin Gang, da en smitsom 
Syge var brudt ud og den tykke Ane var paa 
Nippet til at himle af Spedalskhed, — som 
rigtignok Jørgen mente, at hun havde anskaf- 
fet sig allerede for lang Tid tilbage. 


Junker Erik greb alle disse Planer og 
deres Udførelse med Iver. Jo større Forslagene 
var til Forbedringer, des mere kærkommet for 

ham. Jo mere der blev virket bort fra alt det 
Gamle og Tilvante, des større Vægt tillagde 
han Sagen. Han syntes, ved at gribe saa rask 
til, ligesom at kunne løbe bort fra sine egne 
Tvivl. Thi han havde disse Tvivl, der stun- 
dom ængstede ham; og dertil kom en Ting: 
intet af alt dette udgik fra ham selv. Han 
havde ved sin Side denne uforstyrreligt vir- 
kende Kraft, der omfattede Sagerne med et 
stort Blik, lagde dem til Rette for ham, drog 
en enkelt Del frem og spurgte ham: Synes 
Du ikke, at vi skulde gøre saa og saa? 

Men hvor blev han selv af under dette? 


Hun læste ham hans Tanker ud af hans 
urolige Blik. Hun tog hans Haand og saa' 
paa ham med disse store, kærlige Øjne, som 
han syntes aldrig helt var fra ham, hvor meget 
hun end maatte have sin Opmærksomhed hen- 
vendt de hundrede Steder. 

Ikkesandt, sagde hun; vi mener dog det 
samme begge? 

Ja — ja, svarede han. Og dog . . . ! 

Og dog finder Du, Kære, at det snart 
gaar for raskt frem her, snart at det ikke hol- 
der Skridt med din hastige Tanke. Jeg kunde 

sige dig — og Du véd, at jeg i vore fortro- 
ligste Timer siger dig det — at dette kun er 
de svage Begyndelser, at ud af dette vil der 
udvikle sig nye Baner, hvoraf nogle vare 
hidtil betraadte men nu glemte og andre 
ere saa ubetraadte, som Bjærgenes jom- 
fruelige Tinder. Det gælder fremfor Alt om 
at have Kærlighed til det mindste, forat kunne 
evne det største. Begynd en Dag, i Kærlig- 
hedens Navn, paa en Gerning, som din Klog- 
skab kan vise dig at være til Gavn for de 
mange, der vente og lide, — begynd herpaa 
med det Uendelige for Øje: at denne Gerning 
stadig vil drage andre og større med sig I — 
begynd. Du Dyrebare, af dig selv og med Til- 
sidesættelse af dig selv, at rydde en saadan 
Plads for din Fod og din Tanke: og Du vil 
føle dig som evig i det evige Liv. 

Jeg kan dø! svarede han sørgmodig. 

Hun slyngede Armene hæftig om ham og 
stod saaledes et Øjeblik, som om hun med sit 
Legeme vilde beskytte det, som hun elskede 
saa højt, imod Opløsning og Tilintetgørelse. 

Ja, hviskede hun ; Du kan dø. Dette, som 
jeg nu holder i mine Arme, og hvortil jeg har 
hældet mit Hoved, og som har givet Liv af sit 
Liv ved mit, det kan dø, saaledes som I Menne- 
sker dø. Og Vandenes Datter vil med Smærte 

se Forvandlingen og begræde sit Savn. Men 
dette har jeg maattet sige mig selv fra Begyn- 
delsen, og naar Timen kommer, skal jeg vel 
være min Byrd og dens høje Visdom værdig. 
Lad os tie herom nu. Se hist, min Fyrste, 
eders Prins og Thronarving. Kongen er død, 
Kongen leve! 

Hun smilede gennem de frembrydende 
Taarer og pegede paa Drengen, der legede 
ved en Stol ude paa Gulvet. 

Den lille »Prins« kunde endnu ikke ret 
bruge sine Ben; han maatte have Støtte forat 
holde Ligevægten, og foreløbig ydede Stolen 
ham denne. Hans Øjne tindrede af skælmsk 
Glæde og Livsmod, hvergang han saa' ivejret 
og hen paa Forældrene; hans smaa buttede 
Hænder havde travlt med noget Legetøj paa 
Stolesædet, men pludselig fik han Øje paa en 
anden, endnu kærere Genstand for sine Be- 
skæftigelser i nogen Afstand henne paa en 
anden Stol. Han rakte den højre og den 
venstre Haand frem, trippede i Ivrighed med 
sine smaa Fødder, pludrede med en Stemme, 
som en Fugls Kvidren, og syntes at ville lokke 
Genstanden til sig. Derpaa gjorde han et for- 
sigtigt, prøvende Skridt ud til den ene Side, 
men indsaa' snart, at han ikke turfle slippe sit 

faste Holdepunkt. Genstanden vinkede ham 
imidlertid. Han kastede et bedende Blik hen 
paa Forældrene, men opdagede i det samme, 
ved den lille Drejning, han gjorde, at Stolen 
kunde bevæge sig. Lynsnart forfulgte han 
denne sin Opdagelse. Han lænede sig frem, 
Stolen flyttede sig, og med et Frydeskrig, som 
en ung Drossel, der finder det første Bær, sty- 
rede han sit Fartøj hen over Gulvets store, 
blanke Ocean, forat anløbe den fjærne 0, der 
vinkede ham med alt, hvad der kan være 
attraaelsesværdigt for Barnets vidunderlige For- 
stand og Fantasi. 

De kappedes begge om, hvem der først 
kunde naa' hen til Drengen, løfte ham højt i 
Armene og kysse ham. 


Junker Erik gik i Rette med sig selv, 

medens hans Hustru vedblev at styre og lede Alt. 

Han vilde saa gerne gribe til og begynde med 

dette ringe og uanseelige Arbejde, der igennem 

de rindende Tider skulde afsætte sin Frugt. 

Men hvor skulde han gribe ind? hvorledes 

skulde haii af egen Drift finde den Sag her 

under de dagligdags Forhold, som kunde være 

i7» 

hans Arbejde værd, og som hun ikke allerede 
havde taget under sin Haand? 

Nej; han kunde intet finde. 

Og 1 Mangel heraf søgte han udenfor 
Hjemmet. Der var jo stadig disse omstridte 
Jordlodder, som Kirken i sin Tid havde fra- 
stjaalet hans stakkels vildfarte Moder. Nu havde 
han en Søn, en Arving, hvem han som Fader 
skyldte at bevare Slægtens Ejendomme ukræn- 
ket. Vel følte han med sig selv, uden at hans 
Hustru ytrede sig derom, at en Anstrængelse 
fra hans Side i denrie Retning just ikke lige- 
frem kunde siges at være et Arbejde i Aan- 
dens evige Tjeneste, men det gav ham Syssel- 
sættelse, det bragte hans Evner i Bevægelse 
og hans Blod i Kog, — og en Adelsmand 
maatte nu helst være i Kog, naar han skulde 
udrette Noget. Dertil kom, at hans Hustru, 
da han havde forelagt hende Sagen, 'gav ham 
Medhold: Det var en Retskrænkelse, her fore- 
laa, og Retten skulde aller mindst krænkes til 
Fordel for den Mægtigere og paa Grundlag 
af en Synd. Hun opfordrede ham til at tage 
fat med Alvor. 

Det viste sig at være et Arbejde, større 
end han selv havde* tænkt sig. Da den gamle 
Kirke var bleven styrtet, kastede Kongemagten 
og Adelsvælden sig som hungrige Høge over 
Byttet, førend den nydannede Kirke ret kunde 
faa fat med sin Klo. Da Kongemagten i de 
afsidesliggende Landsdele stod paa svagere 
Fødder, og Adelen paa de stærkeste, tog 
Herremændene straks Løvens Part, for ikke at 
sige Ulvenes. Aa, det er nok det bedste, at 
vi slæber iland med, hvad vi kan overkomme! 
Hvad man har, det har man! Herren fri os vel 
fra at gaa den rensede Lære i mindste Maade 
for nær; men naar vi betænke, hvorledes de 
gamle Munke i deres Tid har plyndret os ud 
for alle disse Herligheder, og da vi dog ikke 
vide noget tilforladeligt om, hvordan de nye 
Præster kunne komme til at stille sig . . . tysl 
vi ere gode Kristne og ivrige Lutheranere — 
ned med Papismen 1 væk med alt det kronra- 
gede Uvæsen I . . . 

Hejdidelom, hejdideloml Hest, kan du rende. 
Munken den graa. Munken den graa, rider vi 

over Ende. 

Og saa red de hen over Klostergodserne, 
gav Kongen, hvad Kongens var — det var 
endda ikke saa meget — og glemte i deres 

Hastværk den ny Kirke, saa at den selv maatte 
kræve sig. 


Junker Erik fandt Sagerne staaende saa- 
ledes, at en med ham lang^ ude beslægtet 
Herremand paa den anden Side af Kloster- 
skoven havde under hans lange Fraværelse 
inddraget de omstridte Jordlodder sammen med 
andet af det nedlagde Klosters Tilliggende. 

Der begyndte nu en Riden til Herredag 
og Thing, Stævninger og Vidneførsel for Jun- 
ker Erik. Det sysselsatte ham og anspændte 
hans Aarvaagenhed, men han fik tillige et Blik 
ind i den hele studedrivende Ridderstand, 
hvoraf han selv var udgaaet, og al denne smaa- 
lige Havesyge og sneverhjærtede Lumpenhed, 
denne Raahed og Uvidenhed i ti Miles Qm- 
kreds oprørte ham og gjorde, at han halvvejs 
fortrød at være begyndt Retstrætten. Blanke 
Vaaben vilde han have foretrukket, uanset at 
han i Udlandet havde faaet sin Lyst i saa 
Henseende styret. 


Saa vendte han efter en saadan Dags Ridt 
tilbage til Holmen en Vinteraften. Han fandt 

sin Hustru siddende foran Kaminen, hvor Lysene 
j var tændt paa Gesimsen. Hendes Kinder vare 
I imod Sædvane dækkede af en fin Rødme, Skæ- 
j ret fra en Sindsbevægelses nys dalede Sol. 
I Hun satte sig paa hans Skød og røbede en 
næsten barnlig Ivrighed for at komme til at 
fortælle. Dog beherskede hun sig, da hun saa', 
at han opmærksom, halvvejs ængstlig, betrag- 
tede hende-, og med sin klare, rolige Stemme 
sagde hun: Gæt, hvem her har været! — 
Han kunde ikke. — En løjerlig Mand, Præsten 
hisset ovre fra; det gjorde mig i Grunden ondt 
for ham, han var saa overbevist om sin gode 
Sag; vi talte nogen Tid sammen, men forstod 
hinanden kun daarligt, han. i det mindste mig, 
og saa brød han op i Vrede. — 

Junker Erik gjorde en utaalmodig Bevæ- 
gelse : 

Blot jeg havde været hjemme 1 Hvad sagde 
Du? — 

Han spurgte mig, svarede hun med sit 
lyse, frejdige Smil, om jeg var Papist? Jeg 
svarede nej. Om jeg da hørte til hans Kirke? 
Jeg svarede saa skaansomt som muligt, at 
jeg næppe turde henregne mig dertil, hvilket 
lod til at bedrøve ham meget. Jeg spurgte ham 
til Gengæld om hans Tro. Han tog den store, 
hellige ^og frem, som han havde under Armen, 

Og rakte mig den med Spørgsmaalet» om jeg 
vidste dens Indhold og vedkendte mig det. 
Jeg tog Bogen, kyssede den med Ærbødighed 
og sagde, at der indeholdtes store og evige 
Sandheder deri, som jeg alle kendte og fulgte. 
Han stirrede forundret paa mig , men hans 
Ansigt blev mørkt, da jeg gav ham Bogen til- 
bage med de Ord, at der var Vildfarelser og 
Uklarheder deri, som Tiden maatte rette, hvis 
Tiden vedblivende vilde søge sin Lov af Bogen* 
Saa flyttede han sin Stol langt tilbage fra mig 
og sagde, at jeg var fortabt. Jeg forlangte at 
vide Meningen af dette Ord; han svarede, at 
jeg var Djævlen hjemfalden, den onde Magt, 
som stedse pønser paa Fordærv for Alle. Jeg 
erklærede ham, at i min Verden kendtes ingen 
saadan, at det, som han kaldte saaledes, maatte 
være det Uklare, det Uudviklede eller det, som 
i Almindelighed antoges for det Skadelige, 
men at intet var skadeligt, som havde en Ud- 
vikling for sig, hvori det kunde fuldkommen- 
gøres, at Menneskene kun ved Mangel paa 
Forstand, — som kunde afhjælpes, — ved Nød, 
— som de paaførte hverandre, — ved ond 
Vilje, — som ikke var dem medfødt, — holdtes 
tilbage for en Tid fra den evige Udvikling, 
som Alt, Alt var underkastet ligefra det for 
Øjet usynlige Ormedyr i Havets Svælg til de 

igennem Firmamentet rullende Kloder med alt 
det Liv i Lovens evige Tjeneste, som han, 
Præsten, i det mindste ikke syntes at have 
synderlig Ærefrygt for. Og da jeg derpaa 
holdt inde, saa' jeg, at han sad med foldede 
Hænder og bad. Det gjorde mig ondt for 
ham, og jeg nærmede mig ham, men da for 
han op og saa' paa mig som paa en Slange. 
Endnu et Spørgsmaal vilde han kun gøre mig: 
Om min Husbond og Herre delte mine Vild- 
farelser? — 

Naa! udbrød Junker Erik næsten hæftig. 
Og Du s^^arede ham? — 

At den, der havde sét Guder smuldre hen 
i Støv for Naturens Haand, og atter andre 
rejse sig og tage Bo i Menneskenes Hjærter, 
alene ledet af Menneskets guddommelige Trang 
til at give sin Samvittighed Herskerens Purpur 
og Krone, — at en saadan ikke kunde besvare 
alle en syg Selvretfærdigs Spørgsmaal I Og saa 
gik han i Vrede. 

Jeg kan tænke detl sagde Junker Erik og 
saa' ned for sig. 

Han kunde eller vilde i dette Øjeblik ikke 
se op i de lyse, klare, gennemtrængende Øjne, 
der dvælede paa ham, som en Moders Blik paa 
det Barn, der lader sig lede af en Kæriighed, 
som det ikke forstaar og derfor pønser paa at 

unddrage sig til Fordel for — ja hvad er det, 
I andre byder? 


Og Foraaret kom atter, som det ved- 
blivende kommer med sine Snepper, der kaste 
sig ned i de stille, afbladede Skove, med sin 
Lærke, der stiger syngende over de svagt grøn-, 
nende Marker, med Stær og med Solsort, der 
glimre som sorte Diamanter i smaragdfrisk 
Græs, og endelig med Svalen, den lille bevin- 
gede Delfin, der jager Luftens Bølger foran 
sig under jublende Skrig. 

Jordlodderne vare vundne for Junker Erik, 
men Herremanden hist ovre havde kun slet 
kunnet skjule sit Nag. Herren til Holmen red 
med sine væbnede Svende til sidste Herre- 
dag, og han indgød den Respekt, som sidder 
i en god Klinge, omgærdet af Lanser og Bøs- 
ser. Ingen talte længer om at komme ud 
og søge ham paa Holmen; ogsaa Præsten, 
som havde ytret en slig Tilbøjelighed, afstod 
fra sit Besøg til Gunst for sine mere med- 
kommelige Sognebørn. 

Der var atter dyb Ro og Dagens vanlige 
Gerning over Borgen og hele Egnen. 

I Junker Eriks Sind var Uroen vendt til- 
bage og hentede hver Dag Forstærkninger 
gennem hans Drømmerier og Grublerier. Han 
var atter uden væsenlig ydre Beskæftigelse, og 
han taalte det ikke; Slægtens Blod var for 
stærkt i ham. Han kastede sig over Musiken ; 
han havde hjembragt fra Udlandet flere Instru- 
menter, hvoriblandt en Luth af stor og sjælden 
Tone. Denne syslede han meget med; men, 
som det er ejendommeligt for Musiken, naar 
man ikke helt hengiver sig til den som Kunst- 
ner, saa adspreder og opriver den ^mere, end 
den samler og læger. 

En Aften, da Luften var stille og mild, 
og da Maanen just var kommen frem, gik han 
med sit Instrument ned i Haven, hvor han 
valgte sig en Bænk paa et ensomt, fredet 
Sted i Nærheden af hans Barndoms Legeplads. 

Og medens han sad her og Skyerne kom 
som Luftens lyse Aander langsomt glidende 
frem imod Luna deroppe og holdt deres Sørge- 
slør over det blege Ansigt, idet de drog forbi, 
og medens Havens gamle Træer sænkede 
Hovederne, der vare saa tunge af at bære 
Tidernes store Hemmeligheder, og nu og da 
bevægede et Blad, som om de hviskende vilde 
røbe, hvad de vidste, saa følte han, hvorledes 
alle Væsners urgamle Smærte gik igennem 

hans Bryst, og han greb Luthen, lænede sig 
tilbage paa Bænken og sang med dæmpet 
Stemme, af Frygt for at hans Ord skulde høres 
for langt bort: 


Sig, Luna, vil Du lytte til, 
hvad dette sagte Strængespil 

i sine Toner gemmer; 
som hist Du skifter Smil og Graad, 
saa har min Stræng en dobbelt Traad, 

der huser delte Stemmer. 


Som snart Du staar i Zeniths Blaa, 
og dykker snart bag Skyer graa 

og tælles blandt de Døde, 
og atter fra den syg^ Jord 
paa Himlen stiger ren og stor 

til alle Stjerners Møde — 


Saadan min Sjæl højt higer op, 
hvor Bjærgets jomfrukyske Top 

i Æthren drager Aande, 
men styrter atter dybt sig ned, 
hvor Jorden bæver feberhed, 

som Støv i Elskovsvaande. 

O Luna, Du som ser min Strid, 
din Liljekind den er saa hvid; 

jeg elsker brudte Farver. 
Du fordrer Psyken skær og klar, 
men husk, at Sommerfuglen har 

sit Udspring mellem Larver. 

Vær ej for streng, vær ej for kold; 
St. Georg var en Ridder bold, 

men staar nu kun paa Skilter. 
Vi slæber med os Jordens Ler, 
mens Øjet højt mod Stjernen ser, 

vi Jordens Gangerpilter. 


Han blev siddende her længe, støttende 
Kinden i sin Haand. 

Da han endelig rejste sig, syntes der at 
være taget en Beslutning. 

Han kom op paa Borgen; Alt var slukket 
og Fruen allerede for noget siden til Sengs. 
Han traadte sagte ind i Kammeret; han vilde 
nu netop saa gerne have haft hende i Tale. 

Maanen faldt ind i Værelset; Drengen laa 
i Skyggen, og da Faderen bøjede sig ned over 
Bolstrene, hørte han de rolige Aandedræt — 
et Barns trygge Søvn. 

Moderen laa i den store, brede Seng, hvis 
Omhæng vare slaaede fra, nu da den gode 
Aarstid var kommen. 

Han stod stille og betragtede hende saa- 
ledes som hun laa i det fulde Lys fra den 
Luna, som han for nylig havde henvendt sin 
Bøn til. 

Det kom strømmende ind over hende, 
dette sælsomme Skær, hvori de mest haand- 
gribelige Genstande opløse sig, flygte bort og 
vende tilbage med Præget af en fremmed Na- 
tur, som vi tidt, selv under vore videste Farter, 
ikke opdage eller ikke vedkende os. 

Den store, mørke Seng med sine ranke 
Piller og udskaarne Himmel syntes ham i dette 
Øjeblik et fremmed Skib, der vuggede afsted 
med hende i det bølgende Lys. Hun laa dér, 
hvid, aandeagtig; Pladsen ved hendes Side var 
tom ; hun førtes bort fra ham. Han var maa- 
ske ikke værdig til at følge med. 

Den lette Natdragt stod aaben for Brystet; 
kun korte Ærmer; den blændende hvide Arm 
laa bøjet ind under Nakken, den anden Arm 
ned ved Siden over Tæppet ; i Søvne bevægede 
Haanden sig ud efter, som søgte den noget. 

Han gik varsomt tilbage, løftede Drengens 

Leje op og bar det hen ved Moderens Side. 

^n aabnede Øjnene , takkede ham med et 

Blik, kastede et langt, dvælende, paa Drengen, 
og laa atter ubevægelig, i samme Stilling som 
før, et Sindbilled paa Hvilens dybe Fred, en 
Statue af Hjemmets slumrende Genius. 

En Statue; nej, intet saa massivt. En 
Statue forudsætter Ler, Marmor, Guld og Elfen- 
ben. En Genius; ja. En Aand. 

Det var Ordet, det var hans Tanke. 

Han følte, hvorledes hån, stirrende hen paa 
dette Syn, tog Afstand fra sin Tanke. Havde 
han hvilet her, paa denne Plads, som nu stod 
tom? Vilde han kunne hvile her for Frem- 
tiden? 

Han holdt Haanden om sin Pande og knu- 
gede hæftigt til. Han havde troet om sig selv, 
at han var bleven Mand derude i Livet, at han 
havde faaet Bugt med Tro og med Overtro. 
Han havde ved denne Kvindes Side sél saa 
dybt ned igennem Tingenes Rækker, at han 
næsten havde øjnet fri Horisont paa den anden 
Side, og i denne Horisont havde der ikke været 
saa meget, som en Sky, hvoraf han kunde 
forme sig et Billed af en Gud. Alle hans 
Spørgsmaal herhen imod havde gennemløbet 
Tingenes Baner og var vendt tilbage til hans 
egen Sjæl som Udspring, og dér havde han 
fundet Samvittigheden, Evnen til at skelne Godt 
og Ondt. 

Hvad forlangte han mere? 

Han forlangte intet. Han følte kun, at 
det Punkt var kommet, hvor han ikke længer 
kunde mestre den gamle Fange, der laa og 
ventede paa ham fra hans Børnelærdom, fra 
hans mangelfulde Indsigt, fra haAs menneske- 
lige Natur, fra — ligegyldigt fra hvad — blot 
dette ene: han kunde ikke længer 1 . . . Der 
begyndte at stige Guder frem fra Kammerets 
Kroge. 

De svaitdt ganske vist, saa snart de kom 
i Nærheden, hvor den Sovende laa og hvor 
Maanelyset viste hendes rene, klare Træk, præ- 
gede af usigelig Godhed og myndig Højhed. 
Men de var her rundt omkring ham, de havde 
Skikkelsen af den gamle, stréenge Mand med 
det lange Skæg, af Madonnaer med disse Øjne, 
hvori man selv kunde lægge Alt ind, af Barne- 
guden, af Korsguden, og endelig af Spotte- 
guden, den unge Mand med det blege, skarpe 
Ansigt og de mørke, fristende Øjne, der drejede 
sig fra ham og hen imod den Sovende og til- 
bage igen med det Spørgsmaal: Er Du nu og- 
saa ganske sikker paa — hm? ... 

Han kunde ikke udholde dette. Han havde 

omtrent afført sig Klæderne; han famlede og 

fik fat i sin Dolk; han trak Klingen ud, prø- 

'ie Spidsen og saa', hvor Bladet blev koldt 

Og blaaligt i Maaneskæret. Det skulde standse 
ethvert Spørgsmaal hos ham, enhver Frygt. 
Gud være lovet 1 han var dog ikke blandt de 
udødelige Guders eller Aanders Tal. Han var 
et Menneske, — Skæbnen holdt han ikke i sin 
Haand, men dens Ombud, Døden. 

Han spredte sin venstre Haands Fingre 
over den store Brystmuskel og søgte sig Stedet 
ud; saa hævede han Klingen . . . 

Det var Drengens Ansigt, hans Blik var 
standset ved; Dolken faldt fra ham. — 

Hans Hustru sad oprejst i Sengen og 
strakte Armene ud imod ham. Han laa ved 
hendes Bryst, skælvende, ude af Stand til 
at tale. 

Jeg vidste det, sagde hun. Jeg turde blot 
ikke holde dig tilbage; Du maatte slutte dér, 
hvor Du standsede: ved Barnett 

Ja, ja I raabte han. 

Og nu maa vi altsaa skilles? spurgte hun 
bedrøvet. 

Ja — for en Stund. Jeg maa rejse — ^ 
bort — hører Du. Jeg maa prøve det om 
igen : 

Hvad vil Du prøve? Har Du ikke prøvet? . . . 

Jo, jo; men spørg mig ikke; vel? Jeg er 
syg. Jorden brænder under mig her; den svi- 
der mine Saaler og gør mig gal. Derude er 

enten den store Kulde, eller ogsaa Baalet, som 
helt fortærer! . . . 

Menneske, som Du er I sagde hun. 

Og hendes Taarer vædede hans Bryst ^ og- 
Hænder, hun trykkede ham til sig, ømmere 
end nogensinde. Saaledes hvilede de sammen, 
under hviskende Klager, der afbrødes af Kær- 
tegn, under Bønner og Taarer, Favntag og 
Samtale, der døde hen, indtil Søvnen tog dem 
og førte dem langsomt imod Opvaagnelsens 
Kyst højt op ad den lyse Dag. 


Det var ikke store Forberedelser, der blev 
gjort. Hans bedste Hest blev ført frem med 
Oppakning og Vaaben. 

Jeg vil vende stærkere tilbage! sagde han, 
da han sad i Sadlen. 

Hun svarede ikke, men saa' paa sin Dreng, 
som hun havde paa Armen. Hun stod foran 
Vindebroen og saa' ham ride. 

De sidste Ord, han sagde, var: 

Jeg bliver dig tro! 

Bliv tro imod dig selv! lød Kendes Svar. 

Saa red han, og da han var kommen over 
Dæmningen, hvor Vejen svinger i Syd bort fra 
^aen, vendte han sig og vinkede. 

Hun stod endnu dér med Drengen paa 
Armen. Formiddagens Sol skinnede over hen- 
des og Drengens lyse Hoveder, som med en 
Glorie. Han tænkte paa den Morgen, da hun 
kom iland, og han trykkede Hatten i Panden 
og gav Hesten Sporene. 

Saa drog han ud endnu en Gang, for at 
prøve, hvor Tiden havde sin Styrke, og om 
den kunde bære ham. 

Eller han drog ud, for at gøre sig værdig 
til at vende hjem. Det er ikke altid saa lige, 
at være klar paa, hvorfor man drager ud. 


18* 


N 


u ville vi tales i Mindelighed 

— sid ned, Junker Erik, sid ned! — 
Nu ville vi tage den tabte Traad 

og knytte den atter og spinde og sno, 

— men Frue, det lyder som hulkende Graadl 

Nej, nej, jeg lo . . . 

Det faar jeg vel tro; 

nu ville vi tales, vi To. 

Og Ordene komme og Ordene gaa, 
vi kunne saa lidet hinanden forstaa; 

saa faar vi vel lade det fare. 
Der skælver et spørgende Blik under Bryn, 
der svæver for Øjet et dragende Syn; — 

min Elskede, hvad vil Du svare? 

Om Elskov jeg bringer ej Bud eller Svar, 
min Pande skal være for Skyerne klar. 

Sol skal af Sjælen opgange; 
jeg kysser din Læbe med broderligt Sind, 
jeg kysser den Taare, som pletter din Kind, 

og synger dig for mine Sange. 

De Sange har Bud imod Evighed 

— sid ned, Du min Søster, sid nedl — 

De Sange skal tage den tabte Traad 

og kn^e den atter og spinde og sno; 

min Frue, saa standser din hulkende Graad, 

det Spind er jo 

din Ære, din Tro I — 
Saa ville vi skilles, vi To. 


Han drog fra Stad til Stad, traf paa gamle 
Kendinger, stiftede nye Bekendtskaber^ dispu- 
terede, grublede, fandt at Alt var, som han 
havde forladt det, fandt at de Stridende stod 
endnu mere forbitrede imod hverandre, og 
valgte tilsidst at gaa til den By, hvor store 
Ting forberedtes, som man sagde. 

Han opsøgte sig et Logis og derfra gik 
han hen paa et Værtshus for at spise og 
høre Nyt. 

Ved det Bord, hvor han fik Plads, sad alle- 
rede flere yng^re Adelsmænd, Officerer eller 
Folk, som agtede sig ind i Rækkerne, at tjene 
under den store protestantiske Feltherre, hvis 
Fane var stukket i en Jærnring udenfor Porten 
til et af de fornemste Huse 1 Gaden. 

Man talte højt og larmende, og iblandt 
Stemmerne om Bordet kendte Junker Erik paa 
Tonefaldet to Landsmænd. 

Han betragtede dem. De var allerede 
noget ophedede. Den ene havde ret et ud- 
fordrende Pageansigt, hvori Barnets sorgløse 
Kaadhed og den voksne Kavalers Nattesvir 
jog hinanden i skiftende Miner. Han fandt 
sig afvekslende stærkt tiltalt og atter frastødt 
af dette Ansigt, der lovede saa meget og sand- 
synligvis holdt saa lidet. Den anden var 
djærvere skaaren, talte mindre, rørte hyppigere 
Kruset og svor nu og da en i meget sirlige 
Vendinger drejet Ed paa, at Kirken burde ud- 
ryddes fuldstændig, enhver Munk hænges i sin 
Kuttesnor, og edivert Nonnekloster stormes. 

Den Yngre trak i sine Hoser, der havde 
lagt sig i Folder over Knæet; og han førte 
Pege- og Tommelfinger op til sit lille Mund- 
skæg og saa' synlig veltilfreds ud ved Tanken 
paa Erobringerne. 

Hør Du, Niels I sagde han. Vi deler vel 
halvt? 

Oluf! raabte den anden advarende og 
hævede Haanden ivejret, som havde strøget 
det store, blonde Skæg; Oluf, min Dreng, Du 
bliver mig saa ugudelig! 

Og han lo, og alle de unge Kavalerer ved 
Bordet lo, og Underholdningen fortsattes ad 
denne Vej, væsenligst drejende sig om Nonne- 
klostrene. 

Junker Erik tav og spiste. Der var kom- 
men en Ligegyldighed i ham, som kun nu og 
da veg for en Følelse af Skuffelse. Men han 
trak paa Skuldrene, hældte Vand i sin Vin og 
nedsvælgede Drikken med den Bemærkning 
ved sig selv, at enhver Sag har sine Maro- 
dører. 

Saa blev han opmærksom. De to unge 
Adelsmænd havde flyttet sig tættere dammen 
og talte i deres egetMaal. Han hørte sin Far- 
brors Navn nævne — ja virkelig — og Fru 
Karina — var det muligt? De var her; den 
tykke Ridder støttede den store Feltherre, del- 
tog i Krigsraadet, var virksom og allesteds- 
nærværende, havde en betroet Post; og hans 
smukke Frue gjorde Honnør for de højtstaaende 
Officerer, førte an i en Kreds af Ungdom og 
Aand, hvoraf alle > Hængehoveder t var ude- 
lukket; der kom saa godt som ingen Damer, 
men Blomsten af det protestantiske Forbunds 
Adelsmænd. Det var en smal Smag at lade 
sig slaa ihjel den næste Dag af Papisterne, 
naar man Aftnen iforvejen havde kunnet trykke 
denne Haand, føre den til sine Læber og faaet 
et af disse Øjekast, som forjættede . . . 

Mine Herrer! afbrød Junker Erik; det er 
min Pligt at underrette Dem om, at jeg er 
Deres Landsmand! 

De saa' paa hinanden og dernæst paa ham. 

Kender I den Dame? spurgte Junker Niels. 

Lidt I var Svaret. 

Dejlig Kone I sagde den yngre Junker Oluf 
og strakte Benene fra sig. 

Maa vi drikke et Glas med Eder? spurgte 
Junker Niels. Vi hedder saa og saa; I hører 
vel til den gode Sag? 

Junker Erik svarede: Jeg er kommen her- 
hid forat tjene den gode Sag; — dog ikke ved 
at storme Nonneklostre! 

Her satte Junker Oluf Tungespidsen ud 
imod den Kind, som vendte til hans Kamme- 
rat og hostede. Den anden blinkede med 
Øjnene, lagde Haanden over sin blussende 
Pande og tømte sit Bæger i en Slurk. 

Junker Erik saa' paa ham og opdagede, at 
han næsten var drukken. I kender Fru Ka- 
rina? spurgte han. 

Aa — ja — kender? svarede den Anden. 
Hvem kender et Fruentimmer, endda man intet 
bestiller andet fra Morgen til Aften silde, end 
at udforske hende, om man kunde tækkes 
hende. Nødig slipper jeg Livet, men desuagtet 
lod jeg mig slaa ihjel som en Hund, om hun 
vilde bønhøre mig. 

Talemaader! sagde Junker Erik. 

Nu; maaske Talemaader. Men I kan sag- 
tens tale koldsindig, I, som ikke er af hendes 
daglige Omgang. Det er de Kvinder, som hun, 
der gør os til, hvad vi ere. 

Nøder hun Eder da saa meget? spurgte 
Junker Erik og satte Fingerspidsen mod hans 
tømte Glas. 

. Junker Oluf lo og bankede i Bordet. Hans 
Kammerat saa* forbløffet ud og for atter med 
Haanden over Panden. 

I er kan hænde ældre end jeg, og en køn 
Karl, soni I, kan maaske Fruentimmerne paa 
eders Fingre; men jeg siger Eder, at Fru Ka- 
rina tager det op med os Allesammen. Ja nu 
taler jeg Alvor, skal I vide — Oluf, fyld mit 
Bæger og lad den Grinen fare; ser I, der er 
Stunder, hvor jeg ikke estimerer hende mere, 
end som saa. Hvad Djævlen, vi er dog Adels- 
mænd og tager Tingene stort og bredt og ser 
fra oven af og' ned paa Stymperagtigheden i 
Verden og lader Præsterne præke imod hver- 
andre og Kvinderne græde for den Synaal, de 
har tabt. Jeg siger Eder, der er Øjeblikke, 
hvor hun har en Ræson som en Syerske, der 
vil lappe Moralen sammen med alle mulige 
Smaapjalter; og saa staar hun op som^ en 
vingelet Fugl og slaar os om Ørene allesammen 
med gnistrende Ord, saa det arme Hjærte 

sidder os i Halsen. Saa har hun disse Øjne, 
der se ud af vild Trods, som om hun kunde 
tage Fanen og sende os i Døden med en Bøn 
for vor Sjæl og en Forbandelse over vor Ussel- 
hed; og naar man saa stirrer paa hende og 
rækker efter hendes Haand, saa falder hun 
sammen som et knækket Spedelys og væver 
om, at der dog er en Gud i Himlen og Tro- 
skab i Ægtestanden, og saa gaar hun ind og 
græder hos sit Barn. 

Hun har et Barn? spurgte Junker Erik 
blødt. 

Et dejligt Barn, en lille Pige . . . Oluf, 
ifald Du vedbliver at grine, saa slaar jeg Kru- 
set i Stykker paa din Skalle I 

Du maa for mig slaa dit Krus i Stykker, 
hvor Du vil; min Skalle holder nok, men jeg 
synes ikke, at Du skulde tømme din Kande 
saaledes ud i Tide og Utide, medens ædru Folk 
sidder og hører paa dig. Ellers er min Me- 
ning om Fru Karina, at hun naturligvis dels er, 
som Du afmaler hende, fordi alle Kvinder er 
saalunde, og dels anstiller sig saaledes skiftende, 
for at give dig og alle andre Tossehoveder 
noget at tænke over. Hvis jeg kommer saa 
vidt, at jeg faar Tid fra andre Sysselsættelser 
til at belejre denne Fæstning, saa skal Du faa 

mit^sidste Argument at høre, naar jeg har bort- 
taget Fanen fra dens Bastion! 

Det klæder en saa ung Krigsmand ikke 
ilde, at tale saa erfarent! sagde Junker Erik og 
rejste sig. 

Pageansigtet* maalte ham med en af- 
gørende Overlegenhed. Saa trak den unge 
Mand paa Skuldrene og kiggede over til Kamme- 
raten, som for at se, hvor langt denne mente, 
at man burde gaa. 

Men Junker Erik var allerede udenfor 
Døren. 

Saaledes taler de om hende! 

Han vilde lade sig mælde hos den Øverst- 
befalende, men paa Vejen derhen vendte hån 
om og lod sig vise det Hus, som Farbroren 
beboede. En Tjener tog hans Kappe i For- 
stuen, og da han havde nævnt sit Navn og sit 
Familjeskab med Ridderen, lod man ham straks 
gaa ovenpaa til Fruens Værelse. Ridderen 
havde for Øjeblikket en Konference i Salen. 

Han bankede paa og traadte ind. Værelset 
var middelstort; et svært Fruentimmer i broget 
Bondedragt stod oprejst, leende, med Hænderne 
stemmede ind i Siderne. Paa Gulvet laa Fru 
Karina og sagde Buh! til en lille yndig Pige 
med lange Krøller og spillende Øjne. 


204 Vandenes Datter, 


Fruen saa' ivejret, syntes overrasket, vendte 
sig endnu en Gang til Barnet, og rejste sig- 
derpaa og gik ham hjærtelig imøde, som om 
de havde talt sammen den foregaaende Dag. 

Det var ham, som var den Forvirrede. 

Men han tog sig straks deri, besvarede 
hendes venlige Haandtryk, lagde Hatten fra 
sig, og satte sig efter hendes Opfordring. 

Hun satte sig ligeoverfor ham med Barnet 
paa Skødet og gav Ammen, der gjorde Mine 
til at gaa, en hurtig Ordre til at blive. 

Barnet saa' paa ham med sine store Øjne 
og rækkede de" smaa Arme frem imod ham» 
pludrende et fornøjeligt , halvt uforstaaeligt 
Sprog. 

Vil Du til mig? spurgte han den lille Pige. 

Hun betænkte sig dog og gemte Hovedet 
hos Moderen. 

Min lille Pappegøje er ligesom jeg bleven 
overrasket af Eders alvorlige Udseende , kære 
Fætter. I lugter af Lyng og Moser, og hvis 
I ikke var saa anstændig paaklædt, vilde jeg 
antage, ^t I var dragen den lange Vej for at 
tjene som Vildmand ved vor aller-reformerteste 
Fyrstes Vaabenskjold , uanset at her er Vild- 
mænd nok, der bejle til Posten. 

Bejlere findes overalt. Fru Karina. I har ikke 
forandret Eder stort i de mellemliggende Aar. 

Jeg kan ikke give Eder den Artighed til- 
bage; eller jeg maatte være dobbelt artig og 
sige: I har forandret Eder — til Eders Fordel, 
Fætter. Kan I endnu se Eder i Spejl? 

Kan I endnu lade Munden løbe, Kusine? 

Aa — utroligt! 

Han søgte efter en Fortsættelse i den 
samnle, lette Tone, men fandt ingen. 

Dér! sagde hun og rakte Ammen Barnet, 
idet hun rejste sig fra Stolen. Se saa paa 
mig! ' 

Han saa' paa hende. Hun var bleven lidt 
fyldigere; Dragten var mere tætsluttende nu 
end dengang, og den viste Formen i strænge, 
runde Linjer, uden at disse overskred den 
modne Kvindes Maal. Øjnene var de samme; 
der spillede Smilet deri, bagved hvilket der 
laa dette, som man ikke blev klog paa. Trods, 
Stolthed, Vaklen. Han turde ikke se for længe 
derind i, ban følte, niere ead han saa', at det 
var det samme, smukke Ansigt, hvis Friskhed 
muligen havde tabt sig lidt — muligvis; Dags- 
lyset i Værelset var ikke stærkt. 

Han bøjede Hovedet som Klavaler og sagde : 

Uforandret t 

Altsaa dog uforandret? 

Nej, smukkere; — forstaa mig: I har op- 
levet noget! 

Nu; og I? 

Han smilede, men maaske lidt sørgmodig: 

Vi er ikke Børn længer I 

Hun lo og glattede paa sit Ærme. 

Man udvikler sig; og det klæder os, ikke- 
sandt? Hvad vil I ellers her? . . . 

Et kort Spørgsmaal, som fordrer et længere 
Svar. I Grunden vilde jeg tale med Eder . . .! 

Hun saa' paa ham: 

Alene? spurgte hun dæmpet. 

Han vilde svare, da Døren reves op, og ind 
traadte Farbrorens svære Skikkelse. 

En Kavaler til Audiens ... Ih men — 
Uskyldigheden fra Norden 1 Naa ja, saa er 
Barneværelset det rette Sted. Kom i mine 
Arme, Fætter! Ved den hellige Skrift, Du er 
bleven en hel Mand; alle Kirkefædrene ind- 
bunden i eet Bind. Se dog den Mine, Karina ! 
Har I alt talet om Sakramenterne? Paa Ære 
og Samvittighed, hvad?. Du forstaar dog vel 
Spøg, som i gamle Dage, Neveu, nej, Fætter? 
Hør, Karina, Du faar gaa ind og klæde dig; 
her kommer Churgreven og sachsiske Adels- 
mænd iaften, og vor egen store Feltherre, al 
Verden kommer. Vi have siddet i Raad hele 
Formiddagen; — ja Du er vel en af vore? 
— naturligvis! Det kunde ikke træffe sig hel- 
digere; om ganske kort Tid gaar det løs; Pa- 

pisterne derude paa Sletten er begyndt at røre 
sig; man siger, de har intet at æde, de stak- 
kels Djævler. Umuligt; de har Tilhold i Klo- 
strene rundt omkring. Men iaften ville vi have 
det lystigt. Forstaa mig: naar de Store ere 
gaaede. Naa ja, Rom blev ikke bygget paa 
een Dag, og for den Sags Skyld heller ikke 
nedreven. Men hør, hvor bor Du? — aa, det 
er et Hul. Karina, ikkesandt, vi faar lade vor 
Fætter flytte sine Sager herhen? Overtal ham 
dertil; det var ret; her er Værelser nok i 
Galleriet. Og hvad siger Du saa til vor lille 
Jomfru? allerkærest, ikkesandt? sin Fader opad 
Dage! ha ha. Men Du skulde vide, hvor Mo- 
deren hænger ved det Barn! . . . 

Den livlige Ridder var bleven forynget med 
Aarene og forøvrig uforandret den samme. 
Disse Folk tager Livet let paa, fordi de selv 
tage let paa Livet. 

Saa var Junker Erik, som vilde ud i Ver- 
den forat gøre sig værdig til at vende hjem, 
indkvarteret hos Farbrorens. 

Aftnen kom og med den de høje Gæster. 

Junker Erik holdt sig meget for sig selv 
og iagttog de andre. 

Dér stod den store Feltherre, ikke høj just 
af Skikkelse, men med et Ansigt som af Sten, 
hvorimod al Glæde, hvert Livets Opsving til 

Lyst og Skæmt syntes at prelle af som et 
Barns Slag mod en Mur. Den fyrstelige Person 
ved hans Side blev helt lille, og^ alle de Herrer, 
der samledes om ham, bleve som frosne. Selv 
Værten, den muntre Ridder, blev afmaalt i 
sine Bevægelser, hans Miner tvungne, hans Ord 
dæmpede , naar han kom i denne Klippes 
Nærhed. 

* Der blev musiceret af nogle iblandt de 
yngre Adelsmænd. Feltherrens Søn ledede den 
højtidelige Musik. Den unge Mand vogtede 
sky paa hvert Blik fra Faderens ugennem- 
trængelige Ansigt. , Junker Erik lagde tillige 
Mærke til, at i de Mellemrum, hvor Feltherrens 
Opmærksomhed var optaget af Samtale, søgte 
Sønnens Øjne med et ærbødigt, bedende Blik 
mod den smukke Frue. 

Det var ikke det eneste Blik, som hun paa 
denne stjaalne, underkuede Maade fik af Her- 
rerne i Selskabet. 

Saa blev hun opfordret til at tage Del 
med i den Hymne, der skulde afsynges fler- 
stemmig under Ledsagelse af Viola di Gamba, 
Luth og Harpe. 

Hun søgte med Øjnene Junker Erik og 
spurgte ham, om han sang med? 

Han undskyldte sig og afslog. 

De sang. Hymnen rullede sine mægtige 
Bølger gennem Salen; alle bøjede Hovederne. 

Aufer immensam, Deus, aufer iram, 

et cruentatum cohibe flagellum, 
Nec scelus nostrum properes ad æquam 
pendere lancem. 

Lidt efter tog Feltherren, Fyrsten og de 
fleste af de ældre Herrer Afsked. 

Puh I sagde Ridderen og svingede med sit 
Tørklæde, som om Varmen i Salen generede 
ham. 

Man gik til Skænkebordene. Musiken blev 
af en livligere Art , Underholdningen mere 
utvungen. 

Fru Karina afbrød sig midt i en italiensk 
Sang, som Kavalererne omkring hende havde 
faaet hende til at synge. 

• Nu fik Junker Erik Øje paa Broder Seba- 
stian, som sendte ham et Genkendelsessmil og 
forresten holdt sig i Nærheden af den unge 
Junker Oluf, der ivrig opvartede Fruen, medens 
Junker Niels stod ved et Skænkebord og 
kastede rasende Blikke ud over sit Bæger til 
hele den øvrige Garde omkring Værtinden. 

Ridderen trak sin tavse Fætter hen til 
denne Kreds. 

19 

I et velordnet Solsystem tør ikke en 
betydelig Stjerne mangle; hvad mener Du, 
Karina ? 

Hun saa' forbi sin oprømte Gemal og hen 
paa Erik. Hans Øjenbryn var let rynkede. 

Men vil I da slet ikke forlyste os med jer 
Stemme iaften? spurgte hun og rakte sit Instru- 
ment frem mod ham. I gamle Dage behøvede 
jeg ikke at bede Eder, — dengang da vi begge 
var Børn I 

Han rystede paa Hovedet. Jeg har ingen 
Stemme mere, sagde han og saa' paa hende. 

Hun syntes at blive adspredt, og de unge 
Herrer omkring hende fik ingen eller meget 
hvasse Svar paa deres Galanterier. Des ivrigere 
blev de i deres Opmærksomheder. 

Fru Karina er vor Fane! sagde En. Hun 
er den, der fører os, der samler os; hun er 
Sejren, hun er selve den retfærdige Sagl 

Den smukke Frue bed sig 1 Læben. Jun- 
ker Erik kendte dette Blik fra forrige Tider. 
Hun bøjede sig over sin Luth, søgte efter en 
Melodi, rystede Lokkerne om sit Hoved og 
sagde : 

Her er Landsmænd af mig tilstede. Jeg 
vil synge en Sang paa mit Lands Maal. Det 
bliver deres egen Skade, som ikke forstaarl 

Hun sang. 

Jeg var mig en Ørn og for mod vilden Sky, 
jeg 5pejded efter Fanernes Mærke, 

jeg øj ned ej de samme fra Kvæld og til Gry, 
men Alle vil de kalde sig de stærke; — 
den ene for haard og den anden for svag, 
vilden Fugl, hvor fandt Du den retfærdige 

Sag? 

Jeg var mig en Due, jeg daled med Lyst 

mod den, der kunde blidest for mig fløjte; 

urene var de Hænder, som greb mod mit Bryst; 
hvad har jeg forud for den løse Tøjte? — 
Den Ild fra igaar blev til Snefog idag; 
Due, kan Du kurre for lidt Brød paa dit 

Slag? 

Jeg var som den Ene, jeg staar som de To, 
I skar mig over under Fryd og Gammen, 

jeg bad mens I banded, jeg græd naar I lo, 
og hvordan skal de Dele vokse sammen? — 
I røved min Armod, saa far nu imag 
med Tanken om i mig at se den samlende 

Sagl 

• 

Broder Sebastian sendte Junker Erik et 
Smil med sit ene Øje knebet til. Ridderen lod 
som intet og opfordrede sine Gæster til at være 
glade og fornøjelige; man vidste aldrig, hvad 
Dagen imorgen førte med sigl 

Det gik da ogsaa meget fornøjeligt til; 
Værtinden blev atter straalende, og saaledes 
gled den halve Nat. Endelig blev de sidste 
Gæster lyst ned af Tjenerne; nogle blev end- 
ogsaa understøttede. Ridderen, hans Frue og 
deres Slægtning blev ene i Salen. 

Lysene vare næsten nedbrændte, Tjener- 
skabet var forsvundet, men hverken Fru Karina 
eller Junker Erik vilde udtale det Ord, der til- 
kendegiver Opbrud. Ridderen flyttede et lidet 
Skænkebord hen ved det høje Vindu. Han 
skænkede for sin Gæst og for sig selv; Fruen 
vilde intet mere nyde. 

Nuvel, kære Fætter I sagde han med et 
Anstrøg af Forlegenhed, som dog hurtig for- 
tog sig. Vi skulde vel have os en Passiar — 
ikkesandt? Men ikke om Gammelt — det er 
ikke Umagen værd; ha, ha, Du var et Barn — 
og forresten morede vi os jo efter Evne. Naa, 
enhver Tid har sit Behov; Du er bleven en 
Filosofus, som jeg ser; og jeg? — hm I ser Du, 
man maa leve i Centrum af Bevægelsen for 
ikke at ruste fast. Ja Du laaner mig et Par 
Øjne, men jeg forsikrer dig, Du vilde gøre 
klogt i at følge mitExempel. Jeg forudsætter, 
at Skaalen vipper til denne Side — der er 
meget, der taler derfor — hvorfor da ikke kaste 
sit Pund med paa Vægten? Det betaler sig til 

syvende og sidst. Hvad nytter det, at Ridderen 
sidder paa sin Borg og hitter paa Øgenavne 
til begge de stridende Parter? Den ene af dem, 
den, som sidst har hittet paa et Slagord, har 
dog altid et Gran af Ret. Uden disse Riv- 
ninger kunde man knap fordøje sin Føde. 
Fanden tage Hængehovederne, men de ere ikke 
alle Hængehoveder, skøndt de skære Grimacer, 
som en Væver. Der er Traade, som kunne 
faa disse Træmænd til at sprælle, og hvis jeg 
ikke følte Søvnen trække mig i Øjenlaagene, 
saa kunde det more mig ... Ih men se dog 
ikke saa alvorlig ud-; jeg tænkte, Du var kom- , 
men her for at høre Raison af en gammel 
Practicus. Hvad Pokker vil Du ellers slaas for? 

Nej, Du har Ret I sagde Junker Erik med 
et tvunget Smil. 

Naa ja, frisk Mod ; Døden skaaner En nok, 
naar man ikke ligefrem løber sig Leen over 
Benet. Iveren kølnes efterhaanden, men Klog- 
skaben indfinder sig. Man træffer sine For- 
anstaltninger, man udlaaner sine Midler, man 
vinder Tilhæng, man faar Magt. Magt gør 
Alt. Ellers maa man gaa i Kloster. SkaaU 
Fætter 1 

Lad mig faa Vand til at blande i min Vin 1 
bad Erik. 

Asketl sagde Farbroren og raabte paa en 
Tjener, der kom søvnig ind og derpaa bragte 
det Forlangte, uden at være bleven synderlig 
mere vaagen paa Turen ned igennem det 
sovende Hus. 

Jeg tror, den Æsel smitter mig ved sit 
Udseende 1 vedblev Ridderen efter en kort Tavs- 
hed og gabede eftertrykkeligt. Heller ikke skal 
Synet af Jer to muntre det svigtende Kød op ; 
Karina har i den senere Tid vist Hang til at 
tale om Theologi, og Du, Fætter, har synlig 
en Rem af Huden. Selv de bedste bliver an- 
stukne i vore Dage. Men lad Eder ikke an- 
fægte af min Nærværelse; med gunstig Til- 
ladelse blunder jeg lidt her i min Stol; saa 
kan I diske op med Lektien, som I behager! 

Lidt efter pustede Ridderen Vejret fra sig, 
som en Hvalfisk, der er drevet paa Grund. 

Hans Gemalinde smilede, lettede Skuldrene 
ganske lidt, og vendte Hovedet halvt bort imod 
det høje Vindu med de smaa, blyindfældte Ru- 
der, hvorigennem den blege Morgen kiggede 
paa hende og fandt hende sørgmodig og tavs. 

Erik fandt det samme. Tillige fandt han 

en Forandring indtraadt hos hende. Der var 

noget slapt omkring denne ellers saa spillende 

Mund, og de øvrige Træk antog uvilkaar- 

% Mundens Karakter; Øjnene vare hæftede 

paa Ruderne, og den ene Haand støttede Kin- 
den, medens Fingerspidserne begravede sig bag 
Øret under det dunkle Haar. 

Ingen af de to havde Hast med at bryde 
Tavsheden. Men tilsidst blev Ridderens Pusten 
af en komisk Virkning netop i denne Stilhed, 
og hun vendte sig mod Erik med et mat Smil : 

Naa? 

Ja, naa! sagde han og tvang sig ligeledes 
til at smile. 

Hvad bliver det saa med Theologien? 
spurgte hun. 

Jeg tænker, vi lader den ligge. Jeg snak- 
kede saa længe med den unge Feltherre . . . 

At I nu har faaet nok. Utvivlsomt. Disse 
Mennesker her, baade yngre og ældre, addere 
og subtrahere Vorherre, saa der knap bliver 
en glad Solskinsdag tilbage, hvori man, kan 
synge . . . 

Saaledes som I sang i Aften — om Duen 
t. Ex. Det var en lystelig Sangfugl, den! 

Aa, hvad véd jeg! sagde hun med en for- 
trædelig Haandbevægelse. Disse Psalmer og 
Hymner gør mig hidsig. Thi — her saa' hun 
paa ham med rynkede Bryn — I véd dog vel, 
at Hidsighed er mit egenlige Mærke, ja mit 
Kald i Livet ?- 

Det var et smaat Kald! bemærkede han. 

Altid stort nok for mig! 

Jeg gør Eder det ikke stridigt. I kan op- 
tage Eders Gæster deri efter Forgodtbefindende. 
Muligvis vil jeg dog frabede mig Æren. Jeg 
saa\ hvorledes det gik min unge Landsmand,. 
Pagen med Moppeansigtet. I ringede for hans 
Øren, som man siger. 

Han fornærmede mig. Tænk Jer, den 
Dreng havde Frækhed nok til at — til at . . . 

Hun holdt inde og bed sin Læbe. 

Junker Erik trak paa Ordene: ' Hvorfor 
lader I eder fornærme? 

Fru Karina tilkastede ham et Blik fra 
Øjenkrogen, rev Haanden bort fra Øret og 
satte den knyttet under Panden. 

Der var stille, og Dagningen sivede som 
gennem et Sold ind i Salen, og Erik saa' det 
smukke, blege Ansigt, skæmmet af denne Trods, 
der ikke turde bryde ud i høje Ord. 

Saa aabnede Ridderen Øjnene, gned dem, 
saa' fra den ene til den anden, og rejste sig 
med noget Besvær. 

Hillemænd, alt i Toppemel det gaar jo 
fortræffeligt. Jeg overlader Jer Valpladsen, 
kære Børn. Om to Timer er jeg stævnet til 
AUarmpladsen; i to Timer kan en gammel 
Soldat faa gjort det af med Morphei Behov- 
^eg gaar ind. og slænger mig saa længe. Ka- 

rina kan følge efter, naar hun er færdig. Nej 
bliv siddende, Fætter, og drik ikke for meget 
af Vandet. Det puster op. Jeg skal føre dig 
for Feltherren henad Formiddagen. Lad mig 
se, at I smukt enes, førend I skilles. Du har 
LrOv at kysse hende paa Haanden, forstaar Du ; 
men vogt dig for Munden; hun bider. Ha ha. 
God Morgen, min Dreng! 

Og Ridderen tog Vejen ind til de indre 
Gemakker nynnende, med nogen hæs Røst, 
Krigssangen : 

Med Herren i Marken ; hans Ord er vort Sværd : 
saa gaar vi mod Djævlen og hele hans Hær. 

Hun havde saa godt som ikke forandret 
sin Stilling, men kun nikket flygtigt til sin 
skæmtsomme Gemal. Eriks Udtryk var op- 
mærksomt; lidt efter lidt modtog det dog noget 
af den Træthed — den aandelige — der laa 
lejret over Ansigtet lige overfor ham. Han 
lettede paa sig, hægtede Kaarden af, tog den 
under Armen, idet han rejste sig, og sagde: 

Saa gaar vi vel hver til sit. Fru Karina? 

Hun overhørte hans Ord og blev siddende. 

Han satte sig atter. 

Se! sagde hun, ligesom i Fortsættelse af 
sine Tankers Samtale med hverandre: her er 

Livet, det svære Liv. En staar, gaar, ligger, 
rejser sig, æder, klamres, dør og begraves. 
Hvorfor? hvorhen? hvorfra? — 
Hm I sagde han: 

Durrelurrelej var en Nissebuk liden, 

lille var han født men blev større med Tiden. 

Hun vendte sig overrasket og vred: 

Jeg mente, vi skulde tale sammen. Nu er 
Tiden; hvornaar kommer den atter? Ellei* er 
der ikke Alvor i Eder heller? 

Eriks Øjne lysnede.' Han drak Glasset ud, 
som stod foran ham paa Bordet; han aabnede 
Munden, men lukkede atter Læberne fast og^ 
lænede sig tilbage i Stolen. 

Hun fortsatte; i Begyndelsen ivrig^, med 
skælvende Stemme; snart efter kom Trætheden 
igen , og tilsidst sad hun paa sin Side af det 
store Bord med Armene strakt frem .for sig og 
Ansigtet seende ned i Skødet: 

I tror slet om mig; og det kan ,vel se slet 
nok ud. Men hvem, ja hvem bær* Skylden? 
Hvor tager de den Ret fra, alle, uden Und- 
tagelse — ogsaa han med — at gækkes og 
gantes med mig, saa at jeg kun lidet ser For- 
skellen mellem mig og de Fruentimmer, som 
^e alle, uden Undtagelse, ofrer eller har ofret 

de ledige Stunder mellem Slagsmaalene for 
Livet, for Æren, for Gevinst, for Plaser? Hvem 
er jeg, at de vover det? Er jeg dem da ikke 
jævnbyrdig i Forstanden, i Kundskaberne? 
havde jeg ikke ogsaa min Ære, min Fordel at 
stride for, ifald jeg fik Lov at stride med andet, 
end med min rappe Tunge, om anden Plads, 
end at ligge ved min Ægteherre og sidde jævn- 
sides mine Tilbedere? Er han da blind, at han 
intet ser? eller er jeg for seende, at jeg ser 
Alt? Og hvilken Værdighed tildeler man mig, 
andet end den, at holde min Mands Hoved fri 
for de Prydelser, som de og han i Sang og 
Tale, ædru og drukken, skæmte med — og 
saa at passe mit Barn, naar dets Amme er 
gaaet at lede sin Kæreste op i Soldaterherberget? 
Ak, mit Barn; det, jeg har født, og det jeg 
endnu kan føde: det samme vil times Barnet, 
som nu Moderen, ifald Barnet blot har Gnist 
af Moderen i sig; thi hvor er Pladsen for Kvin- 
den her, naar hele Verden er skaaren midt 
over, og Mændene, haarde somjærn eller bløde 
som Voks, vidende hverken ud eller ind, slaas 
for et Bogstav og lyver Vorherre hver Dag et 
nyt Navn paa, blot for at have Ordets Ret til 
at dække deres Vanvid eller deres Narre- 
streger? 

Erik rejste sig halvt og lod sig atter falde 
ned i Stolen: 

I elsker ikke Eders Mand, og derfor vil 
det gaa, som I siger! 

Hun raabte angst: 

Jeg har intet sagt, jeg har intet gjort; tro 
dog ikke saa om mig. / ikke ... I 

Og da han intet svarede, vedblev hun, 
men mere behersket: Jeg troede at tale til en 
Ven. en god Ven fra forrige Tider. I har ikke 
mange Ord til mig, og dog har jeg: sét nok 
paa Jer, og hørt nok om Jer, til at vide, at I 
nu er klogere, langt klogere end jeg; hvorfor 
vil I da ikke tale til mig? Hvorfor er I ellers 
bleven siddende hos mig? 

Han skiftede sine Hænder over sit Knæ 
og syntes at synke noget med Besvær: 

Ikke for at mælde ^mig ind i Eders Garde I 
svarede han. 

Hun rynkede Øjenbrynene: 

Jeg forstaar Jer ikke ! 

Ikke? Saa ■— God Nat! 

Han rejste sig, men tøvede: 

Hvorfor jagerJ ikke hele den Flok hjem, 
Karina? 

Det varede lidt, inden hun svarede: 

Der er nogle iblandt dem, — der er én i 
'n mindste, om hvem jeg tror, at han er god. 

Paa femte Aar har han dagh'g, i Ærbødighed, 
søgt mig; det gør mig saa ondt for ham; han føl- 
ger mig stedse med stirrende JØjne. Min Gud, 
de stirrer alle paa mig. Hvad kan jeg for, at 
jeg læser dem deres Tanker ud af Øjnene? 
Det begynder med de ganske unge, og helt 
op igennem Mændenes Rækker gaar det. Og 
naar det saa tilmed er i Ærbødighed, naar 
intet Ondt er deri, naar jeg selv forhindrer . . . 

Han afbrød hende: 

Sagde I ikke nylig, at hin unge Galning 
havde fornærmet Eder? Man kan altsaa^dog 
ikke forhindre, hvad I ønskede forhindret. 
Livets stygge Aande puster paa Eder. Mig 
fortæller I intet nyt hermed. Jeg er jo netop 
bleven klog og erfaren paa denne Maade. Men 
saa tilsmudset er Livet blevet for os Alle under 
vore Erfaringer, at vi nu kunne tale om dette, 
som om de ligefremme Følger af at leve. I 
Sandhed ja: det vil gaa Eder saaledes, at I 
næste Uge eller om et Aar vil give efter for 
disse stirrende Øjne; saa kommer Graad og 
Fortrydelse, og derefter det næste Par Øjne. 
Kender jeg ikke selv det hele? véd jeg ikke 
selv, hvor svært det er at standse? Og dette 
sidder vi to og fortæller hinanden i denne 
gryende Morgen. Vi to, som har troet saa 
smukt, som gerne endnu vilde tro, og som ikke 

kan det for Livet, Livet, hvis Trælle vi ere, 
medens vi tænke at være dets Herrer! 

Han stod oprejst. Hun sad med Hovedet 
i Hænderne. 

Saa løftede hun Ansigtet og saa' gennem 
tilbagetrængte Taarer paa ham. 

Raad mig! bad hun. Hvad vilde I gøre 
i mit Sted, hvis der var En, som jeg holdt 
inderlig meget af — nej ikke paa den Maade, 
men inderlig, af mit ganske Hjærte . . . hører 
I, Erik? 

Han traadte et Skridt tilbage og saa' for- 
skende paa hende. Tonefaldet i Stemmen 
havde hun ganske forandret, og Blikket fæstede 
sig blødt og søgende ind i hans. 

Hans Stemme svigtede ham. Saa slog 
hun Øjnene ned. 

Han gjorde endnu et Skridt tilbage, og 
derpaa nogle frem, saa at han stod lige ved 
hende. Han lagde Fingerspidsen paå hendes 
Arm, men kunde endnu ikke blive Herre over 
de Ord, han vilde sige hende til Farvel. Han 
følte i dette Øjeblik, hvor ene hun vilde være, 
saasnart han var gaaet ud ad denne Dør. Han 
lod sin Haand glide over hendes Pande og ned 
over hendes Kind, sagte trøstende. Denne 
Kind var altfor blød. 

Han rev Haanden til sig, drejede sig raskt, 
standsede endnu en Gang, og med et: Nej I 
var han ude af Døren, tværs over Galleriet og 
inde paa sit eget Værelse. 

Han slængte Kaarden, Hatten, rev sin 
Vams op, lod sig falde ned i en Stol og lagde 
Haanden over Panden. De glødede begge. 

Han tørstede med denne tungelammende 
Tørst, som Mennesket føler, naar Lidenskaben 
skyder sig ivejret derinde, fylder hele Brystet 
og presser for Hjærtet. Hvor var det længe 
siden, han havde følt, hvad han nu følte. Der 
var en opspirende, vild Glæde ved denne Er- 
kendelse: 

Han slængte sin Vams, fik Øje paa den 
blanke, . fyldte Vandkumme, ilede' derhen, drak 
og badede sine Tindinger. 

m 

Saa satte han sig og tvang sig til at 
tænke efter. 

Og da han havde tænkt saa meget, som 
en halv Snes Sekunder, bøjede han Hovedet 
og mumlede: 

Gud være lovet! — 

Det bankede paa hans Dør. 

Var det muligt? Nej, det var hans Hjærtes 
Slag. 

Han hørte sit Navn nævne derudenfor af 

en fremmed, ukendt Stemme. Han gik til 
Døren og aabnede den. 

Karina stod der. 

Hun talte ikke, hun saa' ikke paa ham, 
hun stirrede ud for sig, som en Søvngænger. 
Det var nok det rette Navn. Han lagde sin 
Haand om hendes Arm; hans første Tanke — 
Mandens Tanke — gjaldt Husets Folk. Sæt 
at nogen kom igennem Galleriet! 

Han drog hende læmpeligt efter sig ind i 
Kammeret og lukkede Døren. 

Karina ! 

Hun svarede endnu ikke. 

Han greb hende fast om Armene: 

Du maa tale til mig; hører Dul 

Hun hviskede: 

Du maa intet ondt tænke om mig! 

Kære, hvor kan Du tro! . . . Han afbrød 
sig hurtig; Skinsygen, greb ham; han rev i 
hende : 

Hvem er det, Du holder af? hvem er din 
Elsker? sig det, sig det! 

Hun smilede og lagde Hovedet op til 
ham : 

Jeg har jo ingen Elsker. Men hvorfor 
klappede Du min Kind? 

Stille. Jeg vil vide hans Navn. Hvem er 
det. Du elsker? 

Han slap hende, og traadte tilbage. Det 
sled i hans Bryst. 

Men den anden? ham . . .? 

Min Mand! 

Han tog hende i sine Arme og spurgte 
skælvende : 

Har Du aldrig været ham utro? Du véd, 
hvad jeg spørger om ... I 

Aldrig! • 

Han saa' paa hende. Hendes Pande var 
blank og aaben, hendes JØjne lyste; et stærkt, 
gyldent Skær lagde sig over Panden og straa- 
lede tilbage fra disse Øjne, der udtalte deres 
Kærlighed. Det var Solen, som var staaet op 
og faldt igennem de smaa Ruder. 

Han knugede hende til sig, og fjærnede 
sig derpaa. Hun sank ned paa den Stol, hvor 
han for nylig havde siddet. Dér sad hun med 
Hænderne foldede i Skødet og saa' paa ham; 
og hun spurgte: 

Elsker Du mig? 

Tys! sagde han og værgede med Haanden. 

Hun spranrg op. I Kærlighed er Kvinden 
mest sig selv, kun i Kærlighed er hun helt sig 
selv, og denne Kvinde var hæftig og stolt, og 
hun elskede. Hun ilede hen til ham: 

20 


^o6 ^ Vandenes Datter, 


Hvad er det for et Fruentimmer, Du har 
derhjemme hos dig? 

Min Hustru. 

Elsker Du hende? 

Han saa' hende fast ind i Øjnene: 

Du tager dig Retten til at spørge her; jeg 
har ikke givet dig nogen. Hun er bedre end 
Du, bedre end jeg, bedre end nogen, som Du 
og ]^S kender. I dette Øjeblik staar hun 
imellem os, og ve os begge, om hun ikke 
stod deri 

Karina sitrede og stirrede paa ham. Hen- 
des Øjne syntes at trænge helt ind i hans 
Sjæl. De var urolige. 

Sig mig blot Et; lov mig at være ærlig: 
Leger Du med mig? Er du smigret over, at 
jeg fulgte efter dig, og vil Du forsøge din 
Kunst paa mig? 

Han rystede paa Hovedet og smilede. 

Du ler ad mig I raabte hun hæftig og rev 
i hans Arm. 

Et Barn er Du! sagde han. Tror Du at 
kunne trodse dig noget til dér, hvor andre har 
taget saa meget i Forvejen? Jeg har aldrig 
øvet anden Kunst end den, som Barnet øver, 
naar man rækker efter det. Jeg har aldrig for- 
ført, aldrig taget, hvor intet bødes mig; med 
^in Ære har jeg dækket svage Kvinders Egen- 

kærlighed, indtil jeg lærte at foragte mig selv^ 
fordi jeg var svagere, end nogen Kvinde. Og 
Du kommer her og kræver mig til Regnskab? 

Hun slap hans Arm; han tog hendes 
Hænder: 

Kære, tilgiv mig I 

Hun saa' forskende paa ham og sagde: 

Jeg begynder at forstaa, at jeg ikke ken- 
der Mændene. Eller er Du anderledes end de 
andre? Du har elsket mere, end nogen. Og 
hvor ulykkelig Du end maa have været, saa vil 
Du vedblivende gøre andre ulykkeligere, der 
komme i din Nærhed, uden at Du selv kan 
derfor. Du har dette af Kvinden i dig, som 
vi Kvinder, kende, uden at vide Navnet derpaa. 
Du ér Elskoven selv; den kan ikke elske ... I 

Stille; hør mig I sagde han. 

Nej , jeg maa vedblive. Thi naar Du har 
talt, véd jeg intet. Nu er Moder død, og jeg 
har ingen at tale til. Hvorfor kom Du 
ikke før? 

Han svarede : Hvad vil det sige? Naar skulde 
jeg være komriien? Erindrer Du, hvorledes vi skil- 
tes? ogdajegatter hørte om dig, var Du gift, og 
da kendte jeg selv til de Arter af Kærlighed, som 
derud af kan vindes. Mener Du, at jeg vil 
lære dig denne Bedskhed at kende, nu da jeg 
ser, at Du er bedre, end jeg havde tænkt, med 

en Fremtid for dig, som jeg skylder at bevare 
for dig, efterdi Du har sagt mig, hvad Du har 
sagt her? 

Hun lagde sin Arm om hans Skulder og 
hviskede: 

Du er klog; ak, hvor er Du klogere end 
de andre! Véd Du, at jeg elskede min Mand, 
da vi blev gift? Tror Du mig paa mit Ord? og 
hvoF kan jeg da nu ... ? 

Han bragte hende til Sæde ved Siden af 
sig, tog hendes Hænder og kyssede dem. 

Han saa' hende ind i Ansigtet. Der gik 
stærke Bølger igennem hans Sjæl, men hans 
Træk blev renere og lysere. Han tænkte i 
disse dvælende Minuter, som man* kan tænke, 
naar man samler alle sit Livs Erfaringer i en 
Sum og drager det bedste og varigste ud deraf 
Saa sagde han: 

Dette fører til intet. Hør mig nu. For 
os er Livet forbi — nej, bliv ikke bange. En- 
hver faar, tror jeg, saa meget af det, man kal- 
der Lykke, Kærlighedens, Hæderens, men navn- 
lig Kærlighedens, som i det Hele bliver hver 
enkelt Dødelig tilmaalt. Vi faar det med paa 
Vejen, ligesom Soldaten faar sin Ration paa 
Krudt, paa Brød. Han kan spare paa det eller 
rutte med det: tilsidst slipper det op. Men 
derfor smider han sig ikke i en Grøft ved Vejen. 

Man fægter sig frem med Kaarden, til man 
falder med Ære. Naar Kærlighedens raske 
Tummel er endt, saa kommer Tiden, hvor man 
skaber sig en Tro, der holder ud for Livet, og 
saa dør man med Ære! 

Hun kastede sig til ham og sagde angst 
og hastig: Ja, Tro; lær mig, hvad jeg skal tro. 
De har taget den Smule fra mig, som jeg havde 
at begynde med. Jeg frygter de mørke Mænd, 
^S J^S foragter de letfærdige. Fortæl mig, 
hvad Du selv tror. Er Du Katholik? er Du 
Protestant? Jeg vil blive det, som Du er! 

Han smilede, sørgmodigt og stille, og hans 
Kinder dækkedes* af en varm Rødme. Hun sad 
saa nær ham, og hvor var hun hengiven og 
utaalmodig! 

Katholik — Protestant! det er blot Ord . . . 

Hun afbrød ham smærtelig: 

Altsaa, Du tror heller ikke paa noget. 
Kære, hvad skal det blive til med os? 

Han strøg hendes Pande og trykkede hen- 
des Haand. Han saa' hende med en egen Glans 
ind i Øjnene. Alt, hvad der havde været ham 
dunkelt, blev nu lyst. Det var hans Ung- 
doms Kærlighed, der svang Faklen over de 
mørke, forvirrede Vande: Giv Tid! sagde han. 
Jeg er ingen Skolemester og ingen Præst, men jeg 
tror at jeg er bleven en Mand: det bedste og 

det sværeste, man kan blive. Troen skifter 
Navne, ligesom vi skifter Klæder. Soldater og 
Præster slaar løs paa Soldater og Præster. Men 
bagved staar de enkelte store Mænd og Kvin- 
der, der have levet til alle Tider. Gennem 
Aartusinderne have de, uanset Præster og Felt- 
herrer, æret det Bedste i sig selv og levet Li- 
vet derpaa. Disse Exempler kunne vi følge. 
Overalt, hvor ikke Ulykken, Elendigheden og 
Skarnet har bragt Mennesket paa Dyrets Trin, 
dér véd ogsaa den Enkelte, hvad det Bedste 
er og kan sætte sit Livs Maal deri. Du véd 
det, jeg véd det, vi vide det alle. Dette er 
Menneskets Herlighed paa Jorden. Vi vide 
intet ud over vor Fødsel og Død; ingen er 
endnu kommen og har fortalt os derom. Men 
vi vide til enhver Tid, naar Lidenskaberne tier 
i os, hvad det Bedste er, og herfra har alle 
Troesarter hentet deres Angrebs og Forsvars- 
vaaben, som fra et Arsenal. Nuvel: hvis dette, 
som nu er oppe i dig, er af den pludselige El- 
skov, den, som kaster os omkuld og lader os 
græde bagefter, da vil dette Møde mellem os 
ingen Tro kunne give dig, ligesaalidt som det 
nu giver Fortrydelse. Din Følelse vil om kor- 
tere eller længere Tid kaste sig over en Anden, 
naar jeg er borte, og jeg og mine Ord vil 
være glemt, og Du vil være lige vidt. Men 

hvis det er Kærlighed — det Bedste i dig, der 
Icnytter sig til det Bedste i mig — da behøver 
Du ikke at spørge om mere. Du véd, hvad 
der skiller os ; Du véd ogsaa, hvad der forener 
os. Du vil føre en Forandring igennem, lige 
indtil din Klædedragt. Du vil agte det højest, 
som jeg selv har holdt højest i Ære hos dig, 
jeg, som er en Mand, i hvem Blodet ruller hedt 
gennem Aarerne. Om Du vil oprette en Poge- 
skole, om Du vil pleje Syge, understøtte Fattige, 
modarbejde Sladder, fylde din Aand med stedse 
stigende Kundskaber: lige meget. Du vil vælge 
efter dit Behov, efter hvad der vil bringe dig 
videst i Ære for dig selv. Og endnu Et, Du 
vil kende Livet som den fortsatte Kæde, hvis. 
højeste Lov ligger i at give af sit Bedste til 
det næste Led. Du vil ære dig selv i Barnet. 
Nu da; er dette Tro? Kan jeg give dig noget 
bedre med paa Vejen her, hvor vi skilles? Thi 
nu skilles vil 

Hun kastede sig under Taarer til ham. 
Han kyssede hende, og de rejste sig. Han 
hviskede til hende : Nu maa Du gaa ; hører Du 1 

Og hun gik. Endnu en Gang kom hun 
tilbage fra Døren. Hans Haand skælvede, da 
han trykkede hendes, og i hans Øjne kom en 
Bøn, som han bad hende ikke at forstaa. 

Og hun gik. 

Han lyttede til Skridtene igennem Galle^ 
riet og hørte en Dør aabnes og lukkes. Saa 
kastede han sig med Hænderne for Ansigtet" 
ind i den mørke Alkoveseng og stønnede: Jeg 
sagde intet, jeg sagde intet! 

En Time efter kom Tjeneren ind og 
fandt den fremmede Junker liggende i denne 
Stilling og i en tung Søvn. 

Tjeneren tog sig til sin Albu og holdt føl- 
gende Tale for sig selv: 

Hel Dér har nu vor Husbond pyntet ham 
artigt til. Hvad nytter det at skia Vand i 
Vinen, naar man dog skal ligge paa sine Ger- 
ninger? Saa heller ren Drue straks! — 

Man hørte en Trommehvirvel derudenfor. 

et er Herrens Dag. . Hvilken Herres Dag? 
Herren for Alle, som fører et Flag. 
Vi kender hinanden, kan Feltraabet spare; 
saa tørner de sammen, Skare mod Skare. 
Lunten til Bøssen I i Synet paa dem I 
Sværdet i Næven I hug ind, og frem I 

Der er ingen Tid til om Fanen at lede, 

knap Tid til at spytte, sletej til at bede. 

Faldt han? — Han ligger deri — Træd paa hans 

Krop! 
hvem Djævlen har Stunder at rejse ham op! 

Jæm imod Jærn. Hvor de trænges og stønner; 
hør hvor det skraber! Til Helved med Bønner! 
Stød ham i Struben, den kætterske Hund! 
ned med Papisten! i Skarnet hans Mund! 

Det er Herrens Dag, det er Dommens Dag. 
Blødende Lemmer, forrevne Flag. 

Bølgende vælter sig Menneskekæden, 

man brydes foroven, man trampes forneden. 

Tilbage det gaar over levende Lig. 

Hvem har saa sejret? — En kristelig Krig. 


En kort T^rommehvirvel igennem Gaden. 

Man listede sig — for saa vidt vaaben- 
klædte Mænd kan liste sig — ud gennem Porten, 
hvor Gitteret straks faldt ned bagefter En og 
frembragte Fornemmelsen af, at man var gaaet 
i Saksen. 

Man trykkede sig tæt op til hinanden, 
forat dæmpe Vaabnenes og Fodslagenes Lyd; 
saa kom man til at vade i Vejens Søle, hvilket 
fremkaldte en Mumlen, der havde megen Lighed 
med Eder. 

Stille! kommanderede den Officer, der førte 
Udfaldet an. 

Taagen hang omkring over Markerne i 
løjerlige afrevne Strimler; de tættede sig sammen 
eller spredte sig, saa at man intet Kig kunde 
have mod de fjendtlige Forposter, naar man 
ønskede det, og løb Fare forat ses, hvor man 
nødigt vilde. 

Holdt I hviskede Officeren, idet han med 
en uvilkaarlig Gysen svøbte Kappen om sig; 
thi Taagen var raakold. 

Junker Erik, som var i den forreste Række, 
saa' paa ham 

Det var Junker Niels, ham fra den fore- 
gaaende Aften, som førte den lille Trop. 

De stod alle stille dér paa Vejen i Sølet 
fra Morgnens Regnskyl. Solen havde skinnet 
stærkt gul ved sit Frembrud, saa havde det 
regnet, og nu hang Taagen der. De fleste 
skudrede sig; Skytterne undersøgte Lunterne i 
Blikhylstrene ; Adelsmændene trak deres Kaarder 
eller lod Hellebardstagerne rulle mellem de valne 
Hænder. Man havde staaet længe indenfor Porten 
og ventet paa Ordre. Skulde man nu staa stille 
her igen og vente, til Taagen fuldstændig lettede? 

Officeren sprang op paa Grøftevolden, hvor 
han kom til at ligne en tætløvet Busk; Busken 
bøjede sig frem for at kigge, bevægede sig 
videre frem og forsvandt i Taagen. 

Junker Erik lod alt dette passere omkring 
sig. Det var ham fuldkommen fremmed. Han 
anede knap, hvorledes han var kommen iblandt 
disse Folk. Han var bleven vækket, var kommen 
ned paa Gaden, havde modtaget en Ordre og 
stod nu her. I dette Øjeblik havde han gen- 
kendt Officeren; de andre Ansigter saa' han 
for første Gang. 

Og sammen med disse Folk skulde han 
slaas. For hvad? mod hvem? 

Det var ham ligegyldigt. Han havde den 
vidunderligste Fornemmelse af en sød Rus indeni 
sig, hvoraf han brat var bleven udrevet, som 
han ikke turde nærmere søge Bunden i, men 
som højt opløftede ham over Tid og Sted, 
gjorde ham følesløs for det nærværende, og . . . 

Saa overfor der ham ogsaa en Kuldegys- 
ning, og i det samme stod Natten klar, altfor 
klar, med en Sammendragning af Alt i Et, for 
hans Sjæl. Rusen var ovre; det Søde af den 
i det mindste 

Han tog sig op til Panden og saa' sig 
omkring paa disse fremmede Ansigter, blege, 
nogle med røde Næser, med fugtige, hængende 
Overskæg, ligegyldige, lidt ængstelige, hærdede 
eller vansirede Ansigter. Han kunde gerne 
have skreget. 

Der kom atter Busken tilbage ; den styrede 
lige imod ham; Junker Niels stod for ham: 

Vi har dem! sagde han med halv, noget 
hæs Stemme, paa Jægermanér. Her tilvenstre, 
ind over Marken, foran noget Krat. Skytterne 
frem i første Deling \ gør Gaflerne klar, og pust 
pc^a Lunterne ' pust til, for ' hede Hel .... 
Fremad I 

Ti Minuter efter smældede de første Skud 
gennem den tykke Luft. Der hørtes Skrig; 
uformelige Mænd med Jærnhuer og Lanser kom 

rendende ud igennem Taagen; man tog imod 
dem; de blev kastede, man løb frem lige imod 
en stor Styrke, der støttede sig til Krattet. 
Her faldt Junker Niels, gennemboret af en 
Lanse. 

Junker Erik bøjede sig ned over ham, efter 
med isit Kaardehæfte at have knust Ansigtet 
paa hans Drabsmand. 

Sørg for Jer selv I stønnede den Liggende, 
vridende sig i den bløde Jord. 

Junker Erik saa' skæggede og uskæggede 
Ansigter under Jærnhuer omkring sig. Han 
raabte paa sine egne Folk; nogle samledes om 
ham — han kendte dem ikke, men da de ikke 
anfaldt ham, førte han dem an med høj Røst, 
ivrig, som han var bleven, efter med Nød og 
næppe selv at være undgaaet at blive spiddet. 

Han fik sine Folk frem; det gav Luft. 
Men Modstanden var for stærk. Vilde man 
ikke hugges ned til sidste Mand, saa maatte 
man tilbage. Her kunde Taagen hjælpe. 

Tilbage gik det; — denne Gang over Junker 
Niels's Legeme. Han var ikke død endnu; han 
krympede sig og vendte det Hvide ud af Øjnene, 
da En satte Hælen paa ham. 

Denne unge, stærke Mand havde igaar 
været Karinas Tilbedet*. Det gøs i lunker Erik, 
da han opfangede det martrede Blik. 

Der lød Raab bagved Man kom Udfaldet 
til Undsætning fra Byen. Atter gik det frem; 
man hylede af Krigstørst, Jærn skrabede mod 
Jærn, man skød, man trampede over Ven og 
Fjende, som døende eller saaret, stundom blot 
udmattet, var kastet omkuld. 

Junker Erik trak sig ud af Haandmænget 
og kom ud paa Vejen. En bestemt Forestilling 
havde sat sig fast i hans Hjærne, han støttede 
sig pustende til sin Hellebard, han hørte Tromme- 
hvirvler, han saa' sine egne Folk samles, man 
skulde tilbage, Recognosceringen var mislykke- 
des, men den fjendtlige Forpost var kastet. 

Hvem gaar med og bringer de Saarede 
Hjælp? raabte han og saa' sig om. 

De stirrede paa ham. Det var et uvant 
Sprog, dette. 

Godt; saa gaar jeg selv I - 

Han havde fattet Lede til denne Gerning, 
at drage jærnklædt ud forat slaa Mennesker 
ihjel med Staal og Bly. Hvad var en Over- 
bevisning? var det et Næveslag, et Laftsestød? 
Var Troen blevet det, at vælte sig som vilde 
Dyr og flænge hinanden med Knive? Han 
havde i saa Fald ingen Overbevisning, ingen Tro. 

Han havde Angsten i sig for at vende til- 
bage til et stensat Hus i denne By. Han 

havde nu netop Tørst efter at være midt iblandt 
disse Mennesker, som drog ud sammen, sloges 
sammen, faldt imellem hverandre og blev liggende 
uden at tænke paa at fordre Hjælp eller yde 
Hjælp. Blødende laa de, tørstende, pint af 
Saar, ventende paa Marodørens Naadestød, naar 
Tusmørket kom. De vare stædte i samme 
Vaande, som de Dyr, der falde ved en Klap- 
jagt. Og de vare unge, eller i deres bedste 
Aar; de havde Mødre derhjemme. Kærester, 
Hustruer, Børn maaske. Hvad kunde de ikke 
virke for Livet? 

Her var en Gerning at gøre, som ikke tog 
det store Navn paa sig, og som virkede i 
Kærlighed og uden at spørge. 

Det lød indeni ham: 

Gør den mindste Gerning af dem alle. 

Han gik til Feltherren, som havde flyttet 
sit Kvarter hen under selve Volden. Der var 
et Hovedslag i Vente. 

I Vagtstuens Hvælving sad den store An- 
fører ved et Bord, hvorpaa Vaaben, Papirruller 
med afridsede Planer, e't Vandkrus og en op- 
slaaet Bibel. Foran denne havde en Mand i 
grov, sid Kofte, med dybtliggende, hvasse Øjne 
taget Plads. Rundt om stod Officerer afRaadet, 


320 


Vandenes Datter, 


deriblandt Farbroren; man syntes just at være 
bleven enige. 

Manden i den lange Kofte foldede sine 
stærke, knoglede Hænder, rakte dem frem for 
sig og raabte: 

Ve de Druknes stolte Krone i Ephraim, 
og deres dejlige Prydelses falmede Blomst, som 
staar oven over den fede Dal, der hvor de rave 
af Vin: 

Junker Erik saa' paa den Talende og 
studsede. Han genkendte Manden fra sin Barn- 
dom, Dommedagsprædikanten fra Fangehullet. 
Her var næsten ingen Forandring at spore, 
maaske lidt mere Vildhed i Minespillet dg 
Røsten. 

Hvem er I? hvad vil I? spurgte Feltherrens 
myndige Stemme. 

Junk-er Erik maatte tage sig sammen, for 
i Korthed at kunne fremstille sin Begæring: 
Tilladelse til at udtage frivilligt Mandskab for 
at opsamle de Saarede paa Valpladsen under 
selve Træfningen og efter; — han turde ikke 
sige, baade Ven og Fjende, thi han saa' Felt- 
herrens haarde Blik blive endnu haardere. 

Har denne Mand gjort sin Pligt? spurgte 
den Øverstbefalende en af Officererne. 

Denne bejaede det og meddelte Junker 
Eriks Deltagelse i Recognosceringen. 

Hvad forlanger da denne Fremmede? Er 
han Feltskær? Lad ham gaa til Trosset, lad 
ham blive Skriver eller Kok, ifald han frygter 
for Vunder. Herren har Stridsmænd behov paa 
Slagets Dag; den, som falder, falder i Herren! 

Som den Profet Esaias siger, raabte Domme- 
dagsprædikanten : Saa skal Herrens Ord da 
vorde dem Bud paa Bud, Regel paa Regel, 
Lidet her, Lidet der; paa det de skulle gaa 
bort og falde baglænds og sønderbrydes, og be- 
snæres og fanges 1 

Kan hænde, han er en Spion I sagde en 
Officer. 

Feltherrens Bryn sammendroges, men nu 
traadte Ridderen frem: 

Jeg gaar Borgen for denne Adelsmand, som 
er min Slægtning og af den rette Tro. Alt 
som Yngling beviste han sin Tro af sine Ger- 
ninger; han rendte sin Kaarde igennem en af 
vort Landskabs mest fuldblods Papister. Hvad 
han har for nu, véd jeg ikke, men om han end 
her taler som en Sværmer, saa véd jeg at han 
handler som en Mand. Formodenlig en Krigslist 1 

Der blev en Bevægelse iblandt Herrerne 
til Fordel for den Fremmede. Junker Erik 
krympede sig under denne Anbefaling, men nu 
lød Feltherrens Stemme. 

I kan gøre, som det lyster Eder, Hr. Junker! 

21 

sagde han koldt. Kun at I handler som e» 
Soldat for Herren og som en Adelsmand for 
Loven. Gud befalet! 

Ridderen drog sin Slægtning udenfor. 

Kære Fætter, Du begaar Daarskaber, eller 
ogsaa er Du den fiffigste af os To — uden at 
regne dem derinde. De tror, sandt for Dyden,, 
at Du er en Vampyr eller Ligrøver; ha ha. 
Blot et Ord: naar Du vil hitte paa noget Nyt,. 
hvorved Du kan slaa dig op og tage dig ud, 
saa maa det ikke være altfor nyt, eller Du 
maa spække det ud med Skriftsprog ligesom 
en Raabuk paa Fad. Læg dig navnlig efter 
Esaias, han har det kraftigste Fedt og smager 
dem bedst! 

Jeg tror, at vore Veje skilles heri sagde 
Junker Erik. 

Jeg tror det ogsaa. Fætter. Vi kunde 
muligvis være hinanden i Vejen. Naa, lad os 
skilles i Fornøjelighed. Du har Anlæg til at 
blive noget stort, men Du har og Anlæg til at 
forstyrre dit Arbejde. Maaske ønsker Du det 
selv saaledes. Ihvor det end gaar, saa lad mig 
se, at Du vaager over Slægtens Ærel 

Jeg har vaaget over Slægtens Ære 1 svarede 
Junker Erik. 

Og de skihejs. 

I de paafølgende Dages Smaaudfald og 
Skærmysler udførte Junker Erik sit nye og be- 
sværlige Hværv. Han havde formaaet nogle 
faa' Frivillige til at. følge den lille hvide Fane- 
dug, som han havde fæstet paa en Pikke. Man 
skyede ham næsten; nian begreb ikke, hvad 
han havde for; men han lønnedesaf de Saaredes 
og Døendes stumme Blikke. 

Ofte maatte han drage Kaarden til For- 
svar, stundom forat forjage Marodører, Slag- 
markens Hyæner; aldrig trak han sit Sværd til 
Angreb. Saa blev den lille, menneskekærlige 
Skare omkring ham hugget ned ved et pludse- 
ligt Overfald, og han selv maatte blødende og 
udmattet redde sig ind til den nærmeste For- 
post ^ efterat have set hvorledes de Saarede 
blev myrdede paa Jorden. Der blev ingen 
Pardon givet i denne Krig for Troens Skyld. 

Det var Aftenen før det store Slag. Han 
forbandt sine Saar, svøbte sig i Kappen og 
lagde sig i Fæstningsglaciet, hvor Forposterne 
var skudt frem. Han faldt . isøvn og drømte, 
at han gik derhjemme gennem Skoven og fik 
Øje paa Aaen, som blinkede mellem Stammerne. 
Han saa' to Kvinder komme sig imøde, hver 
fra sin Vej. De rakte begge Armene ud imod 
ham, hans Hustru og Karina, men syntes ikke 
at se hinanden. Han standsede, han stod raad- 

2I» 

vild; han saa' sin Hustrus lyse Ansigt, hvor- 
ledes det smilede til ham, hvorledes det syntes 
at bifalde den Handling, som han øvede 
derude i det fremmede Land. Han saa' til 
Karina; hun smilede igennem Taarer, hun lod 
Hænderne synke og pressede dem til sit Bryst, 
og hun raabte til ham, men ligesom langt, 
langt borte fra: Kom til mig; kun én Gang 
endnu, at Du kan bestyrke mig i mit Forsæt! 
Han hastede frem imod Aaen. Den var ham 
den eneste Udvej. Og da han var kommen 
derhen til, kastede han sig ud i Strømmen. 
Den bar ham oppe og førte ham med sig; han 
saa' Karina staa ved Bredden og se bønfaldende 
ud til ham; hun vilde springe, men tøvede, 
traadte tilbage og gik med sænket Hoved ind 
i Skoven. Men ude fra Havet straalede det 
med en stærk Glans, og i denne stod Vandenes 
Datter med Drengen paa Armen og vinkede 
ham 

Kampen havde raset den halve Dag. Oppe 
paa en Højde ude paa Sletten laa det Kloster, 
hvor de Pavelige havde forskanset sig. Det 
var nogetnær Midten af Slaglinjen, og Mande- 
faldet havde været stort her. Protestanterne 
havde stormet gentagne Gange og vare kastede 
tilbage med svære Tab.. Der var indtraadt en 

af disse Standsninger, som gaar forud for 
afgørende Anstrengelser. Den protestantiske 
Feltherre sad som en Stenstøtte paa sin høje 
Hest; ved hans Side red en Mand i flagrende 
Kofte med rullende Øjne og Hænderne fægtende 
i Luften. Skare paa Skare blev samlet, mod- 
tog Ordrer af den kolde, rolige Stemme og 
ildnende Skriftsprog af den vilde Røst. Prote- 
stanterne istemmede Hymnen, og den rullede 
som en Torden ud over Sletten, tilhøjre og til- 
venstre, hvor Skarerne drog frem forat føre det 
afgørende Stød mod Fjenden. 

Fra Slagmarken udenfor Klostret rejste sig 
en enkelt Mand. Vaklende og blødende gik 
han frem; i en Rem over Skuldren bar han en 
Lanse med en hvid, flosset Fanedug; Kaarden 
sad i Skeden; i sine Arme havde han en haardt 
saaret, ung Officer med et prægtigt Skærf om 
Livet og de pavelige Farver. 

Fra Klosterkirkens yderste Stræbepille gik 
en Ringmur, der løb om hele den vidtløftige 
Urtehave og Kirkegaard. De pavelige Tropper, 
understøttet af Munke, udbedrede den sammen- 
skudte Forhugning udenfor Kirkegaardsporten. 
Herhen til slæbte Manden med den lille Fane 
sin Byrde. 

Man studsede ved dette usædvanlige Syn. 
Nogle Lansedragere sprang frem og greb Junker 

Erik, som pegede paa den Saarede. -Denne 
samlede sine Kræfter og raabte : Fred for ham ! 
Man ferte dem begge indenfor Porten, hvor 
nogle Officerer traadte til. Den haardt Saarede 
var besvimet. Man saa' mistroisk paa Junker 
Erik, som lod sig afvæbne uden Modstand. 

Er I for Messen? er I en af vore? spurgtes der. 

Junker Erik følte, at her i dette Øjeblik, 
mellem Liv og Død, ikke var Stedet til For- 
klaringer. Kunde hans Handlinger ikke svare 
for ham i denne fortvivlede Krig, saa kunde 
Ord næppe gøre det. 

Jeg har for Aar tilbage truffet denne unge 
Adelsmand og modtaget Tjenester af ham. Jeg 
har søgt at frelse hans Liv idag, som jeg søger 
at frelse Liv, hvor jeg kan. Jeg tjener under 
min egen Fane! 

Det er vel Spitsbubernes Fanel sagde En 
foragtelig. 

Jeg er Adelsmand fra Norden I svarede 
Junker Erik stolt. 

Alt dette er wittenbergsk Galskab, hvis 
det ikke er Filureri. Bind ham og smid ham 
i en Krog! kommanderede en høj Munk, som 
havde et Harnisk over sin Kutte. 

Ordren blev ihast udført. Man slæbte ham 
hen og lænede ham med Ryggen op imod 
Ringmuren ved Siden af et halvt udgaaet Træ. 

Han var udmattet af Anstrengelser og Blod- 
tab. Han saa* og hørte Alt omkring sig som 
1 en Døs. Livet begyndte at synke for ham i 
Værdi, og dog kunde hans Saar ikke give ham 
Døden; de kunde blot yderligere matte ham, 
indtil man kom og skød ham en Kugle for 
Panden som Kætter. 

Kætter! 

Han bøjede Hovedet, men formaaede kun 
\ifuldkomment at samle Tankerne om bestemte 
Forestillinger. Da lød der fjærnt ude fra Sletten 
Trommehvirvler. 

Inde fra Klosterkirken, gennem de ituskudte 
E.uder, hævede sig samtidig Brødrenes Sang. 
Det var, som om man vilde besvare det fjendt- 
lige Signal. Pave Innobens's gamle Hymne blev 
baaret op under Hvælvingerne derinde af dybe 
Mandsstemmer. Han kendte disse Ord og 
fulgte dem, idet han tænkte paa, hvor stærk 
Kirken havde været. 

Stabat mater dolorosa 
juxta crucem lacrymosa, 
dum pendebat filius, 
Cujus animam gementem 
constristantem et dolentem 
pertransivit gladius. 

Trommehvirvlerne kom nærmere ; der faldt 
Skud, en Kugle slog imod Muren oven over 
ham og afrev en Gren af Træet, hvorunder 
han sad med sine bagbundne Hænder. 

Denne Sang derindefra, som blandede sig 
i Slagets begyndende Musik, greb ham og 
kaldte alle Kræfter tillive igen hos ham. Der blev 
Røre her paa Kirkegaarden hen over Ligstenene ; 
en og anden Soldat slap Vaabnene, greb for 
sig i Luften og tumlede om med et Skrig, og 
derudenfor lød denne ubeskrivelige Brusen af 
en stor Menneskemasse, som bevæger sig frem. 
Nej, han skulde ikke ligge og slagtes her som 
et Dyr. Hans Liv havde Værdi — for andre 
i det mindste. Og atter saa' han de to Kvinder 
for sig, og da han lukkede Øjnene, medens 
hans Hjærte begyndte at .gløde i Brystet, saa* 
han dem endnu tydeligere. 

Han væltede sig baglænds op imod Muren^ 
skurede sine Haandlede mod Kalkskærveme^ 
og Strikken gik itu. Han svang sig op ad 
Træet, og han sad ridende over Murens Tinde 
og saa' ned for sig over Sletten i det mylrende 
Menneskehav, hvorfra Stormkolonnerne løsnede 
sig som en Brænding omkranset af Røg. 

Et Skud ud igennem Kirkevinduet traf ham 
bagfra i Ryggen under Skulderbladet. Det sitrede 
igennem hans Legeme; han pressede Læberne 

sammen og følte sig lammet, men han holdt 
Ligevægten endnu. Hans Øjne søgte ud imod 
de Rækker, hvoriblandt han havde tjent. Han 
saa' Feltherrens ubevægelige Stenskikkelse paa 
den høje Hest og Fanatikeren ved hans Side. 
Men foran disse begyndte allerede som en 
Taage, hvorfra de toi Par Kvindeøjne stirrede 
ham imøde. Da hævede Dommedagsprædikanten 
Armen og pegede med de knoglede Fingre op 
imod ham. Nogle Bøsser lagdes an. 

Han følte sig truffet af et Skud foran midt 
i Brystet. Efter det voldsomme Stød paafulg^e 
en lindrende Kølighed derinde. Der var ingen 
Kvindeøjne mere foran ham, men idet han 
styrtede fremover og ned med Hænderne ud- 
strakt for sig, syntes han at gribe om et lyst 
Barnehoved, og han trykkede sine bævende 
Læber derimod med et sidste, inderligt Kys. 


— Et Myrderi inde paa Kirkegaarden. For- 
hugningen var stormet, Alt blev sablet ned 
derinde, man brødes over Ligstenene, man kvalte 
hinanden paa Gravene. Ingen Pardon, ingen 
Fanger; der var ingen Tid dertil. 

Hug dem bare i Struben, Folk; det er det 
hurtigste! raabte Junker Eriks Farbror, hvem 

det hæderfulde Hværv var bleven tildelt at storme 
Klostret. 

Den drabelige Ridder var besprøjtet med 
Blod og Snavs. Han lo og snakkede, medens 
han uddelte sine Sted og sparkede de Faldne 
tilside med sin svære Støvle. 

Skade, at det ikke er et Nonnekloster I 
raabte den unge Junker Oluf, som sloges ved 
hans Side og nu og da brugte ham til Dæk- 
ning. 

Nonnerne ere sjeldent værd at rørel for- 
sikrede Broder Sebastian, som bar et Harnisk 
over sin halvt gejstlige Dragt og forte en tung, 
bred Klinge, ikke ulig et Skarprettervaaben. 
Det var Stumpen af et mægtigt Slagsværd, 
som var sprunget paa en Jærnhue. 

Efter at Kirkegaarden var ryddet, kom 
Turen til Klosterkirken, hvor Resten af For 
svarerne havde søgt ind. 

En lang uhaandterlig Kanon, der udskød 
smaa Kugler, blev kørt op for Portalen i Gavlen, 
Døren bragede, Øxer og Stænger hjalp til, man 
lod Trosknægtene tage det værste Arbejde og 
det første Mandefald, saa skred Adelsmændene 
og Soldaterne til Værket. 

Det var vanskeligt at bruge Vaabnene i 
Snævringen mellem Dørposterne. Modstanden 

var upaaklagelig. Ridderen og Junker Oluf 
blev kastet tilbage. 

Broder Sebastian greb den sidste ved Armen: 

Hvorfor vil I lade Eder skamfere? Lad 
mig komme til, unge Mand. Jeg har muligvis 
noget at afgøre med de Herrer derinde! 

Dér stod den høje Munk med bulet, blod- 
bestænkt Harnisk, yderst blandt Forsvarerne. 
Han var ligbleg og blødte af et Hug over 
Halsen. Hans Kaarde var brudt ; i Stedet havde 
han grebet et svært Processionscrucifix, der 
kunde tjene som Kølle eller Stridshammer. 

Hans Blik faldt paa Broder Sebastian. Deres 
Øjne mødtes. De lod til at kende hinanden. 

Salve Domine! raabte Sebastian spottende 
og sprang frem, i den Hensigt at underløbe 
ham og trække ham ud med sig. 

Men den symbolske Kølle var allerede faldet 
og havde truffet Borgkapellanens Kæmpenakke. 
Han styrtede sammen paa Tærsklen med en 
dump Stønnen, greb i de sidste Trækninger 
sin Dolk og stødte den fra neden af op under 
sin Rivals Harnisk. Munken slap Crucifixet 
med et Skrig og sank baglæns om; den gri- 
nende Sølv-Faun stak frem af hans Underliv. 

Død og Helvede ! brølede Ridderen, kastede 
Kaarden, greb to af de forreste Fjender i Struben, 
trak dem til sig og traadte dem ned. Hans 

Folk trængte ind i Aabningen, Myrderiet be- 
gyndte. 

Junker Oluf bukkede sig koldblodigt og 
gjorde sin Ven og Velynders smukke Vaaben 
til sit eget. For en Prøves Skyld stødte han 
Faunens Klinge ind gennem Øjet under en 
Jærnhue, som han just saa' foran sig. Jærnhuen 
forsvandt. 

Saa skreg en Stemme: Kirken er under- 
mineret ! 

Tilbage! raabte Ridderen. 

Alle væltede ud fra Blodbadet derinde. 
Den muntre Ridder trak Junker Oluf med sig. 

Der er ikke mindste Grund for os til at 
springe i Luften; ikke engang i saa godt Sel- 
skab! sagde han. Vi har andet at gøre. — 

Og han pegede ud over Sletten, hvor 
Kampen endnu rasede. 

Lad Munkene selv ødelægge deres Rede, 
og lad os tage fat et eller andet Sted derude. 
Der er næppe nogen Afgørelse endnu, — og 
bliver ikke for det første, efter hvad jeg kan 
se. Guderne skal ellers vide, hvor min ærede 
Fætter nu sætter sine Doner. Jeg er bange 
for, at vi bliver Fuglekonge, førend han ! . . . . 

'et er Jævndøgnets Skifte, og Sommeren dør. 
Store Himmel! hvor endei* det Alt? 

er der ikke Gehør 

for det Offer, som faldt? 
er det Loven, hin Selvtægtens Bøddelgestalt, 
som gør Vold paa de højeste Love? — 

Vældige Vove, 

saa træd da din Dans, 

stræk dine Kløer og 

pisk med din Svans, 
som en Løve, der rejser sig, springer og slaar 
mellem Hyrder og Bukke og brægende Faar. 

I vidste saa lidet at evne den Magt, 

som blev ved et Træf Jer i Hænderne lagt; 

hvad Kærligheds Bud har I æret og øvet? 

hvad Virkning begreb I? hvad Grund har I prøvet? 

Og blev Eders Prøve det flammende Baal: 

naar / nu skal dømmes, hvad blir saa jert Maal? 

Det er Jævndøgnets Skifte. Der kommer en Tid, 
milde Himmel! paa den, som forløb; 

gennem Vinteren hvid 

vil den Kilde, der krøb 
under Sneen, bevare de Spirer i Svøb, 
som skal kranse de højeste Love. 

Svulmende Skove, 

saa væves jer Dragt, 

Vaaren staar paaklædt i 

fejreste Pragt, 
som en Yngling, hvis Hjærte paa Læberne bor, 
som Fornyelsens Barn af den evige Jord. 


Det var Høst. Ad de dyndede Veje trak 
Regnfloderne sig som træge Snoge, eller de 
stod stille og blev til Pytter, store, brede Vand- 
samlinger, der strakte sig ind over Markerne, 
og hvori de jagende Skyer spejlede sig. 

Træerne gav sig, naar Stormen tog sine 
Tag i dem; de bad ynkeligt for sig, trak de 
kronede Hoveder til sig og skød de brede Skul- 
dre op efter; men magrere blev Skuldrene, og 
Kronerne gled ned ad de nøgne Nakker og laa 
tilsidst i Stumper og Stykker spredt for Vin- 
dene og sammenblandede med Sølet. 

Nu og da kom et Solglimt og skød ned 
--^-»nnem Skyerne og oplyste Egnen, og atter 

væltede Skymasserne sig frem, slæbende Reg- 
nen efter sig som iturevne Slør, bag hvilke 
Skov og Hede, Strand og Moser, Borg og 
Hytter nogenlunde fik det samme Udseende, — 
indtil Solglimtet lyste op paany. 

Saa drev skrigende Krager sidelænds for 
Vinden, kæmpende, som saadan stakkels Djævler 
gøre det, for at komme hjem til en forkrammet, 
gennemblødt Rede. 

Dér bag os, dér bag os, er Fare, 
dér foran, dér foran er Skræk; 

havde vi bare 

saa klejn os en Hæk, 

et skjulende Sted 
og Mad til os selv og til Ungerne med: 

havde vi, havde vi bare I — 

men Alting er Nød, 

Skylle og Blød, 

Puf og Slag og Stød, 

ingen Skorpe Brød; 

stakkels, stakkels Krager, 

det blir os den bitreste Død. 

Der var nok andre Krager, end disse Him- 
lens Fugle, endnu mere hjemløse og ligesaa 
brødløse. Det var et Tog af Mænd, Kvinder 
og Børn, som imod den isnende Vind slæbte 

sig ned sydpaa ad den Vej, hvorfra de for ikke 
længe siden vare komne herop til Naadens og 
Fordragelighedens Land. 

Naaden og Fordrageligheden havde stillet 
sig paa Tærsklen med sammendragne Bryn og 
spurgt dem, hvad for en Slags Krager de var? 

Katholske Krager; vi vil arbejde for vort 
Brød, vi er flittige men forjagne. Blot Lov til 
at blive her og dyrke vor Gud og væve vort 
Vadmel ! 

Vil I afsværge? ^^ 

Vi kan ikke. 

Afsted 1 

Og Mændene asede sig afsted med mørke, 
haabløse Blikke; Kvinderne vaklede under Byr- 
derne, som de bar ved Hjærtet og under Hjær- 
tet. De større Børn hagede sig fast i de op- 
kiltrede, revne Skørter, faldt i Skarnet, blev 
. rejst op eller blev liggende. Foran gik en 
Mand med et Crucifix , paa hvis sammen- 
krympede Elfenbenslemmer han stirrede, medens 
hans Læber mumlede fremmede Ord. De 
Døende, som maatte opgives ved Grøften, fik 
Crucifixet at kysse en sidste Gang. Der var 
allerede mange, som havde kysset det. 

Og saa var de borte igennem den afbladede 
Skov. 

Solen tog Mod til sig. Den var maaske 
bleven skræmmet op ved dette Syn. Det 
lykkedes den ikke at faa jaget Skymasserne 
væk, men den fik dem for en halv Dags. Tid 
fortyndet, saaat Regnen hørte op og Stormen 
trak sig murrende tilbage ud paa Havet, som 
endnu dér længst borte bag en dyb fnørkeblaa 
og mørkegrøn Bord vendte det Hvide ud af 
Øjnene. 

Her ved Aaen,, hvor Vejen kommer ovre 
fra Holmen og saat^Ssvinger sydpaa, hvor Engene 
endnu halvt stode under Vand, og hvor om- 
styrtede Pile- og Elletræer endnu viste Strøm- 
mens og Stormens forenede Magt — her var 
et stort Røre i den stille, klamme Efteraarsdag. 
Det var et graahvidt, blegt Lys, som Solen 
havde formaaet at frembringe ovenpaa det øde 
Mørke. I de øvre Luftlag trak langagtige, 
lettere Skyer afsted i fuld Fart, ligesom om de 
havde Bud at mælde Havet derude bag Hol- 
men ; lavere nede stod Luften stille, dump, uføl- 
som for hvad der foregik, og op i denne stille 
Luft stak Borgen hist sit Tags og sine Taarnes 
skarpe Linjer. 

Om ikke alle vore Venner var samlede her 
paa denne Plet? Jo, de var her allesammen; 
gamle Jørgen og alle Folkene fra Borgen, deri- 
blandt Mads Kulsvier og alle hans opløbne 

Poder; selv den tykke Ane fra Møllen havde 
givet Møde, trods det at hendes Ben ikke var 
rigtig friske. Her var Sognepræsten og en 
Embedsbroder, her var Birkedommer og Foged 
og Herremanden tilhest med Svende ovre fra 
den anden Side af Klosterskoven; endelig en 
hel Del Bønder, Smaafæstere, Krybeskytter, 
som ikke havde mistet Øjet; — her var noget 
at se paa. 

Det var en Hex, som skulde brændes. 

Og hvis hun ikke fcTrtjente at brændes, 
hvem fortjente det saa? hun, som var kommen 
— tysl lad os blot ikke tale om, hvorfra — og 
som havde forgjort en Adelsmand, Herren til 
Holmen derude, havde avlet et Barn med ham, 
havde trængt sig ind paa Borgen hos ham i 
alle en Ægtehustrus Rettigheder, aldrig var 
bleven set i Kirke og naturligvis havde afholdt 
ham derfra, i Bund og Grund havde ødelagt 
Tingenes Orden paa Borgen og i Egnen, ved 
Tryllekunster faaet Magt over Naturen ligesom 
over Menneskenes Sind, saa at Bønder og 
Trælle en Tid lang vare forblindede og ansaa' 
hende som en Frelser og Beskytter. 

Hun var en stor Hex; sandelig en af de 
værste 1 

Man havde skaanet hende, saa længe Jun- 
'^ren — den ulykkelige Forførte — var hjemme. 

Man vilde jo dog skaane ham; og desuden 
skulde hun nok have smurt ham med en Salve, 
som gjorde ham uovervindelig. Men nu, da 
hun ovenikøbet havde drevet ham af Gaarde,, 
og Ingen i lang Tid havde spurgt nyt fra ham, 
nu skulde ogsaa Retfærdigheden ske Fyldest. 

Det havde Præsten svoret ved den hellige 
Læst, som hun havde bespottet; d^t havde 
Herremanden hist ovre svoret, hvis Jord hun 
havde tih-evet sig; det havde Birkedommer og 
Foged svoret, som hun havde beskyldt for at 
bøje Retten, og endelig havde alle svoret det, 
eftersom at disse velbyrdige, ærværdige og 
agtede Mænd havde svoret derpaa. 

Thi hvad Godt kunde der komme ud af at 
have en Hex i sin Midte? om end hun kunde 
tale det gemene Folk nok saa meget efter 
Munden? Heller Armod under Skriftens og 
Landslovens Tugt, end gode Dage efter Djæv- 
lens Gaver. 

Desuden: dette Sogn skulde vise sig nid- 
kært. Man brændte Hexe og Troldkarle de 
hundrede andre Steder; hvorfor skulde vi staa 
tilbage ? 

Her var et udmærket Sted, her ved Aaen, 
hvor Vejen deler sig, og hvor hun baade kunde 
se over til Borgen, Skuepladsen for hendes For- 

brydelser, og ned i det rindende Vand — 
Herren fri os vel! — hvorfra hun var kommen. 

Og derfor var det, at man straks havde 
rejst denne Dynge her af Kvas og Ved om- 
kring Pælen i Midten, uden nogen overflødig 
Proces i Forvejen med Vandprøve og sligt. 
Thi hun var jo en Nixe, en Havfrue, efter alt 
hvad man kunde slutte sig til, og at kaste 
hende i Vandet, vilde være det samme som at 
drukne Aal i et Gadekær. 

Nej, paa Baalet ! 

Og herhid h^vde man slæbt hende med 
samt hendes Djævelunge, denne lille Bastard, 
som , . i Lighed med hende selv , havde dette 
dejlige Ydre og denne fortabte Sjæl. 

Hun havde ingen Modstand gjort, da man 
greb hende denne Formiddag ude paa Borgen 
efter gamle Jørgens Anvisning ; hun havde blot 
slaaet sine Arme om Drengen og erklæret, at 
de To skiltes nkke. 

Ha, hal nej det skulde man vise hende! 

Her var Vagt og Folk nok om Brænde- 
stablen, og da Fogdens Medhjælpere vilde 
skille hende og Drengen ad, for enkeltvis at 
binde dem til Pælen, og da Drengen klamrede 
sig til hendes Favn, saa raabte Herremanden 
paa sin gemytlige Maade: 

Lad hende kun staa deroppe med sin Unge 
paa Armen. Vi brænder da en Hex og et 
papistisk Afgudsbilled under Et. Og hvis de 
forsøger paa at hoppe ned fra Stegepanden, 
saa har jeg Svende nok, der kunne prikke dem 
tilbage med Spydene. Pinen bliver saa meget 
længere. 

Amen I sagde Præsten. 

Og Mængden hujede, larmede, peb og sang 
omkring Ofrene. Det syntes at man trængte 
til at hidse sig op ved Kraftytringer, thi det 
var første Gang, at nogen havde besteget Baa- 
let paa denne Egn, og der var bløde Gemyter 
endnu iblandt Folket. 

Det fugtige Ved vilde ikke ret fænge; kun 
Kvaset sendte hist og her en lerfarvet Røg 
ivejret, men Lue kom der ikke. 

Saa forstummede Larmen. 

Hva' er der? raabte Herremanden fra sin 
Hest. 

Hexen vil tale; aahaa, hun vil tale! lød 
det rundt omkring. 

De to Præster foreslog en Hymne, men 
Herremanden svarede: 

Ej, lad det Kre'tur komme frem med, hvad 
hun har paa Hjærte. Kanske vil hun aaben- 
bare os skjulte Skatte for at fri sig. Vi ville 
da tage hendes Løsepenge og saa brænde hende 

bagefter. Kirken tager Part med I hviskede hån 
til de to ærværdige Herrer. 

Blot det ikke er en Besværgelse! sagde 
den ene lavmælet. 

Frygter I, Broder? spurgte den anden hov- 
modig. Da véd jeg dog. at Besværgelse staar 
imod Besværgelse. Jeg kan mane! 

Jeg kan mane, lige saa godt som II lød 
Svaret. 

Saa — aa? Hvilken Formel begynder I med? 

Quando corpus morietur . . . istud agas. 

Pølsesnak! 

Hvad? Saa kom da frem med Eders Vis- 
dom! 

Apage . . . 

Det er forslidt! 

Hør nu, I Herrer af den sorte Skole, sagde 
Adelsmanden; I maa ikke forivre Jer, førend 
Lejlighed gives! Og derpaa raabte han højt: 

Stille Folk; lad os høre hende! — 

Hun stod dér, bleg med det lange, lyse 
Haar i Bølger ned over Skulder og Ryg. 
Drengen havde hun paa Armen og trykkede 
ham fast ind til sig. Udtrykket i hans Ansigt 
var ikke Angst, nu da han sad dér, hvor han 
følte sig hjemme. Han saa' spørgende fra 
^.eren og ned paa denne Mængde, der lar- 


Vandenes Datter, 


343 


mede omkring ham ; af og til, naar en fin Røg 
svøbte op over ham, klippede han med de store 
blaa Øjne, hvorover nogle lo og enkelte iblandt 
Bønderkonerne græd. 

Moderen saa' sørgmodig ned over Mæng- 
den. Hendes Øjne søgte snart en, snart en 
anden iblandt dem, som hun havde kendt saa 
godt og som havde nydt Godt af hendes Vel- 
gerninger. Enten vrængede de ad hende, eller 
de slog Øjnene ned. Ingen mødte i Ro dette 
forskende Blik. Man kunde følge de vekslende 
Udtryk dér, hvor Blikket sænkede sig ned og 
søgte efter Hj ærterne. 

Saa forstummede Larmen, og hun talte: 

Jeg er kommen til Eder, og jeg forlader 
Eder nu. I vil det jo selv, og jeg er ikke den, 
der modsætter mig eders Vilje. Saaledes som 
den nu er, vil den ikke vedblive at være. I 
vil gaa frem i Indsigt, og jeg vil ikke have 
saa meget at lære Eder ; des lettere vil I kunne 
modtage Velgerninger, uden at føle Eder tyn- 
gede af en Taknemlighedsgæld, — som Menne- 
skene have deres egne Maader at afbetale . . . 

Tvi, tvil raabte Præsten. 

Den Mærl skreg tykke Ane. 

Ho hol brummede gamle Jørgen. 

Hun vedblev: 

Den store Kærlighed til Alt, hvad som 
lever, ser ikke saa nøje paa et Misgreb, der 
skyldes Uforstand eller Uvilje. Jeg har elsket 
Væsner her paa dette Sted — maaske for 
meget. Den, der elsker Alt, tør ikke skænke 
til en enkelt Del mere, end hvad der til- 
kommer den. Men Kærlighed er aldrig spildt; 
jeg bærer det bedste bort med mig, og engang 
vil det tage Bo iblandt Eder og sprede sin 
Velsignelse. Og forat I endnu i sidste Øjeblik 
kan vise mig, at Mennesket er mere end et 
rivende Dyr og lever i Pagt med Aander, fordi 
det selv stammer fra Aanden, saa gaar nu til- 
side og lad mig drage min Vej i Fred, som 
jeg er kommen! 

Et øredøvende Spektakel, en Vrælen og 
Hujen og Skraalen fulgte paa disse blide Ord, 
saasnart de vare viftede hen i den stille Høst- 
luft og det havde vist sig, at der ikke kom 
tryglende Bønner og endnu mindre Løfter om 
at købe sig fri ved fabelagtige Skatte. 

Præster, Fogeder, Herremand, alle stem- 
mede i, og ansporede af Exemplet slog Folke- 
hoben sig ret løs, og Lansedragerne sled paa 
Fyrtøjerne og pustede af alle Kræfter, og Mads 
Kulsviers Yngel dansede omkring Baalet som 
Kannibaler, og den tykke Ane, som næppe var 
oraxifilre ædru , skrcg i et væk: Det er Løgn i 

din Hals ! Du har ta'et ham fra os, den smukke 
Junker! Du er en Mær; Du er ikke bedre end 
os andre! . . . 

Gamle Jørgen stod noget for sig selv. 
Alderen havde sløvet hans Træk; de havde et 
tvært Anstrøg, hvorigennem Forslagenheden og 
Snusfornuften af og til glimtede. Han var 
utaalmodig over at det trak saa længe ud; han 
skottede til Præsterne og han skottede til hende 
deroppe. 

Pludselig blev hans Øjne store og stirrende, 
og han retirerede endnu længere tilbage, medens 
han ufravendt iagttog hende. 

Udtrykket i hendes Ansigt havde forandret 
sig. Uden at være truende, og endnu mindre 
hadefuldt, var det blevet strengt, højtidelig 
strengt, gennemglødet af en stor Aands Sorg 
og Myndighedsfølelse under Et. Saaledes 
maatte Moses have set ud, da han steg ned af 
Bjærget og da Tavlerne skælvede ham i Hæn- 
derne ved det Syn, som Lejren frembød. 

Voksede hun ikke? blev hun ikke over- 
naturlig stor med samt Drengen paa Armen? 
Og nu talte hun jo. Som bølgende Sølvtoner, 
uimodstaaelig stærke, lød det gennem Larmen. 
Den forstummede øjeblikkelig. 

Saa udtaler jeg Dommen. Til Hjælp, Ele- 
menter! 

Jørgen omklamrede det gamle, kraftfulde 
Piletræ , der ene havde trodset de mange 
Storme. Dødsangsten gav ham ungdommelig 
Smidighed. 

Han sad deroppe og saa' ned for sig: 

Aaen var en rivende Flod, som voldsomme 
Vindstød furede, og hvori Mænd og Kvinder, 
Børn og Dyr kæmpede en kort, fortvivlet Kamp. 
Den tykke Ane kvalte Herremanden under en 
hvinende Omfavnelse, de tvende Præster søgte 
at komme op paa Herremandens sprællende 
Hest, Birkedommer og Lansedragere, Foged 
og Krybeskytter, Ærlige og Uærlige sloges i 
vanvittig Rasen for Livet omkring de faa Gen- 
stande, der kunde afgive vaklende Holde- 
punkter. Og Strømmen brusede og slyngede 
sine Hvirvler ud og ind , og hist saa' man en 
I^ag og her et Hoved komme tilsyne og for- 
svinde, og Stormen susede hen over det Alt 
og overdøvede Bønner, Eder og Nødraab med 
sin mægtige Domsbasun. 

Men midt i Strømmen svømmede en væl- 
dig, vandklar Globus, hvis Hvælving stedse 
overgødes med flydende Billeder i skiftende 
Regnbueglans. Dér saa' man sælsomme Lande, 
Skove og Sletter, Bjærge og Byer, Naturens 
og Menneskenes Bygninger, afvekslende i ly- 
•^ende eller mørknende Farver, og alle Om- f 

givelser modtoge Guldglans af den hele Kugle, 
og hvor den gled, stilledes Vindene og Vandene 
lagde sig. Men paa den straalende Kugles Top 
stod Moderen med Sønnen, og da de nærmede 
sig Borgen ude paa Holmen, løftede hun ham 
højt i sine Arme, og han rakte sine Hænder 
ud og smilede og vinkede, som man smiler og 
vinker, naar man lover Gensyn. 

Og saaledes bares de To ud til Havet, 
hvor Kuplen langsomt sank, medens Glansen 
lagde sig som en skinnende Glorie om deres 
Hoveder, — en Glorie, straalende af Fremtids 
Syner, af opløste Gaaders bølgende Farve væld, 
som i det mindste Jørgens Øjne ikke kunde 
taale at stirre imod. 

Og dér sad den gamle Tjener i Piletræet, 
som havde haft stærke Rødder og staaet Dy- 
sten ud. Han kløede sig eftertænksom i Nak- 
ken og mumlede: 

Ja, hvem der havde vidst det! Dumt at 
jeg ikke ogsaa itide kunde tænke mig dertil. 
Saadan et rart Herskab det var blevet at tjene 
under. For, naar man har saadanne Hjælpe- 
kilder . . . ! 

Og han gav sig til at regne efter, hvad 
han havde vundet ved sin første Tro og ved 
sin anden Tro. Det gik nok lige op! Men for 

Pokker! det naadige Herskabs Tro havde hver- 
ken Kirke eller Præster eller nogen Bog, hvoraf 
man kunde læse sig Regulativ og de Dele. — 

Gamle Jørgen saa' sig omkring. Vandene 
var atter begyndt at falde. Han saa' paaLuf 
ten, paa Havet, paa de overskyllede Enge, paa 
Borgen, paa de fjærne Skove, paa hele Naturen 
omkring sig, og i hans Tjenerforstand dannede 
sig en taaget Forestilling om en stor Bog, hvis 
Blade vendtes af Aarstiderne, hvis Sider vare 
prentede af Jordens Tegn, hvis Indbinding var 
den store Evighed, hvis Begyndelse . . . 

Puh! sagde han. Det er til at blive tosset 
over. Heller vil jeg se at komme ned og prøve, 
om der ikke skulde være levende Folk paa 
Pladsen. Tænkte jeg det ikke nok I hist kry- 
ber vor egen Præst op ... og se, her er 
Birkedommeren ... I 

Han smilede lunt, medens han vadede frem 
med en lang Gren i Haanden: 

Det er dog det rigtige, levende Regimente, 
der staar sig. De andre, de som farer igennem 
Luft og Vand — ja hvordan faar man Hold 
paa dem? 

